
i. Yoga 


CELE 7 TREPTE DE LUMINĂ 


Din vechime, se cunoaşte că cele 7 chakre principale din organismul 
uman fac legătura cu tot atâtea sfere de lumină divină - centre universale 
de forţă. Recent, savanţii au confirmat existenţa meridianelor energetice 
şi a chakrelor. Putem deduce că, pe viitor, şi alte descoperiri spirituale 
geniale ale Orientului vor fi confirmate ştiinţific. 

Totuşi, dacă orientalii ar fi aşteptat până astăzi progresul ştiinţei, 
spiritualitatea nu s-ar mai fi dezvoltat! Iată de ce actul filosofării este 
unul încă foarte important pentru progresul gândirii. Ştiinţa se ocupă 
numai cu ceea ce poate verifica, dincolo de care se află lucrurile cu care se 
ocupă filosofia. Dar mai importantă decât speculaţiile mentale este 
practica spirituală personală, condusă după principiile ştiinţei spirituale . 
Numai ea ne poate oferi certitudini în locul simplelor păreri, mulţumire 
în locul neliniştii, indicaţii punctuale eficiente în locul moralei vagi, 
sinteze globale în locul analizelor mărunte. Filosofia ar trebui să fie rodul 
natural al străpungerii necunoscutului cu vârful inteligenţei 
discriminative, născute nu din vanitate personală, ci din dorinţa sinceră 
de apropiere de Tainele Divinităţii. 

Pe modelul celor 7 trepte/niveluri şi folosind caracteristicile 
chakrelor (influenţa lor asupra fizicului, psihicului individului, dar şi 
asupra mediului) am realizat anumite corelaţii filosofice importante. Nu 
le considerăm speculaţii, ci corespondenţe directe, licăriri din planului 
Creaţiei. Ne referim la: 

CELE 7 ATRIBUTE ALE DIVINITĂŢII 
CELE 7 INSTINCTE ANIMALICE 

CELE 7 PERECHI OPUSE DE TENDINŢE (considerate de noi a fi 
principale) la care este supus omul 
CELE 7 FORME DE YOGA 

CELE 7 ATRIBUTE DIVINE 


Nivel 

Chakra 

ATRIBUT DIVIN 

Aparţine de 

Calităţi, stări şi 
procese umane 
corespondente 

7 

Sahasrara 

„SAT ’ - existenţă în sine, 
veşnică, nedeterminată de 
nimic altceva, 
indestructibilă, fiinţare fără 
cauză, fără formă, întregul 
nedivizabil. 


In-dividul (orice 
sistem viu, care 
nu poate fi 
divizat fără a-şi 
pierde specificul 
şi viaţa) 

6 

Ajna 

„CHIT ’ - Conştiinţă totală, 
cunoaştere deplină 

DUMNEZEU 

cel 

transcendent - 
ABSOLUTUL 

Conştiinţa 

individului, 

inteligenţa, 

intuiţia, 

înţelepciunea, 

cunoştinţele 

5 

Vishuddha 

„SHUDDHT - Puritatea, 
neamestecarea existenţei 
SAT (Absolutul 
transcendent) cu existenţa 
ASAT (Creaţia manifestată) 

(BRAHMAN) 

Evoluţia 

spirituală 

4 

Anahata 

, AN AN DA” - beatitudine 
netulburată, necondiţionată, 
continuă. 


Fericirea, 

mulţumirea, 

satisfacţia, 

iubirea, 

afectivitatea 

3 

Manipura 

JBRAHMA Creatorul” - 
Legile cosmice 

DUMNEZEU 
cel imanent - 
NATURA 

(SHAKTI sau 
PRAKRITI) 

Voinţa şi forţa 
individuală, 
spiritul de 
independenţă 

2 

Svadhisthana 

„VISHNU Păstrătorul” - 
Perpetuarea vieţii în natură 

Respectul pentru 
viaţă în general, 
simţul ecologic 

1 

Muladhara 

„SHIVA Distrugătorul” - 
Transformarea în natură 

Moartea, ca 
transformare, nu 
ca 0 aneantizare 


Tabelul nr. 1 - Cele 7 atribute divine 

DESPRE PURITATEA TRANSCENDENTĂ 

Marele înţelept Adi Shankara, cel care a sistematizat filosofia 
Vedanta, l-a definit pe Dumnezeu prin atributele SAT-CHIT-ANANDA, 
lăsând la o parte alte calităţi incontestabile: lumină, putere, înţelepciune, 
adevăr. Paramahamsa Yogananda afirma că starea de „Sat-Chit-Ananda” 
este definiţia lui Dumnezeu cea mai aproape de realitatea obiectivă, 
pentru că utilizează concepte care exprimă cel mai corect impulsurile cele 
mai profunde ale vieţii. Dumnezeu este o fiinţă eternă (Sat), perfect 
conştientă (Chit), a cărei beatitudine este infinită (Ananda). 

Totuşi, după modelul celor 7 chakre, rezultă că ar mai lipsi un aspect 
fundamental al Divinităţii, între nivelul 6 (CHIT) şi 4 (ANANDA), în 
dreptul chakrei Vishuddha (chakra purităţii). El este „SHUDDHI” - 
PURITATEA. Dar cum putea lipsi acest aspect important din descrierea 
făcută de marii înţelepţi? 

De fapt, el nu a lipsit, ci a fost subînţeles. Puritatea absolută a lui 
Dumnezeu este regăsită exclusiv în aspectul transcendent al lui 
Brahman-Dumnezeu - separat de Creaţia imanentă. Tocmai din acest 
motiv, mozaicii refuză să-L numească pe Dumnezeu în vreun fel, cel mult 
notându-L cu iniţialele YHWH în textele religioase, fiindcă puritatea sa 
respinge orice denumire - care ar fi o formă impură, creată de limbaj. 
Dumnezeu este pur, de neatins chiar cu gândul (cea mai rafinată materie 
a Universului). Nici mintea omului şi nici măcar inteligenţa spiritelor 
obişnuite nu îşi poate imagina Transcendenţa, fiindcă Ea este de o cu 
totul altă calitate decât Creaţia manifestată. 

Privind din punctul de vedere al creaturii, ceea ce numim 
Dumnezeul din Ceruri este „Sat-Chit-Shuddhi-Ananda”. Privind din 
punctul de vedere al Divinităţii însăşi, aceste atribute nu pot fi nicicum 
ierarhizate sau separate între ele într-o manieră analitică, ci formează o 
unitate. 

Odată cu crearea lumii, a apărut prima ierarhie în 2 trepte: 
transcendent (pur) - imanent (impur). De aici în jos, lumea a continuat 
să se structureze pe foarte multe trepte de rafinament ale vibraţiilor. în 
plan cosmic, apare o structură vibratorie a lumii şi ierarhizarea după 
frecvenţa vibraţiei. 

Coborârea Spiritului în manifestare poate fi privită ca o maculare a 
purităţii originale, un act de auto-sacrificiu . Spiritul are în memoria sa 
esenţială această stare absolut pură, spre care tinde să se întoarcă. De aici 
provine impulsul către evoluţie spirituală , către înălţare, rafinarea 
percepţiilor şi a vibraţiilor. 

Absorbţia către Dumnezeu se poate face numai prin „arderea” 
karmei, purificarea karmei individuale. Nu este o cerinţă artificială, un 
obstacol pus intenţionat de Creator în calea creaturii neajutorate! Este 
însăşi procesul obiectiv al rafinării vibraţiilor, pentru a accede natural - 
prin rezonanţă - în împărăţia Divină. (Este posibilă, desigur, forţarea 
acestui proces şi ridicarea în slava lui Dumnezeu a unui spirit impur. Dar 

ce teroare ar fi pentru bietul spirit! El singur ar cere instantaneu 
revenirea în planul de care aparţine firesc...) 

Tendinţa naturală a Spiritului este de a se întoarce la Puritatea 
divină, care îl atrage ca un magnet etern - aceasta este cauza nevoii de 
evoluţie spirituală. Spiritul poate găsi o cunoaştere extraordinară şi o 
fericire nebănuită şi în sferele superioare ale Creaţiei - dar încă supuse 
iluziei cosmice (MAYA) adică în „Paradis”. Ele îi pot sătura, într-o 
oarecare măsură, pofta de CHIT şi ANANDA. Dar nimic nu îi poate 
sătura nevoia de puritate absolută, ce nu poate fi regăsită decât în 
Puritatea Transcendenţei, disoluţia în „Nirvana” (aici, sinonim al 
Transcendenţei). Oricum, trebuie spus că niciun Spirit abia dezîncarnat 
nu ajunge direct în Nirvana, Absolutul nemanifestat, ci continuă să 
trăiască în sferele luminoase intermediare. Chiar Spiritul înalt al lui Isus 
- deşi are acces când vrea în Planul Absolut, la Supremul Tată - îşi are 
locul obişnuit în Planul Pre-absolut. Este condiţia obligatorie a unui 
Spirit care mai are o misiune în lume - cea de a nu se scufunda definitiv 
în oceanul de beatitudine divin, ci de a păstra o fărâmă din latura sa 
imanentă individuală, creată, adică „impură”. 

La întoarcerea definitivă în Nirvana, va exista o diferenţă faţă de 
stadiul iniţial, când Spiritul se separase de Tatăl: atunci el va avea o 
experienţă individuală pe care o va pune în comun în sânul lui Brahman- 
Dumnezeu. Deci Brahman evoluează, ştie-vrea-poate mai mult (relativ la 
Creaţie), deşi este acelaşi, neschimbat (relativ la starea sa 
transcendentă). Aruncarea Spiritului în Creaţie este modul Său de a nu se 
înstrăina de ea, ca de un obiect exterior, ci de a se identifica perfect cu ea, 
de a o putea înţelege şi controla, pentru ca ea să nu cadă pradă 
tendinţelor automate impregnate la naşterea Lumii. Tribulaţiile 
Spiritului prin aventura sa lumească sunt, de fapt, auto-sacrificul divin, 
prin care El nu cedează propria Sa creaţie Satanei. 

Satana este un sub-produs al legilor cosmice, Divinul asumându-şi 
din start această consecinţă negativă a Creaţiei. Dar, chiar şi aşa, 
Dumnezeu i-a găsit un rol util Satanei, acela de a îndeplini rolul de 
executor al karmei negative. De aceea, în creştinism, se spune că 
„suferim din cauza demonilor doar cât îi lasă Dumnezeu” (aceasta 
putându-se traduce prin faptul că suferim pedeapsa numai în măsura în 
care există karmă negativă, în caz contrar intervenind în apărarea 
noastră îngerii Domnului!). 

Putem presupune că mecanismul karmei rele acţionează aleator, 
penetrându-ne viaţa în punctele noastre vulnerabile, cu concursul unor 
inteligenţe inferioare, demonice. Dar putem să luăm în calcul şi ipoteza 
că ceea ce noi numim „mecanism karmic” este de fapt o muncă 
permanentă, un efort de inteligenţă şi voinţă, o participare coordonată a 
multor entităţi spirituale - şi totul este conştient realizat, pentru 
îndeplinirea dispoziţiilor divine referitoare la ordinea universală, 
indiferent de urmarea, bună sau rea, pentru om. 

în yoga, pentru apropierea de idealul divin, se prescrie puritatea în 
vorbe (rostirea adevărului - satva) , precum şi acţiuni de purificare a 
organismului fizic (shaucha) . Isus le spunea ucenicilor Săi: „Nu păcătuiţi 
nici cu gândul!”, pentru a fi demni rezonatori ai Purităţii divine 
(SHUDDHI). Tot în yoga, se prescrie non-violenţa ( ahimsa) şi 
mulţumirea de sine ( santosha) . ca un ecou al fericirii şi iubirii divine 
(ANANDA). 


DESPRE DUMNEZEU CEL MANIFESTAT 

Transformarea în natură se poate sintetiza prin fraza: ,JSfimic nu se 
creează, nimic nu se pierde, totul se transformă!”. Distrugerea unei 
forme de viaţă (moartea) duce la continuarea vieţii sub altă formă. 

în Vedanta se spune că totul a apărut în sânul Divinităţii; lumea nu 
este o creaţie în exteriorul Său, ci chiar în lăuntrul lui Dumnezeu. Creaţia 
a apărut prin transformarea (sanscr., parinama) substanţei eterne a 
Conştiinţei Divine în materia Creaţiei. Lumea ar fi ca un punct negru în 
oceanul infinit de lumină divină. Forţa prin care Dumnezeu generează, 
susţine şi transformă lumea se numeşte generic Shakti sau Prakriti. Ea 
mai este reprezentată în panteonul hindus prin cele trei faţete ale lui 
Dumnezeu-Unicul: Brahma Creatorul, Vishnu Susţinătorul, Shiva 
Distrugătorul. 

«Mi-am dat seama atunci că ceea ce se numeşte Brahman (Absolutul- 
Dumnezeu ) este de fapt identic cu Shakti (Suprema Energie Manifestatoare). îl 
numesc Brahman atunci când El este inactiv (transcendent) şi Shakti atunci 
când creează, menţine şi distruge lumile. Este întocmai precum apa, care 
uneori este liniştită, iar alteori este acoperită de valuri. Este precum focul şi 
puterea lui de a arde. Nu poţi să te gândeşti la foc fără să te gândeşti la puterea 
lui de a arde şi, de asemenea, nu te poţi gândi la puterea de a arde fără să te 
gândeşti simultan şi la foc. Nu poţi să concepi razele soarelui fără Soare şi nici 
Soarele fără razele lui.» (Sri Ramakrishna) 

Toate particulele şi formele de viaţă au, în substrat, acelaşi tip de 
Conştiinţă spirituală care le guvernează şi care este nemuritoare, 
provenind din „materialul” absolut divin. Creaţia este schimbătoare, totul 
este în mişcare, totul vibrează. Nimic nu poate opri transformarea 
perpetuă a naturii. Cel care caută nemişcarea o poate găsi numai în 
Transcendenţă, în Supremul Dumnezeu. 

Conform tabelului nr.i, se poate trage o linie de demarcaţie 
importantă între nivelul 4 şi 3, corespunzând lui Dumnezeu cel 
nemanifestat şi, respectiv, cel manifestat. Această demarcaţie duce la 
aprecierea primelor 3 chakre ca fiind inferioare (dar nu neimportante!), 
iar celelalte 4 ca fiind superioare (adică mai aproape de Divinitate). 
Studiind rolul chakrelor, ne putem da seama că aşa şi este: ne simţim 
aproape de Dumnezeu-Tatăl numai dacă se activează cele 4 chakre 
superioare. Repetăm: nu îl putem simţi pe Dumnezeu decât dacă ne sunt 

activate chakrele superioare, în special chakra Sahasrara din creştetul 
capului! De aceea, sunt de înţeles şi de compătimit cei care nu cred că El 
există şi acţionează intens în lume. Este o neputinţă psihologică 
explicabilă ştiinţific... Dar, cu atât mai mult, înseamnă că tot ştiinţa 
spirituală ne poate ajuta să depăşim acest handicap, dacă îl avem. 

în yoga integrală cel puţin, nu se vor neglija nici chakrele inferioare, 
din simplul motiv că activarea lor armonioasă este necesară unui trai 
plăcut şi sănătos. Mai mult chiar, a le neglija ar fi la fel ca şi când, în 
psihologie, ne-am preocupa numai de raţiunile reci ale conştiinţei, 
neglijând vulcanul inconştientului - mai devreme sau mai târziu ne vom 
confrunta cu impurităţile adunate aici de-a lungul timpului... 


DESPRE CELE 4 CALITĂŢI TRANSCENDENTE, 

CA MOTIVAŢII UMANE PERENE 

Dacă am întreba oamenii ce îşi doresc cel mai mult de la viaţă, cei 
mai mulţi ar spune că FERICIREA. Şi altceva? Cei mai mulţi ar spune că 
nu vor să moară, EXISTENŢA ETERNĂ. Insistând cu întrebarea, cei mai 
mulţi vor spune că vor să fie CONŞTIENŢI de viaţa lor, să nu trăiască 
precum un animal. Şi vor mai spune mulţi că vor să-L simtă aproape pe 
DUMNEZEU. 

Dumneavoastră ce aţi răspunde? 

Omul apreciază şi îşi aminteşte de aceste dorinţe fierbinţi ale 
sufletului mai ales când ele lipsesc. Când suferă, doreşte fericirea. Când îi 
moare cineva drag, doreşte să nu vină moartea. Când vede un nebun 
iresponsabil sau un animal, îşi dă seama ce bine este să fii conştient de 
sine şi de lume. Or, cum de obicei acestea trei sunt deficitare în viaţa 
oricărui om, acesta se va îndrepta la un moment dat spre Dumnezeu, 
singurul Care le-ar avea integral şi i le-ar putea oferi. Aşa apare 
întoarcerea conştientă spre El, spre Acasă. 

Toate aceste mari dorinţe ale oamenilor sunt, de fapt, ecouri ale 
glasului Spiritului, dorinţele de bază ale Spiritului. Sunt 4 motivaţii 
fundamentale ale omului, de sorginte divină, nu naturală. Ele corespund 
atributelor divine transcendente din tabelul nr.i, menţionate în fraza de 
mai sus în ordinea Ananda, Sat, Chit, Shuddhi. 

Desigur că mai există şi alte motivaţii, instincte, tendinţe naturale 
care îl mână pe om încolo şi încoace. Aceste influenţe inferioare nu sunt 
un rău în sine decât atunci când monopolizează interesul omului. Au un 
rol pozitiv indiscutabil de integrare în viaţa terestră. Dar omul, spre 
deosebire de animal, are un spirit mai nobil, evoluat, cu pretenţii 
superioare, care doreşte intens să se apropie de Dumnezeu. De aceea, 
mai devreme sau mai târziu, omul va da urmare glasului Spiritului său, 
aspirând spre calităţile divine absolute de Sat-Chit-Shuddhi-Ananda 
(Nemurire-Conştiinţă-Puritate-Beatitudine)... 


Răzvan Alexandru Petre - Esoterismul în mileniul 3 


10 



CELE 7 TIPURI DE INSTINCTE ANIMALICE 

Ne referim aici la 7 tipuri de instincte animalice, corelate cu 
atributele divine din tabelul nr.i. Orice fel de instinct se poate înscrie 
într-unul dintre cele 7 tipuri din tabelul următor. Omul, împărtăşind încă 
multe caracteristici cu animalul superior, se va regăsi şi el în descrierea 
de mai jos. 


Nivel 

Chakra 

Tipuri de instincte ale animalelor superioare 

7 

Sahasrara 

Instinct de conservare - fuga de pericolul morţii 

6 

Ajna 

Curiozitate 

5 

Vishuddha 

Selecţia semenilor. Igiena 

m 

Anahata 

Căutarea plăcerii, evitarea durerii 

3 

Manipura 

Independenţă, putere, voinţă personală 

2 

Svadhisthana 

Socializare. Sexualitate 

1 

Muladhara 

Regenerare trupească - prin hrană, odihnă 


Tabelul nr.2 - Cele 7 tipuri de instincte ale animalelor 

1. Regenerarea trupească (prin hrană sau odihnă) înlocuieşte 
particulele de energie subtilă uzate cu altele noi, vitale, regenerante. Prin 
actul regenerării, fiinţa se transformă . Adăpostul este locul de preferinţă 
pentru odihna sănătoasă. 

2. Socializarea şi sexualitatea sunt două aspecte ale instinctului de 
păstrare a Vieţii speciei. Rolul sexualităţii în perpetuarea vieţii este clar. 
Socializarea este deseori necesară chiar supravieţuirii fizice, prin 
acţiunea colectivă sincronizată (în turmă, roi, muşuroi, cârd, familii etc.), 
dar mai ales pentru transmiterea anumitor obiceiuri specifice speciei 
respective, altfel decât pe cale genetică. Materialul genetic evoluează lent, 
iar odată mutaţia produsă, rămâne neschimbată foarte mult timp. în 
schimb, transmiterea directă, de la ins la ins, are avantajul că este uşor 
adaptabilă condiţiilor de trai, putându-se modifica chiar de la o generaţia 
la alta. Prin socializare, la unele animale apar şi sentimente superioare în 
relaţiile cu semenii, prefigurând apariţia omului. 

3. Instinctul de putere şi independenţă, mai ales la animalele 
superioare, naşte şi afirmă Ego-ul, ieşirea psihologică din turmă. 
Individul poate fi un lider în cadrul turmei sau se poate separa complet în 
solitudine. 

4. Căutarea plăcerii şi evitarea suferinţei este o urmare a dorinţei 
intrinseci de fericire a oricărei fiinţe vii. Este un principiu care 
guvernează evoluţia psihicului animal, care şi-a lăsat amprenta adânc şi 
în inconştientul uman. După psihologia behavioristă, chiar şi învăţarea se 
supune acestui principiu biologist; totuşi, în cazul omului, mai intră în 
funcţiune şi alte mecanisme motivaţionale. 

5. Selectivitatea desemnează atât stabilirea intuitivă a 
compatibilităţii între semeni, cât şi igiena personală (eliminarea 
particulelor de vibraţie joasă, diferite faţă de vibraţia proprie). Ambele 
sunt aspecte practice ale principiului rezonantei vibratorii. în privinţa 
igienei, este evident instinctul oricărui animal de a nu dormi unde şi-a 
făcut nevoile, precum şi curăţarea individuală sau reciprocă (în cazul 
animalelor superioare), adică dorinţa de puritate. 

6. Pare curios că menţionăm curiozitatea ca instinct? De fapt, ea este 
tendinţa înnăscută a animalelor superioare de a explora mediul şi 
propriile potenţialităţi ale organismului. Fără curiozitate, nici un progres 
nu ar fi posibil în regnul animal. Curiozitatea desemnează tendinţa 
animalelor de a explora, care astfel se diferenţiază net de plante. S-ar 
putea crede că doar nevoia de hrană le-ar face pe animale să se mişte 
neîncetat de colo-colo. Dar, priviţi joaca puilor de animale superioare! 
Cât sunt de curioşi! Nimic nu-i obligă la asta, au tot ce îşi doresc de la 
părinţi, care nu-i forţează la nimic. Au deja curiozitatea în sânge... 

7. Instinctul de conservare este primul şi cel mai important instinct. 
Este dorinţa de a exista , pur şi simplu, ca o proiecţie a Existenţei 
absolute. 

Acestea sunt 7 tipuri diferite de instincte, ireductibile unul la altul, 
dar care în realitate acţionează împreună, sinergie, interacţionând, 
manifestându-se unul prin altul etc. 

Am găsit şi o anumită subordonare: instinctele superioare le pot 
genera sau influenţa pe cele inferioare, nu şi invers! De exemplu, 
curiozitatea poate împinge spre independenţă. Selectivitatea poate 
determina socializarea animalelor asemănătoare. Instinctul de 
conservare duce şi la nevoia de regenerare trupească. Principiul plăcerii 
face posibilă realizarea altor instincte, fiind răsplata lor. 


CELE 7 PERECHI DE TENDINŢE PRINCIPALE 
LA CARE ESTE SUPUS OMUL 

Vom continua cu analiza comparativă a instinctelor animalice cu 
cele 7 perechi de tendinţe (nu le vom mai spune „instincte”) ce îşi dispută 
întâietatea asupra influenţării omului. Sunt noi valenţe ale vechilor 
instincte, specifice nivelului uman. Apare însă un element distinct, şi 
anume influenţa unor forţe opuse, antagonice, pe fiecare nivel în parte. 
Subliniem astfel conflictul interior existent în firea oricărui om născut pe 
această planetă: lupta dintre forţele binelui şi cele ale răului. 

Tendinţele dezvoltate din instinctele naturale sunt cele sattv -ice 
(divine), înnăscute, iar cele care li se opun sunt cele tama -sice 
(demonice, satanice), nenaturale. între cele două extreme se află omul, o 
fiinţă ra/a-sică (dinamică), acţionând deseori fără a conştientiza că este 
manipulată de tendinţe invizibile negative (demonice). 

Triada sattva - raja - tama este prezentă în literatura indiană încă 
din vechime şi ea desemnează cele trei guna, moduri abstracte de 
existenţă ale Naturii, manifestate sub diverse forme concrete (descrise 
respectiv ca: 1. pur, armonios; 2. activ, dinamic; 3. inert, întunecat). în 
această analiză, am considerat că triada desemnează, figurativ: sus - 
Cerul, jos - Subteranul, iar între ele - Omul. 


Nivel 

Chakra 

Tendinţe Sattv- ice 
(divine, înnăscute) 

Tendinţe Tama- sice 
(demonice, nenaturale) 

7 

Sahasrara 

Instinct de conservare 

Auto-distrugere, deteriorarea 
voită a propriei vieţi 
(ex. sinuciderea) 

6 

Ajna 

Curiozitate 

Dezinteres, apatie, blazare 
(ex. unele depresii) 

5 

Vishuddha 

Selectivitate (simţul 
valorilor) 

Amalgam, haos (ex. 
amestecul perfid al valorilor, 
al adevărului cu minciuna) 

4 

Anahata 

Căutarea plăcerii (excepţie 0 
face autosacrificiul pentru 
obţinerea unei plăceri de ordin 
superior - suferinţa ca mijloc de 
înnobilare) 

Căutarea suferinţei (ca scop 
în sine, nu ca mijloc de 
înălţare spirituală) 

3 

Manipura 

Respectarea legilor cosmice 
(respectul ordinii şi 
disciplinei sociale) 

Revolta împotriva legilor 
cosmice (ex. bunul plac, 
egoismul) 

2 

Svadhisthana 

Păstrarea vieţii în natură, 
respectul pentru toate 
formele de viaţă, simţul 
ecologic, aprecierea 
firescului 

Distrugerea vieţii în natură, 
aprecierea nefirescului, a ceea 
ce se opune înţelepciunii 
naturii (ex. războiul, 
homosexualitatea, tatuajele 
etc.) 

1 

Muladhara 

Spiritualism (concepţia că 
viaţa continuă după moarte, 
prezentă în toate tradiţiile 
spirituale, încă din comuna 
primitivă). Optimism. 

Materialism (concepţia 
potrivit căreia moartea 
reprezintă anihilarea vieţii, 
aneantizarea sufletului). 
Pesimism. 


Tabelul nr.3 - Cele 7perechi de tendinţe opuse din om 


Acum, că am definit explicit, în tabelul nr.3, unele pericole la care 
omul este expus, fiecare dintre noi are ocazia să se lămurească dacă a 
cedat până acum tendinţelor demoniace şi să decidă dacă, pe viitor, va fi 
la fel de obedient în a urma aceleaşi influenţe, cu toate urmările nefaste 
pe care i le-ar produce rezonanţa cu sferele de putere malefică, satanică. 

Tendinţele tamasice sunt uşor de recunoscut în alcătuirea bio-psiho- 
socială a omului: 

Iată, de exemplu, atacurile psihice marcate prin depresie, pesimism, 
tendinţe suicidare, lipsa de speranţă. 

Apoi, lipsa de valori a societăţii contemporane, înăbuşirea valorilor 
autentice sub fluxul nenumăratelor antivalori promovate de fitecine. Este 
acoperirea marilor adevăruri sub o avalanşă de minciuni, falsuri, 
conspiraţii ale tăcerii, adevărul nefiind întotdeauna respins, ci viclean 
sufocat de jumătăţile de adevăruri. 

Sado-masochismul este o expresie evidentă a lipsei de respect 
pentru firesc şi căutarea suferinţei ca un scop în sine. 

Egoismul exacerbat, cu toate defectele sale (invidie, lăcomie, orgoliu, 
hedonism ş.c.l.) este o amplificare voită a egoismului specific animalului, 
dar coborât sub nivelul uman, sub nevoile normale ale omului. 

Revirimentul piercing-ului şi tatuajelor (în Occident, nu ne referim 
aici la tradiţiile primitive, justificate cultural) sunt moduri de urâţire a 
frumuseţii naturale a omului. 

Homosexualitatea este tot o formă de anormalitate căutată, o revoltă 
conştientă împotriva legilor universale, un orgoliu al măruntei creaturi 
contra înţelepciunii divine (chiar dacă, să presupunem, gay -ul ar suporta 
acum o moştenire karmică, totuşi în viaţa anterioară, când s-a iniţiat în 
perversiune, a fost supus unui act de corupţie şi mimetism, deci a fost 
asaltat de o agresiune demonică, care se perpetuează acum prin 
obişnuinţă). 

Războiul este forma cea mai gravă a sacrificării vieţii pe altarul unor 
interese egoiste a câtorva potentaţi. 

în sfârşit, ofensiva ideologiei materialiste, care respinge orice fel de 
aspiraţie umană spre înălţimile spirituale, este o perfidă inoculare a 
microbului distrugerii, nihilismului sub toate formele, a lipsei de 
speranţă, a exacerbării egoului şi batjocoririi Creatorului. 


CREDINŢA SPIRITUALISTĂ Şl CREDULITATEA MATERIALISTĂ 

După cum spunea Maestrul Yogananda, există o diferenţă între 
„încredere” şi „credinţă”. încrederea este acceptarea intelectuală a unei 
ipoteze, până la verificarea ei (cum s-ar spune: „merg pe încredere!”). 
Credinţa survine atunci când primeşti semne personale care îţi confirmă 
indubitabil că ipoteza s-a verificat - atunci credinţa devine fermă (îţi 
spui: „acum ştiu!”). Nu aştepta însă mari miracole; semnele sunt foarte 
discrete şi adresate ţie personal - precum o picătură de apă căzută pe 
frunte, poţi să te ştergi neatent sau, dimpotrivă, să devii conştient de ea. 
Alţii nu vor observa acea picătură (şi altele care i-ar urma), venită pe 
fruntea ţa nu se ştie de unde, într-un moment oarecare... Dacă nu dai 
atenţie semnelor, ele vor înceta să apară, inteligenţa invizibilă care le 
trimite considerându-te prea neatent, deocamdată, pentru a-şi pierde 

timpul şi energia cu un „copil neascultător” ca tine. ,Mai aşteaptă tu 
niţeluş!”, ţi-ar zice, dacă ai putea auzi. 

Credulitatea , adăugăm, este atunci când accepţi o ipoteză fără a-ţi 
trece prin minte să o verifici vreodată. în opinia noastră, cei mai mulţi 
dintre cei care se consideră materialisti sunt nişte creduli . Nu le trece 
prin cap să verifice personal ipoteza exclusivităţii forţelor materiei, 
respingând automat fenomenele paranormale care depăşesc modul de 
gândire îngust materialist. 

Unii se proclamă „sceptici”... Scepticii materialişti - cei care resping 
afirmaţiile spiritualiste pe motivul că ei gândesc „raţional” - dovedesc cel 
mult „ne-încredere” într-o ipoteză, nepropunându-şi şi chiar nedorind 
verificarea ei sinceră, personală. Nu sunt nişte sceptici obiectivi, ci doar 
nişte oponenţi făţişi ai spiritualismului, fără scrupule şi duşmănoşi. 

în general, materialiştii nu au o credinţă fermă în doctrina lor, 
precum au adevăraţii spiritualişti. Opiniile lor sunt fluctuante şi deseori 
contradictorii. Mai degrabă speră să pozeze în „băieţi deştepţi”, să iasă în 
evidenţă, au interesul să acapareze interesul unei mase de manevră, nu 
unor elite intelectuale. Logica lor este plină de fisuri, deşi pretind 
contrariul. Nu dorim să incriminăm pe toţi ateii! Unii sunt foarte morali, 
apropiindu-se de Dumnezeu prin fapte, nu prin credinţă intelectuală. 
Cinste lor! Ne-am referit doar la cei care sunt chiar mulţumiţi de 
suficienţa lor intelectuală şi lipsa de sensibilitate... 

Din sondaje, rezultă că majoritatea savanţilor sunt credincioşi. Ei 
studiază natura şi legile ei cu scrupulozitate, dar îşi folosesc şi intuiţia la 
maximum. De aceea, cred în forţele invizibile, supranaturale, dincolo de 
explicaţiile şi concepţiile actuale, conştientizând limitele modelului 
prezent de gândire al ştiinţei (paradigma). Oare ei nu sunt raţionali? Ba 
da, chiar foarte, dar în plus îşi folosesc şi intuiţia. Acesta este cel mai 
relevant exemplu despre ce înseamnă să îmbini armonios raţiunea 
limitată - apreciată unanim - cu intuiţia nelimitată - în general 
desconsiderată de societatea modernă de tip occidental. 


CELE 7 FORME DE YOGA 

Yoga este ştiinţa si arta accelerării evoluţiei spirituale . Are ca scop 
unirea omului cu Dumnezeu, asemănător religiei (în latină, re-ligere = 
relegarea omului de Dumnezeu). Diferenţa constă în faptul că propune 
multe şi diverse metode practice în vederea acestui scop dificil, adaptate 
la specificul fiecărui om în parte. Nu intră în contradicţie cu nicio religie, 
pentru că se poate adapta la oricare şi se poate integra în practica 
religioasă a oricărui căutător sincer al Adevărului. De fapt, aşa cum o 
vedem noi, yoga nu este o religie, ci spiritualitate pură (deasupra 
religiilor partizane şi rivale) bazată pe o filosofie teistă atotcuprinzătoare. 

Am împărţit formele de yoga binecunoscute în 7 tipuri. Diverşi 
maeştri au împrumutat tehnici şi metode din căi diferite, astfel că astăzi 
nu putem vorbi de originalitate 100%. Totuşi, specificul celor 7 tipuri de 
yoga s-a păstrat distinct şi îl descriem în tabel. Nu este o ierarhizare de 
nici un fel, ci doar o simplă clasificare. Fiecare are avantaje şi dezavantaje 
pentru practicant şi nicidecum nu sunt în competiţie, ci în colaborare. Ele 
nu sunt nişte instituţii care trebuie apărate, ci există numai şcoli, 
discipoli şi maeştri care adoptă preferenţial unele sau altele dintre 
sistemele yoga, considerate de ei mai eficiente pentru apropierea de 
Dumnezeu sau fiindcă aşa au moştenit tradiţia. 

Yoga integrală foloseşte tehnici, metode, concepţii din toate cele 7 
tipuri de yoga. 


Nivel 

Chakra 

Tipuri de yoga 

Unele denumiri tradiţionale 

7 

Sahasrara 

Yoga harului 

Guru yoga 

6 

Ajna 

Yoga mistică 

Jnana yoga 

5 

Vishuddha 

Yoga purităţii faptei 

Karma yoga 

m 

Anahata 

Yoga evlaviei 

Bhakti yoga 

3 

Manipura 

Yoga ascetică 

Yoga ascetică 

2 

Svadhisthana 

Yoga elementelor 
subtile 

Tantra yoga, swara yoga, nidra 
yoga etc. 

1 

Muladhara 

Yoga fizică 

Hatha yoga 


Tabelul nr.4 - Cele 7 forme de yoga 

1) Hatha yoga. 

Se referă la tehnicile fizice, vizibile: posturi şi acţiuni fizice (asana, 
mudra, bandha), purificări ale diverselor organe şi cavităţi ale 
organismului uman (kriya), respiraţii speciale (pranayama) etc. 

Dezvoltă: sănătatea fizică. Pregăteşte corpul să reziste energiilor 
antrenate în alte forme de yoga. 

2) Tantra, swara, nidra yoga ş.a. 

Aceste sisteme însumează diverse metode yoghine care celebrează 
Natura ( Shakti ) şi, aflându-i secretele, le foloseşte pentru evoluţie 
spirituală sub forma unor tehnici psiho-fizice foarte diverse. Cuvinte 
cheie: anatomie subtilă, chakre, controlul suflurilor, dedublări controlate 
etc. 

Dezvoltă: diverse aptitudini paranormale, sensibilitatea subtilă. 

3) Yoga ascetică. 

Tapas (efortul intens) este întâlnit în toate formele de yoga. Uneori 
atinge paroxismul, ca în asceza autoimpusă (izolare de lume, în condiţii 

grele, practicată şi în creştinism) sau în practicile fachirice (mersul pe 
jăratic, pe cioburi, statul pe cuie etc.). 

Dezvoltă: voinţa şi unele abilităţi paranormale (cum ar fi cea legată 
de elementul subtil FOC, exemplificată prin uscarea cearceafurilor ude pe 
piele în mijlocul iernii, pentru demonstrarea stăpânirii tehnicii TUMO de 
către tibetani). 

4) Bhakti yoga. 

Devoţiunea religioasă, comportamentul evlavios, adorarea Divinului 
în formele Sale personificate (Isus, Krishna, Buddha, alte zeităţi 
supreme), ca aspecte inteligibile minţii şi inimii omeneşti ale Supremului 
Absolut. Creştinismul popular este o formă de Bhakti yoga. 

Dezvoltă: iubirea pentru Dumnezeu şi pentru semeni, manifestarea 
iubirii în gânduri, fapte, vorbe, lipsa violenţei lăuntrice. 

«Jnana este cunoaştere aridă, ai nevoie de ceva mai mult decât detaşare - 
aceasta este rasa (bucuria) care învăluie evlavia; Dumnezeu este bucuria 
personificată. Când te ajunge iubirea atotcuprinzătoare, fii pregătit să intri în starea 
de samadhi şi să fii martorul prezenţei iui Dumnezeu. Bhakti este dezvoltarea iubirii 
exclusive pentru Dumnezeu, dulce precum nectarul. Dragostea divină nu poate fi 
descrisă în cuvinte. Acela care are experienţa nu simte nevoia să vorbească despre 
ea, şi acela care vorbeşte despre această experienţă nu a cunoscut-o.» 

(din cartea Kundalini, poarta către înalta conştientă, de Ravindra Kumar, Jytte 
Kumar Larsen, Editura Dao Psi) 

5) Karma yoga. 

Conform definiţiei date karmei-yoga de Krishna în „Bhagavad 
Gita”, aceasta înseamnă „să acţionezi detaşat de fructul acţiunii tale, pe 
care să îl dăruieşti Divinităţii”. Rezultatul dobândit în urma acţiunii fără 
interes egotic este neacumularea de karmă personală în urma faptelor 
tale. Este yoga purităţii faptelor, mulţumită purităţii egoului. Fapta este 
„pură” fiindcă nu înlănţuie în karmă, ceea ce este posibil numai prin 
purificarea egoului de tendinţele inferioare, negative, acumulate în 
decursul încarnărilor trecute şi a vieţii actuale. 

Dezvoltă: altruismul, echilibrul sufletesc, slăbeşte forţa 

ataşamentelor sau a aversiunilor din subconştient. 

Amănunte în studiul despre Karma-Yoga, de mai jos. 

6) Jnana yoga. 

Această yoga caută şi răspândeşte înţelepciunea, cunoaşterea 
spirituală, folosind noţiunile filosofice din Vedanta şi Samkhya, precum 
şi tehnicile meditative din Raja yoga. Kaballa ebraică este tot o formă de 
Jnana yoga. Formele de yoga menţionate mai sus au efecte fizio-psiho- 
sociale inteligibile pentru oricine (evlavia religioasă şi călugăria, faptele 
morale, altruiste, gimnastica de întreţinere, sunt lucruri destul de 
obişnuite şi de înţeles; chiar şi fenomenele şi experimentele paranormale 

nu mai sunt tabu). în schimb filosofia şi practica mistică este, în general, 
respinsă ca „nerealistă”. 

Nu oricine poate accepta că ego-ul personal este condus de o 
instanţă inteligentă superioară, pentru că oamenii se identifică cu acest 
mic ego. Nici dintre cei care îl pot înţelege intelectual, nu toţi îşi doresc să 
pună în practică acest deziderat mistic: de a-şi diminua, până la 
dizolvare, egoul în Fiinţa Supremă. Pentru asta e nevoie să ai un Spirit 
bătrân, sătul de atâtea reîncarnări, de repetarea aceloraşi pofte trupeşti şi 
sufleteşti şi trudei de a le potoli... 

Dezvoltă: cunoaşterea fiinţei supreme, inteligenţa generală, 
luciditatea, responsabilitatea, discriminarea dintre bine şi rău, sesizarea 
erorilor în chestiunile de spiritualitate. 

Amănunte în studiul despre învăţătura Sacră, de mai jos. 

7) Guru yoga. 

Această Yoga constă în Graţia Divină care îl binecuvântează pe 
aspirant, este ajutorul subtil nevăzut, primit mereu, chiar fără a -1 şti. Nu 
discipolul are rolul principal, ci Guru -1 (Maestrul care îl are în grijă 
spirituală) sau Dumnezeu însuşi. Când discipolul este angrenat conştient 
intr-un proces de evoluţie spirituală, el nu este lăsat singur, ci ajutat de 
toate forţele Binelui, de Guru, de îngerii păzitori, de Dumnezeu. Aceasta 
este Graţia Divină. 

Guru yoga nu este o „yoga” obişnuită, ci este chiar Yoga în sens 
absolut. Este atingerea, prin Graţie, a ţelului ultim (sau scopurilor 
intermediare) spre care tinde aspirantul, datorită „simpatiei metafizice” 
stabilite între el şi Dumnezeu. Graţia vine deseori în doze mici, în 
concordanţă cu nivelul atins de discipol. După un anumit timp şi efort şi 
un progres lent, vine o porţie mare de Graţie, care aduce un salt evident. 
Graţia este dată cu multă inteligenţă. Maestrul Yogananda spunea că 
succesul în yoga se datorează un sfert efortului individual, un sfert 
Graţiei Maestrului şi două sferturi Graţiei lui Dumnezeu. 

în creştinism se numeşte „pogorârea Duhului Sfânt”, deşi poate mai 
exact ar fi să spunem „lucrarea unui Spirit Sfânt”. 

Dezvoltă: smerenia, umilinţa în faţa lui Dumnezeu cel înţelept şi 
Atotputernic. 

Amănunte în studiul despre Guru-Yoga, de mai jos. 


2008 

KARMA YOGA 


Conform definiţiei date karmei yoga de Krishna în „Bhagavad Gita”, 
aceasta înseamnă „să acţionezi detaşat de fructul acţiunii tale, pe care să 
îl dăruieşti Divinităţii”. Rezultatul dobândit în urma acţiunii fără interes 
egotic este neacumularea de karmă personală în urma faptelor tale. 

La modul ideal, dacă o fiinţă umană ar acţiona absolut fără egoism, 
dăruindu-şi total corpul şi sufletul lui Dumnezeu, ea ar putea deveni un 
canal perfect al Voinţei Divine. Vorbim aici de o misiune clară cu care 
este însărcinat Spiritul şi omul în care s-a încarnat acesta. în lipsa unei 
misiuni spirituale , cu greu am putea vorbi despre o karma yoga 
desăvârşită, fiindcă nu există un ţel precis, o orientare a întregii vieţi, o 
viziune de mare orizont care să stimuleze în permanenţă un dialog 
interior cu Dumnezeu. Toţi marii Sfinţi şi înţelepţi au fost şi karma 
yoghini, chiar fără a se gândi la acest lucru. în aceste condiţii, când omul 
este total devotat cauzei nobile pe care o apără, dar nu în mod fanatic, ci 
înţelept, putem presupune că Dumnezeu l-ar putea transforma în braţul 
său armat, in extremis producând chiar suferinţă oamenilor care se opun 
Planului Divin. Datoria karmică i-ar fi „ştearsă” printr-o intervenţie 
demiurgică de mare fineţe şi înţelepciune, inimitabilă (aşa rezultă cel 
puţin din „Bhagavad Gita”). 

Totuşi, noi oamenii obişnuiţi este bine să ţinem cont clipă de clipă de 
acţiunea nemiloasă a legii karmei, să nu ne îmbătăm cu apă rece că „ne 
scuză Dumnezeu, fiindcă am avut intenţii bune”... Duritatea, violenţa 
trebuie evitate, din principiu. Or fi fost ele intenţii bune în mintea 
noastră, dar ce certitudine avem că ele ne-au fost trimise de Dumnezeu şi 
nu de Satana?! 

Uneori, impulsul către acţiunea inspirată de Sus este spontan şi 
acţiunea sa este firească, nepremeditată. Alteori, omul are timp să 
raţioneze, aşa cum a făcut Isus în grădina Ghetsimani, când i s-a făcut 
cunoscut în mod clar ce îl aştepta a doua zi: crucificarea. Raţiunea divină, 
discriminarea între bine şi rău, între acţiunea egoistă şi cea de 
autosacrificiu a învins, iar actul său a fost unul grandios de karma yoga. 
Dacă Isus nu ar fi fost ghidat de înţelepciune, iar actul său de supunere în 
faţa morţii ar fi fost dictat de alte considerente, moartea sa ar fi putut fi 
echivalată cu o sinucidere şi pedepsită karmic foarte grav. (Desigur că 
aceasta nu este nici măcar o ipoteză de lucru, ci doar o antiteză 
grosolană, ca să înţelegem diferenţa între autosacrificiu şi sinucidere.) 

Putem distinge mai multe tipuri de misiuni divine îndeplinite prin 
karma yoga: 

a) misiuni lumeşti: de conducere a unor popoare, acte de eroism, 
efortul de a inventa lucruri deosebite pentru omenire, de a crea 
capodopere artistice nemuritoare etc.; 

b) misiuni spirituale: de apropiere a omenirii de Dumnezeu (cum a 
avut Isus Cristos, Shankara, Buddha şi alţii). 

c) misiuni de asistenţă: părintele devotat creşterii copiilor, un soţ 
care îl îngrijeşte pe celălalt bolnav etc. 

d) misiuni individuale: omul care înţelege să-şi dedice viaţa 
dorinţelor spiritului său. Viaţa trăită fără idealuri superioare, doar pentru 
confort, plăceri şi senzaţii tari, devine plictisitoare, plină de griji şi 
nefericită, oricât de îmbelşugată ar fi ea. 

Un exemplu minunat de încarnare a Purităţii Divine a fost Therese 
Neumann. Ea manifesta fenomenul paranormal numit „inedia”, constând 
în supravieţuirea corpului său fără a fi hrănit cu alimente, ci doar cu 
„lumina lui Dumnezeu”. Misiunea sa a fost să-şi uimească semenii, 
pentru ca ei să conştientizeze că, dincolo de materia fizică, există o Viaţă 
şi mai înaltă şi că puterea şi cunoaşterea lui Dumnezeu este infinită. 
Neutilizând materii grosiere pentru a supravieţui, ea a fost o încarnare a 
Purităţii. Puritatea ei, ecou al Divinităţii, se manifesta şi prin retragerea 
ei din lume, neamestecul cu păcătoşii, păstrând doar scurte perioade de 
contact dedicate stârnirii uimirii oamenilor şi dovedirii că zvonurile erau 
reale: nu a consumat alimente deloc, ani la rândul, toată viaţa. O misiune 
similară a avut, în India, Bala-yogi. în lipsa unei cvasitotale activităţi 
sociale, ei au avut totuşi un impact major asupra lumii. 

Aducerea în fiinţa proprie a Purităţii divine C Shuddhi , în legătură cu 
activarea intensă a chakrei Vishuddha) îl poate izola pe adept de lume, 
aflată pe un nivel de vibraţie net inferioară, ceea ce îi poate provoca unele 
probleme familiale, cu prietenii, sociale. Este nevoie ca cineva din anturaj 
să-i înţeleagă metamorfoza... 

Am plasat karma yoga pe nivelul 5 în modelul cu 7 trepte, pentru că 
am ţinut cont de puritatea deosebită care se cere unei persoane care 
acţionează în numele Domnului. Aici nu poate fi vorba de vreun şiretlic 
sau aparenţă de sfinţenie. Sinceritatea trebuie să fie deplină, pentru că 
dacă intervine egoul, apar şi urmele karmice. Egoul trebuie să fi fost 
purificat foarte bine în prealabil prin efort spiritual individual (în viaţa 
actuală şi în cele anterioare). 

Putem totuşi vorbi despre karma yoga şi la nivelul oamenilor 
obişnuiţi, ca o metodă indicată pentru eliminarea treptată a 
egocentrismului. Metoda constă în realizarea unor fapte libere de egoism, 
servirea dezinteresată a semenilor, nu doar a membrilor familiei. Spre 
acelaşi lucru ne îndeamnă toate religiile şi chiar simţul moralităţii 
sociale. Prin aceasta, omul acumulează karma pozitivă, care va compensa 
karma sa negativă. Totuşi, trebuie spus că sunt foarte multe genuri de 
karmă, câte genuri de acţiuni. în principiu, chiar dacă ai o karmă 

generală bună, în anumite aspecte eşti deficitar, vulnerabil şi este 
probabil că te vei întâlni cu suferinţa în acel domeniu de viaţă grevat de 
datorii karmice. Dar faptele bune cu siguranţă că îţi vor diminua durerile 
şi amploarea pedepsei... 

Orice activitate de-a noastră se înregistrează în memoria akasha 
universală. Totuşi, foarte multe acţiuni sunt neutre, neînsemnate. Pe 
lângă aceste lucruri mărunte se acumulează şi aşa-zisa karma pozitivă şi 
negativă. Karma pozitivă nu ne leagă în lanţul reîncarnărilor, este un 
premiu pe care putem să-l refuzăm. în schimb, karma negativă ne obligă 
la reîncarnare, ne obligă la îndreptare. Putem vorbi de o „pedeapsă”, deşi 
nu mereu apare sub această formă evidentă. 

Unii afirmă despre karmă că nu este nici bună, nici rea, ci că aşa o 
percepem noi subiectiv; de fapt, karma este pur şi simplu un efect ce 
urmează cauzei. Completăm cu altă afirmaţie: din perspectiva spiritelor, 
karma pozitivă se distinge clar de cea negativă - karma pozitivă nu obligă 
entitatea să se reîntrupeze. 

Karma (pozitivă şi negativă) poate fi împărţită în două mari 
categorii: condiţionările psihice şi evenimentele necesare. Evenimentele 
neîntâmplătoare în viaţa noastră nu cad în puterea noastră, ele sunt 
conduse de Seniorii karmei, nişte entităţi spirituale înalte. Condiţionările 
psihice din inconştient sunt cele care alcătuiesc ceea ce numim EGO, în 
sensul său negativ. Purificarea egoului ar însemna eliminarea treptată a 
refulărilor, angoaselor, fobiilor, egoismelor din inconştient. Mersul la 
psiholog este opţional. însă orice om se va confrunta cu experienţe amare 
care îl vor obliga la o reformulare a crezurilor personale, a filosofiei de 
viaţă. Aşa se evoluează spiritual în mod natural, lent, de-a lungul a zeci şi 
sute de vieţi umane. Este ca o partidă de sah fără limită de timp . 

Se spune că, prin câteva meditaţii yoghine culminate cu samadhi 
(extaz), putem să ne ardem rapid karma. Procesul nu este unul mecanic, 
exterior. Yoghinul îşi află toate problemele karmice nerezolvate, este 
confruntat cu ele, intr-un fel de simulacru al vieţii reale. Este ca o punere 
în scenă, în care, beneficiind de supraconştiinţa divină din starea 
„extatică”, el face faţă tuturor provocărilor, ispitirilor, ştergând astfel din 
inconştient tendinţele care îi marcau viaţa de până atunci şi îi 
condiţionau reacţiile psihologice. Este ca o partidă de sah rapid , „fulger”. 
Odată ce tendinţele subconştiente au fost eliminate şi egoul diminuat, nu 
mai este nevoie de evenimente exterioare care să îi dea motive de 
autoanaliză şi îndreptare. 

în aceasta constă „ştergerea” karmei: este o conştientizare, urmată 
de efortul (de data aceasta mult mai mic) de a rezista tendinţelor 
negative . După ce încercarea („cele 12 munci ale lui Hercule”) a luat 
sfârşit, un imens sentiment de uşurare îl stăpâneşte. Oare nu era mai 
bine dacă acţiona divin de la început, ca să nu mai muncească atâta 
pentru a înlătura efectele nedorite ale acţiunilor egotice? Acesta ar fi 
rostul karmei-yoga la timpul potrivit. 

Să mai spunem că, după trecerea definitivă a hotarului dintre viaţă şi 
moarte, sufletul este dus la „Judecata de Apoi”. Aceasta nu este altceva 
decât o experienţă similară stării de samadhi amintită, doar că nu este 
asumată de bunăvoie, ca în cazul yoghinului, ci impusă de îngerii 
Judecători. I se pune în faţă filmul tuturor greşelilor, pe care trebuie să le 
înţeleagă ca atare, nu să se scuze ori să se târguiască (cum fac multe 
suflete la începutul Judecăţii). în primul rând, să îi fie clar că îngerii nu îi 
doresc răul sau să-l facă de râs, ci să-l pună să-şi privească curajos 
propriile slăbiciuni. Odată ce sufletul a înţeles ce înseamnă „greşeală, 
păcat” din punctul de vedere al Divinităţii, el este eliberat de la Judecată 
şi lăsat să îşi găsească un fetus în care se va reîntrupa pentru a pune în 
practică lecţia învăţată. 

Şi aici vedem că este vorba despre CONŞTIENTIZAREA plină de 
regret a erorilor împotriva legilor divine. Din păcate, acum lecţia este 
obligatorie, nu dorită şi autoimpusă, ca în samadhi, de aceea şi efectele 
sunt altele. Dacă în cazul omului ce vrea să evolueze rapid pe calea spre 
perfecţiune, Divinitatea îi oferă metode şi ajutor pentru a se perfecţiona 
chiar în cursul actualei vieţi, în cazul spiritului dezîncarnat, această şansă 
îi este oferită în următoarea viaţă de om care i se propune. Dacă ar refuza 
încarnarea, ar rămâne în zona vibratorie de nivel relativ scăzut în care 1- 
au adus experienţele triste din încarnările trecute. De aceea, toate 
spiritele care încă mai au karmă fizică abia aşteaptă să găsească ocazia 
reîntrupării şi să promoveze pe scara ierarhiei spirituale, mai aproape de 
Dumnezeu. 

Pentru yoghinii obişnuiţi ca noi (prin „yoghin” înţelegând orice 
aspirant conştient spre Dumnezeu), karma-yoga este în primul rând o 
atitudine , total opusă crezului că „valoarea omului se măsoară prin 
averea sa”. Se bazează atât pe evlavie interioară (ca în bhakti yoga), cât şi 
pe înţelepciune (ca în jnana yoga), ceea ce o plasează lângă cele două, 
necesitând un nivel de conştiinţă spirituală relativ ridicat sau cel puţin o 
aspiraţie sinceră de a evolua . 

în privinţa neînţelegerii a ce este karma-voga , să dăm doar un 
exemplu. Vorbind despre „acţiune detaşată” unii ar putea înţelege că, 
lăsându-te condus de pornirile de moment, înseamnă că eşti mânat de 
Duhul Sfânt. Criminalii în serie acţionează total detaşaţi de suferinţele 
victimelor, ca şi de propriul interes pur uman. Iar unii mai şi declară că 
„aşa le-a dictat Dumnezeu să facă”! Karma yoga înseamnă să te detaşezi 
de egoul propriu, dar aceasta dedicându-te conştient, programatic, 
constant lui Dumnezeu şi Sinelui tău înalt. Din păcate, oamenii 
neexperimentaţi, fără discernământ spiritual, pot confunda diversele 
înclinaţii şi influenţe exterioare cu glasul Spiritului... 

în concluzie, karma yoga nu este un tip obişnuit de yoga . Nu are 
maeştri, iniţieri, efectele sale nu sunt vizibile, iar progresul personal nu 
poate fi cuantificat şi urmărit. Este mai mult o ATITUDINE prescrisă 
oricui, oricând, care promite o răsplată după moarte. A acţiona altruist 
sperând într-o răsplată aici, în lume, ar însemna că anulezi karma yoga, 
ar fi doar un troc, cu nimic legat de spiritualitate. în acest sens sunt şi 
cuvintele lui Isus „nu vă rugaţi ca fariseii, în văzul tuturor, căci ei şi-au 
luat deja răsplata!”. Spiritualitatea autentică priveşte lucrurile în 
desfăşurarea lor largă, dincolo de întinderea unei singure vieţi 
pământeşti. Meritele faptelor altruiste vor da repede roade chiar şi acum, 
în această viaţă, dar nu într-un mod în care ne aşteptăm, şi cu siguranţă 
că vor accelera evoluţia spirituală a celui care le face dezinteresat. 

Uneori, privind retrospectiv la anumite fapte karma-yoghine ale 
noastre, vom avea surpriza să constatăm că ele nu doar au folosit altora, 
ci ne-au fost de un folos personal neaşteptat. Ele ar putea fi încununarea 
unor aspiraţii neîmplinite din alte vieţi, cicatrizând astfel „răni” karmice, 
sau ar putea fi chiar compensări directe ale unor acţiuni anterioare 
negative, închizând definitiv capitole din istoria noastră spirituală. 


Rugăciune de consacrare a fructelor acţiunii 
noastre lui Dumnezeu 

(tehnică de Karma-yoga, de rostit înaintea unor 
activităţi mai importante sau chiar a celor mai mărunte) 

M-avânt în acţiune cu doruri omeneşti... 

Lumina Ta adu-mi-o din sferele cereşti, 
în lumea zămislită din gândul Tău curat 
Să fiu înţelepciunea şi braţul Tău armat! 
întreaga-mi bucurie Ţi-o dărui, Domnul meu! 

Iar grija şi mândria le-ntorc spre Dumnezeu. 

Indiferent de roade, eu fapta Ţi-o închin. 

Ai grijă tu de restul... îţi mulţumesc! Amin. 


2008 

GURU YOGA 


Conform tradiţiei yoghine, Graţia poate veni a) de la Guru-învăţător, 
b) de la Şinele ATMAN sau c) de la Dumnezeu BRAHMAN. Să le 
detaliem pe fiecare: 


A 

Guru-l este Maestrul , învăţătorul de lângă discipol 

El poate oferi Graţia sa în mai multe moduri: 

- Fiecare iniţiere în tainele sistemului yoga este o formă de Guru 
yoga. Fără iniţiere, doar cu lecturi şi schimburi de idei, drumul rămâne 
închis. 

- Maestrul poate dărui (prin punerea mâinilor sau doar prin privire) 
o stare de extaz divin acelui discipol care îi este drag (datorită aspiraţiei 
sale sincere, nu din alte considerente personale) şi care este pregătit 
psihic să suporte o atare experienţă bulversantă. 

- Maestrul poate prelua, parţial sau integral, karma negativă a 
discipolului, care nu îi permitea să progreseze pe calea indicată de Guru. 
Acest serviciu divin poate trece neobservat de către discipol, fiind un act 
smerit al Maestrului. Acesta nu vrea laude sau ca adeptul să se simtă 
îndatorat, grija sa fiind ca discipolul să avanseze natural şi de bună-voie. 

Pare dificil să găsim un Guru adevărat prin mulţimea de falşi 
prooroci şi autointitulaţi „Mesia”, „salvatori” ai pământenilor. Astfel de 
Maeştri autentici există, dar conjunctura în care trăim ne poate face 
imposibilă întâlnirea şi, mai ales, frecventarea unei şcoli spirituale. 

Totuşi, ne putem apropia telepatic de un Mare Maestru celebru 
decedat, utilizând imaginea şi cuvintele sale, înregistrate în cărţi sau prin 
mijloace audio-video. Aspirantul sincer care rezonează cu Spiritul 
desăvârşit al unui mare Sfânt, din orice religie ar fi, poate primi un ajutor 
decisiv pentru evoluţia sa spirituală. Acesta va deveni îngerul său 
îndrumător, de un nivel mult mai ridicat decât ceilalţi îngeri păzitori ai 
omului. Dialogul va fi telepatic intuitiv, iar proba realităţii acestei 
colaborări trebuie căutată în progresul concret, determinabil chiar de alte 
persoane, pe calea spirituală pe care discipolul s-a dăruit. Graţia Guru-lui 
se va face simţită şi pe această cale originală. Avantajul este că poţi avea 
mai mulţi Maeştri, culminând cu Isus Cristos, care este cel mai înalt 
Spirit la care putem avea acces. 


SUFERINŢELE FIZICE ALE MAEŞTRILOR 

Uneori, Marii Maeştri preferă să ardă karma discipolilor - prin 
propria suferinţă fizică. Această metodă dură poate elimina rapid multă 
karmă, chiar de la mai mulţi discipoli simultan. Altfel, acea suferinţă 

urma să izbucnească, mai devreme sau mai târziu, când se vor fi aşteptat 
mai puţin, ca nişte obstacole aproape de netrecut în momentele de 
creştere spirituală ale adepţilor. Foarte mulţi Mari Maeştri au fost grav 
bolnavi sau au murit de tineri, şi aceasta nu din cauza propriei karme - 
care nu mai exista - ci prin preluarea şi arderea unei mari karme 
negative de la discipoli. 

în Noul Testament putem citi cum Isus a scos dracii dintr-un om şi 
i-a trimis într-o turmă de porci. Suferinţele acelui om erau explicate prin 
karma sa negativă, deci demonii aveau o justificare divină în a-1 chinui. 
Odată îndepărtaţi, ei s-au simţit nedreptăţiţi din punctul de vedere al 
legilor universale, reproşând Divinităţii incorectitudinea gestului, şi de 
aceea li s-a dat altă pradă în compensare, mai puţin importantă din punct 
de vedere spiritual. 

Suferinţele Maestrului nu sunt doar fizice, ci mai ales astrale, unde 
este chinuit de demoni, sub forme greu de imaginat sau suportat pentru 
noi, oamenii obişnuiţi. Maestrul Yogananda a fost grav bolnav o perioadă 
de timp şi el descrie lupta sa astrală inimaginabilă, dusă cu stoicism şi 
curaj, pentru a-i scăpa de karmă pe discipoli. Dacă nu l-ar fi chinuit pe 
Guru, demonii i-ar fi lovit mai târziu pe discipoli, purtătorii acelei karme 
cumplite, ceea ce le-ar fi blocat ascensiunea spre Dumnezeu în acea viaţă. 

Un alt cunoscut exemplu zguduitor este răstignirea pe cruce a lui 
Isus Cristos. Prin chinurile Sale, el a ars karma negativă a multor ucenici 
ce îl urmau. A mers pe această cale rapidă şi eficientă, pregătind astfel 
terenul răspândirii mesajul Său de iubire divină. Dacă ucenicii nu ar fi 
fost curăţaţi de resturile karmice, ei nu ar fi putut îndeplini misiunea de 
propovăduire şi martiraj, din cauza diverselor blocaje de pe parcurs, 
orchestrate de către demoni. 

Marea Flacără, care a fost Isus, s-a metamorfozat astfel în mii de 
mici flăcări, ce s-au răspândit pe tot întinsul Pământului. Cei 33 de ani 
petrecuţi printre păcătoşi au fost de ajuns pentru Marea Lumină a 
Cerurilor. Era o diferenţă atât de mare între Sfinţenia sa şi obscuritatea 
acelei lumi! Poate că cel mai mare sacrificiu al Său a fost tocmai viaţa 
printre păcătoşi. în loc să continue să trăiască în Palestina ca un mare 
înţelept, Isus a preferat să se multiplice în mii de mesageri ce au dus 
„vestea bună” (evanghelia) că există viaţă după moarte, o viaţă în slavă şi 
iubire. Succesul noii religii confirmă justeţea alegerii Sale. 


Guru-l este Şinele individual ATM AN, Spiritul din om 

Aici este vorba despre acumulările karmice pozitive, spirituale, sau 
lipsa oricărui bagaj karmic (în cazul avatarilor, bodhisattvaşilor). 
Acestea îi provoacă omului încă din copilărie, dar mai ales în 
adolescenţă, iluminări bruşte, izbucnirea unor capacităţi paranormale, 
reamintirea spontană a vieţilor anterioare în care a avut vreo misiune 
spirituală. Este o auto-trezire, datorată misiunii asumate şi realizărilor 

spirituale remarcabile din vieţile anterioare. Graţia este, de fapt, norocul 
omului de a avea în el un asemenea spirit, ce îl iluminează. 


Guru-l este Dumnezeu 

Graţia Divină acţionează fără nici o explicaţie, deşi nu ca un capriciu, 
ci după o înţelepciune divină. Dacă Dumnezeu consideră necesar, va face 
o minune cu un om! 

Iată, de exemplu, cei întorşi din moarte clinică. Nu toţi, dar 
majoritatea dintre cei care au primit o nouă şansă şi o nouă viaţă se 
transformă profund, dobândind o viziune mistică şi devenind un focar 
spiritual pentru cei din jur. în aceste cazuri, Graţia Divină a acţionat în 
ceasul al treisprezecelea, salvând nu numai trupul, ci mai ales sufletul 
omului, şi prin acesta, sufletele altor semeni cu care ia contact. 


Maestrul Paramahamsa Yogananda, despre Graţia lui Dumnezeu: 

«Este adevărat că, unor fiinţe oarbe, acţiunile Sale pot să pară uneori un joc, 
dar ele nu sunt decât influenţele cauzale ale karmei trecute. De ce ar încălca 
Dumnezeu propriile Lui legi? Doar El este cel care le-a creat. 

Dumnezeu nu are nevoie de linguşeli. Graţia Sa nu se bazează pe afinităţi sau 
aversiuni personale. El răspunde la dragostea aspirantului spiritual, dar această 
dragoste trebuie să fie şi ea impersonală, trebuie să fie eliberată de toate motivaţiile 
egoiste. 

Ce este de fapt Graţia? Este puterea lui Dumnezeu, distinctă de toate celelalte, 
Dumnezeu fiind singura realitate; El este singura putere a existenţei. Privind din 
acest punct de vedere, eforturile voastre umane sunt iluzorii; puterea Sa este cea 
care ne face să ne îndeplinim toate acţiunile vieţii noastre, iar eşecurile pe care le 
suportăm nu sunt datorate decât lipsei de armonizare a fiinţei noastre cu această 
putere. 

Graţia lui Dumnezeu ne este dăruită în proporţia în care noi suntem deschişi 
faţă de El. Graţia nu vine din exteriorul nostru; ea este operaţia care se produce în 
interior, prin intermediul propriei noastre realităţi superioare. Cu cât vom trăi mai 
conştienţi şi cu cât vom trăi mai puţin dominaţi de ego, vom beneficia din ce în ce mai 
mult de Graţia Divină. 

Aspirantul trebuie să se dăruiască cu optimism şi bucurie acestui flux al Graţiei 
interioare. Forţa care există în voi este a voastră personală; vă este dăruită de 
Dumnezeu, folosiţi-o! Dumnezeu n-o va folosi în locul vostru. Cu cât vă veţi pune mai 
mult la unison cu voinţa Sa infinită, în toate acţiunile şi gândurile voastre, cu atât mai 
mult puterea Sa şi binecuvântarea Sa vă va da încredere, ghidându-vă în tot ceea ce 
faceţi. 

Dumnezeu nu va răspunde întotdeauna rugăminţilor tale în felul în care te 
aştepţi; dar dacă aspiraţia ta către El nu va avea fluctuaţii, atunci vei primi chiar mai 
mult decât bănuiai.» 

Cuviosul Siluan Athonitul , despre Duhul Sfânt şi smerenie: 

«Duhul Sfânt este pe pământ, locuieşte în noi şi ne luminează. El ne dă să 
cunoaştem pe Dumnezeu. El ne dă să ne gândim la Dumnezeu. El ne dă să iubim pe 
Domnul. El ne dă harul cuvântului. El ne dă să preamărim pe Domnul. El ne dă 
bucuria şi veselia. 

E o mare deosebire între faptul de a crede că Dumnezeu există, printr-o 
cunoştinţă naturală sau din Scripturi, şi acela de a cunoaşte pe Domnul prin Duhul 
Sfânt. Mintea celui ce a cunoscut pe Domnul prin Duhul Sfânt arde zi şi noapte de 
dragoste pentru Dumnezeu şi sufletul lui nu se mai poate alipi de cele pământeşti. 

Tu m-ai povăţuit prin milostivirea Ta. Te-ai ascuns de la mine, ca sufletul meu 
să înveţe smerenia; căci, fără smerenie, harul nu poate fi păstrat şi o grea întristare 
şi descurajare cuprinde atunci sufletul. Dar când a devenit smerit, atunci nici 
descurajarea, nici tristeţea nu se apropie de el, căci Duhul lui Dumnezeu îl umple de 
bucurie şi veselie. 

Inimile noastre s-au învârtoşat cu totul şi nu înţelegem ce e smerenia sau 
iubirea lui Hristos. E adevărat că această smerenie şi această iubire nu se cunosc 
decât prin harul Duhului Sfânt, dar uităm că e cu putinţă să atragem harul la noi. 
Pentru aceasta însă trebuie să-l dorim din tot sufletul nostru. Dar cum pot să doresc 
ceea ce n-am cunoscut? Noi toţi avem puţin din această cunoştinţă şi Duhul Sfânt 
mişcă fiecare suflet să caute pe Dumnezeu. 

Sufletul smerit se bucură de o mare pace, dar sufletul mândru se chinuie pe 
sine însuşi. Omul mândru nu cunoaşte iubirea lui Dumnezeu, e departe de 
Dumnezeu. Este fălos pentru că e bogat sau învăţat sau slăvit, dar nu ştie, 
nefericitul, sărăcia şi căderea sa, pentru că nu cunoaşte pe Dumnezeu. Dar Domnul 
ajută pe cel ce luptă împotriva mândriei sale să biruiască această patimă. 

Ce trebuie făcut pentru a avea pace în suflet şi în trup? Pentru aceasta trebuie 
să iubeşti pe toţi oamenii ca pe tine însuţi şi să fii gata să mori în tot ceasul. Când 
sufletul îşi aduce aminte de moarte, el devine smerit şi se predă cu totul voii lui 
Dumnezeu, dorind să fie în pace cu toţi şi să iubească pe toţi oamenii. 

Când pacea lui Hristos intră într-un suflet, el este bucuros de a şedea, ca Iov, 
pe gunoi şi a vedea pe ceilalţi în slavă: atunci sufletul este fericit să fie mai rău decât 
toţi. Taina acestei smerenii a lui Hristos e mare şi cu neputinţă de dezvăluit. Din 
iubire, sufletul doreşte pentru oricare mai mult bine decât pentru sine însuşi, se 
bucură când vede pe alţii într-o situaţie mai bună decât el şi se întristează când îi 
vede suferind. 

Domnul iubeşte pe oameni, dar îngăduie să fie loviţi de încercări şi necazuri, ca 
să-şi cunoască neputinţa lor şi să se smerească şi, pentru smerenia lor, să 
primească pe Duhul Sfânt. Cu Duhul Sfânt toate sunt bune, toate sunt pline de 
bucurie, totul este minunat. Dacă cineva suferă mult de sărăcie, de boală şi nu se 
smereşte, suferă fără folos. Cel ce se smereşte va fi mulţumit de soarta lui, oricare ar 
fi ea, pentru că Domnul e bogăţia şi viaţa lui, şi toţi oamenii vor fi uimiţi de 
frumuseţea sufletului lui.» 

(Din volumul „Cuviosul Siluan Athonitul - între Iadul deznădejdii şi Iadul smereniei’) 

Paşi pe nisip 

Autor necunoscut 

Am avut un vis în noaptea de Crăciun: 

Mergeam pe o plajă, 
iar Dumnezeu 
păşea alături de mine; 
paşii ni se imprimau pe nisip, 
lăsând o urmă dublă: 
una era a mea, cealaltă a Lui. 

Atunci mi-a trecut prin minte ideea 
că fiecare din paşii noştri 
reprezentau o zi din viaţa mea. 

M-am oprit ca să privesc în urmă 

şi am revăzut toţi paşii 

care se pierdeau în depărtare. 

Dar am observat ca, în unele locuri, 

în loc de două urme, 

nu mai era decât una singură... 

Am revăzut filmul vieţii mele. 

Ce surpriză! 

Locurile în care nu se vedea 

decât o singură urmă 

fuseseră zilele cele mai întunecate 

ale existenţei mele: 

zile de nelinişte şi de rea-voinţă, 

zile de egoism sau de proastă dispoziţie, 

zile de încercări şi de îndoială, 

zile de nesuportat... 

Zile în care eu fusesem de nesuportat. 

Şi atunci, întorcându-mă spre Domnul, 
am îndrăznit să-l reproşez: 

- Totuşi, ne-ai promis că vei fi cu noi 
în toate zilele! 

De ce nu Ţi-ai ţinut promisiunea? 

De ce m-ai lăsat singur 

în cele mai grele momente din viaţă, 

în zilele când aveam cea mai mare nevoie de Tine? 

Iar Domnul mi-a răspuns: 

- Dragul meu, zilele în care n-ai văzut 
decât o singură urmă de paşi pe nisip 
sunt zilele în care te-am purtat pe braţe... 


2008 


Răzvan Alexandru Petre 

învăţătură sacra 


Cercetătorul fenomenelor parapsihologice ar putea fi bulversat de 
multitudinea de practici şi întâmplări bizare răspândite pe tot globul. 
Putem înţelege şocul său psihologic numai înşiruind câteva dintre 
acestea: transformări alchimice, călătorii astrale şamanice, substanţe 
halucinogene, magie voodoo, oameni zombi, posedări de spirite, diverse 
demonstraţii ale fachirilor ce dovedesc stăpânirea unor procese 
psihofiziologice necunoscute ştiinţei actuale. Poate de aceea, unii cititori, 
saturaţi mental cu aceste realităţi supranaturale, le neagă din comoditate, 
pentru a nu-şi tulbura echilibrul psihic şi a-şi duce viaţa ca mai înainte, 
după bunul plac. Alţii îşi găsesc refugiul în religie, care le aduce liniştea 
sufletească după care tânjesc. 

Totuşi, marile religii actuale - în luptă crâncenă cu credinţa 
materialistă şi cu scepticismul nihilist - parcă nu au forţa spontană de 
convingere pe care o are proto-spiritualitatea, tradiţiile şamanice. Un rol 
are, desigur, naivitatea şi credinţa oarbă a indigenilor, consideraţi 
„primitivi” de către noi. Ne referim totuşi la realitatea obiectivă, 
verificată de nenumăraţi cercetători occidentali, a unor fenomene venind 
din altă lume. Ştiinţa modernă le circumscrie de obicei ca fiind 
„autosugestii”, „fenomene normale” sau, mai nou, „fenomene cuantice 
ori parapsihologice”. Dar ştiinţa nu ne poate aduce seninătatea religiei, 
ea este mereu frământată, neliniştită, nesigură şi, de fapt, nu a explicat 
para-normalul. 

Prin urmare, pe planetă oamenii au doi piloni care le pot aduce 
siguranţa: fie tradiţiile politeiste, animiste, bazate de şamanul 
paranormal , fie religia monoteistă majoritară, bazată pe preotul moralist . 
Am simplificat lucrurile pentru a le diferenţia mai clar. Şamanismul 
poate, dar are limite filosofice (poate, dar nu ştie); religia ştie, dar are 
limite practice (ştie, dar nu poate). 

O sinteză între cele două extreme este înfăptuită de tradiţia indiană. 
Teoriile sale ne ridică mintea şi sufletul cu mult deasupra planului 
mundan, iar practica yoga egalează şi depăşeşte performanţele 
şamanilor. în plus, metodele yoghine nu sunt deloc fioroase, şocante, 
dezechilibrante, precum cele şamanice. Yoga pune accent pe valorizarea 
fiinţei umane, pe omagierea libertăţii sale. Şamanul este, de obicei, un 
servitor necondiţionat şi chinuit al zeităţilor tribului. 

O privire de ansamblu magnifică asupra lumii, vieţii şi Divinităţii o 
găsim în Upanişade (scrise între 800-300 î.e.n.), care reprezintă o 
sinteză a misticii Vedelor, depăşindu-le ca profunzime. Upanişadele au 
rămas actuale până astăzi, fiind consacrate prin comentariile lui 
Shankara (cea. 800 e.n.), cel care a consolidat sistemului Advaita- 
Vedanta . Adăpându-se la izvorul de înţelepciune al Upanişadelor, mulţi 

maeştri spirituali indieni au adus clarificări personale, completări bazate 
pe practica yoga personală, închinată unirii sufletului cu Dumnezeu. 

O astfel de schemă a lumii ne prezintă Sri Yukteswar în cartea sa 
„învăţătura sacră ” („Holy Science”, editată în anul 1894 sub titlul 
sanscrit Kaivalya Darsanam ), o culegere de sutre antice comentate de 
Domnia sa. Am sintetizat, în manieră proprie, acest informaţii deosebite 
în tabelul de mai jos şi am adăugat comentarii si interpretări personale. 
sperăm binevenite. Sinteza prezintă elemente devenite deja clasice în 
filosofia indiană. Sigur că i s-ar putea reproşa aspectul simplificator şi 
speculativ, dar orice schemă asta şi face: reduce necunoscutul la ceva 
inteligibil. în secolul XX, multe alte informaţii inedite au fost transmise 
omenirii prin mediumi, dar şi acelea îşi pot găsi un loc aici. Schema este 
clară şi, deşi nu trebuie confundată cu Realitatea în sine (de necuprins 
într-o explicaţie didactică), ea aduce lămuriri metafizice de mare preţ. 

Experienţa şamanică apare aici drept o etapă intermediară, de 
obţinere a unor puteri paranormale (siddhis) la nivelul planului astral, 
care nu este capătul drumului spiritual. învăţătura sacră ne vorbeşte de 
acest capăt al drumului spre care ne îndreptăm cu toţii, mai repede sau 
mai lent. îl numeşte eliberare, mântuire, deschiderea ochilor spirituali 
care văd iluzia lumii ţmaya ), unire cu Dumnezeu. Sunt prezentate, 
simplificat, toate etapele pe care le-am parcurs şi pe care le mai avem de 
parcurs, fiecare dintre noi, până la împlinirea ţelului final al existenţei 
noastre. 

Vieţile noastre succesive au un rol evolutiv evident, spaimele şi 
suferinţele noastre nu sunt veşnice, ci ne împing să progresăm spre 
infinit. Acesta este mesajul salvator al filosofiei indiene vedantice non- 
dualiste, întărit, susţinut de către practica yoga individuală, 
înţelepciunea cărţilor sfinte indiene este reiterată de realizarea personală 
a acestor adevăruri de către mari maeştri spirituali, cum a fost, 
incontestabil, Sri Yukteswar (guru -1 lui Paramahamsa Yogananda). 



Sri Yukteshwar (1855-1936) 

Nu ne propunem să convertim cititorii spre disciplina Advaita- 
Vedanta (non-dualismul spiritualist), pătruns deja în Occident. Cu atât 
mai puţin îndemnăm pe cineva să-şi schimbe religia. Lumea merge 
înainte şi noi odată cu ea. Dorim însă a scoate la lumină giuvaeruri de 
gândire spirituală care ne pot ajuta în propria noastră dezvoltare 
personală. Faptul că universul este bine aşezat, că putem avea parte de o 
sclipire din planul divin care a creat lumea, că avem idee de etapele 
următoare ce ne aşteaptă, că le putem chiar grăbi în mod ştiinţific, că 
trebuie să fim optimişti în legătură cu viitorul planetei şi omenirii, că 
avem toate motivele să-L iubim pe Dumnezeu şi să-L manifestăm în 
faptele noastre - toate acestea şi multe altele reies din studiul 
„învăţăturii sacre ”, ceea ce o recomandă spre lectura celor avizi de 
cunoaştere spirituală. 

Iată temele principale cuprinse în schema tabelară a „învăţăturii 
sacre”, între care am trasat corespondenţe sau analogii: 

. CREAŢIA LUMII 
. PLANURILE DE EXISTENŢĂ 
. TREPTELE DE EXTAZ 
. EPOCILE DE CONŞTIENTIZARE GLOBALĂ 
. CREAREA OMULUI 
. TREPTELE DE EVOLUŢIE FIZICĂ 

«Cartea aceasta urmăreşte să arate cu limpezime că în toate religiile există o 
unitate esenţială; că feluritele învăţături ale diverselor confesiuni nu se deosebesc, 
că lumea exterioară şi lumea interioară au evoluat în acelaşi mod, în acelaşi timp; că 
toate Scripturile admit acelaşi ţel suprem pentru om. însă aceste adevăruri 
fundamentale nu sunt uşor de înţeles. Este aproape cu neputinţă - având în vedere 
divergenţele existente între diferitele religii în ignoranţa oamenilor - să ridici vălul 
pentru a arunca o privire asupra acestor adevăruri. Credinţele favorizează un spirit 
de ostilitate şi disensiuni, iar ignoranţa omenească adânceşte prăpastia ce separă o 
religie de alta. Doar puţine persoane dotate excepţional se pot sustrage influenţelor 
credinţelor pe care le au, spre a contempla unitatea absolută a adevărurilor 
propovăduite de toate marile religii.» 

(Sri Yukteshwar Giri - Introducere la „învăţătura Sacră”, Ed. Herald 2001) 

Creaţia lumii 

Planuri de 
existenţă 

Trepte de 

extaz 

(samadhi) 

Epoci de 

conştientizare 

globală 

Crearea omului 


SAT 

CHIT 

ANANDA 

Satyaloka 

(Absolutul) 




Tapoloka (Pre- 
absolutul) 

5. 

Asamprajnata 

(nirvikalpa) 

samadhi 

Jnanaloka 
(Planul vedic) 

4. Asmita 
samadhi 

Atman, Purusha 

separat de Divin, 
Sine individual 

Spirit, 

Conştiinţă 

CHITTA (inima 
creaţiei) 

4 idei originare 

Maharloka 

(Brahmarandra) 

3. Ananda 
samadhi 

Satya-yuga 

7700-17300 

e.n. 

Anandamayakosha 

Spiritul liber în 
Natură 

Vibraţie 

Mentalo- 

cauzală 

5 tattve 

Swarloka 

(„Cerul”) 

2. Vicara 
samadhi 

Treta-yuga 

4100-7700 

e.n. 

V ij nanamay akosha 
Buddhi 

întruparea spiritului 

Om, 

Creatură 

Vibraţie Astrală 
(sattva) 

Bhuvaloka 

(„Văzduhul”) 

5 tanmatra 

1. Vitarka 
samadhi 

Dwapara- 

yuga 

1700-4100 

e.n. 

Manomayakosha 

Manas 

5 Jnanendriyas 

Vibraţie Eterică 
(raia) 

Pranamayakosha 

5 Karmendriyas 

Vibraţie Fizică 
(tama) 

Bhuloka 

(„Pământul”) 



Annamayakosha 


Tabelul 1: Temele principale din „învăţătura sacră” 


CREAŢIA LUMII 

„Creaţia este un joc de idei în Substanţa Eternă care este Dumnezeu Tatăl.” 

Primele sutre se referă la crearea lumii de către Dumnezeu cel 
nemanifestat. Conform învăţăturii indiene, primele 4 idei originare pe 
care le-a gândit Dumnezeu au fost: vibraţia primordială AUM, din care 
au ieşit Spaţiul, Timpul şi Atomul (particula). Acestea 4 sunt 
omniprezente în veşnicie, constituind fundamentul ideatic al universului. 
Toată Creaţia rezultă din aceste 4 idei originare! 

Savanţii zilelor noastre studiază în cadrul fizicii relativiste 
continuumul Spaţiu-Timp, iar în cadrul fizicii atomice dualitatea 
corpuscul-undă (Atom-Vibraţie). Prevedem că fizica va înregistra un salt 

calitativ decisiv atunci când va reuni toate cele 4 noţiuni esenţiale într¬ 
una singură, comasând fizica relativistă cu cea cuantică. 

Dintr-o perspectivă metafizică - atât cât putem intui şi pune în 
cuvinte - Spaţiul este creat prin deplasarea vibraţiei primordiale AUM 
fără oprire. Tot ce este atins de această vibraţie devine Spaţiu, durata 
acestei vibraţii devenind Timp. Tot Vibraţia creează iluzia atomului - 
particulele elementare sunt o vibraţie de un anumit tip, menţinută 
constantă. Putem deci reduce cele 4 idei la una singură, primordială: 
vibraţia AUM. Ea este dorinţa Creatorului de a se manifesta ca ceva 
limitat. Prin Timp, Cel neschimbat creează schimbarea. Prin Spaţiu, 
Unicul indivizibil creează diviziunea, separarea. Prin Atom, Cel 
Atotştiutor îmbracă o parte din Sine (o mică zonă Spaţială) în ignoranţă 
(1 avidya ) pentru o perioadă limitată de Timp. 

Cele trei atribute ale Divinităţii sunt Sat-Chit-Ananda: 

1. SAT (existenţa veşnică) 

2. CHIT (cunoaşterea absolută) - se citeşte „cit”, ca în „citire”. 

3. ANANDA (beatitudinea netulburată) 

CHIT este puterea divinităţii de a simţi, adică Conştiinţa. Din 
ANANDA apare puterea divinităţii de a crea (numită Shakti, sau 
Prakriti). Aceasta înseamnă că Dumnezeu a creat lumea din preaplinul 
bucuriei sale de a fi, pentru a-şi multiplica iubirea şi fericirea. Suferinţa 
creaturii este preţul plătit pentru a regăsi Beatitudinea din care a fost 
creată. 

Creaţia se mai numeşte şi MAYA (iluzia cosmică), în sensul în care 
toate fiinţele resimt ruperea, separarea lor de Tatăl Ceresc. Când se referă 
la un individ, iluzia se numeşte AVIDYA (ignoranţa spirituală despre 
natura divină a Conştiinţei individuale). 

Primele 4 idei originare stabilesc cadrul general al creaţiei (Vibraţia 
AUM, Spaţiul, Timpul şi Atomul). Atomul sau ANU se referă atât la 
mulţimea de particule elementare ce formează materia, dar şi la orice in¬ 
divid, organism format dintr-o mulţime de atomi şi submulţimi de atomi. 
Astfel, omul este el însuşi un ANU. Cele 4 idei originare se numesc 
împreună CHITTA (Inima creaţiei), punctul de pornire a manifestării 
cosmice. 

Din acesta este emanată lumea mentalo-cauzală, alcătuită din 
combinarea celor 5 tattve (numite simbolic „pământ, apă, foc, aer, eter”, 
respectiv în sanscrită „prithivi, apaş, tejas, vayu, akasha”). Această lume 
mentalo-cauzală, în care obiectele şi fiinţele nu au formă, se cristalizează 
mai departe în trei grade diferite de densitate (corespunzând celor 3 
gunas: sattva, raja, tama - asemenea aburului care, răcindu-se, devine 
lichid şi, îngheţând, devine solid): lumea astrală, apoi cea eterică, şi în 
final cea fizică. 

Unii filosofează astfel: „Oare de ce Dumnezeu este atât de crud şi nu 
ne împiedică să greşim, ca să fim perfecţi şi să nu mai suferim?”. Iată 
mai jos un răspuns cât se poate de logic: 

Atributele CHIT (cunoaşterea absolută) şi ANANDA (beatitudinea 
netulburată) ale Existenţei Divine (SAT) sunt inseparabile, coexistente. 
Dumnezeu ne-a făcut „după chipul şi asemănarea Sa”, ceea ce, printr-un 
joc de cuvinte, ar putea fi rescris „după chit-u\ şi ananda Sa”. Omul este 
un dumnezeu la scară redusă... Bucuriile omului sunt scurte străfulgerări 
ale Prea-fericirii divine (ananda). Conştiinţa omului este un ecou 
îndepărtat al Totalei Conştiinţei divine, care are ca atribut natural 
LIBERTATEA; Conştiinţa divină nu poate fi restrânsă, mărginită de 
nimic în Spaţiu şi Timp. De aceea, omul este dotat şi el, volens-nolens, cu 
liber-arbitru. Deseori, el trebuie să aleagă între mai multe opţiuni, sub 
care se deghizează binele şi răul. Angrenarea liberului-arbitru nu se face, 
desigur, la întâmplare, ci prin utilizarea cunoaşterii şi a intuiţiei - 
datorate aceleiaşi Conştiinţe din om. într-adevăr, pentru a putea fi 
cândva, sau mereu, fericit, omul este „condamnat” la libertate. Noţiunea 
de perfecţionare, îmbunătăţire a omului nu se poate separa de noţiunea 
de libertate. Planetele se mişcă extrem de exact pe orbitele lor, atingând 
aproape perfecţiunea. Dar ele nu sunt fericite ( ananda ) de această 
realizare, fiindcă le lipseşte conştiinţa (chit). 

7 PLANURI DE EXISTENŢĂ 

Odată ce lumea a fost creată, ea este delimitată în 7 nivele de 
existenţă diferite. De fapt, există foarte multe nivele intermediare, dar 
schema se referă la marile demarcaţii: 

1. Cele trei lumi nemanifestate (Satyaloka, Tapoloka, Jnanaloka), care 
sunt divine. 

2. Un plan intermediar (Maharloka), care face legătura cu lumea 
creată. 

3. Lumea creată (Swarloka, Bhuvarloka, Bhuloka) 

Lumea subtilă (Bhuvarloka) este alcătuită din 5 tanmatras (obiecte 
ale simţurilor), materii subtile. 


5 TREPTE DE EXTAZ 

Cele 7 lumi nu sunt simple speculaţii filosofice. Ele pot fi vizitate, în 
duh, de către omul dedicat acestei activităţi, după cum specifică Yoga- 
sutras de Patanjali. Vizitarea acestor lumi invizibile este posibilă în 
starea de extaz yoghin (samadhi). în tabel am trasat o corespondenţă 
aproximativă între planurile vibratorii şi nivelele de conştiinţă atinse în 
transa extatică. 

Un mare maestru spiritual al Indiei, Sri Ramakrishna, mărturisea despre trăirea 
sa din Nirvikalpa-samadhi, extazul contopirii cu Absolutul Divin: «Universul se 
stinge. Spaţiul însuşi nu mai există. Mai întâi, umbrele estompate ale ideilor 
continuă să mai plutească pe fundalul obscur al minţii. Singura, slaba conştiinţă 
a Eu-lui se repetă, monotonă. Apoi şi aceasta se pierde în Realitatea Sinelui 
Suprem. Orice dualism se şterge. Spaţiul finit şi spaţiul infinit nu mai sunt decât 
unul. Dincolo de cuvinte, dincolo de gândire, am realizat Absolutul.» Apoi, Sri 
Ramakrishna avea să depăşească chiar şi nivelul de realizare al maestrului său 
vedantin, atingând starea de Bhava-mukta, în care prezenţa conştiinţei divine 
este continuă şi permanentă, el fiind în acelaşi timp şi în manifestare, şi în 
Dumnezeu. 


4 EPOCI CICLICE DE CONŞTIENTIZARE 

GLOBALĂ 

Dacă atingerea unora din cele 7 planuri este accesibilă numai celor 
iniţiaţi, dedicaţi şi care au parte de graţia divină, în schimb Sri 
Yukteswar, care era şi astrolog vedic, a calculat epocile în care întreaga 
populaţie de pe Pământ are acces la aceste lumi. Rezultatele sale 
contrazic tradiţiile hinduse, dar au o justificare astrologică modernă, 
confirmată recent de ştiinţă. într-un fragment 1 din „Kaivalya Darsanam” 
marele yoghin descrie modul prin care a calculat durata epocilor. 

Conform acestei teorii, în prezent ne aflăm în Dwapara vuga , epoca 
când omul a început să stăpânească fenomenele lumii eterice: energia 
electrică şi toate fenomenele studiate amănunţit de fizică şi chimie. în 
ultimele decenii, oamenii s-au familiarizat tot mai mult cu fenomenele 
paranormale, legate de lumea eterică şi astrală. Pe viitor se prevede o 
accelerare a descoperirilor revoluţionare şi o repudiere generală a 
doctrinelor materialiste, ce au limitat gândirea omenească de atâtea 
secole încoace. 

Iată deci că cei ce plasează omenirea în Kali yuga (epoca tuturor 
relelor) sunt în eroare! 


CREAREA OMULUI 

„Celebra” divizare a omului în cele 5 învelişuri ( koshas ), preluată de 
teosofie şi parapsihologic, necesită unele menţiuni (vezi Figura 1, de mai 
jos). 

Purusha (sau Atman) este Şinele separat de Dumnezeu, conştiinţa 
pură individualizată. în sus, îl aşteaptă unirea cu Tatăl într-o unică fiinţă, 
în jos, el este aruncat în manifestare ca spirit liber, (vezi Tabelul 1) 

Pentru a se manifesta, spiritul se înconjoară cu primul înveliş 
protector din perispirit ( Anandamavakosha) . Din comunicările spiritiste, 


1 http://www.unique.ro/forum/viewtopic.php?t=390 

se ştie că perispiritul este compus din energii de toate nivelurile, astfel 
încât spiritul poate avea acces şi la lumile inferioare. Totuşi, în schema 
koshas-urilor, deoarece învelişul Ananda este cel mai de sus, perispiritul 
ar corespunde unui spirit foarte evoluat, care are acces la Maharloka, 
prin dezbrăcarea de celelalte energii inferioare. Spiritele inferioare nu pot 
scăpa de lestul energiilor mai grosiere pentru a se înălţa până în această 
sferă înaltă. Deci am putea spune că, exclusiv, Anandamayakosha este 
primul strat, cel mai rafinat, al perispiritului. 

încarnarea spiritului liber într-un trup de om se face la nivelul lui 
Viinanamavakosha (planul mentalo-cauzal). De la acest nivel în jos 
începe alcătuirea organismului uman. Aici găsim şi principiul intelectual, 
Buddhi, care ajută omul să discrimineze între bine şi rău, să scape de 
Avidya (ignoranţa spirituală) şi îl sprijină în eforturile sale de rafinare a 
vibraţiei conştiinţei. 

Manomavakosha este structura astrală, din care originează senzaţia 
şi dorinţa. Aici se află şi cele 5 Jnanedriyas (organe subtile de simţ) 
corespunzătoare văzului, auzului, mirosului, gustului şi atingerii tactile. 
Numele acestui nivel provine de la Manas, care este principiul mental, 
orientat spre obiectele simţurilor şi a naturii exterioare. Manas mai este 
numit şi anandatva (a doua, falsa fericire), adevărata fericire fiind de 
găsit doar în lumile superioare. Dorinţele grosiere, care formează materia 
primă a psihicului, sunt de fapt o „bucurie coruptă”, după spusele lui 
Paramahamsa Yogananda. Omul aspiră spre Ananda (fericirea 
netulburată de nimic), dar este captat de aceste dorinţe care îi promit 
Fericirea, nereuşind decât o satisfacţie scurtă şi superficială, mai apoi el 
pornind iarăşi în căutarea fericirii pierdute. 

Din punctul de vedere al căutătorului Adevărului, Buddhi este polul 
evoluţiei, al revelaţiei spirituale, iar Manas este polul cufundării în iluzia 
spirituală (Avidya). Desigur, rolul pragmatic al minţii (Manas) omului 
prins în vârtejul lumii nu este pus la îndoială nici un moment, ci doar 
supremaţia absolută pe care şi-o arogă. Datorită acestei orbiri, cei mai 
mulţi oameni sunt înclinaţi să creadă că doar creaţia materială există 
(defectul spiritual numit abhinivesha) şi îşi identifică Şinele spiritual cu 
corpul cel trecător (defectul spiritual numit asmita) devenind astfel 
egoişti. 

Acţiunea organelor de acţiune fizică (cele 5 karmendriyas: gura, 
mâinile, picioarele, organul genital, organul de excreţie) originează din 
Pranamavakosha. adică planul eteric. Afirmaţia poate părea ciudată. 
Totuşi, putem s-o explicăm astfel: Comenzile motorii către muşchi vin pe 
cale neuronală. Or, funcţionarea nervilor este de natură eterică - fie că ne 
referim la fluxul electric transmis de neuron, fie că ne referim la energia 
eterică, mai rafinată care hrăneşte, întreţine şi reface neuronul. 

Figura 1 - Crearea şi evoluţia omului © Răzvan Petre 


6 TREPTE DE EVOLUŢIE FIZICĂ 

Evoluţia lumii vii parcurge mai multe trepte evolutive, care pot fi 
puse în corespondenţă cu cele 6 nivele vibratorii menţionate (vezi Figura 
i). 

Regnul mineral (culoarea indigo) poate fi descris ca având drept 
caracteristică evidentă pasivitatea materiei fizice : celelalte tipuri de 
vibraţii sunt încă în stare latentă sau foarte slabe, ascunse în „miezul” 
materiei. 

Trecerea la regnul vegetal (culoarea roşie) se face prin manifestarea 
tot mai pregnantă a materiei eterice , care determină în primul rând o 
anume acţiune în mediu şi asupra mediului. 

Animalul (culoarea orange) are caracteristică esenţială simţirea şi 
dorinţa (nivelul astral) , iar acţiunea sa asupra mediului este şi mai 
pregnantă. Filosoful danez Martinus spune că suferinţa atinge apogeul la 
nivelul regnului animal. Aici apare Manas, o conştiinţă egotică absolută 
care amplifică durerile fizice şi le dublează cu cele psihologice. Culorile 
din desen corespund celor utilizate de Martinus în cartea sa „AZ treilea 
testament” 2 pentru a desemna aceleaşi regnuri. 

Regnul uman (culoarea galbenă) este caracterizat de o dezvoltare 
fulminantă a nivelului mentalo-cauzal , al raţiunii, sentimentelor nobile şi 
este începutul vieţii spirituale (tendinţa buddhică). Nu toţi oamenii pot fi 
plasaţi pe de-a-ntregul în regnul uman, unii atârnând încă pe muchia 
dintre animal şi om. 

Anumiţi oameni dobândesc puteri supranaturale ( siddhis ), şi sunt 
numiţi de ceilalţi „supraoameni, zei sau îngeri”. Alcătuind un sui-generis 
regn angelic (culoarea verde), supraomul are acces la lumea spiritelor 
libere, devenind un fel de egal al lor. Totuşi, evoluţia sa nu a luat sfârşit. 

Ultima treaptă ce poate fi atinsă în viaţa pământească este condiţia 
de eliberat ( sannyasi, sau jivanmukti). Acum omul şi-a cunoscut pe 
deplin Şinele divin ( purusha , atman - triunghiul albastru) şi nu mai 
poate fi păcălit de iluzia cosmică {Maya), pentru că a dobândit definitiv 
Vidya (cunoaşterea realităţii Sat-chit-ananda) şi libertatea totală de a se 
manifesta ca centru creator. Acum el conştientizează că este creat „după 
chipul şi asemănarea lui Dumnezeu” şi ne-o spune şi nouă, chiar dacă 
încă nu-1 putem înţelege. 

Există atât de puţini eliberaţi spirituali pe planetă, încât nu putem 
vorbi de constituirea unui regn distinct, ci mai mult de „accidente” 
fericite. Acest nivel nu face parte deocamdată din ordinea naturii, căci, 
dintr-un punct de vedere filosofic, ar însemna o negare în bloc a iluziei 
cosmice; iar din punct de vedere practic, nu este posibil. Aceste 
„excepţii”, mari exemple de vieţuire duhovnicească, sunt necesare 
treptelor inferioare de evoluţie pentru a le arăta drumul fiinţelor umane 
ce aspiră spre înalt, dar care nu ştiu unde şi cum să caute. Ei sunt 
maeştrii spirituali, guru, învăţaţi desăvârşiţi, mântuitori ai sufletelor 
însetate de lumină şi adevăr... 


2 http://www.martinus.dk/en/frontpage/ 

5 CAUZE ALE SUFERINŢEI , 

3 MOTIVE ALE FERICIRII 

Din Avidya (iluzia maya individuală) decurg cele două aspecte: 
puterea de întunecare (spirituală) şi puterea de polarizare. 

Puterea de întunecare creează Asmita (egocentrismul), prin care 
Şinele este identificat eronat ca fiind corpul muritor, şi Abhinivesha, prin 
care omul crede că real este doar ceea ce el vede şi pipăie. 

Puterea de polarizare creează Raga (ataşamentul pentru ceea ce 
produce satisfacţie, plăcere) şi Dvesha (aversiunea pentru tot ceea ce 
aduce neplăcere). 

Acestea 4 sunt pricinile suferinţelor omului, pe care înţeleptul se 
străduieşte să le învingă. Din Avidya izvorăsc toate 4, deci ea este sursa 
principală a suferinţelor. Pentru a lupta împotriva suferinţei personale, 
omul înţelept caută să alunge Ignoranţa spirituală - mama tuturor 
relelor. Desigur că aceasta nu elimină durerile celorlalţi, dar Yoga este o 
cale de mântuire individuală, nu în grup. De altfel, nu există nicăieri o 
„metodă de mântuire colectivă”! 

Dacă pentru cei mai mulţi cititori este destul de uşor de înţeles ce 
înseamnă să-ţi diminuezi egoismul şi să crezi în existenţa lucrurilor 
invizibile, mult mai dificil pare să înţelegem cum ne-am putea sustrage 
principiului psihic al plăcerii-neplăcerii ( raga-dvesha ), care este plasat la 
baza inconştientului fiinţei animale. Această neutralitate nu poate fi 
obţinută prin voinţă, ci ridicându-ne nivelul conştiinţei până când găsim 
plăceri superioare după care să ne conducem viaţa. Martirii lui Cristos 
asta au dovedit prin sacrificiul lor. Nu poţi renunţa la principiul firesc al 
plăcerii-neplăcerii decât suprapunându-i un principiu superior, care să îi 
controleze supremaţia sa de până acum. Şi asta se obţine treptat, cu 
răbdare, prin practica spirituală în viaţa de zi cu zi... 

«Dumnezeu este în toţi oamenii, dar nu toţi oamenii sunt în Dumnezeu. Acesta 

este motivul suferinţei lor.» (Sri Ramakrishna) 

Eliberarea de suferinţă fiind ţelul omului, trebuie recunoscute şi cele 
3 nevoi reale ale sale. Ele nu sunt de găsit în afara Sinelui şi sunt Sat, Chit 
şi Ananda. în prima etapă, satisfăcându-şi toate dorinţele sufletului, 
eliberatul dobândeşte Ananda, adevărata fericire. Apoi, inima fiind pe 
deplin mulţumită, se dezvoltă Chit, Conştiinţa tuturor modificărilor 
Naturii ( Prakriti ), până la prima sa manifestare: vibraţia AUM. 
înţelegând natura creaţiei (Maya), omul eliberat de iluzie vede că 
propriul Sine este Substanţa reală indestructibilă şi pururi eternă, Sat. 
Aceste realizări ultime nu sunt posibile fără Graţia divină, care nu poate 
fi nicicum forţată sau păcălită. De aceea, orice practică spirituală trebuie 
să fie susţinută de smerenie şi devoţiune sinceră faţă de Supremul 
Creator... 

«Invocaţi Divinul cu o inimă plină de dorinţa de a-L vedea şi de a-L lăsa să se 
manifeste deplin în şi prin voi ! Sunt oameni care, din dragoste pentru femeia şi 
copiii lor, umplu un vas cu lacrimile lor. Dar unde este cel care plânge din 
dragoste pentru Dumnezeu?» (Sri Ramakrishna) 

Nici măcar un Guru în carne şi oase, socotit a avea puteri divine, nu 
îşi poate impune voinţa asupra destinului nostru. El ne arată drumul, dar 
nu merge în locul nostru. Iată cum explică Sri Yukteswar acest lucru 
discipolului său Swami Satyananda: 

«Uite ce este, nu are rost să crezi orbeşte că, după ce te voi atinge cu puterea 
mea, vei fi deja mântuit sau că te va aştepta un car din Cer să te ia. Atingerea 
sacră a unui guru realizat spiritual te ajută să-ţi dezvolţi Cunoaşterea şi, din 
respect că ai primit această Cunoaştere, trebuie să devii tu însuţi un înţelept, 
mergând pe cărarea elevării Sufletului şi utilizând tehnicile date ţie de Guru.» 


PARABOLA CINEMATOGRAFULUI 

înţelepciunea antică hindusă a Upanişadelor ne-a transmis o 
imagine despre Dumnezeu şi lume pe care o redescoperă toţi sfinţii şi 
maeştrii iluminaţi atunci când reuşesc să se apropie de Creator. 

Dumnezeu este SAT (adevăr), iar Creaţia Sa este ASAT (neadevăr, 
iluzie). Desigur că trebuie să nuanţăm această afirmaţie tranşantă. Când 
intri în împărăţia lui Dumnezeu - şi numai atunci - îţi dai seama că 
Natura nu este decât un vis al Său. Visele noastre se nasc din substanţa 
inconştientului şi sunt, de aceea, cât se poate de reale, dar numai cât 
durează visul; la trezire revenim la realitatea cotidiană, care este coerentă 
şi ne influenţează viaţa, pe când visul rămâne o fantasmă fără urmări. 

Tot astfel, când vizionăm o piesă de teatru, credem că acţiunea este 
reală şi trăim emoţional drama reprezentată. Este suficient un moment 
de luciditate (de exemplu, ne sună telefonul) şi, dintr-o dată, părăsim 
ficţiunea, care părea atât de vie...! Aplauzele de la finalul piesei sunt 
semnalul reîntoarcerii tuturor, spectatori şi actori, la viaţa de zi cu zi, cea 
reală... 

De asemenea, putem descrie misterul vieţii şi al evoluţiei prin 
alegoria unei săli de cinematograf . Să ne imaginăm un imens ecran de 
proiecţie, înalt şi lat cât universul. Pe acesta este proiectat un film - 
filmul vieţii - un imens şi orbitor fascicul luminos ieşind cu putere de 
sus, din cabina de proiecţie. Pe ecran apar simultan toate personajele 
filmului, care realizează diverse acţiuni. 

Spectatorul este invitat în sala întunecoasă, în care filmul a început 
deja de mult timp, şi condus la locul său. Aproape orbit de imaginile 
luminoase de pe ecran, pipăind scaunul pe care se va aşeza, dă peste o 
lanternă micuţă, cu lumină de tip laser indicator. I se spune să îşi aleagă 
un personaj şi să-l urmărească pe ecran cu lumina roşie, subţire şi 
focalizată. Spectatorul este prins de acţiunea filmului, trăind la unison cu 

personajul său diverse stări paroxistice, foarte solicitante nervos, sau 
plictisindu-se în lungile perioade de apatie ale personajului. Pentru că 
sala este în beznă, nu-şi dă seama că, alături de el, mai sunt nenumăraţi 
alţi spectatori, aţintind spotul roşu pe ecran, fiecare pe câte un alt 
personaj. 

După o vreme, lumina lanternei începe să-şi schimbe culoarea spre 
verde... iar spectatorul observă că începe să intuiască următorii paşi ai 
personajului din film, că bănuieşte care este direcţia tramei. La un 
moment dat, când lumina spotului devine albastră, spectatorul este 
invitat să vină sus, chiar în cabina de proiecţie. Aici este doar o uşoară 
semi-obscuritate, el putând vedea alte siluete de oameni, fiecare cu haine 
şi tunsori diferite, dar nedistingându-le prea bine feţele. Spectatorii 
continuă să urmărească cu lanternele cu spoturi albastre aceleaşi 
personaje, dar mai au timp să schimbe şi impresii între ei, să se 
împrietenească. Filmul este la fel de antrenant, dar atmosfera creată de 
colegii-spectatori este mai calmă, mai degajată decât jos, în sală. 
Spectatorul nostru constată că acţiunea personajului se aseamănă tot mai 
mult cu dorinţele sale, cu gândurile sale. Simte că, acum, el nu doar 
intuieşte mersul acţiunii, ci chiar îl provoacă - este propriul său actor şi 
scenarist! Asta dă un plus de savoare şi de interes, nu atât pentru film, 
cât pentru interacţiunea dintre mintea sa şi proiecţia de pe ecran. 

Lumina lanternei devine acum din ce în ce mai albă. Spectatorul 
începe să distingă feţele colegilor, ba chiar şi pe cea a regizorului, care se 
află alături de ei, în cabina de proiecţie. Este uimit să afle că regizorul 
poate modifica acţiunea întregului film, chiar în timpul derulării sale. 
Totuşi, înţelege bine acest lucru, pentru că ştie că şi el poate schimba 
traiectoria personajului său. Dar ceea ce îl şochează este faptul că, 
privind foarte atent, vede că toţi cei prezenţi au aceeaşi figură! Este figura 
sa!!! Aceeaşi. Reprodusă la miliarde de inşi diferiţi. Cutremurător şi 
extatic... El este creatorul filmului, şi spectatorul, şi actorul... 


ÎNCHEIERE 

«Conform sistemului filosofic Vedanta, lumea este lipsită de realitate întrucât 
durata ei de conservare este limitată, finită. Lumea în care trăim este ireală nu 
pentru că nu există în sensul propriu al cuvântului, în sensul că ar fi o iluzie a 
simţurilor noastre; sub acest aspect ea nu este o iluzie, fiindcă în acest moment 
precis ea există, fiinţează; rămâne însă ireală şi iluzorie tocmai pentru faptul că 
nu va mai fi peste zece mii sau sute de mii de ani.» (Nicolae Achimescu - India, 
religie şi filosofie, pag.105) 

Nu devenim automat mai spirituali dacă citim despre această 
concepţie Jnana-yoghină asupra Cosmosului. Rolul său poate fi acela de 
a ne oferi un suport teoretic pentru aspiraţia şi practica personală. Poate 
şi mai mobilizante sunt pentru noi mărturiile directe ale marilor realizaţi 

spirituali, care ne indică drept suprem ţel al căutării religioase unul şi 
acelaşi pentru toţi copiii Pământului: vederea lui Dumnezeu în slavă şi 
manifestarea Sa prin fiinţa noastră, nestânjenită de micul ego. Nu este un 
lucru la îndemâna oricui să asimileze în forul său lăuntric aceste 
învăţături sacre de Jnana-yoga, prezente şi în alte forme religioase. Dar, 
odată sămânţa aruncată, poate va găsi un sol fertil unde să dea rod! 

«Discuţiile prezentate de Upanişade între maestru şi discipoli sunt deseori doar 
un fel de întrebări socratice, până ce discipolul respectiv îşi găseşte propriul 
drum. Cuvintele sunt inutile atunci când este vorba de ceea ce este 
incognoscibil şi inexprimabil. Ele devin inteligibile abia în momentul în care s-a 
realizat experienţa directă şi personală. După aceea, devin din nou inutile. 
Tocmai de aceea nu se recomandă speculaţiile, rod al gândirii discursive, ci 
meditaţia contemplativă.» (Nicolae Achimescu - India, religie şi filosofie, 
pag.110) 


2 august 2008 

CHAKRA DIN CHAKRĂ 


„CHAKRA”... Cuvânt care promite să ne deschidă porţile 
imposibilului şi să dezlege toate tainele omului. Orice cititor de literatură 
spirituală a găsit, la un moment dat, referiri la chakre şi teoria lor. Totuşi, 
deşi abundă informaţii despre ele în cărţi şi pe internet, multe lucruri 
sunt încă neclarificate. Ca să nu mai spunem că, deşi există o teorie, cu 
practica stăm mult mai prost. Puţini sunt cei care reuşesc în mod 
sistematic să-şi corecteze după bunul plac funcţionarea chakrelor. De 
fapt, acesta este unul din scopurile ştiinţei milenare yoga: controlul 
chakrelor. Cine va reuşi, va fi un supraom... Cel puţin, aşa cred unii 
dintre cei care tânjesc spre perfecţiune. 

PREZENTARE GENERALĂ A CHAKRELOR 

Chakrele sunt centre importante de energie dispuse de-a lungul 
coloanei vertebrale. Tradiţia orientală pomeneşte de 7 chakre principale, 
care corespund cu cele 7 planuri de manifestare a Creaţiei. Cele 7 chakre 
ale omului îl pot pune pe iniţiat în legătură cu toate forţele şi formele de 
manifestare care există în Univers. 

în acelaşi timp, se recunoaşte faptul că există mult mai multe chakre 
în corpul omenesc, fiecare cu rolul său, mai mult sau mai puţin cunoscut, 
în acupunctură, se folosesc circa 365 de puncte de înţepare, dispuse pe 
meridianele (canale, nadis) pe unde circulă energia (qi, prana). Şi aceste 
puncte pot fi numite, fără teama de a greşi, cu termenul sanscrit 
„chakra”. 

O paranteză lingvistică: se citeşte „cia-cra” şi înseamnă „roată”... 
Pluralul cu care ne-am obişnuit „chakras” este de origine engleză, dar cel 
sanscrit corect ar fi „chakrani”. 


Răzvan Alexandru Petre - Esoterismul în mileniul 3 


43 





7 



Fig.i - Model aproximativ al celor 7 chakre 3 

Deci, o chakră are un focar, un punct de unde iradiază (sau intră) 
energie sub forma unei pâlnii. Iată, în Fig.i, un prim model aproximativ 
al celor 7 chakre principale. Ele au focarele dispuse pe o linie verticală ce 
trece prin mijlocul corpului. Se observă că chakrele extreme (cea de la 
baza trunchiului nr.i şi cea din creştetul capului nr.7) se deschid pe 
verticală. în schimb celelalte 5 chakre sunt orientate perpendicular pe 
trunchi şi au două deschideri: una în faţă şi alta în spatele corpului 
(numerotate 2A şi 2B, 3A şi 3B, 4A şi 4B, 5A şi 5B, 6A şi 6B). 

Pentru uşurinţa numirii chakrelor, vom trece aici numele lor în 
limba sanscrită, care sunt deja binecunoscute în jargonul esoteric: 1. 
Muladhara; 2. Svadhisthana; 3. Manipura; 4. Anahata; 5. Vishuddha; 6. 
Ajna (se citeşte „agi-nia”, de aceea veţi găsi scris pe alocuri şi „Agya”); 7. 
Sahasrara. 


3 http: //www.metaphysicalinstitute.org/energy.html 

Location of Chakra Points and Kshetram 
Fig.2 - Poziţionarea unor chakre importante 4 

într-un al doilea model aproximativ , mai exact, chakrele sunt plasate 
pe marginile anterioară şi posterioară a corpului, precum în Fig.2. Aici 
sunt prezentate şi alte chakre în afara celor 7 tradiţionale. Dispunerea lor 
este foarte asemănătoare, dacă nu chiar identică cu unele puncte de 
acupunctură de pe meridianele centrale Du Mai s şi Ren Mai 6 . Din Fig.2 
vom reţine faptul că chakrele propriu-zise sunt dispuse pe coloana 
vertebrală, în timp ce pe faţa anterioară a corpului există nişte proiecţii 
sau reflecţii ale lor, denumite „ kshetra ” (însemnând „loc sfânt”). Deşi 
„chakra” şi „kshetra” se influenţează reciproc, în practică, putem 
considera că este vorba de două chakre înrudite, dar diferite. 

Din toate aceste puncte se deschid pâlniile de energie spre exteriorul 
corpului (vezi Fig.3 - al treilea model aproximativ). 


4 http://www.divinerevelation.org/BookChakras.html 

5 http://www.acumedico.com/dumai.htm 

6 http://www.acumedico.com/renmai.htm 

Fig.3 - Model aproximativ al celor 7 chakre 7 


în Fig.3 este reprezentat un al treilea model aproximativ, în care 
apar şi aşa-zisele învelişuri sau corpuri subtile , menţionate în tratatele 
yoghine sub numele de koshas. Ele cuprind corpul omenesc intr-un mod 
similar foiţelor de ceapă sau păpuşilor ruseşti Matrioşka. Primul înveliş 
subtil este cel eteric, care dublează organismul fizic, dar îl depăşeşte cu 
puţin - limita sa exterioară este situată la câţiva milimetri deasupra 
pielii. Următoarele învelişuri sunt formate din materie tot mai rafinată, 
mai greu de detectat, iar marginile lor se distanţează între ele la circa 30- 
40 centimetri (valori aproximative şi variabile). 

Deşi în tradiţia yoghină se vorbeşte de 5 corpuri sau învelişuri, 
autorii mai recenţi consideră că, în realitate sunt 7 corpuri subtile, 
corespunzând celor 7 chakre. Maestrul de Reiki Dumitru Hristenco scrie 
în cartea sa „Reiki, metodă orientală de transfer energetic” că cele 7 
învelişuri sau câmpuri care înconjoară corpul fizic (pe care le 
redenumeşte ca mai jos) sunt coordonate, în ordine, de cele 7 chakre, 
după cum urmează (pag.37-39): 


7 http://www.healingtherapies.info/Healing-Touch.htm 

1. Primul înveliş, câmpul VITAL este coordonat de Muladhara 
chakra. 

2. Câmpul de CONTROL-SEMNALIZARE este coordonat de 
Svadhisthana chakra. 

3. Câmpul de PROTECŢIE este coordonat de Manipura chakra. 

4. Câmpul de CONTACT INFORMAŢIONAL TELURIC este 
coordonat de Anahata chakra. 

5. Câmpul de EMISIE este coordonat de Vishuddha chakra. 

6. Câmpul de RECEPŢIE este coordonat de Ajna chakra. 

7. Câmpul de CONTACT INFORMAŢIONAL CU UNIVERSUL este 
coordonat de Sahasrara chakra. 

AURA reprezintă altceva decât aceste corpuri subtile! Energia vitală 
pe care organismul nu o consumă (fiind deci în surplus), ca şi particulele 
energetice secate de energie sunt eliminate din corpul subtil, formând 
„aura sănătăţii”, descrisă de clarvăzători ca având o culoare alb-argintie. 
La oamenii sănătoşi, particulele sunt expulzate din corp în linie dreaptă, 
perpendicular pe suprafaţa corpului (ca ţepii ariciului), apărând corpul 
împotriva năvălirii microbilor. 

Deocamdată, aceasta ar fi imaginea generală de uz comun despre 
poziţionarea chakrelor şi corpurile subtile. 


OBSERVA ŢII ŞI ÎNTREBĂRI 

1 . 

La un moment dat, i-am auzit pe unii esoterişti vorbind, de exemplu, 
despre „Anahata din Svadhisthana” sau de „Manipura din Ajna” etc. Ei 
considerau că, Universul având un caracter holografic (după legea 
hermetică „ce este Sus este şi Jos”), fiecare chakră se reflectă în celelalte 
şase. Totuşi, în mod clar, nu aveau o viziune clară asupra subiectului, ci 
doar îi dădeau târcoale... 

întrebare: Oare există şi ce înseamnă aceste misterioase chakre din 
chakre? 

Pentru că nu am găsit atunci răspunsul, am ignorat acest subiect. 
Până într-o zi... când am citit cartea „ Medicina chakrelor” 8 de cunoscuta 
vindecătoare şi cercetătoare spirituală franceză dr. Janine Fontaine. 
Cercetările sale mi-au trezit în minte nişte conexiuni neaşteptate. Vă 
împărtăşesc mai jos câteva dintre noutăţile aduse de domnia sa, precum 
şi întrebările pe care le-a lăsat în seama altor cercetători. Voi menţiona şi 
răspunsurile ce mi-au sosit în timpul lecturii, care oferă noi perspective şi 
sugestii de studiu pe viitor. 


8 https://drive.google.eom/file/d/oB6JUPxwhWMxBMFlnYlAzWWVYYnM/edit 

în urma testării chakrelor prin feeling extrasenzorial („palparea 
aerului” cu palma şi degetele - un gen de radiestezie fără instrumente 
ajutătoare), dr. Janine Fontaine a obţinut următoarea schemă generală a 
omului energetic (pag.183). Vezi Fig.4 : 



Fig. 21: Spiralele chakrelor se implantează pe orbile. Aici 
simt reprezentate doar trei orbite din şapte, şi trei spirale din ce¬ 
le şapte obişnuite. 


Fig.4 ~ Modelul chakrelor principale (după Janine Fontaine) 


2 . 

Chakrele se inserează iniţial pe conturul câmpului eteric (domnia sa 
numeşte limitele câmpurilor „orbite”). De acolo, energia lor iese într-o 
mişcare de spirală elicoidală către exterior, până întâlneşte următoarea 
orbită, unde sensul de rotaţie se inversează (!!!). Fenomenul se repetă 
până la a şaptea orbită. 

întrebare: cum de este posibil ca mişcarea elicoidală să-şi inverseze 
sensul de rotaţie, lucru absolut improbabil după legile fizicii? 


3 . 

Janine Fontaine mai adaugă că mişcarea în elice a energiei nu este 
cilindrică, ci amplitudinea sa este maximă la mijlocul distanţei dintre 
orbite (pag.170). Vezi Fig.g: 

Fig.5 - Forma emisiei energetice a unei chakre (după Janine Fontaine) 

întrebare: cum putem explica această formă neaşteptată a spiralei 
elicoidale? Vă amintesc Fig.3, unde sugestia de bun-simţ era că pâlnia 
de energie se deschide la infinit. 


4 . 

Fiind în acelaşi timp vindecătoare, Janine Fontaine a studiat atent 
patologia chakrelor. Şi astfel a observat că chakrele se pot „desprinde” 
din poziţia lor iniţială, „sărind” pe orbita 2 sau următoarele (pag. 150). 
Vezi Fig.6. 

Sau chiar putem găsi găuri de energie, unde lipseşte una din 
spiralele intermediare (pag. 151). Vezi Fig.7. 

întrebare: Nu putem concepe o „săritură” a chakrei (precum ar 
sări electronul de pe o orbită a atomului pe alta)! Trebuie să fie vorba 
despre altceva. Care să fie explicaţia mai riguroasă ştiinţific? 



Fig.6 - Lipsa elicelor din dreptul unei chakre, de pe orbitele inferioare 

(după Janine Fontaine) 

Fig .7 - Lipsa elicei din dreptul unei chakre, de pe o orbită intermediară 

(după Janine Fontaine) 


5 . 

O altă observaţie importantă a autoarei este că întotdeauna, atât la 
bărbaţi, cât şi la femei, sensul de rotaţie normal este de la dreapta la 
stânga (sensul de rotaţie YANG, privind chakra din exteriori . Privind 
dinspre focarul chakrei, rotaţia normală a elicei este levogiră (ca atunci 
când rotim un şurub pentru a -1 introduce într-un filet). Ne referim, 
desigur, la chakrele de pe prima orbită, cele inserate pe corpul eteric. 

Ştim că toate moleculele biologice se aşează după o formă răsucită în 
sens levogir. Aşa se dispune elicea ADN-ului, ca şi toate moleculele 
organice. Din contră, moleculele produselor create artificial de om se 
aşază de obicei sub o formă dextrogiră. Deşi pot avea chiar aceeaşi 
compoziţie, dispunerea lor geometrică este contrară produselor naturale, 
biologice. De aici şi numeroasele dereglări pe care le produc în organism 
produsele de sinteză chimică. 

Janine Fontaine mai remarcă faptul că chakrele posterioare pot avea 
uneori un comportament diferit de cel al corespondentelor anterioare. 
Acelaşi lucru îl afirmam descriind Fig.2: chakrele posterioare şi cele 
anterioare ( kshetra ) se comportă independent unele de altele, deşi poartă 
acelaşi nume şi se influenţează reciproc. 

Sigur, ne-am putea întreba dacă nu cumva percepţiile subiective ale 
dr. Janine Fontaine ar fi valabile doar pentru vindecările pe care le 

realizează. Pentru a fi ştiinţific validate ar trebui ca şi alţi cercetători 
independenţi să obţină aceleaşi date. Or, măsurările radiestezice depind 
de calitatea comunicării dintre subconştientul şi conştientul fiecărui 
practician, iar în plus metoda prin feeling are limite evidente. 

Totuşi, nu putem pune la îndoială onestitatea cercetătoarei franceze 
şi nici aplicabilitatea practică a informaţiilor pe care ea le-a obţinut. 
Acestea sunt perfect coerente şi provin dintr-o sursă care se revelează 
treptat, proporţional cu precizia metodelor noastre. în ştiinţă, chiar 
folosind mijloace rudimentare de investigaţie, se pot deduce condiţiile în 
care au loc anumite fenomene. Chiar dacă limbajul subconştientului ar fi 
codificat simbolic, care este imaginea de ansamblu spre care ne 
îndreaptă? Suportă modelul teoretic al chakrelor o clarificare pe baza 
indiciilor empirice primite de Janine Fontaine? 

Pare un puzzle pe care sunt curios să îl rezolv. Dacă voi găsi cheia 
problemei, înseamnă că percepţiile domniei sale au fost corecte, iar 
scepticismul nostru iniţial trebuie abandonat... 


MODELUL ÎMBUNĂTĂŢIT AL CHAKRELOR 

încercând să răspund la întrebările de mai sus, am ajuns la un model 
îmbunătăţit al chakrelor, pe care îl expun în cele ce urmează. 



Fig.8 - Reprezentarea unui Quasar (formaţiune cosmică gigantică) 

în Fig.8, avem reprezentarea unui quasar , care este un miez activ de 
galaxie cosmică. Observăm mişcarea de rotaţie spiralată în jurul unui 
centru, precum şi cele două jeturi de particule expulzate de-a lungul 
axului de rotaţie. Deşi nu apare evident în desen, cele două fluxuri de 
particule sunt emise după traiectorii elicoidale şi în sensuri de rotaţie 
opuse. în limbaj fizico-matematic, cei doi vectori „moment de rotaţie” 
paraleli cu axa sunt egali ca mărime, dar de sensuri opuse - pentru a se 
echilibra. (Luând ca referinţă focarul, putem spune că ambele mişcări de 
rotaţie trebuie să fie ori levogire, ori dextrogire.) 

Aceasta este o formă geometrică dinamică arhetipală . Fizicianul 
Nassim Haramein, în urma observaţiilor sale extrem de atente şi apoi 
justificate matematic, a conchis că această formă este omniprezentă nu 
doar în quasari şi găuri negre, ci pretutindeni în macrocosmos si în 
microcosmos . 

Preluând această idee revoluţionară, dar verificabilă în multe 
fenomene fizice, putem considera, fără teama de a greşi, că se aplică 
inclusiv la forma şi dinamica chakrelor. Prin urmare, orice chakră va 
respecta acest tipar şi va avea: 

1 - un focar , punctul central. 

2 - două vortexuri de energie în jurul axei: cele două elici se vor 
deplasa în direcţii opuse şi se vor roti invers una faţă de cealaltă, pentru a 
păstra echilibrul în focar. 

3 - Janine Fontaine a mai detectat o mişcare secundară a energiei 
emanate de orice chakră, şi anume o spirală plană, mai largă, ce se 
întinde progresiv pe suprafaţa corpului (pag.8i). Un exemplu tipic este 
cel al chakrei buricului (Nabhi chakra) (pag.173). Vezi Fig.g. Găsim astfel 
şi confirmarea celui de-al treilea element al arhetipului dinamic urmat de 
quasar, care este spirala plană . 



Fig. 18 Spirala se dezvoltă pornind de la ombilic. 

Fig.g - Mişcare spirală plană, secundară, a energiei în dreptul unei 

chakre (după Janine Fontaine) 


„Cu chakra pe chakră rotind...” 

Esoterismul afirmă că Universul este creat începând cu planurile 
superioare spre cele inferioare. Altfel spus, lumile care vibrează la o 
frecvenţă mai înaltă generează lumile inferioare reducându-şi din 
frecvenţă, condensându-se. Planul superior poate controla şi corecta 
funcţionarea planului inferior de vibraţie. 

Pe acelaşi principiu, considerăm că o chakră dintr-un plan mai subtil 
va ajuta la crearea aceleiaşi chakre în planul imediat inferior, o va 
energiza şi o va controla într-o anumită măsură. 

Din Fig.4 reţinem ideea că chakra se implantează pe corpul eteric. 
Vom considera, ca o completare logică, că fiecare corp subtil are la 
suprafaţa sa o chakră (o vom boteza „subchakră”!) aliniată cu celelalte 6. 

Deci, ceea ce Janine Fontaine a detectat prin feeling nu este o mişcare 
elicoidală continuă traversând orbitele şi inversându-şi de fiecare dată 
sensul de rotire, ci o succesiune de 7 elici diferite . 

Iată deci, în Fig.io, cum arată mişcarea spiralată a energiei într-o 
chakră: 





Mişcarea elicoidală a pranei într-o chakră 
(aici, în sens levogir) 

Traiectoria spiralei generează o suprafaţa conică virtuală 


Fig.io - MIŞCAREA ENERGIEIÎNTR -0 CHAKRĂ (© Răzvan Petre) 

în desenul de mai sus am reprezentat simplificat deplasarea energiei 
într-o chakră. Din focarul inserat pe suprafaţa corpului subtil, chakra 
emite energie sub forma a două „vârtejuri” opuse ca direcţie şi sens de 
rotaţie: o direcţie îndreptată spre exterior (vectorul de rotaţie Me) şi 
cealaltă, spre interiorul câmpului (vectorul Mi). 

Vectorul Mi va induce o mişcare de rotaţie similară şi în corpul subtil 
inferior ca vibraţie (întâmpinând o oarecare inerţie, o frecare, o pierdere 
de energie). 

Lucrurile se petrec ca într-un transformator electric. Acolo, variaţia 
câmpului magnetic din primar induce un curent electric în secundar. Sau 
ca într-un ambreiaj de autovehicul, unde mişcarea de la motor este 
transmisă la roţi prin cuplarea treptată a discurilor. 

în Fig.ii, mişcarea de rotaţie a energiei mai rafinate de pe orbita 2 
va antrena mişcarea energiei şi în dreptul focarului de pe orbita 1. Cum 
Me este de sens opus lui Mi (vezi Fig.10 ), este evident că sensul vârtejului 
de la exteriorul corpului subtil inferior va fi întotdeauna invers fată de cel 
imediat superior . 

Acesta este răspunsul la întrebarea 2 . 


Răzvan Alexandru Petre - Esoterismul în mileniul 3 


53 


\ 

\ 

\ 

Subchakra 1 “Indusă” 1 

(suprafaţa conică ce 
orientează teoretic vârtejul 
provocat de subchakra din 
planul superior) 


Limita corpului _ 

subtil 1 / 

I 

i 

Inducerea mişcării de rotaţie a subchakrei 
dinspre planul vibratoriu superior 

Subchakra “indusă” se va roti invers faţă de subchakra “inductoare” 

Fig.il - INDUCEREA MIŞCĂRII CHAKREI DINSPRE PLANUL 
SUPERIOR (© Răzvan Petre) 

în Fig.ii mai observăm intersecţia dintre conul interior plecat de pe 
orbita 2 şi conul exterior generat de orbita 1. Energia pranică ieşind de pe 
orbita 1 este obligată să se menţină în acest spaţiu virtual. De aceea, 
forma reală a elicei nu este cilindrică, ci de con dublu lipit la bază. 

Acesta este răspunsul la întrebarea 3 . 

în abordarea noastră am vorbit mereu de „energia” chakrei. Trebuie 
însă subliniat că această energie este specifică doar corpurilor vii, 
purtând în sanscrită numele special de „prana”. Energia pranică are deci 
alte proprietăţi decât energia electromagnetică, studiată de fizică. 

Cum subchakra inductoare se găseşte într-o dimensiune ce vibrează 
cu o frecvenţă superioară, ea este invizibilă din perspectiva subchakrei 
induse. Acest fapt l-a determinat pe Arthur E. Powell să scrie că «prana 
astrală ţâşneşte în centrul chakrei eterice, venind dintr-o a patra 
dimensiune şi inducând mişcarea pranei de-a lungul spiţelor chakrei 
eterice». („Dublul eteric şi fenomenele conexe”, pag.25) 

în PATOLOGIA CHAKRELOR se pot menţiona, printre altele, 
următoarele situaţii: fie chakra se roteşte prea încet (este .. închisă ” sau 
.. inactivă ”), fie prea repede (este .. prea deschisă ”). 

De exemplu, dacă Ajna chakra este prea deschisă, omul devine 
dogmatic, autoritar, arogant, excesiv de logic. 


Forma reală a\ Subchakra 2 

fluxului pranic > “Inductoare” 

emis de \ (dublu con, pe care energia 



/ 

între cele două extreme definim o funcţionare normală (stare 
„ deschisă ”/" activă ” sau funcţionare „ echilibrată ”). Dacă chakra nu se mai 
roteşte deloc, spunem că s-a „blocat” sau „nu mai emite energie”. Acest 
lucru cred că se întâmplă în Fig.6 şi Fig.y cu subchakrele figurate. Deci, 
aşa-zisul „salt al chakrei pe o orbită superioară” este de fapt o blocare 
temporară a subchakrei de pe orbita respectivă. 

Acesta este răspunsul la întrebarea 4 . 

Janine Fontaine mai menţionează ca neprielnice pentru sănătate: 

- inversarea rotirii chakrei în sens yin, orar (care vlăguieşte 
organismul); 

- deplasarea focarului chakrei în sus sau în jos, spre dreapta sau spre 
stânga; 

- apariţia a două focare în loc de unul singur... 

în concluzie, când vorbim de o chakră, de exemplu Anahata chakra, 
ne referim la toate cele 7 subchakre care sunt coliniare. în Fig.y este 
corect să spunem că „subchakra Anahata din corpul subtil 3 este 
blocată”. Ţinând cont că fiecare câmp subtil are o chakră care îl 
coordonează, atunci, intr-un limbaj mai „popular” am putea spune că în 
Fig.y este blocată Anahata din Manipura (Manipura fiind chakra ce 
coordonează câmpul subtil nr.3). 

Acesta este răspunsul pentru întrebarea 1 . 

în practică, este suficient să ne referim doar la subchakrele corpului 
eteric, cele mai apropiate de corpul fizic. Subchakrele superioare sunt 
rezervate iniţiaţilor, vindecătorilor, celor care le pot detecta şi folosi cu 
adevărat. 

De exemplu, când subchakra Ajna din corpul eteric (nr.i) este 
blocată, apare senzaţia de „aerian”, de lipsă de împământare, de 
dificultăţi de concentrare şi integrare în realitatea fizică. Ca un revers al 
medaliei, în stările de transă se poate constata acelaşi gol energetic pe 
prima, chiar şi a doua orbită, omul devenind astfel mai receptiv la 
energiile înalte din lumile subtile, prin eliminarea stimulilor grosieri... 


„Chakra, floare rară” 

în literatura de specialitate, chakrele sunt descrise ca nişte flori cu 
mai multe petale. De fapt, ele sunt centre din care (sau spre care) prana 
curge pe traiectorii spiralate. Acest flux energetic generează în plan subtil 
nişte forme pe care clarvăzătorii le pot asemui cu petalele unor flori 
(tradiţional, lotuşi). 

Până acum, pentru simplificarea expunerii, am schiţat în desene o 
singură spirală care pleacă din focar. în realitate, sunt mai multe spirale 
(petale), defazate la unghiuri egale. Astfel: Muladhara are 4 spirale, 

Svadhisthana 6, Manipura io, Anahata 12, Vishuddha 16, Ajna 96, iar 
Sahasrara 1000. 

De obicei în Ajna se desenează doar 2 petale, fiindcă pare împărţită 
în două jumătăţi. Sahasrara are în realitate 960 de petale în exterior plus 
12 petale în centru (conectate cu Anahata) (după Arthur E. Powell) 

Fiecare spirală are o funcţie unică. Numărul petalelor este par, 
pentru că există un număr egal de spirale cu funcţii yin (-) , respectiv 
yang (+) plecând din fiecare chakră, care alternează între ele. 

în Fig.12, am figurat cele 4 spire (sau spirale ori spiţe) ale chakrei 
Muladhara. Culorile au doar rol ilustrativ. 



Muladhara chakra 

(4 spirale pleacă din centru) 

Fig.12 - Cele 4 spirale, defazate la unghiuri de 90 de grade, care pleacă 

din centrul chakrei Muladhara 

Poate că nu există un subiect mai prolific pentru esoterism decât cel 
al chakrelor! Este un prilej de infinite speculaţii filosofice, ca şi de 
spectaculoase aplicaţii practice. Deocamdată ne oprim aici, mulţumiţi că 
am putut aduce câteva clarificări care, poate, vor fi de folos altor 
cercetători spirituali. Medicina chakrelor aparţine viitorului, iar ramura 
care va profita cel mai mult va fi, probabil, psihiatria (care actualmente 
urmează o paradigmă ineficientă, ba chiar dăunătoare). 

20 noiembrie 2012 

KUNDALINI - schiţă de portret 


Oricine citeşte cărţi de yoga şi esoterism despre Kundalini-shakti va 
rămâne uimit şi dezorientat. Uimit de promisiunile inimaginabile oferite 
de această energie misterioasă. Dezorientat de faptul că diferiţi specialişti 
îi descriu fiziologia subtilă în moduri diferite, uneori foarte diferite. Ce să 
înţelegem din toate acestea? 

în general, în privinţa corpurilor subtile, informaţiile variază de la 
autor la autor şi aceasta pentru că cercetătorii acestui domeniu apelează 
la propriile capacităţi de clarviziune, nu la aparate calibrate ştiinţific. 

Acest lucru este foarte clar, de exemplu, când ne referim la culorile 
aurei, care sunt percepute diferit. Aurele proprii ale clarvăzătorilor 
acţionează ca nişte filtre de lumină, ce nuanţează diferit culorile 
„obiective” ale aurelor umane vizualizate. 

Comparându-le, cărţile ce vorbesc despre Kundalini nu concordă 
între ele. Putem găsi o explicaţie chiar în ele. Se spune că multe 
informaţii despre Kundalini trebuie păstrate secrete pentru a -1 proteja pe 
cititorul imprudent; practica yoghină trebuie desfăşurată numai sub 
directa îndrumare şi supraveghere a unui instructor calificat. De aceea, 
cărţile ar putea prezenta metaforic, trunchiat sau eronat anumite aspecte. 

Totuşi, în ultimii ani, numeroase informaţii păstrate secrete de mii 
de ani au fost devoalate, spre folosul căutătorilor spirituali din lumea 
largă. Prin urmare, o explicaţie mai adecvată ar fi aceea că experienţele 
specialiştilor în Kundalini pot diferi substanţial în funcţie de 
particularităţile personale, de practicile şi de percepţiile lor 
extrasenzoriale. Se adaugă mărturiile diferite ale clienţilor sau 
discipolilor acestora, uneori calchiate după învăţăturile pe care le-au 
primit. Deocamdată este imposibil de adus la acelaşi numitor comun toţi 
aceşti factori divergenţi, pentru a redacta o teorie ştiinţifică despre 
Kundalini. Mai mult, practicienii nu prea dau importanţă teoriilor, ci 
efectelor speciale pe care le pot experimenta direct. 

Tot ce putem face acum este să găsim o explicaţie unificatoare care 
să ne mulţumească temporar. Vă voi dezvălui în cele ce urmează 
concluziile la care am ajuns, ca şi interogaţiile fără răspuns despre 
misterioasa energie Kundalini... 


Cu ce tipuri de energie ne hrănim? 

Se ştie că fiinţele biologice de pe Terra îşi extrag energia vieţii din 
mai multe surse. Referindu-ne la oameni, ei sunt energizaţi de: 

- fluxuri de energie TELURICĂ, ce provin din interiorul încins al 
planetei. Ele ne hrănesc cu energie grosieră, vitală, puternică. Energia 
telurică urcă prin tălpi, este asimilată în diverşi centri energetici din 

interiorul corpului, după care surplusul sau reziduurile sunt eliminate în 
mediu. 

în acupunctura chineză, din cele 12 meridiane principale, jumătate 
încep din zona tălpilor, fiind alimentate cu energie telurică. 

Nodurile Hartmann sunt puncte de pe sol unde reţeaua telurică 
măsoară anumite maxime. 

- fluxuri de energie COSMICĂ , cu origine principală în Soare, dar şi 
în alte surse din Univers. Ele pătrund în organism prin creştetul capului 
şi coboară în interiorul organismului, unde sunt asimilate şi 
transformate. 

în acupunctură, 6 meridiane încep în zona palmelor, fiind 
alimentate cu energie cosmică. 

în terapia Reiki, energia universală intră prin creştet şi este 
transmisă pacientului prin palmele vindecătorului. 

Prin comparaţie, energia cosmică este mult mai rafinată decât cea 
telurică, iar efectele sale pot fi mai puţin evidente la prima vedere, dar 
mai importante din perspectivă spirituală. 

- alte surse externe, cum sunt energia aerului inspirat sau cea a 
alimentelor ingerate. 

în cercetarea energiei Kundalini, pentru început ne vom referi la 
primele două tipuri opuse de energie, cea telurică şi cea cosmică. 


Ce este energia Kundalini 

Tradiţional, Kundalini este descrisă ca un şarpe încolăcit de trei ori 
şi jumătate, care stă liniştit la baza coloanei vertebrale. Descrierea are 
savoare mitică şi miez esoteric, dar este doar o metaforă care ne poate 
hrăni mai bine imaginaţia. Ştim că orice energie înseamnă dinamism, 
mişcare, transformare. Prin urmare, ca oameni cu gândire modernă, 
trebuie să interpretăm „descolăcirea şarpelui Kundalini” ca nefiind 
altceva decât intrarea acestei energii pe coloană, venind din altă 
dimensiune, unde se găseşte în cantitate infinită şi intr-un dinamism 
perpetuu. 


De unde vine Kundalini? 

Faptul că este o energie foarte puternică şi că urcă de jos în sus ne 
sugerează faptul că Shakti Kundalini este o energie de tip teluric, care 
provine din sol. 

Şi în tradiţia indiană, Kundalini are sediul în prithivi-tattva, 
simbolizată de Mama Pământ. 

Este Kundalini o simplă energie telurică în cantitate crescută sau 

un alt tip de energie? 

înclin spre prima variantă, pentru argumentul, susţinut de unii 
specialişti, că energia Kundalini este sursa vieţii şi a conştiinţei, fără de 
care nicio fiinţă nu poate exista şi că ea este trezită în oricine, mai mult 
sau mai puţin. 


Cum intră Kundalini? 

Textele antice spun că ea intră prin prima chakră, de la baza coloanei 
vertebrale. 

Observaţiile recente de laborator arată însă că ea urcă prin picioare 
(după dr. Hiroshi Motoyama). Fiind o energie telurică, probabil că 
traseul său normal este prin tălpi spre interiorul trunchiului. 

Dar ce se întâmplă atunci când yoghinul stă cu picioarele 
încrucişate? Desigur, fluxul teluric este blocat să mai curgă prin picioare 
şi va urca direct prin zona noadei. 

Prima chakră este doar un transformator intermediar unde se adună 
această energie, pentru a fi introdusă în sistemul centrilor de forţă ai 
organismului (cele 7 chakre tradiţionale sau mai multe). 


Cum circulă Kundalini în sistemul energetic al chakrelor? 

Primele 5 chakre sunt aliniate de-a lungul coloanei vertebrale. în 
centrul ei există un canal energetic, de obicei solicitat mult sub 
capacitatea sa, numit Sushumna-nadi. El este drumul regal pe unde 
trebuie să treacă ,focul Şarpelui”. Chakrele sunt interconectate între ele 
prin diverse nadzs-uri secundare (meridiane, canale energetice) şi prin 
Sushumna-nadi. în jurul acestui canal central mai există cele două 
nadis-uri importante numite Ida şi Pingala, care, după unii autori, se 
încolăcesc în jurul axului central, precum caduceul lui Mercur, iar după 
alţii, ar merge paralel cu coloana vertebrală. Este important ca energia 
Kundalini să nu urce pe niciunul dintre aceste două nadis-uri, ci să o ia 
direct pe canalul central! Se pare că Sushumna are o capacitate 
incomparabil mai mare de a prelua un flux masiv de energie, în acelaşi 
timp putând energiza chakrele în mod echilibrat. 

Apare pericolul ca energia să devieze pe canalul din dreapta, Pingala, 
ceea ce provoacă mari suferinţe. Acest lucru chiar i s-a întâmplat lui Gopi 
Krishna, care îşi descrie odiseea în cartea sa „Kundalini - energia 
evolutivă în om”. 9 Unii experţi spun că Pingala-nadi începe undeva mai 
sus de punctul de inserţie a lui Kundalini (aproape de chakra a doua). De 
aceea, dacă în urcarea sa tumultoasă Kundalini ratează punctul de intrare 
pe canalul central, s-ar putea trezi pe canalul din dreapta. 


9 http://www.scribd.com/doc/125382260/Kundaiini-Energia-Evoiutiva-in-om-Gopi-Krishna 

Deci pentru a avea efecte benefice, Kundalini, odată ce este trezită, 
trebuie să fie direcţionată prin Sushumna-nadi. De acolo, ea va alimenta 
chakrele cu o energie benefică suplimentară, aproape nelimitată, ceea ce 
îl va face pe yoghin să se simtă transformat interior. 


Şocul Kundalini 

Efectele nemaipomenite ale trezirii lui Kundalini-shakti sunt 
datorate cantităţii imense de energie de tip teluric care pătrunde în 
corpul uman, supunându -1 la un anumit stres. Când stresul depăşeşte 
capacitatea organismului de adaptare şi asimilare a acestei energii, 
survin problemele de sănătate asociate cu ridicarea lui Kundalini, numite 
de psihologia transpersonală „ urgente spirituale ”. De aici şi necesitatea 
unui ghid spiritual competent atunci când se practică anumite exerciţii 
de Kundalini-yoga. 

Cele mai frecvente probleme asociate cu Kundalini sunt excitaţia 
sexuală necontrolată şi durerile de cap ori ameţelile cauzate de blocajele 
energetice la nivelul craniului (acestea din urmă vor apare mai ales la 
celibatari, spune Ravindra Kumar). Omul poate avea gânduri ciudate sau 
iraţionale, ajungând în pragul nebuniei, stări de confuzie, impulsive, dar 
şi stări minunate de transă. Ca şi meditaţia profundă, trezirea lui 
Kundalini răscoleşte subconştientul şi confruntă persoana cu fenomene 
psihice neaşteptate şi uneori greu de suportat. 


Cum se poate evita şocul Kundalini? 

Dacă Kundalini se trezeşte spontan, involuntar (lucru posibil în 
situaţii critice - precum accidente, suprasolicitare fizică sau psihică, 
lovirea osului sacru, traume, frică excesivă, supărare mare - sau 
meditaţii excesive, acte sexuale etc.), iar omul nici nu este instruit şi nici 
nu s-a pregătit pentru acest eveniment, totul depinde de Graţia divină şi 
de structura energetică a individului, precum şi de un eventual ajutor 
specializat din partea vreunui bioterapeut, medic iniţiat sau 
psihoterapeut transpersonal. 

Dacă însă s-a instruit teoretic şi practică anumite exerciţii ce pot 
trezi „energia adormită”, atunci omul trebuie să mai cunoască câteva 
lucruri importante, cum sunt cele ce urmează. 

Yoghinul adevărat trebuie să îşi dedice practicile unirii cu 
Dumnezeu, nu pentru dobândirea unor puteri magice asupra semenilor! 
Există un mare pericol aici. Omul care nu se cunoaşte pe sine prin 
introspecţie, nu caută să îşi depăşească limitele sau tendinţele inferioare, 
nu se poate controla, nu a cules destulă experienţă de viaţă, acest om va 
claca atunci când capătă o prea mare putere. Mai pe şleau spus, această 
energie ar putea să îi amplifice defectele, transformându-1 într-o fiară. 

Există anumite grupări de magie sau tantra neagră care chiar asta 
urmăresc: să devină nişte „supraoameni” pentru a-i subjuga pe ceilalţi! 
De fapt, ei sfârşesc prin a deveni nişte „suboameni”, victime ale propriei 
vanităţi şi răutăţi. 

De importanţă capitală este respectarea celor io reguli elementare 
din yoga numite Yama si Nivama ! Ele sunt Alfa şi Omega în yoga 
autentică, similare cu cele io porunci creştine. Pe scurt, iată-le: 

• să nu agresezi; 

• să nu minţi; 

• să nu furi; 

• să nu fii lacom; 

• să ai un comportament sexual moderat sau abstinent; 

• să te purifici fizic şi psihomental; 

• să îţi păstrezi mereu o mulţumire interioară; 

• să urmezi o disciplină personală; 

• să te autocunoşti si să studiezi doctrinele spirituale; 

• să te dedici lui Dumnezeu. 

Nota Bene: Cei care se află sub influenţa unui maestru autentic sau a 
unui prieten de încredere, au şansa de a fi „urecheaţi” atunci când o iau 
razna... 


Cum se manifestă ridicarea lui Kundalini 

Unii oameni se trezesc dintr-o dată, pe nepregătite, cu un şuvoi de 
magmă clocotindă urcând de la nivelul noadei şi producându-le în corp 
diverse efecte fizice şi energetice. Pentru ei, fenomenul este dramatic. 

La alţii, mai ales cei care urmează o cale spirituală, efectele sunt 
nespectaculoase, dar cu efecte spirituale mai clare. Kundalini se trezeşte 
treptat, zi de zi, nivelându-şi drumul fără pericole pe calea Sushumna, 
pentru ca într-o zi să izbucnească cu forţă, pentru a desăvârşi calea 
spirituală a discipolului. 

Un efect specific de început este tremurul (zgâlţâitul) corpului, care 
se clatină rapid în dreapta şi stânga, fără încordarea vreunui muşchi. 
Cauza este deplasarea în spirală a energiei pe coloană, care este suficient 
de puternică încât să provoace mişcarea similară a trunchiului fizic. Este 
un semn distinct şi încurajator privind urcarea lui Kundalini, cu efecte 
spirituale neîndoielnice. 

Sunt două Kundalini 

Autori mai recenţi afirmă că, de fapt, Kundalini are o natură dublă. 
Pe lângă Kundalini „roşie”, care vine din Pământ, există şi Kundalini 
„aurie”, care vine din Cer (după Yogi Bhajan). Culorile menţionate sunt 
în legătură cu presupusa culoare a chakrelor pe unde intră Kundalini în 
sistemul energetic uman (după Cyndi Dale 10 ). Roşu este culoarea primei 
chakra, Muladhara, iar auriu este culoarea chakrei aflate la distanţă de 
un antebraţ deasupra creştetului capului. 

Kundalini a Pământului, roşie (sau Kundalini telurică! este o energie 
foarte puternică, care, urcând în corp, înviorează chakrele, dar totodată 
scoate la iveală problemele psihice ascunse aici. Din contră, Kundalini a 
Cerului, aurie (sau Kundalini cosmică! , nu aduce niciun pericol, ci este o 
energie rafinată şi blândă, care deschide mentalul superior şi 
sensibilitatea spirituală. 

Cu alte cuvinte, Kundalini are doi poli, unul în Cer şi altul în 
Pământ. Când cei doi poli sunt puşi în legătură, se naşte un curent 
energetic care transformă fiinţa umană. El este vizibil cu ochii minţii ca o 
coloană de lumină de-a lungul coloanei vertebrale. 


Energia Reiki este Kundalini a Cerului? 

Se poate spune că Forţa descendentă, Kundalini aurie, apare şi în 
vindecările Reiki, este prezentă şi în cursul diverselor meditaţii 
spirituale, umplând corpul discipolului cu binecuvântare şi un nimb 
auriu deasupra capului. Ea nu aduce transformări spectaculoase 
imediate, dar, prin repetiţie, efectele cumulate pot deveni evidente şi 
ireversibile. 

Sri Aurobindo vorbea despre această Forţă descendentă, fiind citat 
de discipolul său Satprem n . 

Unii practicanţi de Reiki se miră că, atunci când îşi încep vindecările 
cu energie universală, constată şi o ridicare uşoară a lui Kundalini. 
Explicaţia este simplă: prezenţa lui Kundalini aurie (energia cosmică) în 
cantitate mare, aşa cum se întâmplă în activările Reiki, o poate stimula şi 
pe cea roşie (telurică), în virtutea unui echilibru dinamic. 

Oare nu este o coincidenţă interesantă că simbolul ChoKuRei are 
forma unei spirale cu 3 bucle...?! Sensul spiralei Reiki este trasat invers 
decât cel în care înaintează Kundalini de jos în sus. Deci, în termeni 
fizicii, energia Reiki, care vine de sus în jos, poate induce mişcarea 
energiei Kundalini de jos în sus. Pentru explicaţii suplimentare, vezi şi 
articolul „Chakra din chakră”, subtitlul „Cu chakra pe chakră rotind...”. 


10 http://www.scribd.com/doc/151694471/Cyndi-Daie-Kundaiini-Energia-Divina 

11 https://drive.googie.eom/fiie/d/oB6JUPxwhWMxBS3UyaoQ5Xyo2QWM/edit 

Kundalini cosmică este identică cu energia cosmică ce alimentează 

de obicei corpul? 

Probabil că da. Probabil că energia Kundalini cosmică diferă doar 
cantitativ de energia cosmică indispensabilă vieţii. 

Este ea aceeaşi cu energia universală Reiki? Iarăşi, probabil că da. 
Chiar dacă ar diferi, oricum provin din surse cu aceeaşi intenţie 
constructivă şi benefică inspirată de Dumnezeu. Este cunoscut în Reiki 
faptul că energia universală (să-i spunem deci „Kundalini cosmică”!) are 
o inteligenţă proprie, datorită căreia ea se autoorientează, în cantităţi 
potrivite, către zonele corporale cu probleme, de unde alungă energiile 
nocive, fără a periclita sănătatea pacientului. 

Maeştrii de Kundalini-yoga spun, şi ei, că „Shakti” este o energie 
inteligentă. Totuşi, unele accidente ori urgenţe spirituale îi contrazic 
flagrant pe aceştia din urmă. Care ar fi deci adevărul? 

în opinia mea, Kundalini telurică, fiind mai grosieră, nu are o mare 
inteligenţă, ci doar putere. în schimb, atunci când apare şi Kundalini 
cosmică, inteligenţa acesteia este cea care o temperează şi controlează pe 
prima să nu facă prăpăd în corpul yoghinului. Este un motiv întemeiat 
pentru orice yoghin să caute energia Kundalini cosmică înainte de a avea 
de a face cu Kundalini telurică ! 

De altfel, se ştie că o viaţă mistică adevărată nu are neapărată nevoie 
de Kundalini, dar trezirea lui Kundalini nu poate duce la o împlinire 
completă fără o viaţă mistică. 


Cum şi unde se întâlnesc cele două Kundalini 

După unii autori, locul unde se întâlnesc cei doi curenţi ai lui 
Kundalini poate diferi. Astfel: 

- Kundalini telurică poate urca din chakra întâi, de la baza coloanei, 
până în chakra a şaptea, din creştet, unde are loc întâlnirea de graţie cu 
Kundalini cosmică. Acesta ar fi procesul clasic descris în yoga, unde se 
spune că „Shakti se uneşte cu Shiva”. Acest lucru semnifică, printre 
altele, că sufletul se uneşte cu Dumnezeu - este iluminarea spirituală, 
experienţa supremă. 

- Kundalini aurie coboară de-a lungul coloanei până la baza ei sau 
undeva mai sus. Dacă nu se întâlneşte cu Kundalini telurică (fiindcă nu 
este trezită), Kundalini aurie realizează efecte benefice în anumite limite, 
mai mult asupra chakrelor superioare. Meditaţiile regulate coboară 
această energie spirituală în corp, dar nu urmăresc neapărat trezirea lui 
Kundalini telurică. Poate că nici nu este nevoie de aceasta din urmă sau 
corpul încă mai trebuie pregătit... 

Unele persoane (cum ar fi boxerii, luptătorii în general) au abilitatea 
să îşi trezească Kundalini telurică în prima chakră, dobândind astfel o 
mare vitalitate şi rezistenţă fizică. Totuşi, atât de multă energie vitală, 
grosieră îi poate transforma în nişte brute dacă nu compensează prin 

unele preocupări superioare. în asemenea cazuri fericite, Kundalini 
cosmică ar putea-o prelua pe cea telurică, ca s-o conducă spre nivelele de 
mai sus, cele două formând o coloană de lumină. 

- Cea mai comodă şi sigură (dar nu facil de realizat!) este curgerea 
simultană a celor două Kundalini, spre a se întâlni la mijlocul fiinţei, în 
chakra a patra, Anahata, centrul iubirii. Instructorii de yoga ce nu doresc 
să fie puşi în situaţia de a rezolva „urgenţele spirituale” ale discipolilor 
preferă să trezească, înainte de orice, capacitatea de iubire, empatie, 
compasiune, bunătate a novicilor, pentru ca aceasta să îi ferească de alte 
pericole cu de la sine putere. Anahata se va simţi ca centrul fundamental 
atunci când avem o conştiinţă plină de bunăvoinţă pentru toţi şi toate. 

Iată mai jos, descrierea uimitoarelor experienţe aîe lui Sri 
Ramakrishna provocate de ascensiunea lui Kundalini, care i-a deschis 
COMPLET cele 7 chakre (conectate cu sferele subtile macrocosmice 
corespondente - cele 7 lokas - prin intermediul corpurilor subtile). Ele 1 - 
au dus în final la Suprema Realizare spirituală şi transformarea 
conştiinţei. Deşi marele mistic nu a întâmpinat probleme fizice deosebite, 
vedem totuşi că procesul „normal” nu este deloc simplu şi fără pericole... 

Cele 7 „văi” - trezirea lui Kundalini şi ascensiunea sa 
din chakră în chakră 

«Fie că este vorba de un Buddha sau despre un om obişnuit, meditaţia sa 
intensă îi va conduce prin şase văi succesive - planuri de conştiinţă - până la al 
şaptelea şi ultimul. Ori că intuiţia sufletului vostru progresează prin sărituri ca ale 
broaştei, ori că zboară uşor ca o pasăre, va trebui să parcurgă cele şapte văi. 
Experienţa din aceste văi este aceeaşi, indiferent cum ajunge sufletul la ele. 

Muladhara chakra 

în sfârşit, energia mea s-a pus în mişcare - hop, hop, hop - şi s-a avântat pe 
deasupra ţărmului acestei lumi, în apele primei văi dintre cele şapte. O lumină 
complet necunoscută, precum a altui fel de soare, umplea tot ceea ce vedeam. Toate 
lucrurile acelui pământ asupra cărora se opreau ochii mei erau îmbrăcate de 
Frumuseţe. 

Pretutindeni unde priveam, frumuseţea şi spiritualitatea ţâşneau din materie, ca 
nişte tigri ce sar din ascunzători întunecate. Am înţeles atunci că acesta era lăcaşul 
simţurilor. Vederea atâtor minunăţii m-a umplut de pofte nemăsurate. „Posedă, 
posedă!” îmi strigau ele. Am fost atunci cuprins de o dorinţă irezistibilă de a mă 
delecta şi a duce cu mine întreaga frumuseţe acumulată în jurul meu. Dar în acel 
moment un alt strigăt s-a înălţat în mine: „Opreşte-te, păzeşte-te de sinistra tentaţie a 
acestei văi!” 

Imediat, reînsufleţindu-mi ardoarea, m-am scufundat şi mai profund în meditaţie 
şi m-am rugat cu mai mare înflăcărare pentru a fi eliberat de tentaţiile acestei văi. 
După câteva luni de zile, rugile mele au primit răspuns. Lumea simţurilor nu mă mai 
tenta deloc: încetul cu încetul, prima vale aluneca în afara conştiinţei, întocmai cum 
vulturului îi alunecă scheletul prăzii dintre gheare.” 

Acum, după ce Ramakrishna a profitat de partea ei cea mai bună, a lăsat prima 
vale în urma sa. 

Swadhishtana chakra 

„Am intrat în a doua vale. Aici nu mai eram deloc posedat de obsedanta 
frumuseţe materială a ceea ce vedeam. Lumina care învăluia lumea aici era mai 
rafinată, mai subtilă şi mai domoală. M-am simţit fericit. Forme frumoase, dar 

neterminate, culori şi sunete armonioase îmi bântuiau şi îmi îndulceau orele 
petrecute în această vale. Aveam de gând să mă opresc definitiv din meditaţie pentru 
a rămâne aici. Da, apoi chiar am avut tentaţia de a crea viaţa; aici am ascultat 
pregnant „chemarea sexului”, căci în sublima lume a celei de-a doua văi sexualitatea 
îmbracă aparenţa de beatitudine şi de putere. 

Dar indiferent cum s-ar manifesta această seducţie, sufletul trebuia să îi reziste. 
De aceea m-am străduit să mă eliberez de obsedanta atracţie a sexualităţii. Pe 
altarul abnegaţiei, al căutării neobosite a lui Dumnezeu, am aprins şi mai tare 
flăcările devoţiunii. Focul iluminării ardea foarte slab la început. Apoi, în mod gradat, 
el s-a făcut mai strălucitor. Câteva zile mai târziu, flăcările sale au ţâşnit ca nişte săbii 
de lumină. Sub muşcătura arzătoare a flăcărilor, cea de-a doua vale s-a prăbuşit în 
cenuşă. De atunci, ea şi tentaţiile ei nu m-au mai tulburat niciodată. 

Manipura chakra 

Astfel am atins cea de a treia vale. Aici am constatat că senzaţia de putere, 
resimţită în cea de a doua vale, se mărise însutit. Mă simţeam capabil să cuprind 
Soarele între palme şi să-l transform într-o grămadă de praf incandescent. 

Dar şi această foame de putere trebuie să fie controlată, căci ea nu este decât 
o testare a caracterului persoanei. Nu există o tentaţie mai mârşavă decât dorinţa de 
dominare. De îndată ce mi-am dat seama de pericol, mi-am intensificat meditaţiile 
extrem de mult, căci era necesar să fie mai puternice decât forţa căreia trebuia să îi 
rezist. Astfel, m-am rugat - ah, cât de mult m-am rugat - să fiu eliberat de pofta de 
putere. Precum colţii unei vipere, tentaţia rămânea înfiptă în mine. însă sufletul meu 
nu vroia să i se supună. Pe aripile meditaţie], m-am ridicat sus, mereu mai sus, până 
când n-a mai însemnat nimic pentru mine. în acel moment, teribila viperă a deschis 
gura şi a căzut pe lângă mine. 

Anahata chakra 

Atunci, precum elefantul care trece printr-un gard, dărâmându-l, am pătruns în 
valea lui Hridaya Jyoti - Lumina Inimii iui Dumnezeu. Inima mea devenise precum o 
torţă aprinsă de flăcările Sale, iar lumina ţâşnea din sufletul meu peste toate lucrurile. 
Pietre şi stele, tot ce exista - cântau cu aceeaşi strălucire un cântec al Inefabilului. în 
această a patra vale m-am simţit aproape complet la adăpost de orice tentaţie. 
Totuşi, mă supravegheam cu atenţie. Cu toate că eram precum un potir de lumină, 
mă temeam încă de tentaţie. Această impresie mi-a servit drept avertisment să nu 
mai întârzii în această vale. A urmat o lungă perioadă de post, rugăciune şi meditaţie. 

Vishuddha chakra 

De data aceasta, din fericire, nu am avut mult timp de aşteptat. Lumina inimii 
mele s-a lărgit, răspândind în jurul ei un fel de reţea de sori. Surprins, mi-am dat 
seama că atinsesem valea următoare, tărâmul exprimării. Gândurile şi sentimentele 
mele, fiecare bătaie a inimii şi fiecare celulă a fiinţei mele erau ca o vâltoare de 
lumină. Din gâtul şi de pe buzele mele se scurgeau cuvinte de uimire şi de 
binecuvântare. Acum îl proslăveam pe Dumnezeu fără încetare, căci nu mai puteam 
vorbi decât despre El. Dacă cineva îmi vorbea despre plăceri sau despre posesiuni, 
cuvintele mă loveau ca nişte vergi. Ajunsesem astfel încât, atunci când vreo rudă 
vroia să mă consulte asupra treburilor familiale, fugeam şi mă ascundeam în pădurea 
Panchavati. Părinţii şi prietenii care pretindeau că aveau asupra mea unele drepturi 
îmi creau senzaţia unui puţ adânc care mă atrăgea în jos - îmi era teamă că mă voi 
sufoca în apele din subteranele întunecate. Prezenţa acestor oameni îmi dădea 
senzaţia că mă înec şi nu-mi mai regăseam pacea decât părăsindu-i. Cu alte cuvinte, 
cea de a cincea vale nu este plină de toleranţă şi iubire pentru toţi. Omul trebuie să o 
depăşească. 

lată de ce m-am avântat în meditaţii şi mai profunde şi severe. Nu mai aveam 
pace şi nici bucurie. „Sau îl voi vedea pe Dumnezeu sau îmi voi pune capăt vieţii”, 
îmi spuneam. Precum tigrul care se ghemuieşte înainte de a sări, aşa am făcut şi eu. 

M-am rugat, am aşteptat, am vegheat. Nu mai voiam să întârzii în valea exprimării. 
„Nu trebuie să mă mulţumesc a-L lăuda pe Dumnezeu. Trebuie să-L văd.” 

Ajna chakra 

Deodată, am zărit ceva în faţa mea. într-o clipă am făcut saltul... şi iată-mă 
ajuns în cea de-a şasea vale - valea lui Turiya, vidul absolut. Aici eram aproape de 
Cel Mult Iubit. Puteam să-L văd şi să-L simt, ca şi cum era în camera de alături. 
Numai un uşor voal transparent îmi mai separa încă sufletul de Şinele Suprem. în 
sfârşit, acum ştiam sigur că mă aflu într-o cameră din Cetatea Unităţii Perfecte. 

Sahashrara 

Din cea de-a şasea vale se trece cu uşurinţă în planul ultim, al şaptelea. 

Acolo, nici un cuvânt nu poate intra, nici măcar murmurul vreunui gând uman. 
Singur sufletul înveşmântat în tăcere poate ridica voalul care-l separă de 
îmbrăţişarea lui Dumnezeu...» 

(citat din „Sri Ramakrishna, the Face of Silence”, by Swami 
Nikhilananda. Chapter io - Description of the indescribable) 

Prezenţa lui Kundalini cosmică se obţine prin cultivarea virtuţilor 
moral-spirituale . Această pregătire prealabilă este obligatorie pentru 
evitarea pericolului ca, odată trezită în prima chakră, Kundalini telurică 
să stagneze în chakrele 1, 2 şi 3 sau, mai grav, să o ia în jos, către chakrele 
secundare inferioare dispuse pe direcţia către sol, sub Muladhara. Cu alte 
cuvinte, discipolul yoghin trebuie să îşi purifice structura energetică, 
fizicul, emoţiile, gândurile, ca să nu dea prilejul energiei Kundalini 
telurică să fie atrasă magnetic spre zona tentaţiilor inferioare, chiar 
demoniace. 

Odată ce Kundalini telurică a fost ridicată complet pe coloană, 
realizând efecte spectaculoase, unele chiar dureroase, şi atinge creştetul 
capului, se spune că, în mod normal, ea se întoarce şi se stabilizează 
definitiv în chakra a şasea, Ajna. De aici, ea va putea fi deplasată oriunde 
în corp pentru energizare, pentru a rezolva probleme de sănătate 
personale, dar şi pentru a trezi siddhis (puteri paranormale), cu scopul de 
a ajuta semenii şi a schimba lumea. Acest yoghin poate beneficia acum de 
toate avantajele energiei Kundalini, fără a se mai teme de posibile efecte 
perverse. Kundalini îl însoţeşte pretutindeni, stându-i oricând la 
dispoziţie cu tot potenţialul său infinit... 

Părerea mea este că acest lucru nu se petrece automat şi la oricine. 
De exemplu, celebra tehnică tibetană Tumo, care generează o mare 
căldură interioară, este realizată astfel: întâi Kundalini este ridicată până 
în Sahasrara (creştetul capului), după care este coborâtă conştient în 
chakra a treia, pentru a amplifica elementul Foc, specific acestei chakre. 

Metoda de trezire a lui Kundalini telurică 

Există multe şcoli tantrice de Kundalini-yoga, fiecare cu propriile 
învăţături, practici, maeştri, texte sacre etc. Amintesc aici o tehnică 
arătată într-un documentar despre yoghinii din Tibet, care constă în 
lăsarea trunchiului să cadă de la semiînălţime pe o saltea moale, pe 
noadă, în scopul, evident pentru cel iniţiat, de a forţa energia Kundalini 
să se trezească la baza coloanei. Consider că această practică este dură şi 
periculoasă, putând aduce grave prejudicii sănătăţii. 

în ştiinţa yoga, metoda esenţială care pregăteşte şi provoacă trezirea 
energiei Kundalini este unirea energiei Prana-vayu cu Apana-vayu. 

Când simţiţi fiori fizici, de fapt, atunci experimentaţi o ridicare a lui 
Apana-vayu (sau un curent secundar subordonat acestui flux principal). 
Provocându-vă senzaţia de „pielea găinii” (cutis anserina) - de exemplu, 
mângâindu-vă uşor pielea în zona spinării -, veţi simţi acest lucru la 
dorinţă. Vă puteţi provoca fiori chiar şi numai mental (invocând un gând 
grav, serios, înălţător) sau prin gesturi rituale sau când blocaţi reflexul 
micţiunii (vă abţineţi de la urinare), ori ei pot apare instantaneu 
ascultând o muzică extraordinar de frumoasă, având diverse emoţii 
intense, revelaţii, când vă simţiţi în pericol etc. Deci oricine poate simţi 
aceste misterioase energii, într-un mod superficial, fără o legătură 
neapărată cu spiritualitatea. Aceşti fiori doar ne sugerează cam cum se 
simte adevărata trezire a tumultoasei Kundalini, şi NU sunt neapărat 
preludiul evoluţiei spirituale! 


Ce este şi cum se face unirea Prana cu Apana? 

Yoghinul (de nivel mediu) foloseşte următoarele trei contracţii 
(bandhas ) simultane de Hatha-yoga: 

- Mula-bandha (contractarea perineului) va ridica energia Apana - 
care în mod normal curge în jos (fiind o energie de eliminare a 
substanţelor şi energiilor reziduale) - de la nivelul primei chakre spre a 
treia chakră. 

- Uddiuana-bandha (sugerea burţii) va ridica în continuare energia 
Apana spre a patra şi a cincea chakră. 

- Jalandhara-bandha (contractarea gâtului) blochează temporar (în 
chakrele patru şi cinci) curgerea energiei Prana din curgerea sa normală 
în sus. 

Prin realizarea simultană a celor trei bandhas, Apana se ridică şi se 
uneşte cu Prana la nivelul chakrelor patru şi cinci. 

Tehnica este foarte energizantă, fapt ce atrage, într-un mod neînţeles 
pe deplin, şi pe Kundalini-shakti să se ridice pe coloană. Discipolul 
instruit va dirija această energie către creştetul capului, unde ea va 
deschide treptat Sahasrara-chakra. 

Yoghinul avansat îşi poate trezi energia şarpelui şi prin simple 
respiraţii de tip pranayama sau doar prin concentrare. Unele texte spun 
că în starea de dhyana (meditaţie), yoghinul îşi poate aduce Kundalini 
până în chakra a cincea, iar păstrând o stare continuă şi profundă de 
absorbţie (. samadhi ), o poate aduce în centrii capului. 

La modul general, orice concentrare a energiei (generic numită 
prana ) - fie prin hatha-yoga, fie prin concentrare de raja-yoga, fie 
printr-o concentrare neobişnuită asupra unei probleme obişnuite din 
viaţa cotidiană - care produce un anumit „foc interior”, ar putea pune 
presiune asupra lui Kundalini să se trezească... 

Pentru completa dumneavoastră informare, trebuie să fiţi puşi în 
temă şi despre pericolele psihozei provocate de practici meditative ori 
respiratorii yoghine. 12 

Un exemplu neaşteptat de posibilă trezire necontrolată a lui 
Kundalini este în condiţia de doliu. Suferinţa pierderii celui drag îl face 
pe cel rămas în viaţă să se concentreze intens asupra acestuia, caz în care 
ridicarea parţială a energiei poate provoca încălzirea creierului, 
insomnie, tulburări psihice şi organice. Rezolvarea (teoretică) ar fi 
coborârea voluntară a acestei energii în centrii mai siguri. 

Apana-vayu, fiind energia de eliminare, este în legătură directă şi cu 
secreţiile sexuale. Se spune că, dacă yoghinul îşi va transforma aceste 
substanţe în energie, pe care o va direcţiona în sus, pe coloana vertebrală, 
va grăbi şi trezirea lui Kundalini. în legătură cu acest procedeu tantric 
discutabil, vă sugerez lectura episodului yoghin din viaţa lui Mircea 
Eliade, în „Memorii”, capitolul „în Himalaya” * 3 . 


Kundalini-shakti se aduce până în Sahasrara-chakra 

Sahasrara-chakra, aflată în creştetul capului, este centrul suprem, 
cel mai înalt din fiinţă, punctul de intrare a energiilor spirituale, cosmice, 
locul de unire a sufletului cu Dumnezeu. 

Se vorbeşte în Kundalini-yoga de faptul că ridicarea pe coloană a 
acestei energii formidabile va energiza, pe rând, chakrele, purificându-le 
de energiile toxice (deseori, cu durere fizică sau sufletească) şi 
declanşându-le potenţialul latent neutilizat de omul obişnuit (abilităţile 
paranormale). în acelaşi timp, se atrage atenţia că yoghinul insuficient 
antrenat sau necontrolat poate cădea pradă tentaţiilor oferite de noile 
posibilităţi psihice. 

Metaforic vorbind, orice defect uman sau obsesie îşi poate găsi locul 
într-una din primele 6 chakre. Primele 3 chakre de jos formează triada 
ego-ului inferior, sau altfel spus, locul marilor păcate omeneşti. De aceea, 
Kundalini trebuie scoasă cât mai repede din această zonă periculoasă. 


12 http://rapcea.ro/20n/07/23/despre-adevarateie-pericoie-i-incercari-pe-caiea-practiciior- 
spirituale/ 

’3 https://drive.google.eom/file/d/oB6JUPxwh WMxBUjNJNTBBQnhlSzQ/edit?usp=sharing 

Următoarele 3 chakre formează ego-ul superior, unde persistă şansa de a 
greşi, dar intr-un mod mult mai rafinat. Oricât de frumoasă ne-ar părea 
această zonă, Kundalini trebuie trasă mai departe, în ultimul centru, cel 
din creştetul capului, unde apare iluminarea spirituală, unirea cu 
Dumnezeu. 

„Tentaţia, ispita” nu este doar un moment special, ci poate fi o stare 
continuă de decădere. Ia, să ne gândim puţin! 

Un om BOGAT gândeşte cu totul altfel decât semenii săi. Se bizuie 
pe bani în toate. Banul îi domină gândurile, este prima scăpare pe care o 
are în vedere oricând, este împăratul său, mai mult decât Dumnezeu. 
Chiar dacă i-ai spune că are gândirea alterată şi artificială din cauza asta, 
nu te va lua în serios. Va continua să cântărească întâmplările şi oamenii 
în balanţa averii, interesului material şi financiar. Un astfel de om nu a 
învins încă tentaţia materialităţii . 

Un om PUTERNIC se deosebeşte mult de ceilalţi. Orice şef, 
conducător, preşedinte, rege simte direct puterea pe care o are asupra 
subordonaţilor, supuşilor. Este o putere reală, care modifică vieţile 
celorlalţi! Iar orgoliul său este pe măsura forţei pe care o are. Zadarnic îi 
spui să fie omenos! El se simte superior şi că nu poate fi judecat după 
măsura celorlalţi semeni. Cere ca puterea să-i fie recunoscută, respectată, 
temută. Degeaba îi explici, dacă te va lăsa vreodată, că tocmai această 
putere i-a denaturat bunul simţ, că a devenit un sclav al orgoliului. 
Atracţia puterii este imensă. Puţini pot rezista tentaţiei puterii . 

Tentaţiile din lumea SUBTILĂ sunt întărite prin culori mai vii, 
dinamism şi satisfacţii mai intense, fiind şi mai interesante decât 
tentaţiile pământene. Trebuie să treacă ceva timp până vor slăbi 
strânsoarea simţurilor bietului suflet temerar care s-a trezit în această 
nouă lume de atracţii nebănuite. Cum să rezişti a gusta din plăcerile 
zeilor? Şi de ce? Cum să te desprinzi de ele? (Aceasta este semnificaţia 
esoterică a rămânerii lui Ulise pe insula zeiţei Circe - recitiţi Odiseea cu 
alţi ochi!) 

Toate acestea se referă la o trezire plenară a lui Kundalini, cu efecte 
foarte clare, chiar spectaculoase. Dar să nu uităm că yoghinul dedicat 
unei căi spirituale exersează zilnic ridicarea unor mici doze de Kundalini. 
El nu experimentează „din prima” marile transformări pe care le doresc 
cu nerăbdare amatorii de senzaţii tari. Dimpotrivă, una din virtuţile 
cultivate în yoga este răbdarea si perseverenta, chiar dacă ne aflăm în 
secolul vitezei. „Cu răbdarea treci marea”, spune un proverb. Sau, 
parafrazând, „Cu răbdarea vine iluminarea”! Ridicarea gradată a energiei 
Kundalini nu prezintă pericole, ci dimpotrivă, pregăteşte traseul prin 
Sushumna-nadi, ca să poată suporta energii tot mai mari. Totodată, la fel 
de important este antrenamentul sistematic al ridicării energiei până sus, 
în Sahasrara-chakra. 

Yoghinul simte o plăcere inegalabilă atunci când Kundalini atinge şi 
rămâne un timp în Sahasrara (înţelepciune, detaşare, compasiune, 
integrare în tot, beatitudine). Totuşi, dacă doreşte, el poate coborî 

ulterior fluxul de energie către una din chakrele inferioare, pentru a o 
purifica, ilumina, diviniza şi a dobândi beneficiile specifice ei. Abia acum 
Kundalini poate poposi fără pericol în oricare chakră, unde să-şi 
manifeste beneficiile. 

în primele etape , ascensiunea lui Kundalini nu durează mult timp, 
după care coboară automat în centrii inferiori. Acum este nevoie de sfatul 
şi îndemnul ferm al ghidului spiritual ca discipolul să conştientizeze 
mişcarea curentului spiritual şi să nu îi permită coborârea sub centrul 
inimii. în centrii inferiori, acţiunea lui Shakti este primejdioasă, 
amplificând orgoliul sau dorinţa sexuală. Yoghinul este sfătuit să 
exerseze cât mai des ridicarea energiei către Sahasrara, „lăcaşul lui 
Shiva”. 

Dacă proaspăt complet trezita si tumultoasa Kundalini telurică se 
opreşte de la început în una din primele 3 chakre ale trunchiului, s-ar 
putea să nu mai ajungă niciodată în Sahasrara ! Ar putea deturna 
yoghinul de la calea spirituală către Dumnezeu, făcându -1 dependent de 
unele plăceri mărginite, egotice, lumeşti sau chiar coborându -1 spre 
zonele demoniace. 

Că forţarea energizării unei chakre doar prin Kundalini telurică este 
chiar potenţial mortală voi exemplifica în cele ce urmează. Deşi este un 
fenomen rarisim şi fără legătură cu yoga, AUTOCOMBUSTIA 
SPONTANĂ (autoincendierea corpului uman fără foc exterior) se 
produce tocmai printr-un flux necontrolat de energie Kundalini a 
Pământului care se opreşte în chakra a treia (Manipura). Imensa energie 
telurică alimentează elementul Foc, specific acestei chakre, pe care îl 
transformă într-un adevărat incendiu interior, care arde literalmente 
ţesutul biologic, lăsând neatinsă îmbrăcămintea victimei. 

Cine se antrenează prin exerciţii yoghine, va avea tot timpul să 
experimenteze Kundalini pe chakrele coloanei vertebrale DUPĂ ce a 
adus-o complet în Sahasrara-chakra, pentru a se asigura astfel de 
protecţia Divinităţii în etapele ce vor urma. 

Sahasrara este o chakră complet diferită de celelalte şase. Ea pune 
yoghinul în contact cu transcendentul, necreatul, sursa creaţiei, pe când 
primele şase chakre ţin nemijlocit de creaţie. Oricâtă plăcere pot oferi 
acestea, ea nu se poate compara cu cea oferă chakra supremă. De aceea, 
odată ce cunoaşte preafericirea divină supremă, oricare altă fericire va 
părea minusculă prin comparaţie, şi astfel yoghinul va putea scăpa cu 
uşurinţă din ispitele şi dependenţa de un plan intermediar al manifestării 
cosmice... 

Când un yoghin este preocupat cel mai mult de Sahasrara se poate 
spune, cu alte cuvinte, că el practică „voga supunerii” voinţei proprii în 
fata Voinţei Divine fvoga renunţării) . Aici nu e vorba de obedienţa unei 
persoane leneşe, ci a uneia dinamice, active, gata oricând să facă orice o 
îndeamnă Dumnezeul Adevărului, Păcii, Beatitudinii. 

Unii maeştri spun că stă în puterea discipolului să-şi aducă energia 
şarpelui doar până în chakra a şasea ( Ajna ). De aici, îşi va găsi singură 

accesul către cea de-a şaptea, moment în care yoghinul îşi va pierde 
cunoştinţa planului fizic (extazul divin). Pierderea cunoştinţei în acest 
caz fericit reprezintă de fapt o dedublare astrală , adică ieşirea sufletului 
din corp şi ajungerea sa intr-un tărâm ideal, al lumii divine. în esoterism, 
se spune că ieşirea dublului astral din trup prin fontanela craniană 
(Brahmarandhra ) îi oferă sufletului cea mai bună şansă de a avea 
experienţe mistice de cel mai înalt nivel. Şi în „Cartea morţilor” tibetană, 
muribundul este învăţat să îşi scoată sufletul din corp prin creştetul 
capului, pentru a evita alte reîncarnări (tehnica phowă). Fiecare din cele 
7 chakre principale este un fel de portal către o lume subtilă de nivel 
corespunzător ( loka ). Cu cât mai sus, cu atât mai bine. 

Unele observaţii clinice şi tradiţii orientale afirmă că energia 
Kundalini nu se opreşte în creştetul capului, ci îşi continuă traseul 
coborând prin faţă, piept, în abdomen şi apoi ajungând în zona 
perineului, de unde îşi reia mersul de jos prin coloană. Acesta ar fi Micul 
Circuit Celest din taoism. Desigur că energetica fiinţei umane este foarte 
complexă şi Kundalini ajunge în toate ungherele organismului pe 
circuitele energetice pe care le găseşte disponibile. Micul Circuit Celest 
este un traseu foarte important. Totuşi, efectele mai importante au loc în 
zona coloanei, unde se află inserate chakrele, şi mai ales în zona capului, 
unde există nenumărate chakre importante pentru deschiderea 
spirituală. De altfel, mulţi consideră că „Sahasrara” este doar un nume 
comun pentru o pleiadă de chakre craniene ... 


Care chakră are prioritate: Anahata sau Ajna? 

Orice om are unele chakre mai activate faţă de altele (din păcate, de 
obicei, cea mai slabă este Sahasraral ). La început, energia Kundalini va 
roti mai abitir tocmai chakra mai dinamică, care va absorbi fluxul 
energetic suplimentar cu mai mare uşurinţă. (Cum spune Biblia, „Celui 
ce are, i se va mai da”!) Nu e cazul ca practicantul să intervină împotriva 
acestei tendinţe naturale. Totul este să fie atent şi prevăzător. Locul 
primei Mari Deschideri poate varia cu talentul fiecăruia şi conform cu 
maestrul său. Dacă are o fire mai afectivă, probabil că prima chakră 
trezită de Kundalini va fi Anahata. Dacă este mai raţional, intelectual, 
probabil că va fi Ajna. Dacă este un sportiv, probabil că va fi Muldahara 
sau Manipura. Este foarte bine oricum! 

Dar cum orice om este imperfect şi supus păcatului, ispita de a 
utiliza noua putere intr-un scop egotic, meschin, chiar dăunător, nu va 
întârzia să apară. Abia atunci va înţelege discipolul de ce a trebuit să se 
pregătească îndelung psihologic pentru a se autocunoaste şi a se 
autocontrola . 

Creştinismul esoteric, de exemplu isihasmul, pune accentul pe 
deschiderea „inimii spirituale”, canalizând toate eforturile aspirantului 
către zona pieptului. Deschiderea chakrei Anahata înseamnă simţirea şi 
iradierea iubirii şi compasiunii universale - la limită, neputinţa de a-ţi 

urî chiar proprii torţionari schimbarea percepţiei cu transfigurarea 
realităţii, contemplarea minunăţiei creaţiei lui Dumnezeu. Ce-ţi poţi dori 
mai mult? 

Deschiderea prioritară a chakrei Ajna, preferată în alte tradiţii, te 
face să resimţi un alt gen de iubire şi extaz mai rafinat, sacralizarea 
realităţii, starea omnipotentă a demiurgului. Ce-ţi poţi dori mai mult? 

în ambele cazuri, întrebarea rămâne fără răspuns şi tocmai aceasta e 
capcana: să nu-ţi doreşti mai mult! Fiindcă există ceva mai înalt chiar şi 
dincolo de extazul iubirii şi puterii absolute: SURSA acestora. Cât de 
minunată trebuie să fie minunăţia care a creat toate minunile!!! Dar şi cât 
de greu este să ajungi acolo!... 

Yoghinul informat se va bucura de roadele bune ale eforturilor sale, 
dar va continua să îşi ridice energia Kundalini tot mai sus, spre 
Sahasrara, unde va căpăta înţelepciunea supremă şi comuniunea cu 
Dumnezeu, care îl va împiedica să îşi folosească greşit siddhis-mi\e. De 
altfel, mulţi mari yoghini L-au implorat pe Dumnezeu Tatăl să nu-i lase 
să dobândească puteri paranormale înainte de a-L cunoaşte pe El, ştiind 
că ele ar fi putut să-i deturneze de la ţelul suprem al unirii cu Divinitatea. 
Era o recunoaştere a slăbiciunii firii omeneşti de a se lăsa tentată de 
aceste puterile irezistibile. 

Când marele sfânt Sri Ramakrishna s-a oferit să-i transfere o putere 
paranormală, dacă Mama Divină încuviinţa, discipolul său Vivekananda l-a întrebat: 
«Maestre, spune-mi dacă această putere mă va ajuta să îl cunosc pe Dumnezeu.» 
Ramakrishna a zis: «Nu, nu! Ştii doar că puterile oculte nu au nimic de a face cu 
cunoaşterea lui Dumnezeu. Dar după ce îl vei cunoaşte, dacă vrei să lucrezi spiritual 
o vreme, dacă vrei să îl manifeşti pe Dumnezeu pe Pământ, atunci această putere îţi 
poate fi de mare ajutor.» Vivekananda a răspuns pe loc: «Fiecare lucru la timpul său. 
întâi vreau să-l cunosc pe Dumnezeu. Apoi, dacă tu şi Dumnezeu vreţi să-mi oferiţi 
vreo putere ocultă ca să o folosesc în slujba omenirii, o voi accepta. Dar acum îl 
vreau doar pe Dumnezeu. El ocupă primul loc în viaţa mea.» 

Se mai ştie că, dimpotrivă, Sri Ramakrishna a şi blocat puterea 
ocultă la unul sau doi dintre discipolii săi. A făcut-o dintr-o mare 
compasiune, de dragul evoluţiei lor spirituale. Chiar dacă acei căutători 
spirituali erau cât se poate de sinceri în dorinţa de a-L descoperi pe 
Dumnezeu, ei erau totuşi distraşi de puterea lor ocultă şi nu mai dădeau 
atenţia cuvenită vieţii spirituale adevărate, (informaţie preluată de la Sri 
Chinmoy) 


Siddhis - puterile paranormale 

Inevitabil, am ajuns şi la motivaţia reală a multor adepţi de 
Kundalini-yoga: dobândirea unor puteri supranaturale, prin care să iasă 
în evidenţă şi să îşi domine semenii. Practicanţii au tendinţa de a privi 
această temă intr-un mod simplist: dacă vom face tehnica yoghină 
potrivită, vom obţine cutare putere parapsihică... în realitate şi din 
fericire, economia naturii este mai înţeleaptă decât mintea omului. 

Puterile paranormale nu sunt la îndemâna oricui, contrar a ceea ce spun 
unii farisei şi invidioşi, cum că „cu toţii am avea puteri paranormale, dar 
nu suntem conştienţi de ele”! 

De altfel, este foarte bine că omenirea actuală, atât de dominată de 
creierul reptilian, nu deţine puteri subtile, cu care mulţi necugetaţi ar 
face prăpăd. Să ne gândim, prin comparaţie, la crimele colective făcute de 
nişte tineri debusolaţi în şcolile din America! Acolo, vina esenţială este a 
legislaţiei prea permisive în privinţa armelor de foc. Dacă accesul la astfel 
de arme ar fi îngreunat sau imposibil, nici nu s-ar mai auzi de asemenea 
tragedii colective. Cam aşa putem interpreta aparenta „interdicţie” divină 
ca nu oricine să poată căpăta puteri paranormale potenţial periculoase... 

Iată câteva modalităţi principale prin care cineva ar putea ajunge să 
manifeste o astfel de putere neobişnuită: 

- în mod nativ, de la naştere. Tânărul o descoperă din primii ani de 
viaţă sau mai târziu şi o consideră cât se poate de naturală, mirându-se că 
ceilalţi oameni nu o au. Poate fi o moştenire din viaţa anterioară (urmare 
karmică) sau poate fi o dorinţă explicită a spiritului încarnat de a o 
manifesta în prezenta întrupare, pentru a dobândi o anumită experienţă 
spirituală. 

- Prin operaţii energetice efectuate de spiritele prietene. Un astfel de 
om se naşte cu o misiune de care nu este conştient până în momentul în 
care primeşte învestitura oficială a Cerului. Acest moment crucial în viaţă 
apare când decid spiritele superioare care îl au în grijă. Ele îi dăruiesc o 
anumită putere specifică (sau mai multe) în virtutea unui scop spiritual 
bine definit (în creştinism i se spune Duhul Sfânt). Dacă omul se abate de 
la drumul drept, este posibil ca să i se blocheze această putere, să „i se ia 
darul”. 

- în urma unui accident . Unii oameni care au suferit traume fizice 
serioase au constatat că li s-a modificat viziunea asupra lumii şi chiar au 
căpătat percepţii extrasenzoriale. Unii - nu toţi! - au reuşit să integreze 
această nouă viziune în viaţa cotidiană şi să devină purtători de lumină 
divină în întunericul de pe această planetă zbuciumată... Dar accidentul 
rămâne accident şi nu implică neapărat o misiune spirituală. 

- Prin tehnici de tip voga . Una, dificilă, ar fi concentrarea asupra 
unui centru de forţă (metodă de Raja-yoga). O alta, şi mai dificilă, ar fi 
trezirea impetuoasei energii telurice Kundalini, care energizează mai 
multe chakre (metodă de Kundalini-yoga). Efortul personal conştient 
este primordial. 

Totuşi, nu este eficient să abordăm lumea energiilor subtile cu o 
mentalitate simplistă. Nu doar chakrele contribuie la obţinerea unei 
puteri paranormale, ci şi alte componente energetice şi spirituale. Din 
fericire, ele rămân secrete! De altfel, rămânem cu totul buimăciţi citind în 
diverse lucrări care ar fi corespondenţa dintre chakre şi puterile 
paranormale. Nu se potrivesc nicicum de la un autor original la altul! 
Prin urmare, nici măcar nu putem şti cu certitudine ce rezultate să 
aşteptăm de la activarea unei anumite chakre. 

Oricum, este clar că intervine şi Graţia Divină în căpătarea unei 
astfel de puteri neobişnuite, nu doar efortul individual. Pentru 
Dumnezeu, aceste puteri sunt ca nişte jucării pe care le dă omului pentru 
a se distra puţin cu ele. Chiar şi lui Dumnezeu Tatăl îi place să se joace, să 
se amuze! Dar ne aşteptăm că omul va evolua, părăsind condiţia de copil 
spiritual, lăsând deoparte jucăriile şi preocupându-se şi de lucrurile 
serioase ale Universului... 

Binecuvântat este cel care foloseşte Kundalini-yoga pentru a se 
cunoaşte pe sine şi nu pentru a dobândi puterile vitale vizate de 
ocultismul inferior! Un căutător autentic nu face din puterile 
paranormale un ţel al său. El tânjeşte doar după prezenţa iubitoare şi 
înţeleaptă a lui Dumnezeu în viaţa sa. 

Gopi Krishna , unul dintre primii autori moderni care au scris despre experienţa 
personală cu Kundalini, concluzionează: 

«Când priveam în interior mă simţeam ridicat dincolo de limitele timpului şi 
spaţiului, acordat după diapazonul unei existenţe majestuoase, o plenitudine de 
conştiinţă, care glumeşte cu frica şi râde de moarte, [...] o existenţă care este în toate 
şi în acelaşi timp detaşată de tot, o minune infinită şi nespusă, care poate fi 
cunoscută doar prin experienţă şi nu descrisă. Dar când întorceam privirea spre 
exterior, eram cel de odinioară, un muritor oarecare [...], un om comun, presat de 
necesităţi, puţin mai purificat şi devenit mai umil, aceasta era tot. 

De fiecare dată când folosesc acest simţ superior observ o realitate [...] mai 
solidă decât lumea materială reflectată de celelalte simţuri. [...] în afară de această 
facultate extraordinară nu sunt decât o fiinţă umană obişnuită, cu un corp poate mai 
vulnerabil la frig şi căldură şi la influenţa factorilor mentali sau fizici dizarmonici decât 
un om normal.» 

Un alt căutător spiritual, Thomas Wolfe . scrie în cartea sa „And the 
Sun is Up: Kundalini Rises in the West” că a trăit simptome specifice 
trezirii puternice ale lui Kundalini, în urma unei practici meditative. O 
arşiţă necruţătoare se mişca încet pe deasupra capului său. Auzea 
zgomote puternice şi simţea o presiune în cutia craniană. Vedea lumini, 
apoi au început tot felul de mişcări corporale spontane. Un an mai târziu, 
a fost spitalizat. După un timp, simptomele au dispărut, dar când şi-a 
reluat meditaţiile, el şi-a reconsiderat scopul: nu mai aspira la experienţe 
psihice şi viziuni spirituale, înţelegând că nu acestea îi pot aduce 
realizarea spirituală. A descoperit scopul adevărat: micul eu trebuie să se 
supună voinţei eristice, divine, glasului înţelepciunii. 

Dar să nu fim ipocriţi! Se pot găsi nenumărate argumente în 
favoarea utilizării siddhis spre binele oamenilor. Se pot face atâtea 
lucruri utile! De fapt, maeştrii îşi folosesc în mod secret puterile subtile. 
Nu există reţete fixe nici pentru asta, după cum nu există pentru nimic pe 
lume. Orice energie poate fi folosită spre bine sau spre rău... 

Kundalini si sexualitatea 

Se cunoaşte în spiritualitate că există o legătură tainică între energia 
sexuală şi munca spirituală. în religiile majore sau în cele tribale, precum 
şi în esoterism, se invocă deseori necesitatea celibatului, adică a 
abstinenţei sexuale din partea călugărului, adeptului, preotului, 
şamanului etc. Aceasta este calea cea mai sigură şi verificată în timp de a 
transmuta această energie foarte mare în energie spirituală eliberatoare. 
E vorba de un celibat fizic, dar şi mental! 

Există însă şi un curent minoritar care susţine că celibatul nu este 
necesar dacă discipolul reuşeşte să-şi sublimeze energia sexuală chiar şi 
în timpul actului amoros. Acest lucru este susţinut de taoismul chinez, de 
tantra „de mană stângă” şi altele asemenea lor. Această ramură de tantra 
identifică - ba chiar substituie! - procesul ridicării lui Kundalini cu 
procesul sublimării energiei sexuale! Nu e de mirare că este puternic 
criticată de tantricii „de mâna dreaptă”, pentru faptul că duce adepţii la 
pierzanie! în Occident, s-a ajuns până acolo încât sexualitatea este 
folosită intensiv, sub pretextul că, prin exersarea sublimării energiei 
sexuale, se trezeşte rapid şi energia Kundalini. Dar ce păcăleală!... 

Când discipolul principal al lui Sri Ramakrishna, Swami 
Vivekananda, l-a întrebat despre calea mâinii stângi, Maestrul a răspuns: 
«Nu este o cale bună. Este foarte dificilă şi deseori duce la căderea 
aspirantului ». 14 


De ce e o păcăleală? 

1 - în primul rând, simpla trezire a energiei care somnolează la baza 
coloanei vertebrale nu înseamnă neapărat un progres spiritual! De cele 
mai multe ori se produce doar o agitaţie a minţii şi o încălzire inutilă a 
corpului, specifică dinamizării chakrelor inferioare. Pe termen lung, 
chakra sexualităţii devine excesiv de activă în practicant şi nu mai 
permite ridicarea nivelului de conştiinţă al acestuia pe un nivel superior. 

Kundalini poate aduce beneficii spirituale doar dacă este însoţit de 
aspiraţie sinceră spre desăvârşire, de purificarea subconştientului, de o 
sensibilitate crescută în raportul cu ceilalţi semeni etc. Sexualitatea de 
sectă este lipsită de ingredientele amintite. Este doar animalism poleit cu 
sutre în limbi moarte, care aduce decădere morală, lipsă de omenie, 
orgoliu nemăsurat, depărtare de Dumnezeu. 

Ar exista o şansă de progres dacă aceste metode ar fi folosite doar în 
cadrul intim al căsătoriei între un bărbat şi o femeie care se iubesc cu 
adevărat, mai presus de orice tantră, mantră sau yantră. Doar prietenia şi 
bunul-simţ prezente într-o căsnicie durabilă pot şterge şi repara greşelile 
pe care cei doi le-ar putea face prin această metodă riscantă... 


’4 http://www.ramakrishna.eu/EnglishSaVie.html 

2 - în al doilea rând, moderaţia sexuală, calea de mijloc ( aurea 
mediocritas, cum spuneau latinii) este, ca de obicei, cea mai bună pentru 
majoritatea oamenilor. Iar mijlocul îl găseşte fiecare. 

Mai radical, Yogi Bhajan, un maestru de Kundalini-yoga, afirma că 
un act sexual pe lună ar fi suficient. Adică, completăm noi, ar fi suficient 
pentru păstrarea echilibrului mintal şi fizic, ca şi pentru sublimarea a 
suficientă energie către chakrele superioare şi trăirea unei vieţi fericite şi 
împlinite uman şi spiritual... (De altfel, păreri similare există şi printre 
călugării şi ierarhia ortodoxă. Nu întâmplător s-au făcut şi mănăstiri 
mixte de călugări şi măicuţe!) Desigur, poate părea cam rar. Dar vorbim 
aici de oameni dispuşi la sacrificii pentru evoluţia lor spirituală... 

3 - în al treilea rând, oricâtă energie ori substanţă sexuală ( retas ori 
bindu - lb. sanscr.) ar fi sublimată de un practicant înrăit, ea nu 
garantează trezirea adevărată a lui Kundalini. Cel mult, se poate vorbi de 
pulsuri ocazionale de energie ( ojas - lb. sanscr.) care pot aduce anumite 
trăiri ieşite din comun. 

Totuşi, Marea trezire a lui Kundalini prin metode sexuale explicite 
este doar o gogoriţă şi publicitate fără acoperire! Stau dovadă 
nenumăratele victime umane ale acestei convingeri eronate: au încercat 
toate exhibiţiile sexuale posibile, lăsând deoparte bun-simţ, morală, 
familii... şi degeaba! Excepţiile care ar putea apărea (invocate mereu de 
tradiţiile respective) nu pot fi luate ca model general, nici măcar în 
sectele de orientare tantrică. în cazurile unor oameni speciali, puterile 
suprafireşti erau native sau au fost dobândite prin alte metode yoghine. 


Cum este posibilă atâta înşelare? 

Explicaţia pare simplă, văzută din afară. Practicanţii sunt învăţaţi că 
este important să îşi poată sublima energia sexuală în energie spirituală, 
adică să îşi ridice energia din zona bazinului înspre piept sau cap. Pentru 
asta, se antrenează riguros prin tehnici hatha-yoghine şi ajung să creadă 
că reuşesc procedeul foarte bine. De aceea, nu se sfiesc chiar să îşi 
amplifice energia sexuală prin mijloace la îndemână (filme, publicaţii 
erotice, stimulare fizică şi mentală, orgii etc.). Deşi se laudă că ei vor 
ridica această energie excesivă, „transformând otrava în nectar”, din 
păcate, în practică nu reuşesc să sublimeze decât o mică parte din energia 
sexuală, restul stagnând la nivelul chakrei Swadhisthana (mai ales 
pentru că ei continuă să o amplifice prosteşte). Această supraactivare 
este, să recunoaştem, ieşită din comun, plăcută, deşi tensionantă, ceea ce 
le dă impresia că l-au atins deja pe Dumnezeu. Dar este doar o falsă 
impresie. în realitate, ei au devenit obsedaţi de sex, sclavii nivelului al 
doilea al Creaţiei. Chiar şi „maeştrii” tantrici pică în această capcană a 
senzorialului! Aţi citit mai sus (în „Cele 7 văi - trezirea lui Kundalini şi 
ascensiunea sa din chakră în chakră ”) cum Sri Ramakrishna a descris 


Răzvan Alexandru Petre - Esoterismul în mileniul 3 


76 



foarte clar pericolul de a rămâne agăţat de această treaptă atunci când 
urci către Dumnezeu pe scara lui Kundalini... 

Ken Wilber, un foarte mare erudit al multor tradiţiilor spirituale, afirmă: «Pentru 
un observator obişnuit, energia sexuală pare că se transmută în stări mai înalte de 
conştiinţă - dar de fapt este exact invers. Conştiinţa superioară este, de fapt, 
eliberată de constrângerea de a stagna în modul inferior de conştiinţă şi energie - 
adică limitat şi condiţionat. Conştiinţa divină nu este sexualitate sublimată; ci 
sexualitatea este conştiinţă divină reprimată... De sus în jos, chakrele sunt noduri 
(, granthis ), adică etape ale contracţiei conştiinţei universale în limite tot mai strâmte.» 
(citat din „Kundalini, evolution and enlightenment”, compilaţie de John White). 

Aplicând această învăţătură înaltă la cele discutate anterior, este clar 
de ce practicantul care, pe de o parte, îşi amplifică voit energia erotică nu 
are cum, pe de altă parte, să îşi înalţe nivelul de conştiinţă, oricât ar 
încerca. El intră într-un cerc vicios, sperând să îşi extindă conştiinţa 
contractând -o la sfera genitală. Dilatare prin densificare ?\? De aceea, 
mulţi care fac asta ori se lasă târâţi în senzorialitate, ori înnebunesc... 


Adevărul despre sublimarea sexualităţii 

Dincolo de orice critică realistă, trebuie să recunoaştem marea 
utilitate a tehnicilor de sublimare a energiei sexuale şi pentru omul de 
lume, şi pentru ascet, celibatar. Cu condiţia păstrării lucidităţii, bunului 
simţ, moralei şi evitării exagerărilor! Dar ele funcţionează optim doar 
împreună cu recunoaşterea semnelor prin care se manifestă această 
energie instinctuală în fizicul, psihicul şi comportamentul uman. 
Sexualitatea trebuie cunoscută şi recunoscută pentru a putea fi controlată 
şi a nu fi lăsată să se manifeste patologic (vezi legăturile observate de 
psihanaliză între frustrările sexuale şi nebunie!). 

Există o conexiune între trezirea lui Kundalini şi transmutarea 
energiei sexuale, dar ea este cu totul alta. Celebrul Gopi Krishna, un 
indian cu minte de occidental şi un trăitor direct al trezirii Şarpelui de 
Foc, dă o explicaţie fermă în cărţile sale. 

El spune că primul efect al trezirii lui Kundalini este un mai mare 
şuvoi de prana ce curge pe coloana vertebrală şi intră în creier, conştiinţa 
omului fiind îmbăiată în lumină şi efecte luminoase. Al doilea efect 
resimţit este o stimulare crescută a organelor reproducătoare, simultan 
cu atragerea secreţiilor sexuale pe coloană în sus (o/as), care la intrarea 
în creier oferă senzaţii extatice. Şi iată conexiunea dintre ele: 
transmutarea secreţiilor sexuale în energie şi sublimarea lor pe coloană 
în sus, nu numai spre creier, ci şi spre organele interne, este de fapt un 
mecanism de protecţie care pregăteşte ţesuturile (în special nervii) 
pentru a suporta „tornada” de energie foarte concentrată. Dacă 
transmutarea nu are loc (ceea ce în practică chiar se întâmplă uneori, din 
păcate, fie din cauza exceselor sexuale, fie a bolilor venerice ori altor 
motive necunoscute), celulele nervoase sunt iritate şi provoacă gânduri 
haotice, comportament bizar, simptome de boală mintală. 

Prin urmare, trezirea lui Kundalini este cauza, iar sublimarea 
energiei sexuale, efectul colateral. în această condiţie ieşită din comun (şi 
doar în intervalul ridicării masive a „energiei şarpelui”), activarea sporită 
a gonadelor nu are ca scop biologic întreţinerea de relaţii sexuale, ci doar 
folosirea momentană de către corp a energiei lor în alte scopuri 
bioenergetice. 

Un yoghin antrenat nu se va lăsa în voia acestui instinct, ci va ridica 
voluntar energia de pe nivelul predominant Swadhisthana pe chakra 
Anahata sau mai sus, căci corpul său este deja pregătit să suporte 
energiile puternice aduse de Kundalini. 

Cercetările medicale au scos în relief, fără tăgadă, faptul că glanda 
pineală (legată de Sahasrara chakra) inhibă gonadele (legate de 
Swadhisthana chakra) şi invers. Mai exact, secreţia hormonului pineal 
numit melatonină este inhibată de prezenţa unei cantităţi mari de 
hormoni sexuali (testosteron, endrogen, progesteron) - şi invers. Aceste 
cercetări confirmă observaţiile empirice că activarea chakrei coroană 
scade dramatic interesul pentru sexualitate, dar şi că un interes sexual 
pronunţat şi constant blochează realizarea spirituală înaltă. 


Ce lipseşte? Smerenia! 

Marile religii tradiţionale separă în mod drastic Cerul de Pământ, 
spiritul de materie. în viziunea modernă asupra spiritualităţii, Cerul 
interferează permanent cu Pământul, spiritul fiind întreţesut cu materia 
în nenumărate feluri. Tehnicile milenare yoghine folosesc aceste legături 
pentru a obţine efecte spirituale, plecând de la suportul corporal şi psiho- 
mental al individului uman. Alături de alte ramuri din Yoga, Kundalini- 
yoga consonează puternic cu mentalitatea ştiinţifică occidentală. Spre 
exemplu, în prezent, au apărut mai multe tipuri de aparate electronice 
care analizează biocâmpul uman plecând de la teoria chakrelor. 

Dar adaptarea învăţăturilor orientale are un preţ: eliminarea 
învelişului mistic, devoţional al practicilor originare. Omul de ştiinţă este 
interesat de ceea ce poate măsura şi observa obiectiv, nu şi de creaţiile 
mintale ale religioşilor. Deşi teoriile din Kundalini-yoga au ajutat la 
progresul spirito-ştiinţific, totuşi în Occident eficienţa sa practică este 
diminuată din cauza excesivului pragmatism şi lipsei de aspiraţie 
spirituală. în Orient, Kundalini-shakti este deseori venerată ca Mama 
Divină ce ne poate oferi toate darurile sfinte dorite sau inimaginabile. 
Această atitudine devoţională şi smerită îl ajută pe aspirant să atingă mai 
repede stările supraconştiente mult-visate. Ceea ce dorim să subliniem 
aici este ardoarea devoţiunii religioase si raportarea cu umilinţă la 
misterele insondabile ale lumii invizibile , care lipsesc în Vest şi văduvesc 
savanţii atei de posibile realizări nebănuite. 

NIMENI nu poate spune că ştie totul despre chakre sau că a înţeles 
totul despre Kundalini... O minimă prudenţă ne obligă să respectăm 

Natura, să nu ne jucăm cu focul şi să punem mai presus de părerile şi 
dorinţele noastre înţelepciunea Divină. 

Orice sportiv visează să câştige competiţiile la care participă. Orice 
om de afaceri visează o afacere de miliarde. Orice yoghin visează la 
realizarea maximă: unirea cu Dumnezeu. Dar oare stă în puterea sa 
omenească de a o obţine? Orice cale yoghină sau neyoghină care are ca 
scop îndumnezeirea fiinţei umane foloseşte tehnici, metode, o aspiraţie şi 
eforturi neobosite către ţelul final. Acestea sunt necesare, dar nu şi 
suficiente. Oricât de plin de calităţi ar fi cineva, el rămâne totuşi 
imperfect, incomplet şi insignifiant în comparaţie cu Marele său Scop 
Ultim. Are nevoie mereu, la fiecare pas, de Graţia Divină nevăzută pentru 
a se apropia de Divinitate. Cu atât mai mult are nevoie de ajutorul Graţiei 
pentru a trece ultimul prag care desparte creatura de Supremul Creator. 
Scufundarea în Vidul Beatific sau Fiinţa Absolută (nirvikalpa samadhi ) 
este visul multor căutători, dar numai unii îl vor trăi, iar din aceştia, 
majoritatea, doar o singură dată. Acestora din urmă li se dă această 
Experienţă Supremă ca o exemplificare pe care să o ţină minte şi în 
Numele căreia să depună eforturi continue tot restul vieţii. Oricât s-ar 
mai strădui, oricât ar mai striga ei după Dumnezeu, uşa le va rămâne 
închisă. 

Aşa i s-a întâmplat marelui om religios Swami Vivekananda, 
discipolul drag al Sfântului Ramakrishna. în ciuda vitalităţii, puterii şi 
minţii sale extraordinare, a plăcerii sale de a medita, lui Swami 
Vivekananda (pe numele său real, Narendra) nu i s-a oferit decât o 
singură dată viziunea lui Brahman - Dumnezeul suprem, abstract, fără 
formă. Misiunea lui nu era să se piardă în nesfârşite contemplări care să 
îl depărteze de viaţa oamenilor obişnuiţi, ci, dimpotrivă, trebuia să 
îndeplinească o sarcină spirituală combativă, cea de a populariza în 
Occident mesajul spiritual al Indiei şi de a reînsufleţi ardoarea spirituală 
a conaţionalilor săi. Sri Ramakrishna se temea foarte tare că discipolul 
său drag ar putea să nu mai revină niciodată în trupul său pământesc 
după cunoaşterea lui Brahman, Supremul Dumnezeu, rămânând acolo, 
în Nirvana. Abia în ultimele sale luni de viaţă, lui Vivekananda i s-a 
permis să se scufunde deseori în extazul divin, devenind un alt om în 
ochii cunoscuţilor, mult mai contemplativ decât înainte. 

«Acea perioadă a reprezentat momentul cel mai de vârf, încununarea practicii 
spirituale lui Naren, atingerea idealului şi gloria realizărilor sale spirituale. Naren se 
ruga mereu pentru a avea viziunea Absolutului. întreaga lui fiinţă nu-şi mai găsea 
liniştea şi singura, intensa lui dorinţă era aceea de a-şi lăsa eu-l său individual să se 
contopească în vastitatea Conştiinţei Universale, care se află dincolo de orice 
concept al gândirii. Deseori el îi implora pe Sri Ramakrishna pentru a-i oferi această 
viziune. în sfârşit, în una din seri, aceasta veni pe neaşteptate. în timp ce medita, el 
pierdu orice conştiinţă a corpului, iar mintea sa plonjă în starea de supraconştiinţă 
(nirvikalpa samadhi).» 

(Viaţa lui Swami Vivekananda, de Swami Tejasananda, cap.3) 

«Când îşi mai recăpătă oarecum conştiinţa acestei lumi, el îşi sesiză doar 
capul, nu şi corpul. Surprins, exclamă: „Ah, dar unde îmi este corpul?” Auzindu-i 
vocea, Gopal tatăl intră în cameră. Naren repetă întrebarea. Gopai îi răspunse: „Este 
aici, Naren, nu-l vezi?” Dar Naren nu putu fi convins, astfel încât Gopal, speriat, se 
duse şi-l informă pe Sri Ramakrishna. Acesta spuse doar atât: „Lăsaţi-I să rămână 
câtva timp în această stare. Destul m-a bătut la cap şi mi-a cerut revelaţia ei!” A 
trebuit să treacă mult timp până când Narendra a revenit la conştiinţa normală a 
acestei lumi fizice, găsindu-i pe ceilalţi discipoli adunaţi în jurul lui. în acele momente 
el îşi simţea întreaga fiinţă cuprinsă de o pace inefabilă. Când veni în faţa Maestrului, 
acesta îi spuse: „Acum, Divina Mamă ţi-a revelat în sfârşit totul. însă această stare 
pe care ai trăit-o va rămâne încuiată deocamdată, iar cheia o voi lua eu. Când vei 
săvârşi complet întreaga misiune pe care ţi-a încredinţat-o Mama, atunci această 
comoară îţi va aparţine din nou.» 

(Viaţa lui Sri Ramakrishna, de Swami Tejasananda, cap. 16) 

«Referindu-se la acel fapt, Sri Ramakrishna a spus mai târziu: „M-am rugat cu 
intensitate Divinei Mame să păstreze ascunsă de Naren această stare a realizării 
Absolutului, deoarece el mai avea de înfăptuit o grea şi importantă misiune spirituală 
în lume. însă acest văl este atât de subţire, încât poate fi făcut să dispară în orice 
moment.” Dorinţa intensă a lui Naren de a realiza Absolutul, pe Brahman cel fără de 
atribute, fu cea care îl decisese pe Sri Ramakrishna să-i confere acea experienţă 
extraordinară. însă Maestrul nu avea de loc intenţia să-i permită să rămână absorbit 
la acel nivel, întrucât erau multe de făptuit din partea lui Narendra Nath.» 

(Viaţa lui Vivekananda, de Swami Tejasananda, cap. 3) 


Concluzii 

1. Se poate duce o viaţă spirituală productivă şi fără Kundalini. Dar 
cine are de a face cu trezirea „Şarpelui de foc” (voit sau întâmplător) este 
indicat să aibă preocupări spirituale serioase, ca să nu dea de bucluc. Cu 
protecţie divină, va avea şanse mari să depăşească şocurile date de 
Kundalini. Oricum, dacă aspiri către Dumnezeu - ceea ce este minunat şi 
nobil! - nu trebuie să te obsedeze Kundalini şi tot restul. Nu confunda 
mijlocul cu scopul! Există nenumărate căi către Dumnezeu, câte una 
pentru fiecare individ. 

2. Unii aspiranţi spirituali vor să ardă etape în evoluţia lor, folosind 
intenţionat „combustibilul” Kundalini. însă trezirea lui Kundalini le va 
provoca mari suferinţe fizice şi psihice. Ar fi mult mai comod şi sigur să 
traverseze etapele la pas normal: prin autocunoaştere, subordonarea 
voinţei egotice Voinţei Sinelui, tehnici spirituale, purificarea imboldurilor 
subconştiente dominante etc. 

3. Unii maeştri spirituali proclamă fără reţinere că „scopul omului 
este să-L cunoască pe Dumnezeu!”. Discipolul ar trebui să-şi asume orice 
risc dacă este „nebun după Dumnezeu”, iar Kundalini ar fi aici un 
instrument de nelipsit. 

Maestrul care afirmă aşa ceva este dator să-şi asume pe deplin viaţa 
discipolului care va lua în serios aceste afirmaţii drastice! Aici nu este loc 
de jumătăţi de măsură. Odată ce l-a convins pe adept, trebuie să îl ajute şi 

supravegheze permanent, nelăsându-1 să cadă pradă nenumăratelor 
pericole, în special dacă l-a angrenat pe calea lui Kundalini. 

Chiar şi afirmaţia „scopul omului este să-L cunoască pe Dumnezeu” 
trebuie însă nuanţată şi înţeleasă corect. 

- Numai dacă aduci cu tine o karmă de mistic poţi simţi intr-adevăr 
acea dragoste nebună după Dumnezeu. Dar acestea sunt cazuri native 
RARE. 

- în schimb, poţi ajunge într-o stare patologică prin autosugestie şi 
diverse metode de dezechilibrare psihică (îndoctrinare, alimentaţie 
săracă, privare de somn şi alte necesităţi, metode greşite de meditaţie 
etc.). Nu mai raţionezi cu discernământ, poţi să faci excese în practica 
spirituală, ceea ce, de obicei, nu duce la cunoaşterea Divinităţii, ci la 
cunoaşterea spitalelor psihiatrice. Din păcate, acestea sunt cazuri 
FRECVENTE. 

- înainte de a vrea să-L cunoască pe Dumnezeu, omul ar trebui să-şi 
propună să se cunoască întâi bine pe el însuşi. Autocunoaşterea şi 
autocontrolul psihologic sunt scopuri foarte onorabile şi realizabile de 
oricine. 

- Autocunoaşterea poate fi dusă la nivel de măiestrie atunci când 
sufletul ajunge să-şi cunoască esenţa: Spiritul de natură divină încarnat 
în corpul omului („micul Dumnezeu” la purtător), Şinele Superior, 
această scânteie din Marele Foc Divin. 

4. Există o mare diferenţă între o experienţă Kundalini ocazională şi 
transformarea profundă a conştiinţei (plasarea definitivă pe un nivel 
superior de conştiinţă). Omul obişnuit alternează între nivelurile definite 
de chakrele 1, 2 şi 3 (avere, sex, putere, faimă, siguranţă, ce zice lumea...). 
Trecerea pe palierul 4 ( Anahata , chakra iubirii) este un progres evolutiv 
remarcabil pentru condiţiile oferite de planeta noastră! Cine poate folosi 
Kundalini, trebuie să îşi păstreze mereu energia cât mai sus, pentru 
stabilizarea conştiinţei pe un nivel superior. Nu este o sarcină deloc 
uşoară... 

5. Despre sistemul Kundalini-yoga puteţi găsi amănunte privind 
practica predată în Occident de Yogi Bhajan pe site-uri de specialitate x 5. 

în final, vă propun un ultim citat bine gândit de Gopi Krishna despre 
trezirea mistică. Iată pasajul din cartea „Kundalini, evolution and 
enlightenment ”, compilaţie de John White. Traducerea, adaptarea, 
selecţia şi sublinierile îmi aparţin. 

«Nu am insistat prea mult asupra aspectului de ananda (beatitudine, extaz, 
preafericire - n.n.) a experienţei mistice, pentru că atunci am reduce întregul fenomen 
la o vânătoare individuală a fericirii . Asta s-a întâmplat în India. Cazurile de iluminare 
sunt foarte rare, dar mii de aspiranţi îşi ataşează sufixul „ananda” la numele lor 
călugăreşti. 


'5 http: //www.yogibhaj an. org/ybkriyas/ 
http: // www.harisingh.com/KundalmiYoga.htm 

Doar dacă, după trezirea spirituală, yoghinul se stabileşte ferm în starea de 
sahaja (iluminare completă, spiritualizare spontană a tot ce el vede - n.n.), de jivan- 
mukta (spirit eliberat întrupat - n.n.), acest fapt îi aduce o experimentare constantă a 
stării de ananda, ca o trăsătură inerentă a conştiinţei expansionate. Dar când, din 
cauza defectelor mintale sau organice, trezirea (prin Kundalini - n.n.) este 
nesănătoasă, ea conduce la stări de nevroză sau la teroarea nebuniei. 

Kundalini nu este o forţă magică , iar trezirea ei nu înseamnă aterizarea într-un 
fabulos El Dorado de beatitudine. Este o realitate dură, o schimbare gradată sau 
spontană în calitatea şi volumul bioenergiei din corp. Este uşor de priceput de ce 
este imposibil să fie „blândă” sau să nu provoace tulburări psihosomatice severe în 
întregul sistem biologic. Pentru acest motiv, câteva tehnici de hatha-yoga sunt 
destinate în principal clădirii unei voinţe de oţel şi întăririi puterii de autocontrol 
asupra organelor respiratorii, digestive şi de excreţie: pentru a face faţă în situaţiile 
critice. 

Literatura spirituală a lumii este plină de relatări despre conflictele lăuntrice şi 
tulburările mintale ale misticilor în perioada readaptării la viaţa normală, până când ei 
se stabilesc ferm în noua lor stare de conştiinţă. Ananda este o caracteristică a 
extazului ( samadhi , supraconştiinţa divină - n.n.) doar când stadiile iniţiale au fost 
trecute cu bine. 

Stresul şi furtuna psihologică sunt o parte a aventurii spirituale. Dacă nu apar, 
înseamnă că avem de a face cu autohipnoză, autosugestie sau isterie într-o formă 
mascată. 

Misticii şi geniile au şanse mai mari de a manifesta dezordini psihice decât 
oamenii obişnuiţi. 

Stările extinse de conştiinţă pun o anumită presiune pe organismul care nu este 
pe deplin pregătit să o suporte, rezultând deranjamente şi tulburări mentale şi fizice, 
personalitate instabilă, dezechilibru între partea fizică şi cea spirituală. 

Marea misiune a iluminaţilor viitorului va fi să facă tranziţia de la conştiinţa 
normală la cea transcendentală cât mai blândă şi mai sigură. » 

Adaug eu aici: să avem respect profund şi compasiune pentru cei 
dăruiţi spiritual, căci toţi au o cruce grea de dus!!! Contrar părerii 
vulgului, ei nu au niciun privilegiu fizic, ci sunt la fel de mult expuşi 
circumstanţelor şi la fel de vulnerabili la boală şi degradare ca ceilalţi 
muritori. Să-i ajutăm cât şi cum putem, fără a le cere nimic în schimb! 

Multe lucruri se pot spune despre Kundalini... Mai pe scurt, acesteia 
i se potriveşte foarte bine zicerea populară despre copii: Cine are, să-i 
trăiască, cine nu, să nu-şi dorească ! Dumnezeu să vă aibă în pază! 

30 noiembrie 2013 

ANTAHKARANA - filosofia despre eu 


Studierea unei tradiţii spirituale străvechi are trei posibile abordări: 

- Abordarea conservatoare. Tradiţia este studiată aşa cum s-a 
păstrat, în forma ei originală, căutând s-o înţelegem prin raportare la 
cultura epocii respective, fără a interfera cu judecata modernă. 
Conservăm trecutul în forma sa pură. 

- Abordarea critică. Ne interesează mai ales punctele comune cu 
nivelul actual al cunoştinţelor omenirii. Lăsăm de-o parte ceea ce nu se 
potriveşte cu paradigma prezentului. Valorizăm tezaurul trecutului. 

- Abordarea creativă. Căutăm surse de inspiraţie pentru noi idei 
practice sau filosofice tocmai în aspectele diferite de ceea ce ştim deja. 
Considerăm tradiţia ca un suport pentru inspiraţie şi inovaţie filosofică. 
Profităm de inspiraţia trecutului. 

în cele ce urmează voi aborda creativ tradiţia spirituală shivaită (a se 
citi şivaită ) din Kaşmir. 

în sistemul shivaismului din Kaşmir - unul dintre cele mai bine 
puse la punct sisteme filosofice şi spirituale din Orient - întregul univers 
este sintetizat în 36 de tattve (categorii filosofice) grupate în 3 mari 
grupe: 1) corpul uman şi senzaţiile, 2) sufletul-spiritul, 3) Dumnezeu. 16 

în prima grupă (20 tattve ) sunt clasificate la modul empiric stările 
de agregare ale substanţei (solid, lichid, gaz, plasmă, precum şi ceea ce 
este mai presus de simţuri - akasha) şi o mare parte din ceea ce compune 
organismul uman (organe de simţ, simţuri, organe de acţiune). Este o 
înţelegere destul de corectă, dar simplificată a corpului biologic. 
Actualmente cunoştinţele ştiinţifice sunt mult mai avansate. 

în a treia grupă (11 tattve ) sunt clasificate atributele lui Dumnezeu 
Creatorul, pe măsură ce El îşi autolimitează puterile sale inerente 
absolute, pentru a putea genera lumea. Aceste atribute au fost intuite şi 
trăite de mari înţelepţi antici, care au încercat apoi să ni le facă cunoscute 
şi nouă, într-un mod didactic. Ele NU descriu lumile subtile, aşa cum fac 
spiritismul ştiinţific şi mărturiile psihonauţilor moderni, ci abordează 
psihologic şi subiectiv procesul complicat al autotransformării 
Creatorului într-o simplă creatură. Este o filosofie frumoasă, dar care cu 
greu ar putea fi înţeleasă şi verificată de omul obişnuit. Am adăugat la 
finalul articolului câteva explicaţii spirituale inspirate din acest sistem 
oriental de gândire. 

Din punctul meu de vedere, cea mai interesantă şi productivă grupă 
este a doua , care conţine ceea ce astăzi numim suflet şi spirit (5 tattve ). 
Tattvele ce marchează sufletul-spiritul sunt următoarele, în ordine 


16 http: //cn. wikipcdia.org/wiki/The_36_tattvas 

ascendentă: manas, ahamkara, buddhi, prakriti şi purusha. Ele se 
numesc, într-un cuvânt, antahkarana (sau „vehiculul intern”, în timp ce 
vehiculul extern este reprezentat de corpul fizic - primele 20 de tattve). 



MANAS 


Minte 




Conştiinţă Intuiţie 
umană spirituală 


Spirit 


Dumnezeu 


Tattvele din Antahkarana în shivaismul din Kaşmir 

Manas este gândirea de tip computer, care implică mereu dualism, 
indecizie, agitaţie, nesiguranţă, alternanţa dintre atracţie şi repulsie, 
obiceiuri, instincte, automatisme. Motto: „Repetă plăcerea, evită 
durerea!”. Prin manas se controlează simţurile şi musculatura fizică, 
precum şi proiecţiile lor cerebrale (jnanendriyas şi karmendriyas, care 
sunt tattve inferioare). 

Ahamkara este simţul eului, numit de unii „ego”. Dar cum „ego” se 
identifică de multe ori cu automatismele, care sunt specifice lui manas, 
un nume mai exact ar fi cel de .. conştiinţă umană ”. Ahamkara este 
centrul fiinţei psihice umane, locul deciziilor şi a moralităţii. 

Freud era de părere că interiorizarea moralei este un rezultat al 
învăţării sociale, deci ceea ce numea el supraego (instanţa etică) nu ar fi 
decât un alt automatism. De aceea supraego-ul lui Freud nu este totuna 
cu Ahamkara. 

Ahamkara are natura conştiinţei spirituale, dar diminuată şi 
limitată, fiindcă se identifică cu corpul. Motto: „Fă binele, nu fă răul!”. 

Pe calea spirituală, ego-ul (înţeles ca personalitatea umană limitată) 
trebuie întâi dezvoltat înainte de a fi diminuat, pentru a se putea apropia 
de Dumnezeu. Fără o personalitate puternică, nu poţi depune efortul 

necesar ca să accezi la un nivel spiritual superior. Dacă nu era aşa, orice 
nou-născut ar fi fost superior unui înţelept, fiindcă încă nu avea ego... 

Buddhi are un dublu înţeles. în sens absolut, este conexiunea dintre 
Ahamkara şi Purusha-Prakriti. Este canalul prin care Spiritul 
influenţează ego-ul (sufletul), oferindu-i intuiţie, discriminare, voinţă. 
Motto: „Spiritulpropune, sufletul decide!” 

în celălalt sens, buddhi (ca intelect) pune o temelie solidă şi corectă 
gândirii, care altfel ar avea limitările lui manas, mai ales indecizia şi lipsa 
fermităţii. 

Paurusha jnana este o experienţă directă limitată doar la 
momentele de inspiraţie (de la „purusha”) - sclipiri de genialitate, licăriri 
de cunoaştere transcendentală irepetabile. în schimb, bauddha jnana (de 
la „buddhi”) este o înţelegere intuitivă şi conceptuală; odată profund 
înţeles, orice concept este mereu accesibil minţii umane. 

Desigur, acest model este destul de ambiguu, neclarificând rolul pe 
care îl are Ahamkara: este ego-ul decidentul şi sursa voinţei sau deciziile 
vin de sus, de la Spirit? Această întrebare fundamentală nu are un 
răspuns simplu... 

Prakriti-Purusha formează un tandem analog cu cuplul divin Shiva- 
Shakti ( tattvele supreme). Shiva este Conştiinţa Absolută a lui 
Dumnezeu, iar Shakti este Energia, Forţa, Beatitudinea Sa. Cele două 
aspecte sunt inseparabile, trebuind să fie scrise împreună „ Shiva-Shakti ”, 
ca o denumire sinonimă a lui Dumnezeu. Prin analogie, Purusha este 
conştiinţa individuală, iar Prakriti este energia individuală, formând 
împreună Spiritul individual. 

Cu ale cuvinte, Spiritul este format dintr-un nucleu de conştiinţă 
(Purusha ) şi un înveliş energetic multistratificat ( Prakriti ) numit şi 
perispirit . Spiritul este de natura lui Dumnezeu, cu deosebirea că are 
limitele provenind din senzaţia separării între el şi restul universului. 
Dar altfel, ceea ce face Shiva-Shakti la scară universală poate face 
Purusha-Prakriti la scară personală, având aceeaşi putere de voinţă, 
cunoaştere şi acţiune. O vorbă creştinească spune, la fel, că „omul (adică, 
mai exact, Spiritul) este creat după chipul şi asemănarea Creatorului”. 

Purusha (conştiinţa) are nevoie de Prakriti (perispiritul) ca să 
acţioneze ca un individ în relaţie cu realitatea externă, dar nu are nevoie 
de nimic pentru reconectarea cu sursa sa, Atman (Shiva-Shakti, 
Brahman, Dumnezeu). Spiritul are legătură directă cu Dumnezeu-Tatăl. 

Spre deosebire de filosofia Samkhva, în shivaismul kasmirian, 
Purusha nu este totuna cu Atman, ceea ce face lucrurile mai cîare: nu 
Atman se reîncarnează periodic în lumea fizică, ci Purusha ...! Atman 
(Dumnezeu Tatăl) este doar un model absolut şi de neegalat pentru 
Purusha, care este Spiritul individual. 

Pe de altă parte, în filosofia Vedanta se afirmă, abuziv şi ambiguu, că 
Atman (Spiritul individual) este acelaşi lucru cu Brahman 

(Dumnezeul Absolut). Ceea ce este o confuzie regretabilă, demantelată 
astăzi de învăţăturile şi revelaţiile spiritiste. 

Spiritul evoluat (liber, neîncarnat) se apropie de Sferele Divine, unde 
există o stare sublimă, descrisă în textele vedantice şi non-dualismul 
modern. Acest spirit nu mai trăieşte stările duale ale omului, de genul 
foame-saţietate, lumină-întuneric, frig-cald, bogaţie-sărăcie etc. Dar nici 
nu este eliberat de dualitatea din lumile subtile. Este adevărat că în 
lumile superioare nu mai există un contact direct cu demonii şi dispar 
conflictele cauzate de contrarii brutale, dar încă mai există o dualitate 
rafinată. Spiritul se simte încă imperfect faţă de perfecţiunea divină, pe 
care o poate observa nestânjenit. 

Dar să nu confundăm omul cu spiritul său! De aceea, cu atât mai 
puţin ar putea un om (chiar cu un spirit evoluat) să trăiască „non-dual”, 
după cum propovăduiesc adepţii Vedantei. Un om superior poate scăpa 
de anumite ataşamente grosiere, dar va rămâne cu dorinţe spiritualizate. 

Modelul clasic Antahkarana mai sugerează faptul că nu „eu”, 
Ahamkara, mă reîncarnez, ci Purusha. După cum am explicat cu alte 
prilejuri, Ahamkara (sufletul) este o creaţie temporară desprinsă din 
Purusha (Spiritul) şi care este resorbită în acesta din urmă la moartea 
omului. 

în momentul morţii, apropiindu-se de Spiritul său printr-un tunel 
întunecat, sufletul îl vede ca o mare lumină strălucitoare, plină de iubire, 
cu care fuzionează în cele din urmă. în acest fel, conştiinţa umană 
efemeră redevine una cu conştiinţa spirituală eternă. înainte de fuziune, 
sufletului i se prezintă filmul faptelor şi evenimentelor din viaţa ce 
tocmai s-a încheiat, pe care le judecă cu deplină obiectivitate morală. 
Dacă însă sufletul mai trebuie să trăiască în trupul uman (în cazurile de 
moarte clinică), fuziunea nu se produce, ci sufletul este „alungat” înapoi 
în corp. Am detaliat acest proces în cartea „Conştiinţa umană, între minte 
şi spirit” şi alte articole de psihologie spirituală. în desenul de mai sus am 
folosit aceleaşi simboluri ca în carte: pătrat pentru Minte/Manas, 
triunghi pentru Conştiinţă/Ahamkara şi cerc pentru Spirit/Purusha, 
pentru a evidenţia similitudinea modelelor. 

Putem medita la ideea de subordonare a sufletului faţă de un centru interior de 
forţă şi inteligenţă, Spiritul, lecturând mesajul cărţii „Viaţa impersonală”, din care 
spicuim: «„Eui” care îţi vorbeşte în Mesaj este Spiritul interior, propriul tău suflet, 
Şinele tău Impersonal, ceea ce Tu eşti în realitate; acelaşi Sine care în momentele 
tale de linişte îţi arată greşelile, nenorocirile şi slăbiciunile tale, care te avertizează şi 
te ajută în mod constant să trăieşti conform idealului său, pe care El îl menţine fără 
încetare în faţa viziunii tale mentale.» 17 

în concluzie, Antahkarana este obiectul de studiu al filosofiei eului 
(numită astăzi psihologie) . Nu îi putem spune 100% ştiinţă, ci mai mult 
filosofie, întrucât ştiinţa încă nu poate ajunge în profunzimile psihicului 


w http://www.scribd.com/doc/60713213/viata-impersonaia 

uman. Neuroştiinţele, de exemplu, abia au atins limita inferioară a lui 
Manas şi nu au cum înainta mai sus în lipsa unei noi paradigme de 
cercetare. 

Psihologia transpersonală este unul din domeniile de graniţă care au 
penetrat adânc în Antahkarana, plecând de la trăiri personale ieşite din 
comun şi de la mărturiile unor paranormali exersaţi. Psiho-spiritologia 
este un domeniu construit pe baza revelaţiilor venite, prin mediumi, de la 
entităţile astrale superioare, care se focalizează pe implicaţiile 
psihologice umane ale informaţiilor spirituale generale. 



Simbol străvechi oriental pentru Antahkarana 

Shivaismul kaşmirian are un scop pragmatic: cel de a oferi un motiv 
serios pentru eforturile spirituale. Mai presus de explicaţiile despre lume 
şi om (care pot fi puse la îndoială de gândirea actuală), este important ca 
yoghinul să aibă câteva jaloane pe drumul spre necunoscutul divin. Iată, 
de exemplu, ce spune acest model filosofic despre Fericire şi Cunoaştere, 
două atracţii irezistibile către practica spirituală: 

Ahamkara (omul) caută mereu fericirea, dar o înţelege într-un mod 
limitat şi dual, ceea ce nu îi poate aduce o împlinire stabilă. Odată cu 
împlinirea unei dorinţe, satisfacţia este de scurtă durată, după care o altă 
dorinţă prinde aripi şi astfel niciodată omul nu va fi cu adevărat fericit. 

Ananda (preafericirea divină) conţine toate posibilele fericiri, care 
sunt experimentate simultan de yoghin. în lumea dualităţii, Ananda ia 
forma diverselor fericiri parţiale, emoţii plăcute, bucurii cu diverse 
arome. Deci orice bucurie, oricât de mică, este un ecou, o rămăşiţă a 
preafericirii divine... 

Jnana (cunoaşterea divină) înseamnă cunoaşterea infinită a orice. 
Dumnezeu este Adevărul Ultim şi orice altceva derivă din El. Omul nu 
poate dobândi decât vidya, adică o cunoaştere limitată a unui aspect sau 
a altuia din Creaţie. 

Te poţi ridica la nivelul Cunoaşterii non-duale (divine) sau a Fericirii 
absolute doar prin Graţia lui Dumnezeu. Tu poţi doar să te pregăteşti 
asiduu pentru acel moment unic. Gândeşte-te cât mai des că tu, 
Ahamkara, eşti fiul Spiritului ( Purusha-Prakriti ), prin care te poţi 
conecta direct cu Dumnezeu (numit şi Atman, Brahman, Shiva-Shakti)\ 

1 noiembrie 2013 

EXTAZUL MISTIC YOGHIN 


Comentând despre nivelurile de extaz yoghin ( samadhi ), Yogirai 
SatGurunath Siddhanath l8 , un maestru himalayan, foloseşte noţiuni 
yoghine introduse încă de Patanjali în „Yoga-sutras”. 

în prima fază a meditaţiei, se elimină treptat vritti (gândurile 
superficiale curente), ceea ce linişteşte mintea. în finalul celei de-a doua 
etape, numită savikalpa samadhi, se elimină pratyaya, adică formele- 
gând intens mentalizate de-a lungul timpului, care sunt deci mai 
profunde (exemple: gândurile obsesive, repetitive sau forme folosite la 
concentrare mentală, cum sunt mantrele, yantrele, formulele şi 
simbolurile religioase etc.). Abia în a treia fază, în nirvikalpa samadhi, se 
elimină samskara, amintirile condiţionante din vieţile anterioare 
(întipăririle mentale foarte profunde şi considerate dăunătoare spiritual). 
E nevoie de ani de zile de practică a nirvikalpa samadhi pentru a purifica 
toate samskaras acumulate în mii şi milioane de ani de evoluţie biologică. 
Abia atunci yoghinul poate spune că mintea sa a devenit limpede precum 
cristalul. 

La nivelul cel mai înalt al lui savikalpa samadhi, se poate spune că 
yoghinul capătă conştiinţa Sinelui sau a Spiritului (numită în Kriya-yoga 
şi „conştiinţa eristică”). Aici încă mai păstrează ideea-forţă de „eu”, un eu 
foarte expansionat, dar totuşi diferit de restul Creaţiei. 

La nivelul lui nirvikalpa samadhi, se obţine „conştiinţa cosmică”, 
universală, divină, în care nu mai există delimitări între Sine şi rest. 
întreaga Creaţie este percepută ca fiind „eu”, iar conştiinţa yoghinului se 
unifică cu cea a lui Dumnezeu. 

Dar, ieşind din extaz, yoghinul revine la conştiinţa obişnuită a ego- 
ului. Diferenţa este că mintea sa este acum purificată, eliberată de 
apăsările trecutului. Şi numai despre acea foarte rară fiinţă care atinge 
sahaja samadhi putem spune că ea nu mai revine la conştiinţa egotică 
nici măcar când iese din transa mistică. Această fiinţă se poate numi 
„mare maestru iluminat”. 

Desigur, în realitate există mai mult decât cele două categorii de 
extaze menţionate mai sus. Există sute de stări diferite de conştiinţă, sute 
de niveluri de conştiinţă neidentice între ele, o variaţie nesfârşită de 
experienţe metafizice. Dar, pentru început, avem nevoie de o simpîificare 
didactică. 

Dacă poţi ajunge în savikalpa samadhi prin forţe proprii (mai bine 
zis, fiind ridicat prin graţia propriului Spirit), în schimb realizarea 
cosmică nu-ţi poate veni decât prin Graţie Divină. în nirvikalpa 
samadhi, însuşi Spiritul tău este uimit de experienţa pe care o primeşte 
(şi la care asişti şi tu). Extazul divin se dăruie simultan Spiritului şi 


18 https://www.youtube.com/watch?v=fuE-ZzLaTTo 

Sufletului. Iată mărturiile maestrului Yogirai Siddhanath din 
documentarul artistic „Wings to Freedom” *9 (min. 34): 

«Ajunsesem în peştera Jhilmili Gufa şi m-am aşezat să mă odihnesc. Deodată 
m-au cuprins nişte fiori. De la degetele picioarelor urca un curent cald către cap, iar 
din creştetul capului cobora un curent rece către picioare. Mă întrebam ce se 

întâmplă, fiindcă pe atunci meditam 10-12 ore pe zi, mai ales noaptea, şi mă 

întrebam de ce se întâmpla asta, căci eu deja realizasem purificarea nadis-urilor. Dar 
asta se întâmpla ca să fiu pregătit pentru un scop mai înalt, pentru o mai mare 

izvorâre a puterii spirituale. Pe când adormeam, în starea dintre veghe şi somn, 

deodată au venit norii şi au acoperit soarele, lăsând să coboare liniştea în întuneric. 
Eram culcat, cu ochii închişi şi am zărit venind o lumină. Mi-am zis „Ah, iese 
soarele!”. Dar, de fapt nu era soarele, norii nu se risipiseră. Era forma splendidă şi 
strălucirea acelei Fiinţe divine. Dar atunci încă nu ştiam asta. Fiind culcat pe spate, 
m-am întors pe burtă, m-am închinat şi am întrebat „Cine eşti?”. Iar răspunsul a venit 
din mine şi de pretutindeni: „ Cel care crezi tu că sunt, acela sunt ! Sunt ce sunt!” 

Atunci... amintirile din practica mea spirituală, din cea mai profundă parte a 
conştiinţei mele, au fost aduse la suprafaţă. Şi am spus „Oh, Doamne, Tu eşti cel 
fără de nume, care în Evul Mediu ai apărut sub numele de Shiva Goraksha Babaji”. 
Vocea lui s-a auzit instantaneu în firmamentul cel mai adânc al conştiinţei mele: „Aşa 
să fie! Aşa să fie! Aşa să fie!”. 

Şi atunci esenţa a umplut cerul, soarele, copacii, stelele. Esenţa mea era 
pretutindeni. Devenisem vast şi puteam primi mesajele pe care mi le dădea această 
Fiinţă fără de nume. Pentru mine, această Fiinţă fără nume este fulgerul nemişcat. 
Acest Shiva Goraksha Babaji este capul, inima, spiritul şi sufletul acelei Cunoaşteri 
nemuritoare, împărtăşite din eternitate în eternitate. 

Eoni de mesaje istorice, eoni de nesfârşite informaţii mi-au fost date într-o 
fracţiune de secundă. Au intrat în ananda-maya-kosha - corpul meu spiritual - ca 
fotoni de lumină. Fiecare mesaj era încapsulat într-un foton de lumină. în fracţiuni de 
secundă. Şi totul era integrat în conştiinţa mea supraconştientă. Pe măsură ce aceşti 
fotoni de lumină tot veneau, mă dilatam tot mai mult în afara trupului. Nu luam aceste 
informaţii din intelectul meu, nici din emoţiile mele, ci de dincolo de minte. Informaţiile 
îmi erau aduse în Conştiinţă, care e mintea supraconştientă. Informaţia era adusă şi 
lăsată acolo, ca să fie mai târziu filtrată în sacii memoriei. Conştiinţa era instrumentul 
de absorbire a acelor informaţii divine. Nu cu trupul fizic, ci prin corpul cauzal divin 
am putut să citesc înregistrările akashice ale vieţilor mele anterioare şi vieţilor mele 
din viitor...» 

Mulţi alţi realizaţi spirituali mărturisesc experienţele lor mistice. 
Unul dintre ei este budistul Advashanti, care, în cartea sa „Dansul 
neantului”, recent tradusă în româneşte, descrie prima sa trezire 
spirituală în termeni similari. Mă refer la acel transfer de informaţii 
extrem de rapid dinspre Mintea cosmică către subconştientul omului (de 
fapt, către supraconştientul său), informaţii pe care nu le poate înţelege. 

«Astfel că într-o zi, când eram în camera mea şi a apărut acest val de 
intensitate, m-am gândit: trebuie să descopăr ce este adevărat şi trebuie să aflu asta 
chiar acum. Astfel că am mers în curtea din spate şi m-am aşezat în meditaţie, 
făcând un efort incredibil să-mi liniştesc mintea şi să trec dincolo de unele bariere. 
Nici măcar nu am ştiut care ar fi acestea. Dar într-o clipă a fost ca şi cum aş fi luat tot 
efortul depus în ultimii cinci ani şi l-aş fi condensat într-un minut. Am realizat brusc că 


'9 http://wWW.Cultureunplugged.COm/play/84OO/WingS-tO-Freedom 

nu pot să fac asta. Nu o pot face. Iar imediat ce am spus „Nu pot face asta”, în 
acelaşi timp, am simţit cum totul se relaxează. Apoi, când totul s-a relaxat - e singurul 
mod în care pot să-l descriu - a existat o explozie interioară. Ca şi cum cineva m-a 
băgat într-o priză (n.n. - să fi fost ridicarea energiei Kundalini?). A fost o explozie 
interioară imensă, iar inima a început să bată mai repede, respiraţia a devenit foarte 
dificilă, iar atunci m-am gândit că voi muri, deoarece inima mea bătea mai repede 
decât bătuse vreodată. Fiind atlet, cunoşteam foarte bine limita inimii la efort. Iar 
acum era mult, foarte mult, dincolo de această limită. Simţeam că-mi explodează 
inima. La un moment dat a apărut gândul că acea energie, aşa cum era, îmi va 
provoca moartea. M-am gândit că nu o s-o pot suporta prea mult. Iar următorul gând 
care a apărut a fost că, dacă acest lucru mă va face să descopăr adevărul, sunt 
dispus să mor chiar acum. Nu a fost un act de curaj sau o chestie macho, era pur şi 
simplu un fapt. A fost doar atât: sunt dispus să mor. Punct. Asta era. Iar imediat ce 
mi-am spus aceasta, şi am crezut-o total, energia s-a disipat brusc. 

Dintr-odată, m-am pomenit în spaţiu... Am devenit pur şi simplu spaţiu. Tot ce 
era, era doar spaţiu. Doar spaţiu infinit. Iar în acel spaţiu am putut simţi ceva ca un 
transfer de intuiţii, dar se derula atât de rapid, încât nici măcar nu am ştiut ce erau. 
Parcă veneau cu o sutele pe secundă. Ca şi cum instalezi un program într-un 
calculator. Am simţit că ceva se transferă în mine atât de repede, încât nu reuşeam 
să înţeleg niciun fragment, ci doar simţeam străfulgerări de intuiţie. Deci am stat 
acolo fiind spaţiu şi având aceste percepţii care se descărnau în sistemul meu, iar 
totul a durat o vreme, nu ştiu exact cât... o vreme. 

Iar apoi totul a încetat, iar la un moment dat a devenit evident faptul că trebuia 
să mă ridic de pe perna mea şi am făcut ceea ce făceam mereu: m-am ridicat, m-am 
uitat la chipul lui Buddha pe care îl aveam pe un mic altar şi m-am înclinat în faţa lui. 
Iar imediat ce am făcut aceasta, am izbucnit în râs. A fost cel mai vesel râs pe care I- 
am avut vreodată. Iar lucrul cel mai comic a fost că am gândit: „Tu, mic hoţoman ce 
eşti”, referindu-mă la Buddha, „te caut de cinci ani”. Iar în acel moment am ştiut ce 
era ceea ce căutam. Prinsesem ideea. Şi nu-mi venea să cred. Era ceva de genul: 
aha, am căutat ceva ce eram deja. Aşadar, am râs cu poftă şi am ieşit afară. Aceasta 
a fost prima trezire. 

Marea surpriză a venit ieşind afară, când o voce uşoară, pe care m-am obişnuit 
să o tot aud de atunci, a şoptit în toiul acelei copleşitoare revelaţii de fericire, de 
exaltare şi de imensă uşurare: „Nu e ceea ce cauţi. Mergi mai departe!” M-a revoltat 
gândul că n-o să-mi găsesc un loc aici; nici măcar o clipă? Nici măcar pentru o clipă? 
Dar acea voce a spus: „Nu e aceasta. Mergi mai departe.” Şi am ştiut că aşa era. 
Cumva, am ştiut că această voce ţinea cont de ceea ce se petrecea. Nu spunea: 
„Acest lucru nu are valoare, nu e real, nu e relevant.” Vocea spunea: „Există mai mult 
decât atât. Nu ai văzut totul. Ai văzut o parte însemnată, dar mergi mai departe. Nu 
te opri aici.” 

Iar în acel moment, totul s-a schimbat. De atunci încolo, energia mea de 
căutător spiritual - acea goană disperată - a dispărut fără a mai reveni vreodată. Nu 
avea niciun sens să mă mai zbat să ajung la ceva ce aveam deja, încercând să devin 
ceea ce ştiam că sunt.» 

(Adyashanti, „Dansul neantului’, pag.223-224) 


ILUMINAREA , DIN PERSPECTIVA NON-DUALISTĂ 

Cu altă ocazie, într-un satsang, Adyashanti subliniază faptul că 
experienţa mistică diferă de iluminare ! Toate experienţele sunt 
trecătoare, inclusiv minunata experienţă cosmică, mistică. Toate 

experienţele sunt diferite şi este foarte bine că sunt mereu altele, 
nelăsându-ne să ne plictisim. Dar numai iluminarea îţi oferă acel reper 
fix, acea stabilitate eternă, care nu se schimbă niciodată, suportul tuturor 
experienţelor. Dacă atingi acea pace lăuntrică (iluminarea) vei primi 
orice experienţă (plăcută sau neplăcută, ordinară sau extraordinară) cu 
acelaşi calm, luciditate şi bunăvoinţă. Aceasta ar fi deci starea spirituală 
supremă, de zi cu zi, pe care ar trebui să o urmărim în practica spirituală. 
Iar după primirea iluminării, începe practic o nouă viaţă, în care 
redescoperi viaţa precum un copil, apoi un adolescent, apoi un tânăr, 
într-o dezvoltare nesfârşită a clarităţii şi lucidităţii... 

în videoclipul „Pearls on a pig” 20 , Adyashanti vorbeşte intr-un mod 
foarte expresiv despre importanţa iubirii de adevăr , care stă la baza 
spiritualităţii autentice şi nu poate fi înlocuită cu nimic. Când nu eşti în 
opoziţie cu realitatea şi nu lupţi lăuntric cu ceea-ce-este . intri într-o stare 
eliberatoare, plină de fericire. Dimpotrivă, starea egotică obişnuită a 
omului îl face să simtă mereu opoziţie în jur şi nemulţumire în sine, ceea 
ce, bineînţeles, îi produce suferinţă. Ego-ul se consideră a fi separat de 
rest. De fapt, noi, oamenii suntem aparenţe temporare, manifestări 
minunate ale acelei Unităţi lipsite de formă care se exprimă pe Sine în 
fiecare dintre noi. Din punctul de vedere al valurilor, dispariţia unui val 
este tragică. Dar oceanul rămâne mereu acelaşi, indiferent câte valuri se 
ridică şi se sparg. Spiritualitatea este calea de a elimina suferinţa căutând 
cu încăpăţânare doar adevărul , oricare ar fi acela, începând cu cele mai 
banale adevăruri. 

Iluminarea nu înseamnă să dobândeşti ceva, nu înseamnă ca ego-ul 
tău să realizeze o stare „supraomenească” etc. Iluminarea înseamnă să 
pierzi ceva. Să pierzi iluziile tale despre ceea ce părea a fi real . Iluminarea 
supremă nu va aduce niciun beneficiu situaţiei tale materiale, sociale etc. 
(acestea sunt aparenţe care nu se hrănesc din adevărul transcendent şi 
nu -1 agreează). Egouîui îi vine foarte, foarte greu să renunţe la a lupta 
pentru sau contra ceva. Dacă îi spui că spiritualitatea înseamnă să mergi 
în pelerinaje, să faci exerciţii dificile, să faci donaţii etc., atunci ego-ul va 
putea să le facă, mândrindu-se cu o ideologie sau religie la care a aderat 
şi devenind astfel un ego spiritual. Dacă atârni la gâtul unui porc un 
colier de perle, el va continua totuşi să guiţe. Dar a fi cu adevărat spiritual 
în viaţă nu înseamnă să te comporţi după nişte norme standard ale 
egoului spiritual. Nimeni nu ştie mai bine decât Spiritul cum trebuie să se 
comporte. Fără comparaţii şi fără aşteptări. 

Adyashanti, pe când era copil, era intrigat de certurile dintre adulţii 
din jurul său, până când a avut o revelaţie: „oamenii cred în ideile lor”. 
(Un exerciţiu util pentru a ne obişnui să nu mai credem în gândurile 
noastre este meditaţia Vipassana.) Şi s-a liniştit brusc, înţelegând de ce 
nu se înţeleg unii cu alţii. Fiecare om ţine la propriul „adevăr”, 
neverificându -1 prin grila nemiloasă a Adevărului celui mai înalt. 


20 https://www.youtube.com/watch?v=fhEGsBwBPJM 

Cele două forme fundamentale de meditaţie yoga sunt numite 
Samyama şi Vipassana. Ca tehnici spirituale, ele provin din observarea 
celor două tendinţe naturale ale minţii: concentrarea şi relaxarea. 

SAMYAMA (conform raja-yoghinului Patanjali) - sau meditaţia 
concentrată, yang - are 3 nivele de realizare: 1) dharana (concentrarea 
asupra unui subiect, cu readucerea repetată a atenţiei asupra scopului 
meditaţiei); 2) dhyana (meditaţia propriu-zisă sau concentrarea 
netulburată asupra subiectului respectiv); 3) samadhi (identificarea 
totală a conştiinţei cu subiectul meditaţiei). Se referă la savikalpa 
samadhi (extazul cu obiect). Dacă subiectul concentrării a fost o idee sau 
o formă a Divinităţii, atunci, având parte şi de Graţia divină, ai putea 
trece în starea supremă de nirvikalpa samadhi (extazul fără obiect). 

VIPASSANA (folosită mai ales în budism, uneori sub numele de 
„prezenţă deschisă”) se poate defini, prin antiteză cu samyama, ca 
meditaţia relaxată, yin. închizi ochii şi permiţi diverselor gânduri să te 
asalteze, păstrând o atitudine neutră în faţa lor. Le observi că ţi-au intrat 
în câmpul atenţiei, nici nu le alungi şi nici nu le reţii, ci le dai imediat 
drumul să zboare mai departe, ca un stol de păsări libere pe cer. 

Uneori, poţi avea impresia că aceste gânduri neinvitate sunt precum 
o haită de câini furioşi, care te atacă pe rând. Alteori, parcă sunt nişte 
maimuţe ce se leagănă atârnate de liane şi mâncând nişte banane 
gustoase. Un bun exerciţiu de început ar fi să găseşti şi alte comparaţii ale 
gândurilor ce nu-ţi dau pace atunci când vrei să te relaxezi mental. 

Pentru utilizatorii de computer, aş mai putea compara un gând 
răzleţ cu o poză ce conţine şi un videoclip. Identifici gândul după 
fotografie, însă vei evita să vizionezi şi filmuleţul ataşat! Nu te agăţa de 
acel gând, ci după ce-1 recunoşti, lasă-1 să plece, căci se va îndepărta 
singur dacă nu-1 atragi cu atenţia ta! 

Un fenomen nu foarte rar este ca, atunci când începi meditaţia 
Vipassana, să începi să primeşti inspiraţii creative din domeniul care te 
interesează de obicei. Pentru că îţi relaxezi şi îţi deschizi mintea către 
Cosmos, capeţi informaţiile pe care le ceruseşi anterior, conştient sau 
inconştient. E adevărat că poţi rata astfel programul de meditaţie propus, 
dar în acelaşi timp este un act de creaţie inspirată. Deci faci un lucru mai 
important decât un ritual meditativ şi anume îţi descarci potenţialul 
creativ, mulţumindu-ţi astfel Spiritul, care te îndeamnă să-i manifeşti 
frumuseţea în lumea terestră! 

Mai presus de teorie este practica meditativă, pe care o puteţi testa, 
simplu şi corect, conform învăţăturilor venerabilului Ajahn Sumedho, 
din şcoala budistă Theravada, sub titlul „Atenţia conştientă, calea spre 
nemurire”. 21 

1 august 2012 


21 http://dhamma.ro/invataturi-dhamma/ajahn-sumedho-atentia-constienta-calea-spre- 
nemurire/ 

SFINŢII - ELIBERAŢI SAU ILUMINAŢI? 


Ce este un sfânt? 

Tradiţional, un sfânt este stabilit conform canoanelor religiei de care 
aparţine sau a aparţinut. Dar acele canoane sunt relative la epoca când au 
fost propuse, deci ar putea fi inadaptate modernităţii. 

Popular, un sfânt este cel care face minuni, mai ales vindecări. 
Numai că azi bioterapeuţii fac acelaşi gen de minuni. Iar magicienii fac şi 
ei miracole publice incredibile, fără a fi sfinţi. 

Se mai spune că sfinţii ar fi cei care au harul de a convinge 
credincioşii şi necredincioşii că există Dumnezeu şi Ceruri spirituale, 
însă azi vedem mulţi pastori, preoţi sau oratori carismatici care conving 
pe oricine de orice, folosind toate metodele de persuasiune. 

în concluzie, fiecare religie are propriile sale criterii de sfinţenie, 
care de obicei nu se suprapun cu ale altor religii. Nu există un consens 
universal privind sfinţenia. 

Ce înţelegeţi prin „sfânt”? 

în jargonul spiritual contemporan, cuvântul potrivit este cel de mare 
iluminat . 

Iluminatul a primit, al un moment dat, Graţia Divină de a vedea că 
lumea creată este o iluzie ţmaya, în sanscrită), iar creaturile sunt 
hipnotizate să o vadă aşa cum Creatorul nu o vede. Toate lumile paralele, 
oricât de minunate ar fi ele, toate sunt nişte iluzii mai mult sau mai puţin 
evidente pentru locuitorii lor. De exemplu, atunci când reuşeşti să te 
dedublezi în lumea astrală, vezi că ea este cu totul altfel decât lumea 
fizică, având mai multă libertate de exprimare personală. Cu cât vibraţia 
este mai înaltă, cu atât nivelul de manifestare este mai rafinat, mai liber, 
mai aproape de Dumnezeu, dar la fel de iluzoriu. Iluminaţii sunt oameni 
care fie au primit percepţia iluziei cosmice direct, fie au ajuns la ea 
treptat, cunoscând pe rând toate planurile paralele, tot mai aproape de 
desăvârşirea divină. Revenind la exemplul de mai sus, în momentele 
când te plimbi prin lumea astrală, ai toate motivele să te îndoieşti de 
realitatea fizică... 

MARELE iluminat, maestru sau sfânt este acela care nu pierde 
NICIO CLIPĂ din vedere că lumea este o frumoasă stare de hipnoză. El 
primeşte şi unele daruri divine sau puteri paranormale, ca să poată 
controla mai bine această iluzie cosmică. Dar nu este prea interesat să 
folosească aceste puteri mistice, din motivul că acestea doar adâncesc 
iluzia - nu îndepărtează vălul ignoranţei ( avidya , în sanscrită) de pe ochii 
semenilor săi, iar pe el însuşi îl ţine despărţit de Realitatea Pură, non- 
iluzorie. 

Sfinţii nu pot ilumina şi pe alţi oameni? 

Pot să-i ajute, dar numai cu condiţia ca aceştia să îşi dorească intens 
să scape de sclavia simţurilor, dorinţelor, gândurilor şi de ignoranţa 
spirituală. Pe ceilalţi oameni, marea majoritate, care sunt mulţumiţi cu 
hipnoza colectivă zilnică, ar fi nepotrivit să îi trezească. Gândeşte-te cât 
de rău te simţi când visezi ceva frumos şi sună ceasul să mergi la serviciu! 
Iluminarea nu vine cu forţa peste nimeni. Apoi, presupunând că toţi 
oamenii s-ar trezi spiritual dintr-o dată - pe lângă atentatul la libertatea 
lor de opţiune - cine ar duce mai departe iluzia lumii?! 

Folosiţi cuvinte sanscrite, cum ar fi maya sau avidya. Oare „iluzia 
creaţiei” nu este o simplă doctrină filosofică indiană, ca atâtea altele? 

Iluminaţii din Orient şi Occident, din toate timpurile au ajuns la 
aceeaşi viziune, deşi au relatat-o diferit, specific culturii şi timpurilor în 
care au vieţuit. Pentru toţi însă viziunea ultimă, supremă a fost aceeaşi: 
Divinitatea este acea stare de dincolo de creaţie , în care poţi vedea că 
lumea este un joc, o iluzie, iar creaturile sunt hipnotizate să o vadă într- 
un anumit fel, specific planului în care se află. 

Nu prea înţeleg această idee. Cum adică, o iluzie? Eu ştiu foarte 
clar că dacă acţionez o anumită cauză, voi obţine un anumit efect, 
inevitabil. într-o lume iluzorie presupun că un efect poate apare fără 
cauza firească, sau aş putea acţiona mult şi bine fără a obţine nimic, ca 
şi cum aş da cu mâinile prin aer. 

Poţi înţelege intelectual iluzia cosmică informându-te despre 
hipnoză : ce este ea, cum acţionează, ce efecte se obţin. Un om hipnotizat 
poate face lucruri care altfel i-ar părea imposibile. în stare de hipnoză, el 
vede lumea cu totul altfel, cu ochii închişi. Cel mai important este că în 
această stare de conştiinţă specială el poate acţiona chiar asupra realităţii 
fizice personale, modificând-o temporar sau chiar definitiv (cum este 
cazul anesteziei sub hipnoză sau vindecărilor bolilor). Uneori, în stare de 
hipnoză, unii oameni pot avea o viziune cosmică, spirituală asupra lumii 
şi pot relata acest lucru asistenţilor. Hipnoza provoacă o translaţie 
individuală temporară în alt plan paralel iluminator, sugerându-ne că, 
realităţii cu care suntem obişnuiţi, i-am pus nişte false limite, un cadru 
iluzoriu. 

Pentru un iluminat, un om „trezit spiritual”, restul oamenilor sunt 
cât se poate de adormiţi. El vede lumea aşa cum este ea din perspectiva 
divină, nesupunându-se hipnozei colective. Iluminarea este o translaţie 
individuală în planul suprem al Divinităţii. 

Mă aşteptam să răspundeţi că „sfânt” este cel eliberat de lanţul 
reîncarnărilor, acesta fiind idealul suprem în religiile orientale! 

Eliberarea este o ţintă falsă, iar „eliberatul” este un non-sens. 
Desigur, orice ideal religios este bun pentru practica spirituală. Fiecare 
religie îşi are idealurile sale, care de obicei diferă de ale altor religii. Dar 

fiindcă m-ai întrebat, consider că idealul „eliberării de lanţul 
reîncarnărilor” este inadecvat, fiindcă, de fapt, habar nu avem despre ce 
vorbim! 

Eliberarea se referă la lipsa necesităţii ca spiritul să se mai 
reîncarneze pe Pământ, dar aceasta nu înseamnă că el nu se va mai 
reîncarna pentru o misiune spirituală, cu toate riscurile de rigoare, care 
nu sunt mici. De altfel, cultul bodhisattva (sfântul care renunţă la 
Nirvana personală spre a se reîncarna din când în când, pentru 
ajutorarea semenilor) a apărut în Orient tocmai ca o corecţie doctrinară 
necesară la proclamarea „eliberării individuale” ca ideal suprem. 

Nu putem şti dacă spiritul eliberat nu va renaşte cumva în altă lume 
fizică, chiar dacă mai bună. Este chiar probabil că aşa se va întâmpla! 

Spiritul eliberat va continua să trăiască într-o lume subtilă şi nu ştim 
dacă nu cumva acea lume va fi sub nivelul său spiritual, el jucând acolo 
rolul de maestru spiritual. Deci ar fi o reluare a avatarului terestru, dar 
într-o formă mai rafinată, mai blândă. 

Prin urmare, idealul eliberării aparţine spiritului, dar el are 
nenumărate grade de realizare, pe măsură ce spiritul se apropie de 
desăvârşirea divină. însă pentru om acest ideal este abstract, 
neverificabil şi ulterior morţii. De aceea, o motivaţie spirituală mult mai 
puternică pentru suflet este ILUMINAREA, ea este disponibilă acum şi 
aici, nu trebuie să aşteptăm moartea pentru a o obţine. De aceea, un sfânt 
în viaţă este neapărat iluminat, dar în privinţa „eliberării” sale nu putem 
afirma nici că este, nici că nu este. 

Un exemplu semnificativ este că spiritul marelui yoghin şi filosof 
indian Sri Aurobindo s-a reîncarnat la 8 ani după moartea sa în, cine 
credeţi?, celebrul cântăreţ şi dansator american Michael Jackson. Deşi 
Sri Aurobindo nu a susţinut că ar fi fost „eliberat”, aura mistică din jurul 
său ne putea duce cu uşurinţă la această prezumţie. Iată deci cât de 
imprecisă, improbabilă şi irelevantă este motivaţia „eliberării” pentru 
căutătorul spiritual! Este mai mult o poveste, un basm terapeutic... 

Mulţi învăţători spirituali care le promiteau discipolilor mari 
realizări spirituale s-au îmbolnăvit grav. Alţii, care vorbeau de viaţa 
veşnică, au murit de tineri. Mai putem avea încredere în astfel de 
promisiuni? 

Trebuie să ştim de la început ce căutăm. Dacă dorim doar 
longevitate şi o sănătate de fier, trebuie să practicăm metodele destinate 
acestor scopuri: gimnastică, tehnici psiho-somatice, terapii naturiste, 
viaţă cumpătată şi apelul la medicii competenţi. Dar rezultatele nu sunt 
niciodată garantate. Şi să nu uităm că şi longevivii mor. 

Dacă ne interesează sensul vieţii şi al morţii, seninătatea chiar şi în 
situaţii neplăcute, fericirea necondiţionată, pacea şi bunăvoinţa, atunci 
învăţăturile spirituale sunt cele potrivite. Ele ajută şi la trăirea unei vieţi 
sănătoase şi longevive, dar nu acesta e scopul lor principal. 

De ce unii mari sfinţi nu au fost sănătoşi fizic şi nici nu au trăit 
foarte mulţi ani? 

Unii şi-au ruinat sănătatea prin diverse practici ascetice, alţii s-au 
născut sensibili, alţii au trăit în sărăcie. Toate astea lasă urme asupra 
corpului. Ori aveau un rest de karmă de ispăşit... 

De ce nu au făcut miracole asupra corpuri lor nevolnice? 

Poate că nu au îndrăznit să ceară un avantaj personal Divinităţii 
iubite, care produce miracolele. Poate că ar fi avut nevoie să facă un efort 
susţinut pentru a-şi corecta defectele şi nu erau dispuşi să-şi sacrifice 
timpul şi energia într-un scop egoist. Sau poate că durerea nu-i deranja 
prea mult, trăind deseori într-o stare de extaz suprafiresc. 

Dar prelungirea vieţii lor nu ar fi ajutat pe mulţi discipoli? 

Poate că da, dar aceşti învăţători nu erau foarte entuziaşti că trăiesc 
în această lume greoaie, dificilă, tristă, unde nu prea erau suficient de 
respectaţi, abia aşteptând să se întoarcă în Paradisul pierdut. Desigur că 
nu şi-au grăbit sfârşitul, ci şi-au pus destinul în mâinile Divinităţii. Dacă 
planul lui Dumnezeu era ca ei să vieţuiască îndelung printre oameni, El 
trebuia să îi vindece de boli fatale şi să le dea anii de viaţă necesari. 

Nu este aceasta o atitudine de fatalitate şi pasivitate? Unele secte 
tocmai spre asta îndeamnă oamenii, iar rezultatele sunt nefericite. 
Oamenii trebuie să lupte pentru viaţa şi sănătatea lor, nu să îl oblige pe 
Dumnezeu să ia măsurile cu care sunt datori! 

Este adevărat, pentru oamenii obişnuiţi. Dar adineauri vorbeam de 
sfinţi, adică oameni care şi-au depăşit egoismul, care şi-au dedicat 
integral viaţa semenilor, sfinţi a căror viaţă nu le mai aparţinea şi care nu 
se temeau de moarte. Şi chiar dacă nu au refuzat sprijinul medicilor - 
medicul tratează, dar Dumnezeu vindecă... Era deci normal să se 
încreadă complet în Voinţa, Puterea şi înţelepciunea Divină. 

Şi Voinţa Divină a fost ca ei să se îmbolnăvească şi să moară de 
tineri? 

Poate că acesta a fost un sacrificiu cerut de legile Pământului, ca ei 
să poată realiza lucruri remarcabile. Nimic nu se poate face fără 
sacrificiu. Orice acţiune provoacă o reacţiune, ceea ce consumă energie. 
Consumul de energie pe altarul unor fapte bune, nobile, utile umanităţii 
şi universului se numeşte „sacrificiu”. Uneori, energia se poate recupera, 
alteori nu, provocând boala şi decesul. Sacrificiul de sine mântuie lumea. 

Un sarcasm inspirat din realitatea demonizată în care trăim afirmă: 
,jSficio faptă bună nu rămâne nepedepsită!” ... Iar o zicere biblică ne 
demonstrează că, cu cât sfântul este mai mare, cu atât are mai mulţi 
duşmani, care nu îi dau pace nicăieri, încât acesta e nevoit să ocolească 
cu abilitate răutatea lor întinsă pe toată faţa Pământului. Spunea marele 
învăţător Isus despre sine însuşi: «Vulpile au vizuini şi păsările cerului 


Răzvan Alexandru Petre - Esoterismul în mileniul 3 


96 



au cuiburi; dar Fiul omului n-are unde-Şi odihni capul.» (Matei 8:20). 
Această mărturisire nu este o metaforă, ci are un sens concret: nu de 
plictiseală Fiul Omului se tot muta de la o gazdă la alta, ci pentru că ba 
familia gazdei începea să bombăne că trebuie să întreţină aşa un alai, ba 
intrau dracii în vecini şi se comportau aberant, ba oamenii din localitate 
începeau să bârfească aiureli, ba se întâmplau diverse fenomene ciudate, 
care erau un semn că prezenţa Divinităţii nu era dorită acolo. Iar Fiul 
Domnului simţea imediat cel mai mic gând rău care le dădea târcoale Lui 
şi însoţitorilor Săi, nesuportând duşmănia subtilă ce îşi făcea loc în 
cugetele oamenilor. Prefera să îşi schimbe locul, în ciuda deranjului... 

Doamne, ai milă de oamenii buni din umanitatea aceasta atât de 
coruptă şi pervertită!... Deschide-ne, Doamne, ochii minţii, să putem 
discerne aleşii Tăi dintre farsorii, răii, prefăcuţii care ne poluează 
gândirea şi viaţa! 

9 septembrie 2011 


Răzvan Alexandru Petre - Esoterismul în mileniul 3 


97 



5 STĂRI MENTALE, 3 NIVELE DE 
CONŞTIINŢĂ 


Cele două forţe motrice care guvernează viaţa psihică sunt: 
ataşamentul şi repulsia . Ne spun acest lucru atât vechile învăţături 
hinduse, cât şi teologia Sfinţilor Părinţi creştini («cele două mari cauze 
ale păcatului sunt fuga de durere şi dorinţa de plăcere»). 

- Ataşamentul, atracţia faţă de ceea ce este plăcut şi aduce bucurie. 

- Respingerea, aversiunea faţă de ceea ce este neplăcut şi aduce 
suferinţă. 

în împărăţia dorinţei, bucuria este generată atunci când ne împlinim 
un vis, când un efort este încununat de succes. Suferinţa este prezentă 
atunci când suntem lipsiţi de ceea ce credem că avem nevoie, când 
suntem dezamăgiţi sau bolnavi. Simţim apatia sau indiferenta când nu 
suntem nici bucuroşi pentru o realizare, nici îndureraţi din cauza unei 
nevoi nesatisfăcute. 

Acestea trei sunt stările mentale prin care trece neîncetat şi 
alternativ orice om toată viaţa. El este precum o frunză în bătaia sorţii, 
care îl duce ba pe culmile bucuriei, ba în abisurile chinurilor, trecând 
prin deşertul apatiei. Absolut nimeni nu este scutit de acest periplu 
continuu. 

Atingând nivelul de conştiinţă următor, al înţelepciunii, putem să 
devenim indiferenţi la bucuriile sau suferinţele obişnuite. înţelepciunea 
este octava superioară a indiferenţei. Ea aduce detaşarea mentală de 
bucurie sau durere, nu indiferenţa faţă de ele. Detaşarea aduce 
serenitatea, pacea interioară, independenţa faţă de cele două Forţe 
motrice naturale. Baza înţelepciunii este cunoaşterea metafizică, 
aspiraţia către Divinitate. De acolo provine forţa desprinderii de 
mecanismele naturale ale Dorinţei - printr-o ataşare de Adevărurile 
metafizice. 

Ar fi absurd ca cineva să fugă de bucurii, desigur! O eroare în care, 
de-a lungul timpului, unii asceţi au căzut. Insensibilitatea ar fi o metodă 
pentru performanţe fachirice, nu pentru apropierea de Divinitate. 
Trebuie subliniat că detaşarea de lucrurile lumeşti este un efect, o 
consecinţă a apropierii de cele Sfinte. Problema pe care detaşarea 
înţeleaptă încearcă să o rezolve este ataşamentul fată de bucuriile 
trecătoare pământeşti . Dispariţia lor inevitabilă ne provoacă nefericirea 
de obicei. Căutătorii spirituali vor să îşi alunge doar dependenta faţă de 
plăceri şi bucurii, păstrându-şi însă disponibilitatea de a le gusta. Soluţia 
preconizată de ei este cufundarea în liniştea şi seninătatea interioară, 
care poate conduce spre stări fericite independente de condiţia umană. 

Pentru a se detaşa de suferinţe sau de lipsa bucuriilor, le înlocuiesc cu 
bucuriile spirituale, oricând disponibile. 

Cel care se izolează de puterea dorinţelor fără ajutorul lui Dumnezeu 
nu va reuşi decât să îşi extirpe pofta de viaţă, să-şi sterilizeze sufletul, să 
se împietrească, devenind un mort viu! Dumnezeu este scopul şi ajutorul 
înţeleptului. 

«Această lume materială nu este altceva decât un vis al lui Dumnezeu. Când 
priveşti visele ca fiind simple imaginaţii, indiferent că sunt plăcute sau chinuitoare, vei 
cunoaşte pacea sufletească. Iar în clipa în care nu eşti îndurerat nici de coşmarurile 
bolii şi suferinţei sau grijilor şi nici ataşat de visele extatice, atunci Dumnezeu îţi va 
spune. „Copilul Meu, trezeşte-te! Deschide ochii şi vino Acasă...” » (Paramahamsa 
Yogananda) 

Extazul este un supraplin al inimii care nu-ţi permite să te scufunzi 
în materialitate. Este precum un colac de salvare care îţi ţine pieptul 
deasupra apei, în ciuda valurilor uriaşe. Martirii creştini, trăind parţial în 
această preafericire divină, mergeau spre moarte cântând imnuri de slavă 
lui Dumnezeu. Asemenea lucruri sunt de neînţeles şi de necrezut pentru 
un om aflat pe nivelul de conştiinţă obişnuit. Ele pot fi realizate doar de 
pe nivelul cel mai înalt al stărilor mentale. 

Extazul este octava superioară a bucuriei obişnuite. El nu apare în 
urma unei realizări materiale, nu este condiţionat de îndeplinirea unei 
dorinţe mărunte omeneşti. Extazul mai poartă denumirea sanscrită de 
,Ananda”, preafericirea divină, iubirea universală şi necondiţionată. Cine 
a simţit-o măcar o dată poate spune cu convingere că „ Dumnezeu este 
Iubire ”. 

Iată, în sinteză, poziţionarea celor 5 stări mentale diferite de pe cele 
3 nivele de conştiinţă ierarhizate. 


Nivel de 
conştiinţă 

+ 0 

- 

Suprem 

Extaz 

1 


Elevat 

1 înţelepciune 

I I 


Obişnuit 

1 1 

Bucurie Indiferenţă 

Suferinţă 


Cele 5 stări mentale de pe cele 3 nivele de conştiinţă 

înţelepciunea şi extazul pot apare în urma unor practici spirituale 
precum: bunăvoinţa, dăruirea, meditaţia contemplativă şi altele. 


Răzvan Alexandru Petre - Esoterismul în mileniul 3 


99 










BUNĂVOINŢA înseamnă a trata cu respect orice faci - indiferent ce 
este sau cât de puţin important ar putea părea - să consideri că de el 
depinde avansarea ta spirituală, să nu acţionezi din complezenţă sau din 
datorie impusă. 

în India i se spune „karma-yoga”, însemnând că îţi oferi roadele 
strădaniilor tale lui Dumnezeu. Pe cale de consecinţă, vei pune în 
practică acţiuni de cea mai bună calitate şi, în acelaşi timp, îl vei lăsa pe 
El să decidă cui şi cum vor folosi mai bine roadele strădaniilor tale. 

în filosofia Zen, „samu” înseamnă să te scufunzi în muncă atentă, 
uitând de tine. Samu poate include orice fel de activităţi cotidiene, fiind o 
practică spirituală activă, prin care călugării Zen învaţă să accepte 
realitatea aşa cum este ea. A apărut ca o contrareacţie la tendinţa ca, în 
căutarea liniştii Absolutului, omul spiritual să urască lumea şi activităţile 
ei. 

Fără legătură cu religia, ci doar cu înţelepciunea practică, filosoful 
Tadeusz Kotarbinski i-a spus „lucrul bine făcut”. El a întemeiat disciplina 
praxiologie, care studiază structura generală a acţiunilor umane şi 
condiţiile eficacităţii acestora (optimizarea acţiunilor, pregătirea lor, 
instrumentalizarea şi integrarea sau cooperarea). 

« A face un lucru doar de dragul lucrului în sine pare ceva foarte dificil şi 
aproape indezirabil. Valorile sociale sunt bazate pe a face ceva cu scopul de a obţine 
altceva în schimb. Aceasta dă naştere unei vieţi aride, unei existenţe care nu este 
niciodată completă, deplină. Este una dintre cauzele nemulţumirii care 
dezintegrează.» Jiddu Krishnamurti (Jurnal, 24 iunie) 

DĂRUIREA înseamnă să manifeşti interes faţă de celelalte fiinţe vii 
(oameni, animale, plante), ajutându-i cu ce poţi. Un exemplu la 
îndemâna oricui: zâmbetul sincer constant oferit semenilor (nu cel fals). 
Alţi termeni înrudiţi: generozitatea, compasiunea, altruismul, serviciul 
dezinteresat. „Ajută mult. Pretinde puţin. Serveşte mereu.” Toate 
religiile, dar şi morala comună ne oferă nenumărate pilde şi prilejuri de a 
ne arăta altruismul. 

«Fără serviciu dezinteresat în slujba semenilor nu există mântuire.» Allan 
Kardec (fondatorul doctrinei moderne a spiritismului) 


MEDITAŢIA este metoda regală recomandată de maeştrii tradiţiei 
indiene pentru a scăpa de suferinţă, în toate formele ei. Desigur, trăirea 
extazului mistic nu rezolvă problema suferinţei în lume, ci doar te scoate 
- individual şi, de obicei, temporar - de sub teroarea ei omniprezentă. 
Tocmai de aceea, criticii metodei spun că e o păcăleală şi o fugă din faţa 
realităţii. Replica primilor nu întârzie să apară: este o „evadare” dintr-o 
realitate efemeră, deci iluzorie, în favoarea cunoaşterii Realităţii eterne, 
care a creat universul. Deci cine este cel păcălit?! 

Fiecare are dreptatea sa. Nu se cunoaşte o soluţie universală. Din 
fericire, Dumnezeu nu ne-a lăsat fără această soluţie individuală. 

Acum, să fim sinceri, nu toţi oamenii sunt deranjaţi de „chestiunea 
suferinţei”! Unii îşi rezolvă aproape toate problemele cu bani. Banul şi 
puterea e Dumnezeul lor. La ce le-ar mai trebui spiritualitatea?! Totuşi, 
mai degrabă aceştia se păcălesc, căci bogăţia unora devine posibilă mai 
ales prin nenorocirea altora (ceea ce, neîndoielnic, va atrage o pedeapsă). 
Şi nici măcar averea nu poate alunga toate problemele, desigur... 

Nota Bene: Practicile spirituale nu au nimic de a face cu relaţiile 
contractuale: nu garantează rezultate imediate sau obligatorii (mai ales 
materiale), nu oferă avantaje sociale (şi ar fi bine să nu le urmărească), 
nu îl trag la răspundere pe Dumnezeu că nu ascultă rugăciunile. 
Subliniem că practicile spirituale nu au nimic de a face cu cele magice 
(uneori şi cele religioase) , care promit avantaje materiale sau sociale. 

Rândurile de mai sus au fost inspirate de lectura „Conferinţelor” lui 
Paramahamsa Yogananda. 22 


Soluţia vedantică pentru obţinerea fericirii şi evitarea suferinţei 

«Dacă nu ar exista o căutare a fericirii, dacă, altfel spus, am fi complet mulţumiţi 
cu situaţia curentă, atunci nu ar exista nicio suferinţă. „Ascunderea fericirii, suferinţa 
şi căutarea fericirii” sunt sinonime între ele. Un alt nume pentru această căutare este 
„şinele interior separat” (egoul). 

Suferinţa este, prin definiţie, o împotrivire la situaţia curentă şi o inevitabilă 
căutare a unei alternative în viitor. Dacă nu s-ar opune rezistenţă situaţiei prezente, 
nu ar exista nici suferinţă. Soluţia universală este constatarea că “Nu este nimic de 
făcut”. Asta nu este resemnare, ci pasivitate metafizică. 

Valabilitatea învăţăturii, ca şi corectitudinea aplicării practice a nondualismuiui 
se testează practic tocmai prin aceasta: suferinţa se revelează ca fericire imediat ce 
se sfârşeşte orice acţiune de rezistenţă . 

Fericirea este natura esenţială, fundamentală chiar şi a suferinţei. Ea stă liniştită 
în miezul tuturor experienţelor, inclusiv în suferinţă, aşteptând să fie recunoscută, 
aşteptând să renunţăm la opunerea rezistenţei, aşteptându-ne să avem curajul şi 
iubirea de a ne întoarce la felul cum eram şi a sta faţă-n faţă cu suferinţa, fără a avea 
nici cea mai mică dorinţă de a ne opune ei ori de a o îndepărta. Exact acesta este 
motivul pentru care, chiar şi în cele mai întunecate momente de disperare, noi nu 
suntem niciodată copleşiţi total de nefericire. Cu alte cuvinte, nu există o suferinţă 
absolută. Suferinţa este întotdeauna amestecată cu altceva, cu o dorinţă de a scăpa 
de ea într-un viitor imaginar, adică cu o dorinţă pentru fericire. 

Totuşi, există şi o absolută Fericire care nu este amestecată cu nimic, nici cu 
cea mai subtilă umbră a existenţei unui alt ceva...» 

(citat din „Prezenţa, arta păcii şi a fericirii”, de Rupert Spira, pag.178-179) 

29 iulie 2013 


22 https://drive.g00gie.c0m/fiie/d/0B6JUPxwhWMxBNizHwvpqU0N4a1u/edit 
https://drive.googie.eom/fiie/d/oB6JUPxwhWMxBRzhYdFZqz1zkX2M/edit 

NONSENZORIAL, MEDITAŢIE, 
PURIFICARE 


Spiritualitatea profundă este nonsenzorială 

Lumea creată are trei mari zone, foarte diferite între ele, denumite în 
ordine, de jos în sus (în sensul creşterii frecvenţei de vibraţie): lumea 
fizică, lumea astrală şi lumea cauzală. Deasujpra tuturor tronează Divinul 
Absolut, Cel nemanifestat, transcendent. în limbajul yoghin, acestea 
corespund în fiinţa umană celor trei „veşminte” ( sharira ) care înconjoară 
Şinele divin, Atman: Sthula (Lingă) sharira, Sukshma sharira şi Karana 
sharira. 

Lumea fizică o cunoaştem cu toţii. Lumea astrală se aseamănă 
parţial cu aceasta ca formă, dar diferă foarte mult ca fenomene. Iar lumea 
cauzală diferă total de ambele. 

Desigur, între ele există subzone intermediare, de trecere. Lumea 
astrală are o porţiune inferioară, unde sălăşluiesc spiritele inferioare, 
una mediană unde se află spiritele mediocre şi cele care doresc să 
avanseze, dar şi o zonă superioară, unde spiritele fac progrese rapide 
pentru a se ridica în planul cauzal. în tot planul astral obiectele şi fiinţele 
care trăiesc în el AU O FORMĂ. Există culori, sunete, obiecte astrale, 
oarecum asemănătoare cu cele pe care ni le putem imagina, dar mult mai 
vii şi mai atrăgătoare pentru cele 5 simţuri. Diferenţa majoră faţă de 
Pământ este că acolo gândurile şi afectele sunt cele care pot genera 
instantaneu obiectul sau mediul dorit de suflet. Deci, mai ales în astralul 
superior, putem vorbi de o desfătare senzorială, este Paradisul descris în 
unele cărţi. 

în lumea cauzală însă LIPSESC FORMELE. Acolo trăiesc spirite 
superioare, ca nişte luminiţe, care se hrănesc sufleteşte doar cu idei în 
stare pură, abstractă. Este dificil să ne imaginăm acest tărâm vibratoriu, 
fiindcă imaginaţia însăşi operează cu forme destinate simţurilor. în 
universul cauzal, spiritele au dezvoltat un al şaselea simţ - intuiţia . în 
cauzalul superior, spiritele nici măcar nu se văd unele pe altele, ci se 
intuiesc, se simt. Iată cât de abstract este acel spaţiu pentru mintea 
omului! 

Deasupra lumii create, cu cele trei mari zone ale sale, se află 
Dumnezeul Creator. Uneori, sau mai des, El se face cunoscut creaturilor 
care animă aceste spaţii. Astfel: 

- în planul terestru, El este proclamat de către înţelepţi, maeştri 
spirituali, sfinţi, avatari etc. Să ne amintim aici de cea mai înaltă Prezenţă 
a Fiului Său printre pământeni, cel care a fost omul Isus Cristos! 


Răzvan Alexandru Petre - Esoterismul în mileniul 3 


102 





- în universul astral, Dumnezeu se face mult mai des prezent prin 
diverse mijloace spectaculoase, potrivite gustului spiritelor din astral, sub 
diverse forme şi fenomene (de exemplu, un bătrân cu barbă, un nor 
vorbitor, un foc ce ia diverse forme etc.), destinate învăţării şi progresului 
spiritelor medii. 

- în lumea cauzală, Dumnezeu este permanent prezent, aşa cum 
simţim soarele într-o zi senină fără a ne uita neapărat spre cer: lumea e 
mai frumoasă şi oamenii, mai veseli când e soare afară. Spiritele 
superioare resimt în mod continuu influenţa binefăcătoare şi 
inspiratoare a Divinului Absolut, care le pare foarte aproape şi uşor de 
înţeles în intenţiile Sale. Totuşi, în ciuda înaltei fericiri, aceste spirite încă 
resimt o separare neplăcută de Supremul Creator şi Binefăcător al lumii, 
care le îndeamnă să progreseze neîncetat, pentru a micşora această 
distanţă până la a se contopi total cu Taina şi Beatitudinea Divină. 

Atunci când vorbim de spiritualitate la modul profund, adică despre 
apropierea de statutul de spirit superior , trebuie să ne raportăm mai ales 
la nivelul cauzal . Giumbuşlucurile astrale ţin mai mult de competenţa 
magicienilor, care reuşesc să manipuleze obiectele fizice prin aportul 
fiinţelor astrale sau având ei înşişi puterea de a folosi energii superioare 
planului fizic. Aceasta nu are prea mult de a face cu spiritualitatea! O 
incursiune în lumea astrală (de exemplu, printr-o călătorie 
extracorporală) ne asigură o experienţă interesantă, dar nu neapărat 
profund spirituală. Numai atingerea astralului superior ne poate încânta 
desăvârşit. Dar acesta e doar ABC-ul spiritualităţii, o etapă potrivită 
pentru cei obişnuiţi cu formele obiectelor, înainte de a aborda adevăratul 
spaţiu spiritual, cel cauzal. Din aceste motive, maeştrii spirituali nu pun 
preţ pe exhibarea puterilor paranormale, căci ele se adresează inevitabil 
simţurilor, iar ele fac parte din cele două lumi inferioare. Or, maeştrii nu 
vor să ne pierdem timpul, ci să ne putem înălţa la lumea spirituală 
desăvârşită... 

Pe scurt, lumea fizică şi cea astrală - a numelor şi formelor - sunt 
destinate fiinţelor obişnuite (spirite încarnate sau dezîncarnate), pe când 
lumea cauzală reprezintă începutul vieţii spirituale înalte. De aceea, 
adepţii serioşi, obişnuiţi cu diverse tehnici de yoga, vor aspira să aibă 
acces măcar la universul cauzal, cel fără de forme. Abia de acolo în sus se 
poate vorbi de experienţe cosmice, divine, absolute, dincolo de orice 
imaginaţie. 

în tradiţia contemplativă budistă se vorbeşte deseori despre aşa- 
zisul „Vid”, pe care îl întâlneşte adeptul adâncit în meditaţiile sale. Este 
un nivel de care unii se sperie nejustificat, căci este vorba tocmai de 
lumea cauzală, care mai este numită şi Maha Shunya (marele vid) în 
scripturile indiene. De fapt, nu trebuie confundat acest „Vid” cu neantul, 
fiindcă lumea cauzală este plină de surprize minunate. 

în consecinţă, o tehnică meditativă potrivită pentru acest ţel ar fi 
aceea în care adeptul caută să îşi dezvolte cel de-al şaselea simţ intuitiv, 
pentru a percepe direct (fără a vedea, auzi, pipăi, mirosi, gusta) fiinţele 

din planul cauzal, de la care ar putea primi sfaturi şi idei constructive, 
interesante, chiar geniale. Desigur, adeptul trebuie să aspire constant la 
Absolut, la Totalitate, la Adevărul complet, ca să nu se plafoneze... 
Dezvoltându-şi intuiţia, adeptul va putea urca mai sus, percepând 
universul prin prisma Conştiinţei Divine, iar în final ar putea percepe 
însăşi Conştiinţa Divină transcendentă, dincolo de creaţie, identificându- 
se cu Ea. 

Intuiţia este simţul spiritual pe care trebuie să-l lucrăm în noi. 
Pentru aceasta, nu este necesar să avem experienţe extrasenzoriale, ci 
nonsenzoriale . 

Ca urmare a unui minim efort de a medita profund, fără stimularea 
imaginaţiei, adeptul îşi trezeşte în centrul fiinţei o fericire calmă, care îl 
ajută să treacă netulburat peste tensiunile provocate de cursul vieţii. 
Necazurile nu mai au aceeaşi forţă dominatoare, iar bucuriile obişnuite 
sunt văzute ca mult inferioare fericirii la care adeptul are acces prin 
simpla atenţie îndreptată spre centrul fiinţei sale. Unii percep acest 
centru în mijlocul pieptului, alţii în mijlocul capului, sau în ambele locuri 
simultan, ori într-un spaţiu nedeterminat, fără localizare corporală. 
Câştigul imediat al meditaţiei este acela de a dobândi o nouă dimensiune 
psihică, prin care ne simţim protejaţi, calmi, detaşaţi de micile necazuri 
sau bucurii lumeşti, inspiraţi în preocupările noastre, putând trăi 
simultan atât în concretul imediat senzorial, cât şi în acel spaţiu invizibil, 
fericit. Nu este o părăsire a lumii fizice, ci o îmbogăţire a fiinţei cu o nouă 
percepţie nonsenzorială, intuitivă, spirituală, cu beneficii practice. 


Calmul absolut , tăcerea , nemişcarea 

Se spune, în mod laconic, că meditaţia reuşită înseamnă „să nu faci 
nimic în vederea niciunui scop” . Adică, în traducere, să stai cât mai 
perfect nemişcat corporal, emoţional şi mintal. Şi să nu urmăreşti 
experienţe neobişnuite, puteri şi viziuni supranaturale, miracole sau 
exacerbarea egoului spiritual. Toate acestea ţin de lumea aparenţelor, de 
visul Creaţiei. Când nu faci nimic, dar absolut nimic, şi nu cauţi nimic, 
dar absolut nimic - atunci eşti cu adevărat Treaz. Abia atunci începe o 
aventură care nu poate fi nici imaginată, nici povestită. Intri în Realitatea 
Supremă, cea lipsită de orice fel de vibraţii. 

«Şi din Repaos m-am născut, mi-e sete de Repaos!»... 

Stai într-un loc liniştit şi caută în sinea ta calmul absolut, 
nemişcarea totală. Nu contează dacă locul unde te afli are zgomotele sale. 
Oricum, mintea ta e zgomotoasă, se perindă prin ea cu viteză tot felul de 
gânduri. Nu e nevoie să faci nimic cu acestea, lasă-le să se zbenguie prin 
aer şi prin spaţiul mental. Tăcerea pe care o cauţi şi o găseşti are o cu 
totul altă calitate. Este foarte profundă, te trage spre ea în adânc şi te 
umple de fericire. Atât: nemişcare si fericire . Aceasta e conştiinţa 
absolută. Eşti cât se poate de treaz, percepi lumea înjur, dar totodată eşti 

interiorizat şi plin de spaţiu. Observi că tăcerea-nemişcată-iubitoare nu 
are nimic în comun cu realitatea obişnuită. Ele coexistă, dar nu se ating. 
Exteriorul nu poate înţelege absolutul, iar absolutul nu are nimic cu 
manifestarea. Nici tu nu încerci să comunici cuiva ce simţi, fiindcă nu ai 
cuvinte. Ce să comunici? Liniştea?! Nu atragi gânduri care să relateze 
jurnalistic despre absolut şi tăcerea mentală se amplifică. Acceptă faptul 
că lumea şi tăcerea absolută nu au nimic în comun! Opreşte-ţi imaginaţia 
şi râzi de „bunăvoinţa” minţii! E important să sesizezi că Absolutul şi 
realitatea sunt complet rupte una de alta, nu există nicio punte de 
legătură între ele. Poţi continua să auzi sunetele exterioare, dar mai 
atrăgătoare ţi se pare tăcerea fericirii şi în ea te afunzi încrezător. 
Sunetele şi gândurile tale nu pot penetra dincolo de hotarul cu Absolutul. 
Ele încă mai există şi dă-le dreptul de a exista în jumătatea lor de 
realitate. Nu te deranjează, fiindcă tu te refugiezi în cealaltă jumătate, în 
tăcere. Te simţi bine şi nu încerci să aduci aici, cu gândul, nimic şi pe 
nimeni. Aici e spaţiul tău secret şi intim. 

Calmul absolut este accesibil oricui îl caută, se află în fiecare om. 
Nimeni nu poate fi învăţat să ajungă la el. Absolutul însuşi se deschide 
dintr-o dată şi te înghite, conştiinţa îţi alunecă în spaţiul nemişcării. Nu 
ai nimic să relatezi, pur şi simplu trăieşti starea de linişte absolută. 
Repetă starea aceasta cât mai des şi vei vedea că ea va deveni tot mai uşor 
de păstrat, liniştea se va stabiliza şi va radia în exterior, contaminându-i 
şi pe alţii. Nu te aştepta la minuni şi transformări exterioare, fiindcă 
Absolutul nu este interesat de manifestările schimbătoare. Nu vei obţine 
nimic în plan material, poate, ci - la început - vei rămâne aceeaşi 
persoană, cu aceleaşi idei, dorinţe, calităţi şi slăbiciuni. Dar vei adăuga 
liniştea cu care te vei suporta pe tine, pe alţii şi întâmplările vieţii. Chiar 
şi în manifestările naturii poţi găsi un indiciu că liniştea absolută există: 
de exemplu, ochiul uraganului - în centru este pace, dar la periferie este 
urgie. Din realitatea agitată te poţi refugia în centrul tău magic, atent, 
detaşat... 

Dar asta nu te face vulnerabil, nu te depărtezi de realitatea 
concretă? 

Lumea concretă îşi are legile ei. Transcendenţa îşi are şi ea legile ei. 
Dacă aplici legile transcendente la realitatea concretă, s-ar putea să ai 
unele probleme. Fii normal în lume! Şi invers, uită de legile materiei 
când abordezi transcendenţa, ca să poţi ajunge la ea. Sigur, vei fi mai 
contemplativ, mai detaşat. Nu le poţi avea pe toate. Să fii şi campion, şi 
sfânt este imposibil. Vrei o viziune spirituală sau performanţe materiale?! 

Dar această stare este indusă artificial, prin autosugestie, este o 
stare imaginată de minte!... 

Budiştii vorbesc despre minte şi stările ei, iar budiştii fac 
performanţă contemplativă. Nu contează dacă îi spui minte sau 
supraminte sau conştiinţă superioară. Importante sunt rezultatele. 
Rezultatul pe care îl cauţi este calmul absolut. 

Oare nu cauţi astfel să fugi din faţa problemelor, ca un laş, în loc să 
le rezolvi? 

Calmul detaşat te ajută să rezişti în mijlocul necazurilor vieţii. Dar 
acelaşi calm te ajută să nu te laşi copleşit de bucuriile ispititoare şi 
iluzorii ale lumii. Prin urmare, este un mare curaj să laşi deoparte ego-ul, 
care trăieşte polarizat, având continuu aversiuni şi ataşamente. Liniştea 
absolută apare când ego-ul dispare temporar; nu este laşitate, ci cel mai 
mare sacrificiu posibil. 

în Colosseum-ul minţii mele 
Zarva mulţimii nu conteneşte. 

Fie atunci! Mă voi lupta cu leii, 

Jos în arenă. Vă chem, bestii mentale, 

Să-mi devoraţi atenţia! 
înfometate gânduri sălbatice 
Se reped, ridicând praful deşertăciunii. 

Dar iată!... 

Corpul conştiinţei mele 
Se subţiază ireal, dispare... 

Leii îngheaţă brusc, tribunele tac, 

Şi Colosseum-ul se năruie, 
înghiţit de golul Liniştii pure... 

R.P. 


Meditaţie şi purificare 

Maeştrii iluminaţi ne atrag atenţia că spiritualitatea se sprijină pe 
doi stâlpi: meditaţia (sau rugăciunea) şi purificarea . Extinzând sensul 
acestei indicaţii, primul „stâlp” se referă la existenţa nativă sau 
dobândirea anumitor abilităţi metafizice prin care putem percepe direct 
realitatea de dincolo de simţuri şi a puterii interioare. Acestea ne sunt 
necesare pentru a nu ne îndoi de justeţea practicii spirituale, care deseori 
ne solicită unele sacrificii. Mai sunt utile şi pentru obţinerea de 
cunoaştere spirituală direct de la Sursă, nu din teorie. 

Al doilea „stâlp”, purificarea, se referă mai ales la curăţarea minţii de 
gunoiul mental pe care l-am strâns în această viaţă sau din moştenirile 
karmice. în căile tradiţionale, purificarea începe cu cea corporală, dar 
esenţa sa este clarificarea psihică (mentală şi emoţională). Fără această 
purificare, abilităţile extrasenzoriale pot fi considerate cel mult un talent 
de magician şi se pot oricând întoarce împotriva deţinătorului lor. 
Autocunoaşterea, autocontrolul şi dedicarea pentru o cauză nobilă, 
superioară, lui Dumnezeu, sunt condiţii obligatorii pentru ca abilităţile 
speciale să fie de folos într-un scop spiritual şi să nu ducă la exacerbarea 
egoului. 

în concluzie, meditaţia este o armă, dar pentru a fi cu adevărat utilă 
spiritului, trebuie însoţită de purificarea cugetului, prin autoanaliză, 
introspecţie şi tragerea învăţămintelor din întâmplările vieţii. Viaţa este 
cel mai bun învăţător şi ne oferă lecţii atunci când nu ne aşteptăm. De 
aceea, un adept spiritual poate progresa foarte repede atunci când 
trăieşte o viaţă obişnuită, printre semeni, nefiind nevoie să se retragă ani 
de zile în sihăstrie, ferit de ispite. 

Puternic ŞI pur. Dacă eşti doar puternic, rişti să cedezi ispitelor 
luciferice. Dacă eşti doar pur, rişti să nu te poţi apăra eficient, rămânând 
dezamăgit şi slăbit. Imaginea eristică a Puterii este cea a Luminii pure, 
strălucitoare. 

Duelul etern dintre ideologia materialistă şi cea spiritualistă este 
doar vârful aisbergului războiului nevăzut dintre forţele lui Cristos şi cele 
ale lui Lucifer. Bătălii nevăzute se dau pentru fiecare suflet care aspiră 
spre Dumnezeu. Chiar omul Isus a fost ispitit de Lucifer! Fiecare yoghin 
este supus încercărilor, pentru a i se deturna sensul eforturilor nobile de 
a se desăvârşi moral şi spiritual. (Am folosit cuvântul „yoghin” în sensul 
general de om care îşi doreşte unirea (yoga) cu Dumnezeu, făcând 
eforturi psiho-fizice pentru acest ţel, indiferent de calea pe care o 
urmează.) Yoghinii sunt preţioşi pentru lumea spirituală, fiindcă sunt 
puternici interior şi ferm orientaţi. Oamenii obişnuiţi sunt instabili - 
acum iubesc din suflet, acum urăsc cu patimă, acum sunt cu Dumnezeu, 
acum sunt ai lui Lucifer. Acţionează automat, natural, fără dileme, sub 
impulsurile momentului, bune sau rele, cum se întâmplă să fie. 

în lipsa purităţii psihice, riscăm numeroase pericole pe calea 
spirituală. Unele tehnici yoghine dezvoltă energii puternice, care pot arde 
circuitele impure din organism, cu posibile urmări grave. Sau pot fi 
deturnate în scopuri pretins spirituale, în sens antidivin. Exemplul cel 
mai frecvent întâlnit sunt tehnicile sexuale iniţiatice. Pe lângă evidenta 
obsesie sexuală, ele produc dezechilibre psihologice grave. De fapt, 
fiecare om are vulnerabilităţile sale, care pot fi exploatate prin tertipuri 
luciferice în dauna sa şi a dorinţei sale sincere de evoluţie spirituală... 

Iată, mai jos, câteva învăţături importante despre yoga mentală, de 
la maestrul Yog Ramacharaka. 

Scopul Raja-yoga este dezvoltarea conştiinţei adevăratului Eu (Şinele superior, 
Spiritul divin lăuntric), nu obţinerea puterilor paranormale: 

«Până când individul nu se trezeşte şi nu-şi recunoaşte adevărata sa identitate, 
nu e capabil să înţeleagă izvorul forţelor sale. E necesar ca simţul realităţii Eului să 
devină permanent şi preponderent, în jurul căruia se învârtesc toate gândurile şi 
acţiunile. învăţătorii yoghini spun că există două trepte în dezvăluirea fondului real al 
conştiinţei omului. Prima treaptă îl obligă pe discipol să înţeleagă că Eul este o fiinţă 
reală, având o viaţă independentă de trup. A doua treaptă este conştiinţa unităţii cu 
viaţa universală.» (pag.14) 

«Adevăratul Eu al individului este scânteia Dumnezeiască trimisă din flacăra 
sfântă, este copilul Părintelui Divin, nemuritor, veşnic, indestructibil şi invincibil. 

Trezindu-se, el constată că posedă şi manifestă însuşiri de care nu era conştient, 
recunoscând că îi sunt date de Absolut (capacităţi ascunse, paranormale).» (pag.16) 
«Iniţierea constă în trecerea de la minte la spirit. în acel moment, omul simte că 
Eul său real este mai presus de trup şi minte, pe care le poate folosi ca instrumente 
ale sale. 

Iniţierea reprezintă trezirea sufletului la conştiinţa fiinţei sale reale. Dar 
manifestarea forţei şi strălucirii Eului este numai o slabă reflexie a luminii pe care 
individul o va vedea în starea specială numită iluminare. Iluminarea este dezvăluirea 
naturii reale a spiritului şi a înrudirii sale cu întregul.» (pag.19) 

«Omul trebuie să devină propriul său stăpân înainte de a spera să manifeste 
vreo influenţă asupra universului dinafara lui sau asupra oamenilor. Fiecare individ 
trebuie să parcurgă întreaga cale, pas cu pas, trebuie să o străbată prin propriile 
eforturi.» (pag.20) 

Despre starea de meditaţie: 

«Trebuie să vă feriţi de a trece din starea de pace fizică şi mentală în stare de 
somnolenţă. De asemenea, obiceiul meditării nu trebuie să apară involuntar. Individul 
nu trebuie să se găsească la un moment dat cufundat în adânci raţionamente 
abstracte atunci când trebuia să se ocupe de lucrurile obişnuite ale vieţii. Starea 
meditativă trebuie să fie în întregime sub controlul voinţei. Cei care tind spre iniţiere 
nu trebuie să devină visători în stare de veghe. Dimpotrivă, trebuie să fie oameni 
stăpâni pe ei înşişi, să posede un control total asupra gândurilor, simţurilor, 
dispoziţiilor şi a tuturor stărilor lor.» (pag.21) 

(Citate din „Raja yoga”, de Yog Ramacharaka) 

3 iunie 2011 

YANTRA CONŞTIINŢEI 


Se spune că o imagine face cât 1000 de cuvinte. Cu 6 cercuri şi 2 linii 
am codificat o filosofie şi un îndemn de mobilizare spirituală. Desenul 
acesta poate fi pus pe perete, ca un memento pentru căutătorul 
înţelepciunii. Forma, mesajul şi încărcătura energetică a figurii o face o 
autentică „yantră”, putând aduce privitorul mai aproape de propriul Sine 
Divin. Acest efect minunat depinde însă de rezonanţa lăuntrică şi 
aspiraţia spirituală. 

Pentru început, priviţi relaxat imaginea şi lăsaţi energia ei să vă 
pătrundă. Vă creează o stare bună? Dacă da, citiţi semnificaţia ei, în cele 
ce urmează. 




YANTRA CONŞTIINŢEI 

Aspect general 

Aspectul general al figurii este unul de verticalitate, de parcurgere 
rapidă şi fără ocolişuri - provoacă mobilizarea fiinţei spre acţiune 
înţeleaptă. Contururile rotunde îmblânzesc urcuşul abrupt, alungând 
orice teamă. Acest desen spiritual este util omului modern, mereu ocupat 
cu mărunţişuri care-i mănâncă energia şi îi distrag atenţia de la 
întrebările fundamentale ale vieţii. 

Pe această verticală apar două sensuri de parcurgere: 

- Sensul descendent este sugerat de micşorarea cercurilor desenate 
cu linie întreruptă, de sus în jos, pe linia ce le uneşte. Este sensul 
Creaţiei, de la subtil la grosier. Răspunde la întrebarea fundamentală „De 
unde vin eu?”. 

- Sensul ascendent rezultă din subţierea cercurilor mari, de jos în 
sus, precum şi din scăderea "densităţii", adică a numărului de cercuri. 
Sugerează evoluţia din sferă în sferă, reîntoarcerea la Originea creatoare. 
Răspunde la întrebarea fundamentală „Unde merg eu?”. 

- întrepătrunderea celor două direcţii oferă figurii un echilibru 
dinamic. Global, ea răspunde la întrebarea „Cine sunt eu?” pe 3 nivele de 
profunzime. Toate răspunsurile sunt adevărate: sunt un simplu om, sunt 
un Spirit nemuritor, sunt însuşi Dumnezeu... 


/ 

/ 

/ 



N / 
\ 

\ 


Semnificaţiile esoterice ale 
desenului 



o Cercul cel mai de sus (C 0 ) 
reprezintă Divinitatea Supremă, 
Dumnezeu-Tatăl sau Absolutul. El este 
alcătuit din PURĂ CONŞTIINŢĂ, 
necreată, fără început şi fără sfârşit. 
Fiind nelimitată şi fără o formă reală, 
conturul cercului este trasat cu o linie 
întreruptă. Creionăm astfel în mod 
plastic definiţia poetică a Divinităţii: 
„un cerc cu centrul pretutindeni şi 
circumferinţa nicăieri”. 

o în zona de mijloc a figurii am 
reprezentat Spiritul, un Spirit oarecare 
de rang uman. El este format din două 
părţi principale: nucleul de Conştiinţă 
(Ci) şi perispiritul (Pi). Conştiinţa 
spiritului (Ci) este precum „o scânteie 
din focul Conştiinţei divine (Co)”, un 
mic fragment cu aceleaşi calităţi. în 
acest sens, spunem că „Spiritul este 

creat după chipul lui Dumnezeu’. Nucleul Spiritului chiar este o părticică 
desprinsă din Dumnezeu-Tatăl, după cum sugerează şi desenul. 

Perispiritul (Pi) conţine o combinaţie de energii care îi conferă 
Spiritului unicitate, putere de simţire şi acţiune în Univers. Toate aceste 
energii provin din Marea Creaţie şi se supun Legii transformării materiei, 
fiind în permanentă schimbare, adaptare, evoluţie, purificare - conform 
cu activitatea Spiritului respectiv. Perispiritul poate fi considerat 
personalitatea Spiritului, cu care acesta analizează şi comandă realitatea 
înconjurătoare cosmică. 

Linia cercului care delimitează perispiritul (Pi) este continuă, 
sugerând că are o altă calitate decât Conştiinţa (Ci). Orice energie este 
„materială”, grosieră în raport cu Conştiinţa, care este „imaterială”, 
imposibil de detectat sau descris. Conştiinţa (observatorul) sesizează şi 
coordonează materia, dar nu şi invers! 

Pentru ca un agregat de substanţe, o entitate materială să fie „fiinţă 
vie”, ea trebuie să conţină un Spirit care să o coordoneze. Dumnezeu a 
creat şi creează continuu spirite şi materie. Spiritele sunt cărămizile 
conştiente ale Universului - fiinţe simple, dar mai complexe totuşi decât 
Conştiinţa Creatoare Supremă. 

Spiritele sunt copiii Dumnezeului-Tată prin faptul că au o Conştiinţă 
divină în nucleul lor (în figură, filiaţia este sugerată de linia verticală ce 
uneşte Conştiinţa divină C 0 cu Conştiinţa spirituală Ci). Se poate spune 
că Spiritele sunt „ochii” şi „mâinile” lui Dumnezeu în lumea creată de El. 

q în zona de jos a figurii este reprezentat Sufletul omului. El are o 
constituţie ternară: 

- Conştiinţa umană (C 2 ) este un fragment detaşat temporar (doar pe 
durata vieţii omului) din Conştiinţa Spiritului (Ci). Prin acest mecanism 
sunt explicabile atât libertatea voinţei omului, cât şi continuitatea 
conştiinţei după moarte . 

- Mintea umană are două părţi: o parte superioară (sau „mintea- 
spirit”, P 2 ) provenind din energiile subtile ale perispiritului (Pi), numită 
în yoga buddhi; precum şi „mintea-corp” (M 2 ), adică mintea strâns legată 
de trup şi activităţile acestuia, numită în yoga manas. Mintea superioară 
este preocupată de morală şi cultură (filosofie, artă elevată, ştiinţă 
universală etc.), pe când „mintea-corp”, de tot ce înseamnă 
supravieţuirea şi întreţinerea corpului fizic. Aceasta din urmă este trasată 
cu o linie continuă groasă, sugerând aspectul său mai grosier. 

Se observă că Sufletul uman este mai complex alcătuit decât Spiritul 
încarnat care îl coordonează. Personalitatea omului este o combinaţie 
între personalitatea Spiritului (căci P 2 provine din Pi) şi multe alte 
elemente aduse de factorii genetici, sociali, psihici, culturali, naturali, 
cosmici etc. (M 2 ). 

Explicaţii suplimentare 

Pe scurt, Spiritul este un fragment de Dumnezeu, iar Sufletul este un 
fragment de Spirit. Aşa cum Spiritul provine din Dumnezeu, dar este 
independent de Acesta, Sufletul provine din Spirit, dar e autonom şi 
diferit de el. 

Se poate întâmpla ca Sufletul să fie total rupt de dorinţele Spiritului 
său, situaţie în care i se potriveşte mai bine numele de „Ego”, des utilizat 
astăzi în spiritualitate. Acesta este un caz de suferinţă spirituală, din 
păcate prea des observat în lumea terestră. Deci Ego-ul ar fi, la limită, un 
Suflet care acţionează fără niciun contact cu lumea spirituală. Nu putem 
spune că omul egocentric nu are suflet, ci doar că sufletul său trăieşte în 
întuneric spiritual. Dar timpul, suferinţa şi înţelepciunea le rezolvă pe 
toate... 

Procesul încarnării spiritului constă în SEPARAREA unui fragment 
de conştiinţă (C 2 ) şi unui fragment de perispirit (P 2 ), precum şi crearea 
unei „minţi-corp” (M 2 ). Aşa ia naştere un Suflet uman nou într-un corp 
nou. 

Sufletul şi Spiritul sunt strâns legate prin nenumărate legături. Viaţa 
omului este locul de manifestare a karmei şi predispoziţiilor 
înmagazinate în perispirit (deoarece P 2 este desprins din Pi), dar şi a 
liberului-arbitru al Conştiinţei (deoarece C 2 este desprinsă din Ci). 


CRUCEA FILOSOFALĂ 

Libertatea şi fatalitatea coexistă în interiorul omului. După cum, 
din afara sa, poate interveni întâmplarea , ca şi Providenţa ... Aceştia 
patru sunt factorii care determină viaţa omului, sintetizaţi în figura 
numită „ Crucea filosofală ”, care ar trebui să stea la baza unei filosofii 
corecte de viaţă. 

Deseori, noi confundăm aceşti factori sau îi atribuim unuia o 
influenţă totală, în ciuda celorlalţi. De exemplu, spunem: 

- „Aşa a vrut Dumnezeu!”. Dar evenimentul ar fi putut fi, de fapt, 
rezultatul fatalităţii, sau chiar al purei întâmplări dublate de alegerea 
noastră liberă... 

- „Fac ce vreau eu, nu am niciun scrupul!”. Ar trebui totuşi să ţii 
cont de legile divine, providenţiale şi să manifeşti responsabilitate... 

- „Universul a apărut întâmplător, iar viaţa nu are niciun scop!”. O 
Creaţie atât de grandioasă şi complexă, ordonată de legi perfecte, nu 
putea apare din haos... 

- ,JSfu poţi schimba destinul!”. Ba, acţionând înţelept, îţi poţi 
modifica viitorul în bine... 

La moarte , conştiinţa umană (C 2 ) şi mintea superioară (P 2 ) se resorb 
în sursa de unde au provenit: Spiritul (în Ci şi, respectiv, în Pi). Ar fi deci 
greşit să afirmăm că „sufletul se reîncarnează”! SPIRITUL este cel care se 
reîncarnează într-o nouă fiinţă umană. 

La fel de eronat ar fi să credem că Ego-ul sau Sufletul ar supravieţui 
morţii pentru eternitate! Sufletul este trecător (ca ansamblu integral), 
dar o parte esenţială din el se păstrează în interiorul Spiritului (ca 
amintiri, predispoziţii, karmă, tipare comportamentale, sensibilităţi 
provenind din vieţile trăite pe Pământ). La moarte, ne păstrăm 
continuitatea Conştiinţei , care într-un timp relativ scurt se va familiariza 
cu realitatea spirituală, cu totul diferită de cea fizică. 

Elementul comun al celor 3 paliere de vibraţie este Conştiinţa 
(divină Co, spirituală Ci, umană C 2 ). Orice este creat, orice energie sau 
substanţă are un sfârşit. Spiritul este nemuritor, precum Dumnezeu (C 0 ), 
prin Conştiinţa sa (Ci). Conştiinţa este singura nemuritoare. 

Dintr-o perspectivă înalt metafizică, separarea dintre conştiinţe este 
aparentă, un simplu joc al Creatorului. în planul Conştiinţei există o 
unitate deplină, indestructibilă şi eternă. Separarea ar fi o „iluzie” 
generată de energiile şi substanţele diferite (Pi, P 2 , M 2 ) care înconjoară 
fragmentele de conştiinţă (Ci, C 2 ). 

„Conştiinţa” este o denumire obiectivă şi ştiinţifică, dar modul prin 
care o putem defini simplu este sentimentul eu-lui (.. Eu care percep ”), 
observatorul interior - pe scurt, EU. Există acelaşi EU în mine, în 
Spiritul mEU, ca şi în DumnezEU. Diferenţa este dată de învelişurile 
energetice care opacizează percepţia şi puterea Conştiinţei unice şi de 
condiţiile exterioare în care este aruncată. Spiritul este un Dumnezeu mai 
neputincios, iar omul este un Spirit mai orb. 

Găsim acelaşi joc de cuvinte şi în tradiţia milenară yoga: Sufletul = 
jivATMAN, Spiritul = ATMAN, Dumnezeu = paramATMAN (Brahman). 

VIAŢA SPIRITUALĂ 

Am explicat până acum, pe baza YANTREI CONŞTIINŢEI, 
autodevenirea Divinităţii drept creatură spirituală şi apoi umană. Dar 
putem vorbi şi despre traseul parcurs în sens invers, numit 
„spiritualizare” a omului. Viaţa spirituală NU este o adăugire facultativă 
la preocupările banale de supravieţuire. Ea este necesară prin însăşi 
alcătuirea ternară a Sufletului. Fericirea poate veni doar din armonia 
faptelor si gândurilor omului cu Şinele lăuntric ('Spiritul!. 

Omul se spiritualizează limitându-şi preocupările grosiere (legate de 
mintea-corp, M 2 ) şi străduindu-se să-şi purifice gândurile , astfel ca 
mintea superioară P 2 să rezoneze cât mai bine cu originea sa Pi. Astfel, 
„mini-spiritul” din interiorul sufletului (C 2 + P 2 ) devine mai puternic, tot 
mai aproape vibraţional de sursa sa de provenienţă (Ci + Pi). 
Spiritualizarea este efortul Sufletului de a comunica si a semăna tot mai 
bine cu Spiritul său. 

Aprofundând interiorizarea printr-o practică meditativă, omul poate 
atinge chiar centrul divin al Sufletului (C 2 ) - Conştiinţa pură, pacea 
totală, martorul tăcut, lipsa gândurilor, vidul beatific - prin care 
comunică perfect cu Spiritul şi cu Dumnezeu. 

Sufletul poate avea un succes mai mare sau mai mic în a oglindi fidel 
intenţiile Spiritului în planul material. După sfârşitul fiecărei încarnări, 
Spiritul îşi face bilanţul şi un nou program vizând arderea karmei 
negative şi purificarea perispiritului (Pi), în vederea accederii la un nivel 
cosmic tot mai apropiat de Dumnezeu-Tatăl. Acesta e scopul Spiritului, 
pe care îl urmează în veşnicie, neplictisindu-se niciodată de experienţele 
oferite de univers. într-un final, perispiritul său va deveni atât de pur şi 
transparent (în plus, foarte experimentat), încât Spiritul va putea fi 
primit în sânul Absolutului, unde se va bucura de o infinită şi eternă 
beatitudine. 

Iată principalele atribute ale Conştiinţei Pure, descrise de marile 
tradiţii ale înţelepciunii. (Preluare din cartea „Războiul viziunilor asupra 
lumii. Ştiinţă vs. Spiritualitate”, de Deepak Chopra şi Leonard 
Mlodinow.) 


Zece proprietăţi ale Conştiinţei pure 

«1. Conştiinţa pură este tăcută şi paşnică. Când trăieşti experienţa acestei 
calităţi eşti eliberat de conflicte interioare, de furie şi frică. 

2. Conştiinţa pură este autonomă sau centrată pe sine însăşi. Când trăieşti 
experienţa acestei proprietăţi dispare nevoia de distragere a atenţiei. Te simţi 
confortabil pur şi simplu aflându-te aici şi acum. Mintea nu mai caută neîncetat 
stimuli. 

3. Conştiinţa pură este pe deplin trează. Experienţa acestei proprietăţi este 
trăită ca alertă mentală şi prospeţime. Mintea nu mai este greoaie sau obosită. 

4. Conştiinţa pură are un potenţial infinit, fiind deschisă oricărui rezultat. Când 
trăieşti experienţa acestei proprietăţi, nu mai eşti legat de obiceiurile şi credinţele 
fixe. Orizontul pare deschis, viitorul, plin de posibilităţi, iar tu devii tot mai creativ. 

5. Conştiinţa pură este autoorganizată. Coordonează fără eforturi toate 
aspectele existenţei. Trăieşti experienţa acestei calităţi când lucrurile se rezolvă de la 
sine. Este nevoie de strădanii mai reduse pentru a forţa diversele părţi ale vieţii să se 
armonizeze, deoarece rezonezi mai bine cu armonia naturală care domină totul. 

6. Conştiinţa pură este spontană. Orarele, limitările şi regulile nu se aplică; nici 
nu sunt necesare. Eliberarea de vechile constrângeri, indiferent care ar fi acestea, te 
face să-ţi exprimi mai uşor identitatea şi dorinţele. Aceasta este starea de libertate 
absolută. 

7. Conştiinţa pură este dinamică. Deşi ea nu se mişcă, oferă energie pentru 
toate activităţile din univers. Această calitate este experimentată atunci când simţi că 
poţi trăi viaţa la maximum. Când ai energia şi dorinţa de a face lucruri mari. 

8. Conştiinţa pură este beatitudine. Este sursa fericirii în expresia sa cea mai 
înaltă. Fiecare clipă de fericire, indiferent de cauza ei, este un strop de beatitudine. 
Orgasmul este fericire; la fel este şi compasiunea. Orice sentiment de dragoste îşi 
are rădăcinile în extazul conştiinţei. 

9. Conştiinţa pură este cunoaştere. Conţine răspunsuri la toate întrebările şi, 
mai important, cunoştinţele practice necesare pentru ca universul, corpul uman şi 
mintea să se dezvolte. Orice fel de intuiţie, înţelegere sau adevăr intră în această 
calitate. 

10. Conştiinţa pură este totalitate. E atotcuprinzătoare. Astfel, în ciuda 
diversităţii infinite a lumii, la un nivel mai profund există un singur proces: tot întregul 
se mişcă, asemenea unicului ocean care conţine în sine toate valurile. Experimentezi 
această calitate atunci când viaţa ta are sens şi te simţi ca făcând parte din natură.» 

Iată câte lucruri minunate ne pot trece prin minte când privim 
YANTRA CONŞTIINŢEI. Şi încă altele, nespuse aici. Putem folosi acest 
desen simbolic drept suport la începutul unei meditaţii. Multe subiecte 
interesante, de înalt nivel spiritual, pot izvorî din ea dacă ne lăsăm 
inspiraţi. Deoarece are o formă simplă, uşor de reamintit, nici nu e 
nevoie neapărat să o privim pe hârtie, ci e de ajuns să o vizualizăm pe 
ecranul mental, din memorie. Sau chiar să o reproducem rapid pe orice 
fel de material. Important este să ne dorim a primi idei tainice şi 
înălţătoare, de largă cuprindere spirituală... 

Desigur, multe alte lucruri nu au încăput în această figură simplă... 
în articolele şi cărţile mele am analizat pe larg principiile care stau la 
baza acestui desen sintetic şi care nu ar putea nicicum să fie cuprinse în 
vreo schemă. Ele vă stau la dispoziţie spre lectură dacă doriţi să le 
aprofundaţi înţelesul. 

YANTRA CONŞTIINŢEI (varianta color) 

«Pe Dumnezeu trebuie să-L cauţi în cele trei lumi, trebuie ca cele trei lumi să fie 
puse în armonie. în planul fizic, centrul este soarele, în planul spiritual, este Hristos 
sau Sufletul universal, iar în planul divin este Dumnezeu însuşi. Trebuie să căutăm 
centrul în toate regiunile şi să ne legăm de el. Fiecare regiune are un centru, iar 
centrele tuturor regiunilor sunt legate între ele: trebuie doar să urcăm de la unul la 
altul pentru a ajunge până la Dumnezeu.» O.M. Aivanhov („Sfântul Duh”) 

1 noiembrie 2012 

2 . REIKI 


REIKI - ÎNTRE MAGIE ŞI ŞTIINŢĂ 


INTRODUCERE IN REIKI 


Cuvântul japonez „REIKI” înseamnă energie vitală (ki) de 
provenienţă spirituală (rei). în Occident s-a popularizat denumirea de 
„energie universală”, pe care am preluat-o şi noi. Energia REIKI este o 
energie de natură necunoscută ştiinţei actuale, dar care există şi se 
manifestă în mod clar prin efectele sale benefice asupra fiinţei umane. 

REIKI este ştiinţa si arta utilizării energiei universale în beneficiul 

propriu si al celorlalţi . Cu ajutorul ei vrem să înfrumuseţăm natura şi 
viaţa, vrem să curăţim oamenii de relele pe care ei le suportă, le gândesc 
şi le fac. 

Energia universală vine din Cosmos şi ne străbate pe toţi, dar unii o 
receptează mai mult, iar alţii mai puţin. Printr-un tratament REIKI se 
restabileşte circulaţia normală a energiei în organism şi se completează 
necesarul de energie curată. Energia universală inundă, diluează energia 
uzată şi o împinge pe traseele energetice, eliminând-o din corp. 

REIKI este o metodă naturală de vindecare a trupului, sufletului şi 
minţii, întrucât energia universală acţionează benefic asupra tuturor 
nivelelor energetice ale omului (fizic, eteric, astral, mental, cauzal). 

Ştiinţa utilizării energiei universale exista din vechime, dar ea s-a 
pierdut de-a lungul veacurilor. Metoda REIKI, aşa cum o cunoaştem 
astăzi, a fost redescoperită la începutul secolului XX, în Japonia, de către 
călugărul şi doctorul MIKAO USUI, în urma studiului profund al unor 
vechi scrieri şi a unei intense practici meditative. 



Mikao Usui 


Perioada ascetică şi-a petrecut-o pe muntele sfânt Kurama-yama, 
unde a primit secretele REIKI prin revelaţie. Ulterior a început să trateze 
prin REIKI persoanele bolnave din oraşul Kyoto, iar apoi din Tokyo. Era 
considerat un foarte mare vindecător prin puterea palmelor şi deţinea 

puternice capacităţi paranormale, care de altfel i-au şi permis să lanseze 
noua ştiinţă terapeutică. 

MIKAO USUI a instruit câteva persoane mai talentate în toate 
secretele acestei nobile discipline. Aceştia au devenit maeştri şi au iniţiat, 
la rândul lor, multe alte persoane, unii devenind şi ei maeştri. Astăzi sunt 
sute de mii de practicanţi de REIKI pe toate continentele, iar numărul lor 
creşte an de an. 

De la moartea fondatorului, dr. MIKAO USUI, REIKI-ul a suferit 
numeroase transformări, din dorinţa bine intenţionată a maeştrilor de a 
adăuga câte ceva din experienţa lor personală. în lumea occidentală 
REIKI-ul a ajuns prin intermediul doamnei de origine japoneză 
HAWAYO TAKATA, rezidentă în statul american Hawaii. Domnia sa a 
primit de la CHUJIRO HAYASHI (desemnat ca succesor al său de 
MIKAO USUI) iniţierea în gradele I, II, maestru şi încuviinţarea de a 
transmite REIKI-ul mai departe în Occident. 



Chujiro Hayashi 



Hawayo Takata 


Doamna TAKATA a murit în anul 1980, iar de atunci REIKI-ul s-a 
ramificat în mai multe şcoli distincte : USUI SHIKI RYOHO (ramura 
tradiţională), Tehnica Radiantă (condusă de doamna Barbara Ray), 
Karuna Reiki ş.a. în toate şcolile autentice activarea iniţială a energiei 
REIKI (acordajul) echivalează cu primirea unui har tămăduitor. Pot 
exista însă diferenţe între practicanţi, corespunzător puterii de 
înţelegere, perseverenţei în practică şi, mai ales, forţei şi purităţii 
câmpului energetic individual. Fiecare maestru îşi organizează cursul aşa 
cum crede de cuviinţă, cu condiţia să fie corect înţeles şi să efectueze 
acordajul tradiţional, primit de la maestrul său. 

REIKI-ul este împărţit în 3 sau mai multe nivele de pregătire, după 
cum consideră fiecare maestru. La fiecare nivel elevul capătă noi abilităţi 
şi descoperă posibilităţi nebănuite ale metodei. 

Gradul I în REIKI conferă discipolului capacitatea de a transfera 
energie universală prin palme către o altă fiinţă vie (sau sieşi) pentru 
echilibrare energetică şi înlăturarea durerilor sau bolilor. Terapia REIKI 
constă în simpla punere a palmelor în zona bolnavă. Energia universală 
vine din Cosmos, intră prin creştetul capului şi iese prin palmele 
practicantului REIKI către organismul care manifestă un deficit 
energetic. Efectele pot fi resimţite imediat sau după un timp oarecare. Ele 
sunt întotdeauna benefice pentru sănătatea fizică, psihică şi mentală. 

Gradul II în REIKI întăreşte puterea emisivă a terapeutului. Acesta 
învaţă să transmită energie universală la distanţă (chiar la sute de 
kilometri) în diverse scopuri, dar numai în beneficiul celui care primeşte 
energia. Tehnica de gradul II permite influenţarea în bine a celor din jur 
şi înlăturarea multor obstacole din viaţă prin transmisii energetice. 

Gradele superioare sunt cele de profesor şi de maestru, în care se 
învaţă metode secrete de mare forţă, dar care nu vor fi accesibile decât 
după însuşirea temeinică şi obţinerea de rezultate clare prin tehnicile de 
gradul I şi II. 

Mulţi vorbesc astăzi despre REIKI doar ca despre autotratamentul 
pe care şi-l poate face oricine punându-şi mâna acolo unde îl doare. în 
parte este adevărat, numai că pentru a putea transfera (ţie sau altuia) 
energie REIKI este nevoie de o iniţiere specială primită de la un profesor 
sau un maestru REIKI. în lipsa acestei iniţieri, numită şi „acordaj 
REIKI”, palmele noastre nu vor iradia decât propria noastră bioenergie, 
pe care o mutăm dintr-un loc într-altul. 


ACORDAJUL REIKI 

După cum oricine poate să regleze (acordeze) un aparat de radio pe o 
anumită frecvenţă pentru a asculta postul dorit, în mod similar 
„acordajul REIKI” vă pune în legătură subtil energetică cu Sursa Cosmică 
de energie binefăcătoare pentru o perioadă nelimitată (toată viaţa). însă 
transferul propriu-zis de energie universală se face doar când palmele 
intră în contact cu o fiinţă pe care doriţi să o energizaţi. 

Acordajul REIKI trebuie să fie acceptat în mod conştient de către 
candidat (de aceea nu se primesc la curs bolnavi psihici sau copii). Nu 
cere nici un efort sau pregătire specială. Nu prezintă nici un risc. Nu 
creează nici o obligaţie celui iniţiat. Nu are implicaţii religioase (metoda 
REIKI este practicată pe tot mapamondul de credincioşi ai diverselor 
religii). Chiar dacă REIKI nu este o religie în sine, scopul său este la fel de 
nobil. Reikistul preferă să facă binele decât să vorbească despre facerea 
de bine, având ştiinţa şi puterea de a -1 face. Un adevărat reikist se va 
apleca cu evlavie asupra învăţăturilor spirituale autentice şi le va corela 
cu propria sa experienţă parapsihologică, dobândită prin practică. 

REIKI-ul este compatibil cu toate formele spirituale (isihasm, yoga, 
chi kung, meditaţie etc.) şi cu toate tehnicile energetice (acupunctură, 
masaj, reflexologie, bioenergoterapie etc.). REIKI-ul se poate combina 
armonios cu tot ceea ce vine spre binele oamenilor. 

1997 

SECRETELE ACORDAJULUI REIKI ŞI ALE 
ALTOR CĂI SPIRITUALE 


ACORDAJUL REIKI 

Metoda de transfer energetic numită REIKI este genial de simplu de 
aplicat chiar şi de cei fără cunoştinţe medicale sau de bioenergetică, 
beneficiile fiind evidente şi imediate. Energia vindecătoare Reiki ne 
soseşte din Cosmos, noi focalizând-o prin palme, fără vreun efort de 
concentrare, asupra fiinţei pe care vrem s-o ajutăm. Energia proaspătă 
este automat preluată şi direcţionată în zonele bolnave de către propria 
inteligenţă a biocâmpului în suferinţă. Ca urmare, organismul se 
echilibrează, aducând după sine înlăturarea sau ameliorarea bolilor, 
durerilor. 

Metoda este foarte uşor de folosit doar dacă primim secretul ei de la 
un profesor sau maestru Reiki. Secretul iniţierii este ACORDAJUL 
REIKI. Fără el nu putem utiliza niciodată această metodă, iar mâinile vor 
iradia numai o cantitate limitată de bioenergie proprie. Prin acest 
ACORDAJ corpul nostru este branşat la Sursa Cosmică de energie 
binefăcătoare, pe care o putem accesa oricând dorim. 

Este o operaţiune subtil-energetică efectuată în cadrul unei 
ceremonii tradiţionale ce durează câteva minute. Nu cere nici un efort 
sau pregătire specială şi nu prezintă nici un risc sau obligaţie. Toată 
munca şi responsabilitatea revine iniţiatorului. Spre pildă, pot apare 
situaţii când, dacă el greşeşte gesturile rituale, simbolurile prescrise, ori 
dacă atmosfera camerei este tensionată datorită unor animozităţi între 
cei prezenţi, ACORDAJUL poate eşua! în primul caz, maestrul îşi va 
repara greşeala repetându-1. în al doilea, mecanismul este următorul: 
biocâmpul celui agresat psihic îşi creează spontan o „platoşă” de 
respingere a efluviilor negative iradiate de persoana antipatică din 
apropierea sa. Din păcate, această auto-protecţie îi va bloca şi 
deschiderea naturală spre energiile înalte ale iniţierii Reiki. în cele mai 
multe cazuri însă totul decurge firesc, fără incidente, toţi având numai de 
câştigat... 

Nu mulţi sunt cei ce pot sesiza fenomenele invizibile produse în 
cadrul ceremoniei: coborârea coloanei de lumină subtilă purificatoare pe 
creştetul discipolului, declanşarea anumitor circuite energetice între cap 
şi mâini, conectarea la misterioasa Sursă Cosmică de energie 
vindecătoare. Cine şi cum le provoacă - va rămâne o mare Taină...! 
Deocamdată. 

Unii candidaţi se simt emoţionaţi, le dau lacrimile, primesc 
răspunsuri la probleme de viaţă ce-i chinuie, îşi simt întreg organismul 
vibrând sau au senzaţii puternice în creştetul capului, furnicături în 
palme şi degete, se simt înălţaţi sufleteşte ca într-o biserică. Chiar şi cei 

mai puţin sensibili au o stare plăcută şi pot să-şi dea seama că, după 
iniţiere, viaţa lor tinde să se schimbe în bine. Impresiile ACORDAJULUI 
se prelungesc câteva zile, săptămâni, după care depinde doar de forţa 
minţii şi puritatea aurei, precum şi de perseverenţa lor pentru a păstra şi 
amplifica nelimitat binefacerile metodei. 

Scriind cele de mai sus am vrut să subliniem caracterul spiritual al 
Reiki-ului. Reikistul recunoaşte smerit că el este numai un intermediar 
între bolnav şi Sursa Vindecării. Nerevendicându-se ca religie, Reiki este 
o metodă practică de a aduce binele în viaţa noastră de zi cu zi. Scopul 
comun al religiilor, dacă înlăturăm învelişul lor doctrinar, este acelaşi: a 
curăţa oamenii de relele pe care le suportă, le gândesc şi le fac. Aceasta 
este şi finalitatea Reiki-ului, la toate nivelele sale de instruire (vindecarea 
cu palmele, transmiterea energiei la distanţă în diverse scopuri benefice, 
profesorat, măiestrie). 

ACORDAJUL REIKI reprezintă cu adevărat primirea unui har 
vindecător al trupului şi psihicului. Cine a simţit nemijlocit puterea sa 
înţelege mai profund şi alte aspecte spirituale. Să lărgim, aşadar, 
orizontul discuţiei... 


ACORDAJUL ÎN CĂILE INI ŢI ATI CE 

îndrăznim să definim INIŢIEREA SPIRITUALĂ, în general, ca fiind 
„legătura permanentă cu o anumită Sferă de energie, sau Entitate Divină, 
prin care omul manifestă puteri neobişnuite, primite exclusiv de la acea 
Forţă”. în orice religie sau grupare spirituală serioasă survine un moment 
crucial, sau mai multe, când discipolul primeşte un ACORDAJ la Forţele 
generatoare şi protectoare ale acelei căi sau metode spirituale. Poate fi o 
iniţiere în practicarea unui ritual sau în rostirea unei invocaţii, mantre, 
rugăciuni ş.a. Efectele suprafireşti vor fi slabe dacă superiorul (maestru, 
guru, frate etc.) nu „transferă puterea” în novice. Sunt sortite derizoriului 
tehnicile magice luate din cărţi sau furate de aiurea, fără secretele 
esoterice. Or, cheia supravieţuirii unei tradiţii mult timp după moartea 
întemeietorului său este ACORDAJUL. Prin el, practica dă rezultate 
rapide, prestigiul mişcării se întăreşte şi sunt atraşi noi aderenţi. 

Trebuie să spunem că nu întotdeauna calea iniţiatică este şi profund 
benefică. în lume există o diversitate de iniţieri, pentru orice gust, interes 
şi orientare morală. Spre exemplu, magia neagră, satanismul apelează la 
acordaje energetico-informaţionale extrem de periculoase atât pentru 
discipol, cât şi pentru restul oamenilor. Cosmosul are zone benefice, dar 
şi zone malefice. De la acestea din urmă îşi trag puterea vrăjitorii, 
lucifericii. Blestemăţiile lor n-ar trebui subestimate, ignorate sau 
încurajate prin pasivitatea oamenilor de bine ! 

în Tainele Creştine regăsim, de asemenea, ACORDAJE, dar specifice 
religiei. Un preot nu are puterea de a sluji fără binecuvântarea 
superiorului său (maestru iniţiator), dată prin ritualul (acordajul) de 

hirotonisire. Evenimentul cel mai important pentru orice credincios este 
botezul (acordarea la Energiile Cristice). Şi exemplele pot continua. 

O situaţie aparte prezintă acel curios nesăbuit care urmează în 
paralel căi operând cu energii incompatibile între ele. în corpul 
nefericitului are loc o confruntare cumplită între cele două forţe 
antagonice. El va acuza adesea indispoziţii fizice şi psihice. De pildă, 
cineva botezat creştineşte în regulă aderă la o metodă ocultă care 
pretinde jertfe animale. Contradicţia este evidentă. Urmarea? Destul de 
curând va rupe în fapt cu una din cele două căi. Cealaltă alternativă: o 
îmbolnăvire psihică gravă. 

întâlnim nenumărate doctrine şi învăţători de tot felul. Fiecare cu 
stilul şi secretele sale. Unii - slujitori sinceri ai lui Dumnezeu, alţii - 
profitori şi perverşi. Credinţele sunt expuse atrăgător, amatorii aleg. 
Semeni de-ai noştri migrează către un cult diferit de cel în care s-au 
născut, ori îşi găsesc zeităţi sau persoane carismatice pe care să le adore 
„în numele Domnului”. Dincolo de explicaţia psiho-sociologică şi cea 
privind competiţia dintre religii, secte, organizaţii, ar mai putea exista 
una, nebănuită: aceea că ACORDAJUL primit iniţial de credincios nu a 
reuşit, deci calea îi este, dacă nu închisă, cel puţin nesatisfăcătoare. 
Adoptarea unei alte forme spirituale este una din soluţiile la criza şi 
căutarea sa devoţională. 

în concluzie, să reţinem importanţa primordială a Maestrului pentru 
calea spirituală benefică pe care o promovează. Prin învestitura 
tradiţională primită, la rândul său, de la alţi maeştri, el are puterea de a-i 
pune pe discipoli pe aceeaşi cale de dezvoltare personală. Nefiind 
întotdeauna un sfânt, el poartă totuşi un har unic, cu care poate face mult 
bine oamenilor... 

1999 

AM DESCOPERIT „REIKI PARALEL" 


Mulţumită cărţii „REIKI MODERN”, de Dumitru Hristenco, am 
putut afla informaţii interesante despre alte sisteme moderne de Reiki. în 
ultimii ani au apărut zeci de şcoli care, profitând de notorietatea 
cuvântului „Reiki”, şi-l adaugă la denumire, ca să capteze curioşii. 
Mărturisesc că, practicând Reiki Tradiţional Usui (Usui Shiki Ryoho), m- 
am convins 100% de eficacitatea şi binefacerile acestei iniţieri. Plecând 
de la această bază fermă, îmi dau cu părerea despre cele citite în cartea 
maestrului Hristenco. 

îmi voi îndrepta privirea critică asupra şcolii Reiki Tera Mai , căci m- 
au frapat simbolurile folosite, ca şi unele afirmaţii ale iniţiatorilor ei. 

în primul rând, asupra „entităţii înalt evoluate” care i-a sugerat 
fondatoarei să modifice - în mod repetat - iniţierile originale de Reiki, se 
ridică un mare semn de întrebare în privinţa faptului că ar fi ştiut ce face 
de la bun început. Adică, numai „înaltă” nu era acea entitate. 

în al doilea rând, faptul că acel ghid spiritual susţine că Reiki 
original este o energie „elementală legată de pământ”, ea adăugându-i 
ulterior iniţieri în celelalte elemente (apă, foc, aer), arată că, de fapt, noul 
sistem lucrează cu energii inferioare. Aşa stând lucrurile, este evident că 
adăugarea numelui de „Reiki” (care înseamnă „energie divină 
universală”) acestui nou sistem nu e decât o impostură... 

în al treilea rând, în legătură cu forma grafică a simbolurilor, am 
observat că simbolul CKR se trasează în oglindă faţă de varianta Usui, al 
doilea este identic ca formă cu SHK, al treilea este inspirat din HSZSN, 
iar al patrulea, din DKM. Ele au însă alte semnificaţii în Tera Mai! De 
exemplu, primul se spune că foloseşte la „concentrare” (în loc de acces la 
sursă), iar al treilea, la „accesul la sursa de energie universală” (în loc de 
transmiterea energiei la distanţă). 

Avem tot dreptul să suspectăm o crasă lipsă de imaginaţie a 
spiritelor (sau oamenilor) care au creat acest sistem. Chiar aveau nevoie 
să se legitimeze folosind lucruri deja cunoscute în alte contexte?! De ar fi 
doar asta, încă ar fi bine. Dar este chiar mai mult: o suprascriere şi 
desacralizare a semnificaţiei originale a simbolurilor respective. Iar 
practicantul, când trasează simbolul, ce sens îi mai dă, că este deja 
buimăcit de semnificaţiile diferite?! 

Practicanţii de Karuna Reiki afirmă că şi celelalte simboluri Tera 
Mai seamănă cu cele din iniţierea Karuna, dar „energiile se simt diferit”. 
Este normal ca energiile să se simtă diferit, fiindcă sunt cu totul altele 
decât cele din Reiki original! Se accesează, de fapt, o sursă cu totul 
diferită (poate chiar opusă), ale căror efecte pot părea, eventual, mai 

puternice (fiindcă sunt mai grosiere), cu urmări impredictibile şi în 
biocâmpul practicantului de Tera Mai. 

Este relevant faptul că simbolul principal CKR se trasează INVERS 
decât în iniţierea originală Usui. Acea pretinsă „entitate înaltă” mi se pare 
teribil de lipsită de originalitate. Oare se terminaseră liniile şi curbele?! 
Mai degrabă consider că a compus o pastişă batjocoritoare la adresa 
autenticului Reiki. Aşa procedează spiritele luciferice : imită formele 
concepute de Divinitate, denaturându-le pe ici, pe colo şi încărcându-le 
cu răutatea lor specifică. 

în mod special INVERSAREA simbolurilor sfinte este preferată de 
satanism (amintiţi-vă de crucile şi pentagramele întoarse cu capul în 
jos!). 

Risvan Rusu scrie în „Dicţionar de simboluri” că «Cho Ku Rei în 
varianta inversată se foloseşte pentru a extrage lumina dintr-un obiect, 
situaţie sau persoană», deci, evident, are un efect CONTRAR simbolului 
Reiki original. 

Să nu uităm că spiritele luciferice au căpătat destulă ştiinţă 
spirituală ca să o folosească acum în astfel de „iniţieri”, dar scopul lor 
final nu este binefacerea oamenilor, ci de a denigra Marea Operă a lui 
Dumnezeu, proslăvind, în schimb, „meşteşugul” îngerilor căzuţi. Abia 
acum am înţeles pe deplin câtă dreptate avea spiritul lui Mikao Usui, 
când afirma, într-o comunicare telepatică cu mediumul Nina Petre, în 
1998: „atunci când secretele Reiki ajung în mâna unor detractori, ei le 
pot transforma în alte simboluri, uşor modificate, dar cu rea intenţie, 
pentru a fi folosite în scopuri egoiste şi la bunul plac al unora”\ 

Acum, dacă stăm strâmb şi gândim drept, cei care ajung să 
primească astfel de iniţieri dubioase, dacă nu chiar malefice, probabil că 
le şi merită! Majoritatea aleargă după reţete magice prin care să 
manipuleze oamenii după bunul plac, nefiind interesaţi de transformarea 
lăuntrică întru Dumnezeu. Cine caută doar soluţii rapide la problemele 
cotidiene, nu şi înţelepciunea divină, aceştia vor fi atraşi ca muştele de 
promisiunile mincinoase ale căilor de „ Reiki Paralel ”. Le spun aşa, 
fiindcă nu se intersectează cu scopurile nobile ale Reiki-ului tradiţional 
descoperit de Mikao Usui. La fel de bine le putem spune „Cacealma 
Reiki” sau „Lucifer Reiki”, căci seamănă ca formă, dar diferă 
fundamental pe fond. 

Multe noi sisteme de Reiki au apărut de niciunde, pe aceeaşi reţetă 
de succes şi anume „prin revelaţie”. Dar cine le garantează beneficitatea? 
Doar timpul le va certifica sau nu. Oricum, cred că azi avem mai multe 
sisteme decât mari maeştri!... Indubitabil este că cei care neagă, 
minimalizează sau batjocoresc moştenirea lăsată omenirii de Mikao Usui 
nu au nicio legătură cu spiritul Reiki-ului şi nici cu energia universală, 
venită de la Dumnezeu. 

în tratamente se pot folosi şi energii care NU vin direct de la 
Dumnezeu, având o anumită eficienţă locală, dar şi cu efecte secundare 
compromiţătoare. Din păcate, oamenii nu au suficient discernământ 

spiritual, intuiţie şi minima rezervă de a nu se arunca cu capul înainte în 
orice fel de iniţiere poleită cu aur contrafăcut! Partea bună este că, odată 
ce te îndoieşti de efectele practicii, poţi renunţa la ea, pur şi simplu, 
încetând astfel să mai fii un releu pentru acea energie prezumtiv nefastă. 
Doar ai pierdut nişte bani, timp şi energie. (Desigur, în unele cazuri poate 
că trebuie să faci eforturi pentru a te descotorosi de entităţile ce s-au lipit 
de tine, cu acordul tău, dar acum nu mai vor să te părăsească...) 

Unii îşi fac colecţii de diplome esoterice, bune de pus în vitrină, dar 
care nu îi ajută cu nimic. Ba chiar le creează şi mai multă confuzie despre 
ce au de făcut în viaţă. Mai bine puţin şi bun! Iniţierile nu au valoare în 
sine, decât dacă sunt urmate de experimentarea personală. Numai 
practica îl face pe maestru. 

Recomand cititorului descumpănit să aibă încredere în calea de 
Reiki tradiţional Usui. fiindcă este şi eficient, şi, mai ales, benefic. L-am 
verificat personal, după ce am primit iniţierea de la maestrul Dumitru 
Hristenco. 


AUTOSUGESTIE ŞI WISHFUL THINKING 

Dacă tot veni vorba despre Reiki, iată o problemă interesantă, care 
nu merită a fi trecută cu vederea. 

întrebare : Atunci când adeptul trimite energie la distanţă cu 
ajutorul simbolurilor Reiki, oare nu este vorba despre autosugestie sau 
„wishful thinking”? Cei care cred în Reiki vor avea impresia că lucrurile 
se petrec într-un anume fel pentru că aşa le-au programat ei, deşi cauzele 
ar putea fi cu totul altele, absolut banale... 

Răspuns : Din fericire, Reiki este o metodă adaptată scepticismului şi 
slăbiciunii mentale a omului civilizat! Funcţionează automat, doar pe 
baza iniţierii. Totuşi, fiind tot o metodă parapsihologică, nu poate face 
abstracţie de mecanismele psihice implicate în acest domeniu sensibil. 
Diferenţa dintre un începător şi un maestru Reiki o dă şi cunoaşterea şi 
aplicarea intuitivă a regulii pe care o voi dezvălui în continuare. 

Pentru a lămuri această chestiune importantă în tot esoterismul 
(ştiinţa religioasă iniţiatică), nu numai pentru Reiki, voi folosi o schemă 
simplă. 

Putem considera MINTEA ca având două laturi complementare: un 
aspect receptiv, yin, şi altul emisiv, yang. 

- Inteligenţa analitică ţine de aspectul yin, cu care mintea primeşte 
informaţii externe, gânduri, percepţii din realitatea înconjurătoare (nu 
numai cea fizică, ci şi cea a subtilă), pe care le ordonează şi le combină. 
Pentru a fi eficientă, analiza trebuie să fie rece, obiectivă, neutră . Altfel, 
ar produce în mintea omului o distorsionare a realităţii. 

- Ceea ce numim „putere mentală” ţine de aspectul yang al minţii, 
fiind un flux de energie trimis de minte în exterior. Aici putem încadra 
puterea hipnotică, dar şi autosugestia ori credinţa. 

în acest aspect, nimic nu este „neutru” ! Fie apare o autosugestie 
pozitivă , fie una negativă . Scepticismul, rezerva, îndoiala se traduc aici 
prin autosugestie negativă, având un efect de frânare şi chiar de blocare a 
emisiei în sensul dorit. (în practica parapsihologică, se foloseşte emisia 
mentală în mod conştient şi educat .1 

în esoterism, acest efect se numeşte conflictul dintre voinţă si 
dorinţă, din care iese mereu învingătoare dorinţa. „Voinţa” semnifică 
intenţia conştientă de a realiza ceva, iar „dorinţa”, sugestia subconstientă 
dată emisiei mentale: fie pozitivă, amplificatoare, fie negativă, 
distructivă. Dacă este negativă, înseamnă că a apărut acel conflict intern 
ce împiedică realizarea. 

în concluzie, acţiunea parapsihologică este o emisie mentală (yang) 
ce trebuie însoţită de o autosugestie pozitivă (+). Abia apoi urmează feed- 
back-ul sau analiza rezultatelor, care este un proces receptiv (yin), ce 
trebuie să fie cât se poate de obiectiv şi sceptic (am obţinut ce mi-am 
dorit? rezultatele mi se datorează mie sau întâmplării? ş.a.m.d.). 

Dacă am proceda invers, efectele ar fi, desigur, nedorite. Astfel: 

- Acţiunea parapsihologică, produsă cu îndoială, ar da un rezultat 
slab sau niciunul. 

- Analiza, neobiectivă ori emoţională, ar distorsiona realitatea. în 
acest caz apare aşa-zisa „ wishful thinking ” (gândirea deziderativă), care 
nu este totuna cu autosugestia (în sensul dat de noi mai sus). 

în cadrul modelului amintit, putem spune că o acţiune mentală 
corect executată constă dintr-un: 

1) Scop stabilit de „voinţă”, care trebuie să fie alimentat energetic de 
„dorinţă”, în vederea unui rezultat eficient. 

Există cel puţin două posibile deviaţii de la normal. 

2) în acţiunea mentală ineficientă, „dorinţa” nu alimentează scopul, 
ci i se opune, prin autosugestie negativă . Am explicat mai sus acest fapt. 
(Totuşi, se poate ca, uneori, subconştientul să fie mai înţelept decât 
conştientul şi atunci oprirea unor acţiuni încă din start să fie salutară...) 

3) în gândirea deziderativă , „dorinţa” (emoţiile, prejudecăţile) 
stabilesc scopul, iar „voinţa” (raţionamentul) o slujeşte. Aceasta este 
„wishful thinking”: o distorsiune perceptivă sau o eroare logică sau 
respingerea iraţională a argumentelor. 

Iată şi reprezentarea grafică a celor 3 procese distincte: 

1 ) 

Acţiune 

îndeplinită 


Voinţă 



2 ) 

Acţiune 

ratată 


Voinţă 



3) 

„Wishful 

thinking” 


Figura: Relaţia dintre Voinţă şi Dorinţă 


9 iulie 2012 

REIKI WU-WEI 


Golul sau Tao înseamnă deplina libertate 

Cea mai înaltă stare a minţii, în budism, este cea de Gol sau Vid 
(sanscr., shunyată). Denumirea este înşelătoare, iar teologii altor religii 
au jubilat, acuzându-i pe budişti să zeitatea lor supremă este Nimicul 
steril sau că sunt atei. Nimic mai fals. Budismul numeşte Gol sau Vid 
metafizic acea stare absolută „golită” de caracteristicile obişnuite, aflată 
mai presus de dualitate şi relativitate. E o stare „golită” de cuvinte ce ar 
putea-o descrie, „golită” de obiecte şi fiinţe, dar totuşi atât de plină şi 
completă, încât i-a uimit până la lacrimi pe toţi înţelepţii care au atins-o. 

în taoism, această stare supremă e numită Tao. Taoiştii au încercat 
definirea sa prin noţiuni simultan opuse, care sfârşesc inevitabil prin 
buimăcirea raţiunii. Exprimarea taoistă, ca şi cea din budismul Zen, este 
antinomică, paradoxală şi la fel de neînţeles. 

Să încercăm totuşi o înţelegere parţială! Golul sau Vidul metafizic 
poate fi oarecum asemănat cu spaţiul obişnuit. Spaţiul permite obiectelor 
să se mişte în el, le oferă această LIBERTATE. Similar, dar la o scară 
universală, Golul {shunyată) oferă un potenţial infinit de libertate. Cu 
alte cuvinte, în starea supremă simţi libertatea de a face orice **, ceea ce 
este imposibil în lumea manifestată, îngrădită de legi şi reguli. Putem 
numi această stare ABSOLUTA LIBERTATE (A.L.), sau AL-Dumnezeu*. 

Sufletul care ajunge în acel plan existenţial se simte infinit de 
generos, plin de fericire, dornic de a-şi dărui ajutorul plin de compasiune. 
Simte atunci dorinţa de a dărui fiinţelor toată energia sa purificatoare, 
puternică. Nu doar ca răspuns la rugăciuni, ci continuu, Starea supremă 
îşi trimite toată puterea binefăcătoare fiinţelor Creaţiei. 

* Creştinii sunt învăţaţi să îl descopere pe Dumnezeu ca pe o Persoană, 
pentru că are sentimente de compasiune, inteligenţă şi îşi oferă cu generozitate 
Harul. Budiştii şi taoiştii l-au experimentat pe Dumnezeu ca fiind o stare 
mentală, impersonală, denumită Gol. Ei au transmis această învăţătură 
tradiţională urmaşilor. Pentru a concilia şi unifica cele două perspective 
diferite asupra aceleiaşi Realităţi, propun aici denumirea de „AL-Dumnezeu”. 

** A face orice nu înseamnă a face Binele şi Răul! Ceea ce provine din 
starea supremă nu poate fi decât BUN în înţelesul creaturilor. Dumnezeul 
Absolut este mai presus de binele şi răul pământesc, dar nu Dumnezeu a creat 
Răul şi nici nu îl admite în sfera Sa. Filosofic vorbind, există un bine şi un rău 
relative la interesele noastre personale, dar mai există un Bine şi un Rău 
absolute, clar definite de legile universului. 

Orice creează Dumnezeu este BUN pentru creaturi. Orice i se opune în 
lumea creaţiei, este satanic, chiar sub pretexte de genul „Să ne fie şi mai bine!” 
„Să ducem binele la extrem!”. Acolo nu e vorba de Bine. Binele divin este 
însoţit mereu de moderaţie, de calea de mijloc, de armonia dintre părţi. 

AL-Dumnezeu susţine viaţa în univers 

Asta face în realitate AL-Dumnezeu: îşi trimite energia sa universală, 
purificatoare, care întreţine viaţa, către toate ungherele universurilor. în 
permanenţă, fără pauze, într-o cantitate constantă şi suficientă, dintr-o 
generozitate fără limite. 

Cum se face atunci că la noi ajunge prea puţină? Dacă ar fi 
suficientă, viaţa ar fi de io ori mai lungă, ar lipsi bolile, supărările ar fi 
superficiale şi uşor de trecut, traiul ar fi mult mai plăcut şi fără stres, cum 
era în Grădina Edenului. Este clar că ceva intervine pe traseul de la AL- 
Dumnezeu la om. 

Planeta e înconjurată de nori întunecaţi invizibili, iar oamenii au în 
aură nori negri sau cenuşii. Aceste impurităţi sunt blocajele care se 
interpun în calea energiei binefăcătoare (Reiki, Sfântul Duh etc.) venite 
de la Divinitatea Supremă. De asta e viaţa noastră grea sau urâtă, dificilă 
sau dureroasă: din cauza acestor obstacole obiective existente 
pretutindeni în noi şi în jurul nostru. 

Aceste obstacole au fost create tot de către oameni, de-a lungul 
timpului istoric, prin „păcatele” lor (acţiuni contrare Legilor Divine care 
guvernează Universul). în budism, ele se numesc acţiuni „nejuste” sau 
incorecte (aducătoare de suferinţă, în virtutea legii cauzei şi efectului). 
Cum totul este „material” în Univers, orice gând sau emoţie se 
materializează cumva, orice faptă sau comportament lasă urme mai mult 
sau mai puţin vizibile. Iar tot ce NU urmează liniile Armoniei Divine 
capătă culori închise, cenuşii, negre, neplăcute estetic. Aceste energii 
inferioare se coagulează (pe principiul „ceea ce se aseamănă, se adună”) 
şi devin compacte, mai greu de dispersat de energia alb-strălucitoare 
venită de la AL-Dumnezeu. 

Este nevoie de oameni puternici care să strângă lumina divină în 
fascicule laser. Ei se numesc sfinţi, maeştri, învăţaţi, înţelepţi, iniţiaţi, 
aleşi ai Domnului. Sunt nişte „relee” divine, preluând energia alb- 
strălucitoare perfectă, redirecţionând-o, chiar amplificată, către oamenii 
din apropierea sau depărtarea lor. Astfel reuşesc ei să penetreze armura 
păcatelor cu care suntem toţi încătuşaţi, îmbunându-ne traiul şi 
caracterul într-o oarecare măsură. 

Se spune că unicitatea şi măreţia prezenţei pe Pământ a 
Mântuitorului Isus au constat în faptul că El a reuşit să spargă mari breşe 
printre norii energetici care înconjurau planeta, deschizând astfel o nouă 
eră spirituală pentru întreaga omenire, o şansă în plus pentru fiecare om 
de a se îmbunătăţi, (la asta s-ar referi citatul «Fiara pe care ai văzut-o 
era şi nu mai este...» - Apocalipsa 17:8) 

De aici, unii au concluzionat, absolut greşit, că toţi cei care îşi spun 
„creştini” sunt deja mântuiţi, putând omite efortul personal de 
optimizare prin fapte şi atitudini... 

Principiul fundamental în Reiki 

Relee divine încearcă să fie şi chiar reuşesc practicanţii de Reiki 
tradiţional (linia fondatorului Usui). Şi ei mediază, la început mai 
modest, retransmiterea energiei venite de la AL-Dumnezeu. 

Este însă foarte importantă recomandarea fermă primită la iniţierea 
în gradul II: „ Trimite energia Reiki spre BINELE SUPERIOR al 
destinatarului ales de tine! ” Aceasta este cheia succesului şi ceea ce 
diferenţiază Reiki tradiţional de alte feluri de „Reiki” inventate ulterior 
sau de toate formele de magie. Din nefericire, ca orice lucru foarte bun, 
este dificil de pus în aplicare şi chiar de priceput. 

Când trimiţi energie universală (numită şi Reiki) gândind că este 
spre BINELE SUPERIOR al ţintei tale, înseamnă că te fereşti să amesteci 
şi intenţiile tale omeneşti. Doar aşa poţi păstra puritatea iniţială a 
energiei Reiki (numită energie neinformată). Este un fel de 
binecuvântare foarte eficientă. Orice gând egoist***, adăugat de tine în 
mod inconştient sau voluntar, va coborî automat vibraţia energiei emise 
(numită acum energie informată). Ceva-ceva tot se păstrează, dar nu mai 
este energia pură originară. 

*** Poate fi un gând egoist şi cel de a vindeca respectiva persoană. 
Dacă ţi-a plătit şedinţa de tratament Reiki, te simţi obligat s-o 
recompensezi prin ceea ce se aşteaptă: îmbunătăţirea sănătăţii sale. Ai 
dorinţa omenească de a o face bine. Numai că aceasta ar putea veni în 
contradicţie cu BINELE SĂU SUPERIOR, care ar putea-o obliga la 
suferinţă psihică sau trupească, spre „arderea karmei” spiritului său. 

Este deci necesar, în primul rând, ca terapeutul Reiki să aibă 
descopere semne sau să primească indicii dacă este cazul să intervină cu 
Reiki asupra acestui pacient, iar în al doilea rând, să acţioneze cu 
detaşare şi cu încredere în beneficitatea energiei universale. Reiki 
autentic presupune un discernământ spiritual, căci el nu este (doar) o 
terapie energetică standard, precum acupunctura. 

Mare Maestru de Reiki este cel care reuşeşte să se detaşeze perfect 
de actul terapeutic, interesat fiind de vindecarea holistică. adică de 
purificarea întregului sistem trup-suflet-spirit al celui aflat în grija sa 
temporară. Transmiţând astfel energia Reiki originară, nemodificată de 
intenţii omeneşti urgente (în afară de dorinţa de inundare masivă cu 
energia DIVINĂ, a BINELUI, a DUHULUI SFÂNT), ea va opera 
transformări la toate nivelele energetice şi în ritmul propriu pacientului. 
Cei care forţează efecte spectaculoase nu sunt Maeştri Reiki, ci poate 
vraci ori şamani. 

Trimiterea energiei în mod detaşat nu înseamnă deloc lipsa unor 
efecte evidente, ci doar că acestea ar putea diferi de ceea ce ne aşteptăm 
cu toţii. Orice transmisie de energie Reiki este însoţită de efecte 
minunate, mai rapide sau mai lent observate, fiindcă ce vine de la 
Dumnezeu aduce întotdeauna succes şi binecuvântări. 

Calea spirituală Reiki Wu-wei 

Prin urmare, un practicant de Reiki autentic trebuie să nu adauge 
propriile intenţii, ci să emită energia divină în starea sa originară, aşa 
cum a primit-o, spre BINELE SUPERIOR al fiinţei care o primeşte. 

în fond, această recomandare este identică cu ceea ce prescrie 
dificila Karma-voga : „ Acţionează în permanentă detaşat de fructele 
acţiunii tale, consacrăndu-le dintru început Divinităţii!” 

Mai detaliat, cum scria Annie Bessant: «Să faci bine de dragul binelui, nu în 
nădejdea unei răsplate. Să lucrezi de dragul muncii şi nu cu speranţa de a-i vedea 
urmările. Să te pui în serviciul lumii pentru că o iubeşti şi nu poţi face altfel. 
Gândeşte-te cum ai face un lucru dacă ai şti că Maestrul ar veni imediat să-i vadă; în 
acest fel trebuie să-ţi îndeplineşti munca.» (citat din „La picioarele maestrului’) 

Şi este acelaşi lucru cu principiul taoist Wu-wei (non-acţiunea, 
acţiunea naturală, sincronicitatea continuă), respectiv a acţiona fără 
luptă, fără efort, în profunda pace a minţii (similar cum apa curge fără 
efort, prin grija legilor invizibile ale gravitaţiei). Aceasta este o fază înaltă, 
greu de atins, specifică doar marilor maeştri din orice cale spirituală 
(Reiki, yoga, taoism, budism, creştinism etc.) sau acelor spirite angelice 
întrupate, nativ pure. 

O acţiune Wu-wei exemplară găsim şi în Noul Testament. Maestrul 
Isus i-a spus femeii vindecate după atingerea hainei Sale „Credinţa ta te- 
a mântuit!” (Marcu 5:25-34). Isus era un releu perfect pentru energia 
Divină, iar femeia a atras-o, fără voinţa sau cunoştinţa Nazarineanului. 
Aşa se comportă, automat, energia divină atunci când este disponibilă cu 
generozitate şi, mai ales, fiind dorită cu disperare. Maestrul nu trebuie să 
facă mare lucru, ci doar să fie deschis curgerii netulburate a energiei 
Reiki prin sine. (în alte cazuri, Maestrul poate interveni cu multă ştiinţă 
şi forţă spirituală, pentru a realiza adevărate miracole, care altfel nu s-ar 
ivi de la sine.) 

Să luăm o situaţie comună printre reikişti: vrei să tratezi un membru 
apropiat al familiei tale (soţ, copil, părinte). Ca om obişnuit, gândeşti că 
vrei neapărat să-i dispară boala şi suferinţa. Ce ar însemna ca acest 
pacient special să NU se vindece, în virtutea „binelui superior”?! 
Chinurile sale vor continua, măcinându-te şi pe tine, neputinciosul. Mai 
mult, dacă tu, ca om foarte apropiat şi care vrei să-l ajuţi, vei fi obligat să 
suferi alături de el, pentru „arderea karmei” împreună, eşti gata pentru 
sacrificiul de sine?! 

Iată deci ce dificultăţi nebănuite pot apare pe drumul către măiestria 
în Reiki. Adevăratul Reiki este si o cale spirituală (numită aici „Reiki Wu- 
wei”), iar profesorul trebuie să sublinieze acest lucru dacă şi elevii au 
intenţii serioase. De aceea, este de mare folos incursiunea teoretică şi 
practică în alte căi spirituale autentice, ceea ce mulţi maeştri deja fac. 

Recomandarea de a transmite energie spre BINELE SUPERIOR al 
primitorului contrazice modul nostru natural de a acţiona. întotdeauna 

făurim întâi în minte cu acurateţe planul, scopul şi apoi trecem la 
realizare. Chiar şi tehnicile parapsihologice ori magice prescriu să ne 
fixăm bine în minte obiectivul, pentru a avea succesul dorit. în schimb, 
principiul Wu-wei aplicat în Reiki pare că, dimpotrivă, ne obligă să 
acţionăm fără a şti ce vom obţine. Nu ar fi mai simplu să spunem o 
rugăciune, pur şi simplu, fără atâtea complicaţii?! 

„Dacă e cu putinţă, rezolvă asta cum îţi cer, Doamne! Dacă nu, 
facă-se Voia ta!” 

Răspunsul este că Reiki Wu-wei este realizat cu smerenia rugăciunii, 
dar cu forţa si ştiinţa iniţierii . Reiki este o rugăciune, dar una specială: nu 
ne rugăm LA Dumnezeu, ci ÎN Dumnezeu (cum i-a sugerat maestrul 
Yogananda unui discipol 2 s). Iniţierea în Reiki ne oferă o Putere pe care 
nu o aveam înainte. Abia după ce primim acest har, devenim „relee” 
pentru energia divină. Desigur că, la început, nu putem controla tot ce se 
întâmplă, ci mai mult asistăm uimiţi la fenomene interesante, iar uneori 
miraculoase. Numai exersând, ajungem să înţelegem ce facem, până când 
vom atinge, la un moment dat, pragul măiestriei. 

Marii şi rarii maeştri sunt conştienţi de transformările din sistemul 
trup-suflet-spirit ce se petrec la sosirea energiei Reiki şi înţeleg 
restricţiile karmice concrete. Aceşti Maeştri nu mai sunt simpli reikişti, ci 
au devenit canale divine universale, care au dreptul şi înţelepciunea 
divină de a realiza chiar minuni autentice - sunt Sfinţi şi îngeri printre 
oameni. 

Fiind atât de greu de urmat, ar fi prea mult să cerem reikistului să 
aplice Reiki Wu-wei de la început. Totuşi, prin studierea şi altor căi 
spirituale serioase, prin meditaţie şi reflectare individuală, practicantul 
se va apropia de înţelegerea acestui principiu celest şi va începe să-l pună 
în acţiune. De putut, se poate. 

SFAT PRACTIC: în Siberia, la aborigenii Koryak, şamanii se împart 
în două categorii: familiali (terapeuţi ai rudelor apropiate) şi 
profesionişti. Numai cei mai puternici şi mai avansaţi se încumetă să 
trateze orice client, (informaţie din „Calea şamanului - un ghid pentru 
putere şi vindecare”, de Michael Harner) 

Acelaşi lucru îl putem spune şi despre terapeuţii Reiki. Putem trata 
cu toată compasiunea şi gratuit colegi, prieteni, oameni oarecare. Astfel 
ne testăm puterile şi cunoaştem latura practică a Reiki-ului. Totuşi, 
puţini au şi vocaţia vindecărilor şi numai acestora le este recomandat să 
devină terapeuţi profesionişti folosind Reiki ori alte metode. 


27 iulie 2014 


2 3 http://paramhansayogananda.wordpress.com/experiente-cu-yogananda/roaga-te-in- 
dumnezeu/ 

8. HIPNOZA, MENTALISM, MAGIE 


HIPNOZĂ ŞI MENTALISM 


ETERICUL , SECRETUL HIPNOZEI 
(noţiuni esoterice) 

Savanţii contemporani au descoperit că spaţiul conţine o energie 
care îl umple complet - „energia vidului” sau „energia punctului zero” 
(fiindcă ea continuă să existe chiar şi la temperatura absolută de o grade 
Kelvin). Niciun loc nu este gol, ci este pătruns de acest câmp universal. 
Din el, cu metode potrivite, putem obţine oricâtă energie avem nevoie. 
Cu mult timp înainte, esoteriştii l-au numit planul sau câmpul eteric . 

în jurul şi în interiorul fiinţelor vii, câmpul eteric este bine 
structurat, dens şi foarte dinamic, purtând numele de corp eteric , prin 
care circulă energia vieţii (numită şi prana, ki, chi etc.). 

Ţesuturile fizice sunt impregnate cu ţesut eteric sau dublu energetic . 
Cel mai bine „irigat” cu fluid eteric este ţesutul nervos, cel mai slab „irigat 
eteric” fiind ţesutul osos. De aceea, pasele biomagnetice dau cele mai 
rapide rezultate asupra tulburărilor de nervi şi mai greu sau deloc asupra 
oaselor. 

Creierul este organul cel mai burduşit cu ţesut nervos, iar creierul 
eteric îl copiază în detaliu (sau invers!). în creierul eteric există şi mintea , 
care este un conglomerat energetic ce nu are un corespondent fizic 
observabil. în minte se găseşte conştiinţa sau conştientul - decidentul şi 
observatorul pe care îl considerăm a fi EU -1 nostru. 

Tot în planul eteric există şi memoria , o structură separabilă de 
minte. Amnezia apare când se întrerupe comunicarea minţii cu memoria. 

Volatilitatea multor funcţii cerebrale poate fi explicată tocmai prin 
caracteristica de fluiditate, de curgere a substanţei eterice. Funcţionarea 
creierului va trebui analizată în planul eteric pentru a fi corect înţeleasă. 

Se ştie că doar o mică parte din ceea ce percepe inconştientul ajunge 
la conştient. O problemă încă nedesluşită este că multe din aceste 
informaţii nu ajung pe cale senzorială la inconştient, ci nu se ştie cum. 
Explicaţia este următoarea: informaţiile ajung la creierul eteric prin 
câmpul eteric, care transmite nu numai senzaţiile fizice, dar şi cele 
inaccesibile fizic, precum şi gânduri, sentimente, care călătoresc pe căi 
mai subtile. 

Dacă avem un creier eteric, vor exista şi simţuri eterice sau 
energetice . De fapt, nu există decât simţurile energetice!... Senzaţiile vin 
pe canalele eterice care, în mod obişnuit, sunt suprapuse cu nervii 
senzitivi fizici. De exemplu, cu toţii vedem cu ochii, unde se găsesc nervii 
senzitivi (conurile şi bastonaşele retinei). însă în anumite condiţii 
experimentale, deviind canalul eteric vizual, să zicem către palmă, am 

putea vedea cu mâna şi degetele (este fenomenul paranormal denumit în 
parapsihologic percepţie dermato-optică) . 

Mai mult, scoţând din alinierea cu corpul fizic o parte a dublului 
eteric, am putea să ne extindem un fel de tentacul eteric prin care să 
percepem realitatea de la distanţă. Prin acest fascicul am putea, de 
exemplu, să vedem ce se întâmplă de cealaltă parte a zidului (vederea 
eterică). Acestea nu sunt ipoteze, ci experimente confirmate şi 
reconfirmate! 

Ca o paranteză, în cadrul practicilor spirituale orientale se vorbeşte 
uneori despre TRANSFERUL UNEI ABILITĂŢI PARANORMALE de la 
Maestru la discipol. într-un astfel de caz rar şi incredibil, Maestrul degajă 
şi trimite o porţiune din energia eterică a creierului său spre creierul 
discipolului, care va ajunge exact în porţiunea responsabilă de 
performanţa paranormală. Din acel moment de Graţie, adeptul se 
trezeşte că poate manifesta aceeaşi capacitate uluitoare... 

în timpul somnului normal are loc o ieşire a întregului dublu eteric 
lângă trup, de unde se poate alimenta nestingherit cu energie cosmică 
regenerantă. în stare de veghe, când etericul este aliniat cu corpul fizic, 
accesul la energie este mai greoi, insuficient pentru o refacere completă a 
energiei pierdute peste zi. Pe timpul somnului, dublul eteric nu pleacă de 
lângă corp, iar mintea obosită nu percepe realitatea eterică decât într-un 
mod neclar, uneori sub aparenţa viselor. 

întărindu-ne creierul cu suficientă energie eterică, putem începe să 
distingem mai clar realitatea eterică de lângă noi, să ne controlăm visele 
( vise lucide) şi, în final, chiar să ne dedublăm. 

ALCOOLUL şi unele DROGURI pot ajuta uneori la separarea brutală 
a etericului de fizic, dar cu efecte nedorite şi PERICULOASE, căci mintea 
omului obişnuit nu are suficientă energie pentru a controla fenomenele 
ciudate ce apar. în plus, apare crunta dependenţă şi afecţiunile somatice 
conexe substanţelor ingerate, dintre care unele sunt ucigaşe. Mai bine 
lipsă de aşa ceva! 

Prin dedublarea eterică , unii oameni îşi desprind de trup un fel de 
robot eteric dotat cu toate simţurile, care poate vizita lumea eterică. 
Aceasta este un fel de dublură aproximativă a lumii fizice. S-ar putea 
spune că este o lume paralelă, fiindcă poţi face acolo acţiuni care nu se 
repercutează asupra vieţii fizice (vezi relatările lui Robert Monroe 2 4 ). 
Lumea eterică are o frecvenţă de vibraţie ceva mai rafinată decât creierul 
eteric; este ca şi cum am compara aerul cu pământul - poţi înălţa de la 
sol un balon care să plutească în aer ceva timp, după care va coborî 
obligatoriu pe pământ. 

Există mii de relatări (numai în SUA) ale unor persoane care susţin 
că au fost răpite de extratereştri. Cele mai multe sunt susţinute cu 
mărturii imbatabile obţinute sub hipnoză. Unii specialişti nu cred că 
fenomenul este real, ci dau vina pe sugestiile implementate involuntar de 


2 4 http://wWW.SCribd.com/doc/3O9O2456/Robert-Monroe-Calatorii-Extra-Corp-Or-Ale 

poveştile similare din mass-media. Ar fi un fel de epidemie psihică ce 
atacă subconştientul oamenilor mai influenţabili. Poate că unele cazuri 
au această explicaţie... Dar eu cred altceva. Poate că cele mai multe răpiri 
nu sunt fizice, mai ales când nu există probe concrete. în schimb, ar 
putea fi vorba de RĂPIREA CORPURILOR ETERICE ale victimelor. 
Astfel, totul se explică şi contradicţiile dispar. Operaţiile medicale asupra 
corpului eteric pot lăsa chiar urme fizice, reclamate de unii contactaţi. 

Deciziile robotului trimis în planul eteric le ia aceeaşi conştiinţă 
fizică umană, adică ceea ce numim EU sau EGO. 

însă MAI EXISTĂ UN DECIDENT în fiinţa psihică, cărora unii i-au 
spus subconştient sau inconştient . (Atenţie la sensul cuvintelor: 
inconştientul nu este deloc neinteligent şi nici lipsit de conştiinţă!) Acesta 
este pus în evidenţă nemijlocit în experimentele hipnotice . Cine altcineva 
decât subconştientul declanşează procesul hipnotic?! Căci mintea 
conştientă, dorind în mod natural să controleze realitatea, nu ar putea să 
manifeste, ea însăşi, fenomenele stranii precum halucinaţiile, amneziile 
etc. 

Prin prisma celor menţionate de noi cu alte ocazii, acest decident 
subconştient este cunoscut şi sub numele de minte astrală . 


DECIDENTUL SUBCONŞTIENT ÎN PSIHOLOGIE 

Faptul că mai există un decident subconştient, altul decât 
conştientul, a fost dovedit empiric de către Ernest Hilgard , un cercetător 
contemporan al hipnozei. întâmplător, acesta a remarcat existenţa unui 
.. observator ascuns ”, care intră în funcţiune când conştientul este sub 
sugestie hipnotică şi care este tot timpul atent şi perfect conştient. El este 
mereu acolo, ca un înger păzitor, privind tot ce se întâmplă printr-un fel 
de tunel. 

în viaţa curentă, cele două sisteme de control funcţionează 
permanent simultan, dar pe nivelele diferite specifice fiecăruia. în 
condiţii de hipnoză, putem intra în legătură şi pune în evidenţă 
„observatorul ascuns”, cel care supervizează întregul experiment hipnotic 
şi se asigură că subiectul nu face şi nu păţeşte nimic rău. 

Marele hipnoterapeut Milton Erickson subliniază respectul 
fundamental datorat subconştientului clientului, care deţine toate 
resursele necesare vindecării, fiecare persoană atingându-şi obiectivele în 
modul său propriu, nu după schemele terapeutului. în hipnoza 
tradiţională , inconştientul era asemănat cu un computer, căruia 
terapeutul îi introduce diverse programe. în noua hipnoză ericksoniană, 
inconştientul este solicitat ca o entitate superioară, depozitară a tuturor 
programelor posibile. Rezolvarea problemelor există deja în inconştient 
şi, prin terapie, ea prinde formă la nivel conştient. Soluţiile nu au fost 

utilizate până acum în mod automat din cauza limitelor puse de 
experienţele anterioare conştiente ale pacientului. 

Există o modalitate simplă şi directă a terapeutului de a comunica cu 
inconştientul clientului: prin semnalizare ideomotorie . Aceasta înseamnă 
că inconştientul clientului hipnotizat va răspunde cu DA, NU sau NU 
ŞTIU la întrebările terapeutului, în mod convenţional, prin mişcări ale 
degetelor, capului sau chiar prin mişcările unui pendul radiestezic ţinut 
între degetele subiectului! 

în acord cu Milton Erickson, Peter Francuch vorbeşte despre cele 
două minţi: mintea exterioară (conştientul) şi mintea interioară 
(subconştientul). «Mintea interioară cunoaşte perfect toate problemele 
clientului, motivul lor şi modul de rezolvare a lor, care este unic pentru 
fiecare individ în parte. Ştie totul despre omul respectiv şi ce fel de 
ajutor este necesar.» 

Iată şi câteva sfaturi pentru hipnoterapeuţi, din perspectiva sa, ceea 
ce pune în evidenţă şi mai clar cât de independentă şi înţeleaptă este 
mintea subconştientă. 

« - Când îi dai clientului sugestii, întotdeauna să verifici ce părere are mintea sa 
interioară, dacă le acceptă sau nu, dacă vrea sau nu vrea să le îndeplinească. Astfel, 
accentuezi pe libertatea ei de alegere, iar dacă răspunde afirmativ, mintea interioară 
se va angaja să coopereze şi să-ţi îndeplinească sugestiile. în cazul unui răspuns 
negativ, trebuie să găseşti ce este în neregulă cu ele, de ce nu au fost acceptate şi 
ce fel de sugestii sunt necesare în acest caz particular. 

- De asemenea, când începi să rezolvi o problemă, întreabă mintea interioară 
dacă clientul este gata să abordeze acea problemă, să scoată la lumină cauza din 
spatele ei şi să scape de ea. 

- Când consideri că ai terminat de lucrat asupra unei probleme, verifică întâi 
dacă mintea interioară consideră şi ea că problema a fost rezolvată şi dacă clientul 
este gata să treacă la următoarea problemă. 

Aplicarea acestor proceduri de verificare este o regulă de bază a hipnozei 
spirituale .» 25 

Consider că acest principiu trebuie să stea şi la baza oricărei practici 
spirituale, care altfel s-ar baza doar pe autorităţi exterioare şi şi-ar 
formula scopuri fără atingere a esenţei individuale. DRUMUL SPRE 
SPIRIT TRECE PRIN SUBCONŞTIENT! 

Prof.dr. Ion Dafinoiu , psihoterapeut, scrie despre potenţialul 
extraordinar de transformare interioară pe care îl oferă simpla luare la 
cunoştinţă că există un decident subconştient : «Au fost pacienţi care mi¬ 
au spus, spontan, că momentul „convertirii” la doctrina inconştientului 
a fost cel mai important moment al terapiei prin hipnoză!» 

Suntem şi noi în consens, considerând că rândurile de faţă, ca şi 
celelalte articole pe care le-am scris, pot schimba în bine pe mulţi dintre 
cei care le vor citi... 


2 s http://www.hermes-press.com/francuchi.htm 

SCOPURILE HIPNOZEI 

Hipnoza poate fi utilizată în scop terapeutic, experimental şi de 
spectacol. 

Hipnoza EXPERIMENTALĂ este realizată, în cazurile cele mai 
fericite, de savanţi bine pregătiţi, în laboratoare de cercetare 
ultramoderne. în cazurile nefericite, diverşi amatori iresponsabili îşi 
găsesc victime printre colegi sau prieteni gata să-şi lase mintea la 
cheremul lor. 

Mai există o a treia posibilitate, ca unele persoane să se auto- 
hipnotizeze în diverse scopuri, pragmatice (de exemplu, pentru numere 
de mentalism) sau spirituale (stări de transă mistică). 

Hipnoza TERAPEUTICĂ este realizată de medici sau psihoterapeuţi 
atestaţi, iar utilizările ei sunt benefice pentru sănătatea psihică a 
pacienţilor. Uneori, chiar şi hipnoterapeuţii descoperă lucruri foarte 
interesante pe parcursul şedinţelor, care le pot schimba optica asupra 
lumii. Aşa s-a întâmplat cu unii actuali cercetători spirituali precum dr. 
Brian Weiss (vezi cartea „Multe vieţi, mulţi maeştri - o mărturie a 
reîncarnării”), dr. Michael Newton (vezi trilogia „Călătoria sufletelor”, 
„Destinul sufletelor”, „Viaţa dintre vieţi”) şi mulţi alţii. Hipnoza regresivă 
poate fi folosită pentru aducerea pacientului în trecutul său traumatizant 
recent, în copilărie sau chiar mai departe, până în vieţile anterioare ale 
spiritului sau între vieţile terestre... Aici deja vorbim de terapii spirituale. 
neomologate de medicina oficială. 

Putem adăuga şi hipnoza pentru optimizare în domenii precum 
sportul sau leadership-ul (pentru eliminarea emotivităţii în situaţii de 
concurs sau perfecţionarea însuşirii unor deprinderi etc.). 

Hipnoza de SPECTACOL este realizată asupra voluntarilor din 
public de către un operator experimentat şi talentat, care, lucrând la 
lumina reflectoarelor şi în gălăgia spectatorilor - deci în condiţiile cele 
mai grele - nu îşi poate permite tatonări sau erori. Hipnotizatorul de 
scenă trebuie să fie dotat cu anumite capacităţi paranormale, chiar dacă 
nu le poate explica sau declară că nu le are. 

Hipnoza de scenă oferă învăţăminte şi o distracţie pe cinste, dar 
poate avea uneori şi efecte negative . Ele au fost expuse, printre alţii, de 
Jeremy Wheeler, un fost hipnotizator 26 . 

Hipnoza clasică şi cea de scenă diferă ca scop . în plus, pentru 
hipnoza clasică, formală sunt necesare nişte condiţii diferite (un cabinet, 
linişte relativă, o voce calmă şi fermă a operatorului, fixarea privirii 
subiectului sau alte forme de inducţie hipnotică, colaborarea deplină 
dintre inductor şi indus etc.). Totuşi, în final se ajunge la acelaşi punct 
critic de sugestibilitate crescută şi subordonare a subiectului la cuvintele 
inductorului (nu şi la cele ale altor persoane!). 


26 http: //www.dangers-of-hypnosis .co.uk/hypnotist_dangers_of_stage_hypnosis .html 

Poate veţi fi uimiţi, dar se poate induce transa hipnotică şi în lipsa 
relaxării ! De exemplu, dervişii dansatori îşi autoinduc transa învârtindu- 
se pe loc. S-au obţinut experimental şi în laborator astfel de transe fără 
relaxare. O transă hipnotică hiperalertă se caracterizează printr-o 
tensiune sanguină şi atenţie sporite. 


HIPNOZĂ SAU MESMERISM? 

Ajunşi aici, trebuie să facem o diferenţă didactică între hipnotism şi 
mesmerism. Cuvântul mesmerism provine de la Franz Mesmer, medic 
vienez, care folosea „magnetismul animal” în vindecările sale. în 
principiu, vindecătorul mesmerian scoate din corp sau respinge fluidul 
vital al pacientului şi îl înlocuieşte cu al său propriu. Aşa procedează 
astăzi vindecătorii cu bioenergie . 

Putem folosi, prin extensie, cuvântul mesmerism pentru efectele 
spectaculoase realizate de „hipnotizatorii de scenă”, pentru a sublinia că 
ele sunt realizate prin talentul, munca şi energia eterică manipulată de ei. 
în cazul mesmerismului, subiectul are un rol secundar, efortul principal 
realizându-1 operatorul, cu ştiinţa lui. 

în schimb, hipnotizatorul (de la grecesul hipno - somn) induce 
subiectului un fel de somn special (prin metode clasice de tipul focalizării 
pe un stimul până la inducerea relaxării mentale şi corporale) şi anumite 
sugestii. în hipnoză, în cadrul interacţiunii inductor-indus, cel din urmă, 
subiectul, este cel mai important factor (el intervine cu imaginaţia, 
sugestibilitatea, încrederea, expectanţele sale etc.). 

Hipnoza are asemănări atât cu somnul, fără a fi somn, cât şi cu 
starea de veghe, fără a fi veghe, dar cele mai multe asemănări le are cu 
starea hipnagogică (dintre veghe şi somn), când în mod natural apar 
imagerii şi halucinaţii. 

La ora actuală nu se foloseşte aproape deloc cuvântul mesmerism şi, 
de exemplu, în limba engleză, deşi există verbul to mesmerize (sinonim 
cu to hypnotize ), veţi găsi doar sintagma „stage hypnosis”. 

Conform DEX, substantivul mesmerian provine din francezul 
mesmerien. Mesmerianul este un „adept al mesmerismului”, dar asta 
sună de parcă vorbim de o sectă!... De aceea, deşi încă nu apare în DEX, 
prefer cuvântul mesmerist, care sugerează o ocupaţie concretă, nu doar o 
credinţă. Mesmeristul a mai primit denumirea modernă de mentalist. 

Mentalistul canadian cu nume de scenă Messmer se autodefineşte ca 
fiind ,fascinator” şi recunoaşte că foloseşte şi transferul de energie 2 ?. 

Mentalistul britanic Derren Brown demonstrează în emisiunile sale 
TV cât de spectaculoasă este manipularea energiei eterice 28 . 

De reţinut: Mesmeristul (mentalistul) controlează foarte bine dublul 
său eteric si al subiecţilor săi . 


2 ? https://www.youtube.com/watch?v=mk 04 GyDIJyo 
28 https: //www.youtube. com/watch?v= dmVfHZgHM Uk 

TIPURI DE HIPNOZĂ 

Analizând mecanismele psihice implicate în hipnoză, ne vom opri 
asupra celor principale: auto-hipnoza şi mesmerismul. Consider că 
focalizarea cercetărilor viitoare pe înţelegerea acestora este esenţială. 

în funcţie de formele exterioare pe care le îmbracă, hipnoza poate fi 
de mai multe tipuri, dar în fiecare vom întâlni cele două mecanisme 
fundamentale amintite: 


1 

Autohipnoza involuntară sau automată. Este un fenomen comun, 
cotidian. îl întâlnim, de exemplu, în starea de reverie sau când privim un 
film artistic interesant sau lecturăm captivaţi o carte . Atunci suntem 
„absorbiţi” - uităm că e vorba de o simplă ficţiune şi ne lăsăm purtaţi de 
sugestiile autorilor. Lectura unei cărţi ne antrenează mai mult imaginaţia 
decât un film, creând-ne astfel o aventură interioară mai frumoasă. 

Unele persoane care practică anumite sporturi (de exemplu, jogging) 
intră spontan într-o stare de transă hipnotică, creierul lor eîiberând 
endorfine. Ele mărturisesc faptul că au devenit dependente de respectivul 
sport, neştiind însă cauza psihică. 

Pescuitul , prin fixarea ochilor pe firul undiţei, va duce la îngustarea 
atenţiei şi la o stare de transă, iar apoi la dependenţă de această ocupaţie 
autohipnotică. 

Cercetările în domeniu arată că efectul placebo a devenit mai 
puternic în ultimii ani (reacţia biologică pozitivă la un fals medicament, 
dar prezentat drept autentic de către medic). 

Mai există şi autohipnoza negativă, transa spontană a persoanelor ce 
suferă de depresie sau anxietate. 

Un alt exemplu nedorit este hipnoza de autostradă, care apare mai 
ales noaptea. Rulând pe şoseaua monotonă, şoferul obosit fixează cu 
privirea becurile maşinii din faţă sau doar şoseaua - iată condiţiile în 
care şoferul poate aţipi, adică intra în stare hipnotică involuntară şi 
necontrolată, cu urmări posibil tragice. 

2 

Autohipnoza voluntară . Omul foloseşte diverse metode verificate 
pentru a intra într-o stare modificată de conştiinţă. De exemplu: 
metodele de autosugestie, trainingul autogen, sofrologia, procedee de 
yoga, tehnici şamanice etc. 


3 

Hipnoza clasică, formală. Necesită prezenţa unui operator care oferă 
ocazia şi stimulii potriviţi pentru ca subiectul să trăiască o intensă 
absorbire interioară, ce conduce la o stare de conştiinţă modificată 

f autohipnoza) . E nevoie şi de colaborarea deplină a subiectului. Dacă 
operatorul posedă şi calităţi biomagnetice evidente, putem spune că se 
adaugă şi o doză de mesmerism . 


4 

Hipnoza fmesmerismuP de scenă . Poate avea uneori un caracter 
pronunţat mesmeric , după cum, la fel de bine, putem vorbi şi de o doză 
importantă de autohipnoză . Aceasta din urmă rezultă atât din folosirea 
procedeelor clasice de hipnoză, cât şi din faptul că, odată ce subiecţii şi- 
au dat acordul de a „se da în spectacol”, decidentul lor subconştient este 
dispus să-i ajute la jucarea rolului asumat. Deci ei nu se prefac că sunt 
hipnotizaţi! 


5 

Mesmerism ocult . Nu solicită acordul subiectului, care devine 
practic o „victimă”. Un exemplu pozitiv ar fi spectacolele de mentalism 
sau fachirism. 

Din păcate, poate deveni şi o metodă de agresiune psihică utilizată 
de satanişti, traficanţii de carne vie şi alţi împătimiţi de putere fără 
scrupule morale! Este nelipsită din panoplia procedeelor folosite de 
sectele religioase pentru a-şi racola şi păstra adepţii. 

Hipnoza şi mesmerismul sunt încă mistere neînţelese de ştiinţă, în 
ciuda vehiculării unor teorii. Fiind diametral opuse, teoriile academice 
asupra hipnozei nu pot fi conciliate nicicum. Hipnoza este unanim 
considerată un fenomen remarcabil, dar imposibil de explicat si 
conceptualizat . 

Pe baza noţiunilor esoterice menţionate în introducere, vom încerca 
totuşi să desluşim posibilele MECANISME ale acestui fenomen enigmatic 
de conştiinţă. IPOTEZELE pe care le inserez în textele de mai jos vor fi scrise 
cu acest caracter distinct de literă. 


HIPNOZA DE SCENĂ: PERFORMANŢE ŞI 

EXPLICAŢII 

Hipnoza pentru divertisment ne oferă astăzi o cazuistica video 
variată şi spectaculoasă, care poate fi studiată de oricine. Ea confirmă 
cazurile din literatura despre hipnoză sau fachirism, care păreau uneori 
neveridice. ,JSfu cred până nu văd cu ochii mei”, este deviza scepticului, 
pe care îl invităm să vadă, ca să creadă... 

Iată două filme cu numere de hipnoză (se pot numi şi mentalism) , 
pe care le voi cita, încercând să le şi explic în acest capitol. Puteţi să le 
urmăriţi integral acum, înainte de a citi comentariile mele. 

1. Gerald Rogers. Hipnoză de scenă , oferită de el în cadrul unui 
spectacol, cu scopul de a evidenţia imensele resurse interioare care zac 
nefolosite în orice om (durata îh 27min) 2 9 . 

2. Derren Brown. Film ce arată numere de mesmerism ocult 
efectuate asupra unor persoane alese la întâmplare: Jnside nour mind ” 
(durata îh I3min) 30. 


1. Demonstraţie de hipnoză de scenă, 
cu Gerald Rogers 

Notă : Puteţi alege oricare alt video cu hipnoză de scenă (stage hypnosis ), căci 
toate conţin cam aceleaşi elemente. 

CONŞTIINŢA-ZOMBI 

Pe scenă, hipnotizatorul va suspenda intermitent (în momentele 
cheie ale spectacolului) voinţa si simţul critic al subiecţilor aleşi. Astfel, 
aflându-se într-o transă uşoară, ceea ce ei vor face va scăpa de cenzura 
ego-ului şi chiar va fi uitat de către ei. 

în general, această nouă stare de „copil” este o armă cu două tăişuri. 
Pe de o parte, dacă subiectul este benefic condus, poate realiza lucruri 
deosebite, care îi erau imposibile în starea normală de conştiinţă, 
condiţionată de trecut. Pe de altă parte, voinţa subiectului este la 
cheremul hipnotizatorului - devenind o constiintă-zombi . fără o 
personalitate bine definită. în mintea subiectului, comenzile primite de la 
operator trec pe primul plan, iar ceilalţi stimuli trec în plan secundar. 

Apropo de această SELECTIVITATE extremă a stimulilor 
senzoriali, ea apare şi în auto-hipnoza yoghină prin care se obţine 
pratyahara (retragerea simţurilor). Intrând în această stare, 
yoghinul nu mai percepe niciun semnal cu cele 5 simţuri, astfel 
nemaifiind deranjat de nimic şi putându-se concentra exclusiv pe o 
idee nobilă, un ideal, care îi va induce ulterior starea de transă 
profundă (extaz). 

Cum se poate obţine o conştiinţă-zombi pe scenă? Fie prin hipnoză, 
fie folosind mesmerismul. Mesmeristul învăluie subiectul cu fluidul său 
eteric. Astfel, gândurile primului sunt receptate imediat (uneori şi fără 
cuvinte) şi ţin loc de voinţă proprie a celui de-al doilea. Fluidul eteric al 
operatorului hipnotizator îi filtrează subiectului realitatea înconjurătoare, la 
propriu. Deci este posibilă şi hipnoza fără cuvinte, care nu sunt esenţiale în 
mesmerism, unde apare o comunicare telepatică foarte eficientă. Aşa putem 
discerne imediat dacă avem de a face cu un procedeu de hipnoză sau unul de 
mentalism. 

Există discuţii între specialişti privind cât de mult rău ar putea face 
un om total dependent de voinţa operatorului. într-o stare de hipnoză 


2 9 https://www.youtube.com/watch?v=oD 4 lpP 9 hbSI 
3 ° https://www.youtube.com/watch?v= 5 iJmjpqWipM 

„uşoară” limita răului este trasată doar de SIMŢUL MORAL 
INTERIORIZAT al subiectului. El ar putea face un rău mai mic sau mai 
mare, la comanda operatorului. Fiecare om are propriile sale limite 
morale interiorizate, stabilite de decidentul subconştient propriu. 

De exemplu, s-a observat că somnambulii nu comit niciodată fapte 
imorale sau ucigaşe. Somnambulul se găseşte într-o stare de autohipnoză 
mai adâncă în care este prezentă doar conştiinţa decidentului 
subconştient. El poate merge şi acţiona cu ochii închişi, percepând 
realitatea cu văzul eteric şi având un relativ discernământ al faptelor sale. 

Există şi demonstraţii contrare, cum ar fi experimentul sofisticat, 
dar reuşit al lui Derren Brown de a crea un ucigaş sub hipnoză: „The 
Assassin” 31. 


SUGESTIA POST-HIPNOTICĂ 

Observăm pe parcursul spectacolului şi introducerea unor sugestii 
post-hipnotice asupra subiecţilor, de obicei de a-şi aminti sau a nu-şi 
aminti evenimentele petrecute pe timpul şedinţei de hipnoză. Comenzile 
nu se adresează memoriei însăsi, ci decidentului subconştient , instanţa 
superioară care poate comuta accesul conştientului fizic între blocurile de 
memorie. 

Sugestiile post-hipnotice pot conţine cuvinte-cod sau imagini, 
gesturi, simboluri etc., care îi vor declanşa ulterior subiectului un 
comportament inexplicabil, atunci când le percepe din nou, în stare de 
veghe. 

în demonstraţia lui Gerald Rogers e prezentat un exemplu de reacţie 
posthipnotică 32 (între minutul 0:31:00 şi 0:36:00). Femeia se ridică în 
picioare şi chiuie la auzul cuvântului „prosperity”, iar la cuvântul „safety” 
bărbaţii se manifestă ca nişte... centuri de siguranţă. Impulsul de a face 
asta le vine de la decidentul subconştient . Tot el le blochează accesul la 
amintirea faptului că acea comandă a fost primită de la hipnotizator cu 
câteva clipe înainte. Li se pare că acel comportament vine din propria 
iniţiativă... 

3 

în alte contexte, cuvintele-cod se pot folosi şi pentru a declanşa 
auto-hipnoza ori în hipnoza prin telefon , după o primă şedinţă de 
hipnoză reuşită. 

Sugestiile post-hipnotice pot fi eliminate într-o şedinţă ulterioară de 
hipnoză. Peste sugestia iniţială a amneziei este „suprascrisă” sugestia 
eliminării stimulului ascuns. 

Alteori, când stimulul-cod s-a insinuat singur în minte (de obicei 
într-o situaţie traumatizantă), hipnoterapeutul induce sugestia 
rememorării conştiente a momentului critic acum uitat, eventual 
comandând inconştientului să disocieze emoţia negativă de faptul 
obiectiv. Acesta din urmă devenise un stimul-cod pentru un 


3 1 https: //www.youtube.com/watch?v=oC9 J 606 soHA 

3 2 https://www.youtube.com/watch?v=oD4lpP9hbSI&feature=youtu.be&t=3im2s 

comportament dăunător, supărător pentru pacient, însoţit de aceeaşi 
emoţie negativă inexplicabilă. 

în urma unor iniţieri spirituale de tip oriental, adepţii primesc intr- 
un cadru special o anumită mantră. Dacă iniţiatorul este un maestru 
autentic, iniţierea le induce realmente o stare ce poate fi numită 
hipnotică, în sensul benefic de apelare a unor instanţe psihice superioare. 
Adepţii sunt instruiţi să continue zilnic practica repetării mantrei. Putem 
deci presupune că, uneori, mantra este un cuvânt-cod care reiterează 
aceeaşi stare autohipnotică de la ritualul de iniţiere. 

în Programarea neurolingvistică (NLP), cuvintele-cod care 
declanşează reacţii posthipnotice se numesc ancore. Deşi NLP nu 
foloseşte hipnoza, fondatorii sistemului consideră că oamenii se află 
mereu într-o transă mai profundă sau mai superficială, aşa că 
mecanismele hipnozei funcţionează şi în aşa-zisa stare de veghe. 

CATALEPSIA 

Catalepsia este un fenomen foarte spectaculos ce desemnează 
blocarea, întărirea unor părţi ale trupului, ca şi cum ar fi pietrificate. 

în practica hipnoterapeutică se foloseşte acest termen pentru a 
desemna incapacitatea subiectului de a-şi mişca voluntar mâinile, 
picioarele, pleoapele, întregul corp. Cauza pare a fi tot o contractură 
musculară echilibrată, dictată însă de subconştient. 

Merită să privim catalepsia realizată în finalul spectacolului lui 
Gerald Rogers. Poza de mai jos este făcută în momentul final al 
demonstraţiei 33 (între minutele 1:19:00 şi 1:23:30). 


Punte cataleptică (sursa pozei 34) 



33 https://www.youtube.com/watch?v=oD4lpP9hbSI&feature=youtu.be&t=ihi9m9s 

34 http://geraldrogers.com/bve-big/hypnosis-show/ 

Aceeaşi sugestie nu ar funcţiona în starea de hipnoză uşoară (conştiinţa- 
zombi) în care se găsesc ceilalţi participanţi de pe scenă. Pentru a realiza 
„puntea cataleptică” (termen clasic pentru suspendarea corpului între două 
puncte de sprijin), se induce starea de somn (o transă mai profundă), ca 
decidentul subconştient să preia controlul total. Prin urmare, performanţele 
realizate cu trupul se datorează subconştientului, care se dovedeşte a fi un 
executant extrem de ascultător şi conştiincios, spre deosebire de conştientul 
obişnuit. 

Oare câte alte performanţe nu ne-ar deveni accesibile dacă am avea 
o legătură mai bună cu decidentul subconştient chiar în stare de perfectă 
luciditate?! Nu se pune problema suprimării simţului critic specific 
conştiinţei fizice. Conştientul are un rol evident în integrarea omului în 
mediul înconjurător. Ce n-am face fără discernământ? Am fi ca nişte 
somnambuli manipulabili de către alţii, incapabili să înţelegem realitatea 
în profunzime. Totuşi, uneori ne-am dori să ne mobilizăm toate resursele 
interne pentru unele sarcini dificile (asimilarea rapidă a unei imense 
cantităţi de informaţii, vindecarea de o boală, rezolvarea unei situaţii 
critice etc.). Conştiinţa fizică - ce mereu se îndoieşte, analizează, 
compară situaţiile cu trecutul - are propriile sale limite şi nu reuşeşte 
întotdeauna, iar omul cedează, pierde, este înfrânt de viaţă. în cazurile 
mai dramatice ar fi deci salutar apelul la posibilităţile decidentului 
subconştient (eventual prin hipnoză) de a ne mobiliza complet resursele 
nelimitate ale organismului. 

Specia umană va evolua, fără îndoială. Scrutându-i viitorul, vom găsi 
un tip de om al cărui conştient şi subconştient vor fi una, o echipă perfect 
sudată. Omul viitorului va şti instantaneu orice va dori şi îi va fi cu 
putinţă subconştientului să afle. în acelaşi timp, el va acţiona în acord 
deplin cu sfaturile bine intenţionate şi competente ale subconştientului. 
Hipnoza va deveni inutilă şi inaplicabilă, căci toţi oamenii vor fi nişte 
iluminaţi, în noua rasă umană... 


2. Numere de mentalism şi hipnoză cu Derren Brown 

SELECŢII din filmul „INSIDE YOUR MIND” şi COMENTARII 

e 

- Blocarea temporară a memoriei (episodice) a unor subiecţi aleşi de 
pe stradă: Secvenţeîe 00:02:20 - 00:04:16 şi 00:13:15 - 00:15:00.35 

- Fetele au impresia că furculiţele se îndoaie, deşi în realitate nu se 
întâmplă nimic: Secvenţa 00:39:00 - 00:41:20. 36 

- Cărţi de joc ghicite în Cazino: Secvenţele 00:08:50 - 00:13:10 şi 
00:15:00 - 00:20:00. 37 


35 https://www.youtube.com/watch?v=5iJmjpqWipM&feature=youtu.be&t=2m20S 

3 6 https://www.youtube.com/watch?v=5iJmjpqWipM&feature=youtu.be&t=38m57s 

37https://www.youtube.com/watch?v=5iJmjpqWipM&feature=youtu.be&t=8m52s 

- Citeşte orice pagină dintr-o carte oarecare: Secvenţa 00:34:20 - 
00:38:00.38 

Explicaţie: Derren Brown memorează paginile prin metoda numită 
„Photo Reading”, care de curând a fost oferită publicului de Paul Sheele. 
Desigur, numai un om foarte dotat nativ poate reţine cu atâta exactitate 

orice detaliu din carte. Procedeul de memorizare nu este conştient, ci 

> * 

apelează exclusiv la memoria eterică (subconştientă), după intrarea 
subiectului într-o stare de semitransă. 

O altă posibilă explicaţie, la fel de neobişnuită, ar fi că el nu 
memorează nici paginile din carte şi nici cărţile de joc - aşa cum pretinde în 
faţa necunoscătorilor. Ci priveşte cu ochii eterici pagina indicată, precum şi 
cărţile de joc întoarse (pe toate, pe rând, fără efort, rapid). Totul ţine deci 

de antrenamentul său în citirea si memorarea cu vederea eterică . 

} - 

0 

Derren îşi impune voinţa casierei, suspendându-i temporar puterea 
de raţionare şi făcând-o să îi dea nişte bani nemeritaţi. (Aşa proceda şi 
legendarul Wolf Messing.) Explicaţie: el trimite un fascicul eteric către 
creierul acesteia ce conţine gândul, puternic mentalizat, că „biletul ar fi cel 
câştigător”. Secvenţele 00:44:40 - 00:48:00 şi 00:51:00 - 00:53:50. 39 

0 

Mentalistul poate şti imediat ce vede şi gândeşte persoana din faţa 
sa, după cum îi poate şi impune o anumită alegere, fără ca ea să îşi dea 
seama că voinţa nu-i aparţine în acel moment. Pe canalul eteric, 
informaţiile circulă neperturbate în ambele sensuri, dar numai persoana 
sensibilă extrasenzorial poate controla fenomenul. în inducţia telepatică, 
cuvintele doar uşurează munca operatorului, vorbirea nefiind însă esenţială. 

- Secvenţa 00:04:20 - 00:08:50 (studenta la Psihologie) 40 

- Secvenţa 00:41:20 - 00:44:40 (recepţie la Universitatea Oxford) 41 

- Secvenţa 00:59:00 - 01:02:20 (inducerea telepatică a numele lui 
Orson Wells) 4 2 


ALTE PERFORMANŢE OBŢINUTE PRIN 
DIVERSE TIPURI DE HIPNOZĂ 

învăţarea în starea de transă uşoară . De data aceasta, nu se rupe 
comunicarea cu memoria (ca în amnezia indusă), ci dimpotrivă, se 
asigură o legătură netulburată între minte şi memorie. 


38 https://www.youtube.com/watch?v=5iJmjpqWipM&feature=youtu.be&t=34m9s 

39 https://www.youtube.com/watch?v=5iJmjpqWipM&feature=youtu.be&t=44m42s 
4 ° https://www.youtube.com/watch?v=5iJmjpqWipM&feature=youtu.be&t=4mi9s 
4 1 https://www.youtube.com/watch?v=5iJmjpqWipM&feature=youtu.be&t=4im24s 
4 2 https://www.youtube.com/watch?v=5iJmjpqWipM&feature=youtu.be&t=59m7s 

De ce nu ar fi posibil acest lucru în stare de conştiinţă normală? 
Fiindcă nu există suficientă concentrare asupra sarcinii de lucru. Secretul 
bunei memorizări este perfecta concentrare asupra celor lecturate sau 
auzite. în transa uşoară, concentrarea este naturală, nu oboseşte creierul, 
datorită condiţiilor speciale impuse de hipnotizator. Am putea obţine 
aceeaşi performanţă dacă ne-am asigura perfectă linişte şi nu ne-ar 
distrage nimic de la învăţare. De aceea, nu este igienic mental să 
lecturăm cu fond muzical sau alţi stimuli suplimentari inutili. 

Insensibilitatea la durere fanalgezia) . Ştim că durerea este transmisă 
de nervi, dar nervii funcţionează cu eter. Fără eter, apare insensibilitatea. 
Deci, se elimină parţial etericul din locul respectiv supus testului. Şi 
mijloacele medicale obişnuite pot realiza acest lucru. Anestezicele scot 
temporar din locul ei energia eterică, ceea ce automat blochează 
transmisia neuronală. 

Inducerea simptomelor . Atunci când ţi se sugerează că te-ai ars şi 
chiar îţi apar băşici pe piele, ce se petrece? Prin puterea voinţei subiectului 
(dirijate însă de comanda hipnotizatorului), se modifică învelişul eteric în 
locul respectiv. Desigur, unii subiecţi au o mai mare putere de 
autosugestie, adică de manipulare a substanţei eterice personale. Prin 
acest mecanism psihic, autoprovocat involuntar, unii studenţii la 
medicină simt că au simptomele de boală despre care tocmai studiază... 

Se poate chiar muri prin autosugestie, prin ieşirea completă a dublului 
eteric din corpul fizic. Există relatări în acest sens ale unor persoane care 
au suferit o moarte clinică. De exemplu, înţeleptul Ramana Maharishi, în 
copilărie, s-a gândit intens la cum este atunci când mori şi... chiar a murit 
puţin. în documentarul francez „Falsa plecare ” 43, o doamnă relatează 
moartea sa clinică, survenită din... spaima că va muri. 

Orbirea hipnotică finvizibilitatea aparentă) . Este o halucinaţie 
deprivativă de senzaţii. într-o experienţă, subiectului i s-a sugerat că nu 
era nimeni în cameră, iar subiectul chiar nu-i vedea pe experimentatori. 
Vedea doar o ţigară aprinsă plutind în aer, dar nu vedea şi fumătorul. 
Acest gen de orbire hipnotică este prezentat în documentarul „ Captive 
minds: Hvpnosis and beuond ” 44 (între minutele 5:30 şi 8:50). 

Neuroştiinţele nu explică acest fenomen decât cel mult în termeni 
filosofici. Se ştie că impulsurile neuronale de la retină sunt transmise 
către creier, unde sunt prelucrate în aşa fel încât recompun realitatea 
obiectivă care este văzută la nivelul ochiului. Noi vedem cu creierul! în 
acest proces misterios sugestia hipnotică intervine modificând imaginea 
reconstruită, eliminând sau adăugând elementele impuse de 
hipnotizator. Nu se ştie însă cum. 

O posibilă explicaţie esoterică a acestui fenomen este introducerea 
vederii subiectului (poate a tuturor simţurilor) în planul eteric. Mediul eteric 
este identic cu cel fizic, cu excepţia persoanelor indicate prin sugestie. 


43 http://vimeo.com/35472344 
44http://youtu.be/yWJrUYPr6i’4?t=5m30S 


Răzvan Alexandru Petre - Esoterismul în mileniul 3 


146 



Schimbarea realităţii eterice se face la voinţa mintii subconstiente a 

3 3 3 3 

subiectului. Deci explicaţia orbirii hipnotice este comutarea simţurilor 
subiectului în planul eteric simultan cu modificarea ambientului eteric de 
către subconştient, conform sugestiei. 

Levitatia . Acest fenomen obiectiv contrazice părerile unora conform 
cărora „sub hipnoză nu poţi face decât ceea ce ai fi putut face şi în stare 
conştientă dacă te-ai fi concentrat suficient de bine”... Dumneavoastră ce 
credeţi: oare levitaţia este realizată de subconştientul subiectului, la 
comanda hipnotizatorului sau oare este operată direct de hipnotizator 
asupra subiectului care, aflându-se în transă, este mai uşor de manevrat 
eteric? Gravitaţia este un efect al câmpului eteric al planetei. Levitaţia se 
produce prin contrabalansarea câmpului eteric înconjurător, ceea ce implică 
nişte procese despre care ştiinţa academică nu ştie mai nimic. 

Obţinerea invizibilităţii, dematerializării sau rematerializării 
obiectelor sau propriului trup nu face obiectul hipnozei, ci a activităţii 
MAGICIENILOR. Aceste fenomene incredibile, dar reale, au la bază 
translaţia perfect controlată a obiectului sau corpului viu din planul fizic 
în cel eteric şi viceversa. 

Pentru exemplificare, câteva demonstraţii de levitaţie autentică: 

- Ednovi: Levitation con Liliana Lago 45 

- Penn and Teller Levitation Magic - The One Show 4& 

- Buddhist Monk Levitation (minutul 35) 47 


VREI SĂ FII HIPNOTIZAT? 

Un profesor care vorbea despre hipnoză a fost întrebat de către un 
student: „Dumneavoastră aţi vrea să fiţi hipnotizat?”. Profesorul 
răspunse: „Nu!”. „De ce nu?”, veni replica învăţăcelului. „Fiindcă mi-e 
teamă că îmi va plăcea prea mult!”, răspunse magistrul... 

Hipnoza realizată de un operator poate avea asupra subiectului un 
uşor efect ulterior de creştere a sugestibilităţii şi docilităţii în viaţa de zi 
cu zi, din cauza plăcerii pe care a gustat-o de a se lăsa condus şi dominat 
de voinţa hipnotizatorului. Dar în viaţă, rareori dăm peste oameni bine 
intenţionaţi, cei mai mulţi având în minte să profite de bunăvoinţa 
noastră. Unii dintre ei ştiu să îşi impună voinţa în faţa celorlalţi. După 
cum alţii sunt predispuşi la obedienţă. De aceea, în principiu, este 
periculos să ne antrenăm mintea să devină prea receptivă. Trebuie, în 
schimb, să ne întărim autocontrolul şi imunitatea la sugestiile exterioare 
ale colegilor, vecinilor, rudelor, cunoştinţelor, duşmanilor etc. 

Desigur, cele spuse mai sus nu se aplică şi cazurilor medicale în care 
se impune hipnoterapia . De asemenea, omul trebuie să îşi păstreze 


45 https: //www.youtube. com / watch?v=Tk78y4lSY_I 

4 6 https: //www.youtube. com / watch?v=_CyKeSCPoj o 

47 https://www.youtube.com/watch?v=PyrgcwziASA&feature=youtu.be&t=35m30s 

nealterată capacitatea de autohipnoză voluntară (utilă în rugăciune, 
meditaţie, schimbarea unei stări emoţionale negative, gustarea plăcerii 
unui spectacol, lecturi etc.). 

Paramahamsa Yogananda spunea fără ocolişuri, în Autobiografia 
unui yoghin” 48, spre finalul capitolului 5: 

«Hipnotismul a fost folosit de medici în operaţii minore sau ca un fel de 
cloroform psihic pentru persoanele a căror viaţă putea fi periclitată de folosirea 
anestezicelor. Dar hipnoza este periculoasă pentru cei care i se supun frecvent; ea 
poate suscita un efect psihic negativ capabil să lezeze celulele cerebrale. Hipnoza 
este o incursiune în conştiinţa altuia. Acest fenomen temporar nu are nimic a face cu 
miracolele împlinite de sfinţi. Conştienţi de Dumnezeu, adevăraţii sfinţi provoacă 
transformări în această lume de vis datorită voinţei lor, perfect acordată cu cea a 
Visătorului Cosmic Creator.» 


HIPNOZA NOASTRĂ CEA DE TOATE ZILELE 

S-ar putea să avem impresia că hipnoza nu are prea mult de a face cu 
existenţa noastră cotidiană. în fond, prea puţini dintre noi ajung la 
hipnoterapeuţi sau participă la numere de hipnoză de scenă, nu-i aşa?! 
Totuşi, vă propun să vă gândiţi cum, prin câteva cuvinte ale 
hipnotizatorului, cineva poate uita cum se numeşte sau, dimpotrivă, să îşi 
amintească vieţile anterioare , cum poate deveni capabil de performante 
incredibile fizice sau mentale, sau, dimpotrivă, poate halucina privind la 
lucruri inexistente...! Vedeţi cât de simplu poate fi restructurat universul 
psihic al oricărui om?! 

Să nu uităm că suntem bombardaţi cu diverse sugestii pe toate 
canalele mass-media. Unele sunt reclame sau promo-uri care au tocmai 
acest rol, dar şi simpla urmărire atentă a unei emisiuni oarecare ne 
predispune la primirea şi inducerea în subconştient a unor idei, unele 
chiar contrare dorinţelor noastre. Practic, aproape tot ceea ce urmărim 
ne marchează subconştientul, mai ales că în faţa televizorului ne găsim 
într-o stare pasivă, receptivă mental, ca într-o hipnoză uşoară. De aceea, 
este important să ne alegem cu mare discernământ emisiunile la care 
privim... 

Poate că deseori suntem direct sugestionaţi, manipulaţi, participăm 
la o irealitate... Realitatea obiectivă are multe faţete şi noi obosim să le 
luăm în considerare pe toate. Preluăm viziunea oferită de societate, ne 
supunem gândirii colective, ne abandonăm voinţa în faţa celor mai 
puternici. în loc să cercetăm adevărul cu toată curiozitatea, ne mulăm 
leneşi pe tiparele existente, blocându-ne intuiţia şi inteligenţa superioară. 
Cel mai adesea, ne lăsăm duşi de părerile celorlalţi sau de prejudecăţi, 
considerându-le în mod fals drept repere absolute. Desigur, putem 
ulterior să ne corectăm, uneori cu greu, dar până atunci ne-am pus 


4 8 http://spiritUS.Webege.COm/yOgananda/autobiografie/cap 5 .htm 

credinţa într-o minciună, trăim o iluzie, hrănim irealitatea. Chiar nu 
suntem sub hipnoză sau doar halucinăm că nu suntem sub hipnoză?! 

Oare n-ar trebui să fim mereu alerţi, treji, atenţi la sugestiile 
permanente ale mediului şi să ne întrebăm în sinea noastră: oare cât e 
frumos şi bun din ce văd şi aud? oare sunt eu cel care m-am obişnuit să 
fiu sau pot fi mult mai mult? oare realitatea e aşa cum o percep acum sau 
lumina adevărului trece printr-un filtru până la ochii, inima şi mintea 
mea? în orice moment ai putea cădea sub o „vrajă” venită de aiurea dacă 
nu încerci să te păstrezi treaz . 

- De unde a apărut violenţa şi desfrânarea din şcoli? Este o reacţie 
post-hipnotică la sugestiile din mass-media. 

- De ce se apucă oamenii de diverse vicii nocive? De inteligenţi ce 
sunt? Nu, ci fiindcă sunt sub hipnoza obiceiurilor proaste. 

- Ai făcut vreodată lucruri pe care le-ai regretat ulterior? De ce le-ai 
făcut? Fiindcă în acel moment erai sub hipnoză şi nu puteai gândi. 

- Te-ai simţit fermecat(ă) de un partener de sex opus nepotrivit, pe 
care apoi l-ai respins? Erai sub hipnoza atracţiei pasionale. 

- Traversai strada cu mintea aiurea şi era să te omoare o maşină? Ai 
fost somnambul pentru câteva clipe. 

- Te trezeşti că vorbeşti urât, înjuri fără rost? Eşti sub hipnoza 
anturajului de proastă calitate. 

- Ce să mai zicem de efectele alcoolului, drogurilor, muzicii de tip 
„trance”, boxelor date tare şi altor metode de pierdere a cunoştinţei? 

- Eşti de părere că dacă ai avea mulţi, foarte mulţi bani, toate grijile 
vor dispărea şi vei fi fericit proporţional cu valoarea averii? Eşti sub 
hipnoza banilor. 

- Hipnoza stă la baza unor aspecte umane precum: spectacolul 
modei sau al fotbalului, religia, propaganda politică, instrucţia militară, 
dependenţa de pornografie sau jocurile video etc... 

- Nenumăraţi oameni au fost convinşi că anul 2000 va aduce 
sfârşitul lumii, translaţia planetei, trei zile de întuneric etc. Au fost 
victimele unei hipnoze globale. Apoi au crezut că sfârşitul vine pe 21 
decembrie 2012! La câtă campanie s-a făcut, chiar şi oamenii cu capul pe 
umeri au fost puţin atinşi de îngrijorare. Urmarea este slăbirea minţii şi a 
voinţei multor indivizi. 

Cine sunt hipnotizatorii? Poate fi o persoană, un grup, ego-ul 
propriu (trăsături de personalitate, gândurile şi emoţiile automatizate 
etc.), subconştientul colectiv, propriul nivel de conştiinţă ş.a.m.d. Chiar 
nu contează. Se schimbă mereu. Ce contează e să ieşi din starea de 
hipnoză. Şi apoi vei înţelege mai multe... 

Poate că nu vei fi de acord cu cele afirmate mai sus. Nu crezi că ai fi 
hipnotizat. Crezi că faci numai ce doreşti conştient. Da, mai există şi 
momente când nu te afli sub hipnoză. De exemplu, acum, când citeşti 
aceste rânduri. Dar mă întreb: oare nu vei uita ceea ce tocmai citeşti 
acum?! Uite cum poţi verifica că am avut dreptate. Se va întâmpla, cu 
siguranţă, să citeşti sau să auzi undeva cuvântul „hipnoză”. Dacă însă nu- 

ti vei aminti că poţi fi si tu sub un gen de hipnoză, înseamnă că vei avea o 
amnezie hipnotică tocmai atunci ... 

în documentarul intitulat „Captive minds: Hypnosis and beyond ” 49 
veţi găsi câteva exemplificări concrete ale ideilor despre care am scris. 


DEHIPNOTIZAREA SPIRITUALĂ 

Este important de subliniat că hipnoza aceasta comună nu este 
continuă, ci intermitentă. O bună ilustrare a pendulării instantanee între 
starea normală şi cea hipnotică o puteţi găsi în documentarul tocmai 
amintit - între minutele 5:30 şi 8:50 (fenomenul de orbire hipnotică) - 
unde hipnotizatorul (după ce i-a indus subiectului o sugestie post- 
hipnotică legată de mişcarea capului său) îi comută vederea alternativ de 
la realitatea fizică la cea imaginată şi invers. Aşa e şi în viaţă: nu putem 
şti niciodată dacă în clipa următoare nu vom intra într-o realitate 
modificată de chiar psihicul nostru. 

Puţine sunt lucrurile pe care te poţi baza la exterior, dictate de legi 
obiective. Cea mai importantă parte a vieţii tale se petrece în universul 
tău psihic şi în relaţiile interpersonale, construite pe viziunea variabilă a 
celorlalţi. Or, în planul subiectivităţii există o mare fluditate şi un 
potenţial de schimbare bruscă, dramatică uneori. Realitatea nu e chiar 
atât de solidă, la urma urmei... 

Dacă te-a impresionat ceva din filmele despre hipnoză, să revezi şi 
să-ţi aminteşti acel lucru cât mai des! îţi poate folosi cândva şi mereu, 
fiindcă îţi înlătură obişnuinţa de a gândi banal, te ajută să te eliberezi de 
hipnoza colectivă sub care trăim cu toţii. Dacă te vei întreba mereu 
„lucrul ăsta chiar este real sau e doar o sugestie acceptată de toată 
lumea ?”, îţi vei adânci discernământul. Vei putea să diferenţiezi nu 
numai între realitatea fizică obiectivă şi cea psihică , ci şi între acestea şi 
intervenţiile metafizice ! Deseori oamenii fac confuzii între cele trei. De 
exemplu, cineva poate lua drept miracol ceea ce este doar un efect 
placebo. Sau o halucinaţie drept fapt real, dacă nu-şi ia elemente de 
control. Sau drept un fapt explicabil fizic, ceea ce a fost un fenomen 
paranormal. Şi invers. E atât de uşor să confunzi lucrurile, mai ales că 
sunt amestecate...! 

Interogaţia permanentă te poate ajuta şi să te decondiţionezi psihic. 
Când vrei neapărat un lucru oarecare, te poţi întreba: „îl doresc fiindcă 
sunt sub hipnoză sau acel lucru este esenţial pentru mine?”. Dacă îţi 
displace ceva, te poţi întreba: „oare nu mă aflu într-o sugestie hipnotică 
ce mă face să reacţionez agresiv?”. Numai când crezi în hipnoza colectivă 
eşti bine înarmat să te opui ei. Hipnoza este o forţă adevărată , ea te poate 
trece instantaneu într-o realitate alternativă. Şi pe ceilalţi de lângă tine. 


49 https://www.youtube.com/watch?v=yWJrUYPr6i'4 

De aceea trebuie să fii mereu treaz!... «Vegheaţi neîncetat!», spunea 
Mântuitorul Isus. Oare la ce se referea? 


Cum petreci tu timpul? 
lată, într-o poză: 
Noaptea, în visare, 
Ziua, sub hipnoză! 


Dacă vei urmări să te observi cât mai des, mai ales când te afli sub 
stres sau în stare de relaxare (când intrarea în transă este mai probabilă), 
nu înseamnă că nu vei mai cădea în plasa hipnozei despre care am vorbit, 
însă imediat vei conştientiza şi îţi vei reveni, vei putea domina starea în 
care te afli. Voalurile succesive de hipnoză zilnică vor deveni tot mai 
transparente. Vei intui sau vedea ce se află dincolo de ele. Luciditatea 
este euforică. Claritatea mentală tot mai mare îţi va oferi noi prilejuri de 
descoperiri uimitoare. 

Când vei cunoaşte nu numai intelectual, ci prin insight, din 
experienţa proprie, că oamenii se află în cea mai mare parte a timpului 
într-un fel de transă, vei deveni mult mai înţelegător cu ei şi cu tine 
însuţi. Vei căpăta înţelepciunea şi compasiunea! 

Atenţie! Ceea ce am prezentat mai sus este o tehnică pentru 
dehipnotizare spirituală . Ea trebuie însoţită obligatoriu de păstrarea 
disponibilităţii pentru autohipnoză (cu toate utilizările sale pozitive, 
menţionate deja)! Altfel ar putea apare fenomene secundare neplăcute 
precum prea mult pragmatism, materialism, incapacitate de a visa, de a 
te bucura de frumos şi de viaţă, sau inacţiune şi pasivitate. Nu trebuie să 
respingi ceea ce conştientizezi. Nu trebuie să-ţi pierzi entuziasmul şi 
curiozitatea, ci să le muţi pe un nivel superior... 

Alte materiale interesante legate de domeniul minţii, hipnozei, mentalismului: 

- Canalul YouTube al mentalistului Keith Barry 50 

- Canalul YouTube al mentalistului Derren Brown 51 

- „Minuni obţinute prin hipnotism” 52 , capitol din cartea „Egiptul secret’, de Paul 
Brunton 


io decembrie 2012 


5 ° https://www.youtube.com/user/keithbarryvideos/videos?view=o 
51 https://www.youtube.com/user/OfficialDerren 

s 2 http://spiritus.webege.com/viata-spirituala/paul_brunton-egiptul_secret.htm 

MAGIA, CA SPECTACOL 


Magia-spectacol şi fenomenele paranormale. 
Rolul progresist al magiei „de scenă” şi „lângă 

spectatori” 

Motto: Iluzionistul ne face să credem că o iluzie este realitate, pe când 

Magicianul ne face să credem că realitatea este o iluzie... 

Magia există, iar una dintre formele ei este magia de spectacol. 
Desigur, în show-biz predomină scamatorii, prestidigitatorii, iluzioniştii, 
care folosesc trucuri ingenioase. Dar uneori asistăm la numere de magie 
adevărată şi mentalism (între cei doi termeni nu este o diferenţă majoră). 
Astfel de magicieni se pot folosi deseori şi de diverse trucuri şi iluzii, dar 
ele nu sunt temeiul profesiei lor. Mai ales că, de mici copii, au simţit 
chemarea spre magie, reuşind să demonstreze calităţi native, care nu pot 
fi învăţate prea uşor. Cărţile de magie sunt pentru curioşi, nu pentru 
profesionişti. Unele dintre demonstraţiile lor depăşesc orice explicaţie 
ştiinţifică, dar au una paranormală, la fel de raţională. 

Scepticii afirmă că „magia nu există ” şi că numai naivii se pot lăsa 
fraieriţi de maeştrii trucurilor supertehnologizate, cumpărate cu bani 
mulţi. Uneori credinţa lor este justificată. Nu întotdeauna. Ei încearcă să 
demonteze raţional numerele de magie, dar se opresc la mijlocul 
explicaţiei, neputând decât specula teoretic. 

De fapt, paradoxal, opinia lor este sprijinită chiar de către unii 
magicieni, care confirmă (cu jumătate de gură) că la mijloc sunt iluzii şi 
trucuri. De ce? Din mai multe motive. Primul: în acest fel ne aţâţă 
curiozitatea de a cumpăra bilete la spectacolele lor, pentru a descoperi 
trucul. Al doilea: dacă ar recunoaşte public că fac magie, acest lucru le-ar 
alunga spectatorii, o parte din ei nemaifiind curioşi să găsească explicaţii, 
iar cealaltă parte temându-se de un om cu astfel de puteri necontrolabile, 
care, cred ei, le-ar putea face cine ştie ce rău. Al treilea: desigur că uneori 
folosesc şi trucuri. Al patrulea: orice ar susţine ei, mereu se vor găsi 
cârcotaşi care „ştiu mai bine” că legile fizicii nu pot fi încălcate!... 

Spre exemplu, magicianul român Johannes nu a avut atâţia bani cât 
să cumpere nu-ştiu-ce trucuri de prin Occident, aşa că a trebuit să se 
bizuie pe propriile forţe mentale neobişnuite, încă de mic copil. De fapt, 
este mult mai ieftin şi mai comod să foloseşti resursele nelimitate pe care 
ţi le pune la dispoziţie natura, imaginaţia şi puterea minţii (dacă le ai), 
decât să apelezi la tehnologii greu accesibile sau amenajări scenografice 
complicate! Şi încă nu există tehnologii capabile să de- şi re-materializeze 
obiecte şi oameni, să creeze levitaţie cu atâta lejeritate, să ofere 
invulnerabilitate biologică ş.a.m.d. 


Răzvan Alexandru Petre - Esoterismul în mileniul 3 


152 





Vorbim despre abilităţi paranormale reale, întotdeauna sprijinite de 
forţe spirituale specializate în efecte materiale. Nici un magician nu se 
bazează doar pe propriile puteri, ci conlucrează fără greş cu entităţi 
invizibile care îl asistă şi îl protejează în timpul numerelor de spectacol. 
Ei formează o echipă. Odată ce am înţeles acest lucru, admitem că legile 
fizicii pot fi depăşite, prin angrenarea unor legi naturale de ordin 
superior. 

Acum, poate că simţim o oarecare frustrare: „Dacă magicienii pot 
face minuni, de ce viaţa omenirii este atât de grea şi complicată? De ce 
nu ne scapă de boli, de ce nu creează bani din aer? De ce nu ajută 
guvernul, populaţia ca să iasă din criză?” 

Magicienii, deşi au unele puteri paranormale, nu sunt neapărat nişte 
înţelepţi. Şi chiar dacă ar fi, nu la ei vor apela guvernele şi potentaţii zilei, 
înţelepţii nici măcar nu sunt băgaţi în seamă, deşi sfaturile lor ar fi 
salvatoare. Ce ar putea face un magician pentru societate, decât să-i dea 
exemple şi sfaturi? Dar oamenii nu vor doar sfaturi, ci minuni de-a gata. 
Să plouă cu bani din cer, de exemplu... Oare aceasta ar rezolva 
problemele lumii? Nu, desigur. 

Magicianul este un aducător al unui mesaj ascuns, expediat din 
lumea spiritelor, el nu are ca misiune salvarea Pământului. Pentru asta 
există politicienii... Hai să ne gândim, ce s-ar întâmpla dacă un magician 
ar dori să producă bancnote în serie. în primul rând că nu îi este permis 
să fure bani, fie şi prin aport paranormal, din seifurile bine ferecate ale 
cine-ştie-cui bogătaş. Tot furt este. Şi este o acţiune care va atrage o 
contrareacţie de apărare. în al doilea rând, oamenii trebuie să-şi câştige 
existenţa prin muncă cinstită în folosul oamenilor, iar un magician (ca 
om printre oameni) trăieşte din spectacolele sale, ce au un rol important 
pentru societate. 

Cum ar fi viaţa fără spectacolele de magie? Ternă, închistată, fără 
orizontul unei schimbări profunde, cândva în viitor. Speranţa, 
optimismul, uimirea, bucuria sunt cuvinte înrudite cu magia „de scenă” 
sau cea „lângă spectatori”. Rolul magiei nu este doar de divertisment, ci 
şi unul progresist: stârpirea modului de gândire materialist, slăbirea 
stereotipurilor, a prejudecăţilor, schimbarea paradigmei ştiinţifice, 
întărirea credinţei că „imposibilul” poate fi uneori posibil. Cei care spun 
că nu au văzut niciodată vreun fenomen paranormal cu ochii lor, să caute 
pe internet numere de magie reală, produsă prin fenomene paranormale. 

„De ce nu ne dă Dumnezeu la toţi astfel de capacităţi?” Dacă este 
adevărat că omul deţine un potenţial nelimitat (iar unele fenomene 
umane ne demonstrează acest potenţial), totuşi omenirea, în ansamblul 
ei, nu a ajuns încă la nivelul mental şi moral cerut de atingerea acestor 
performanţe. Planeta evoluează încet, încet, prin toate fiinţele încarnate 
pe ea. Priviţi nenorocirile de pe lume şi vă veţi da seama ce dezastru ar 
putea produce unii dintre semenii noştri dacă ar deţine puteri de 
asemenea calibru! De fapt, majoritatea oamenilor nu ştiu încă să 

folosească în mod optim ceea ce le-a dat deja Dumnezeu. De aceea, 
magicienii care le deţin sunt obligaţi la păstrarea secretelor şi mai ales la 
o anumită morală faţă de semenii lor. îi distrează şi îi uimesc cu 
numerele magice, pentru a le deschide orizontul gândirii, dar nu li se 
permite să îi manipuleze în scopuri personale. în caz contrar, vor fi ei 
înşişi pedepsiţi de entităţile cu care conlucrează. Sau vor fi părăsiţi de ele. 
Deci magicienii nu sunt dumnezei pe pământ, deşi aşa ar părea. Şi nu pot 
face chiar orice minune, există limite şi pentru ei. 

Nu am fi surprinşi dacă am afla că marii magicieni sunt încarnaţi din 
spirite care şi-au făcut stagiul pe planete cu civilizaţii superioare, unde 
puterile „paranormale” sunt comune tuturor. Aceste spirite păstrează 
abilităţile obţinute pe acele planete atunci când se încarnează ca oameni. 
Paranormali. Puţini pământeni pot avea o misiune atât de specială. Doar 
cei care au fost fachiri sau yoghini în alte vieţi şi au acumulat experienţă 
în modelarea şi controlul materiei. 

Rostul acestor demonstraţii este nu doar divertismentul, ci şi 
mobilizarea resurselor psihice ale oamenilor, prin credinţa că orice 
miracol este în puterea noastră, prin ştiinţă şi concentrare. Acesta este 
marea miză a magiei de spectacol: apropierea oamenilor de natura lor 
profundă demiurgică, divină , care poate supune şi utiliza materia şi legile 
sale atât de rigide. Suntem fiinţe celeste în primul rând şi trebuie să 
supunem voinţei noastre ceea ce este grosier şi inert în noi şi în jurul 
nostru, atât material, cât şi psihologic. Dumnezeu aprobă şi sprijină 
magia-spectacol, datorită rolului ei progresist. El este Marele Magician 
care a creat Universul din nimic, iar noi suntem copiii Săi, creaţi după 
chipul Său şi în vederea unei tot mai mari asemănări cu El. 

Oricine priveşte un spectacol de magie nu poate fi decât încântat, 
bulversat, emoţionat. Aici sunt amestecate arta, ştiinţa, concentrarea 
mentală, fenomenele paranormale, generozitatea şi plăcerea magicienilor 
de a ne fermeca. 

Petreceţi clipe minunate pe internet, în compania unora dintre cei mai talentaţi 
magicieni ai lumii: 

- David Copperfield, tăiat pe din două 53 

- Criss Angel, o fată intră prin el 54 

- Hans Klock, 10 magii în 5 minute 55 

30 ianuarie 2009 


53 https://www.youtube.com/watch?v=x6miSPHonMw 

54 https://www.youtube.com/watch?v=fTCM_wAm6vg 

55 https: //www.youtube. com / watch?v= 2DpY qY q-DOw 

MENTALISMUL NU E ILUZIE 


în industria divertismentului există 3 tipuri de „fermecători”: 
magicienii, mentaliştii şi iluzioniştii. Fac ei acelaşi lucru, sub nume 
diferite? După declaraţiile lor, da. Judecând după fapte, NU. Iată, în cele 
ce urmează, o clarificare „pour Ies connaisseurs”, pe care nu o veţi găsi 
nicăieri, fiindcă nimeni din această industrie nu este interesat să 
lămurească lucrurile, ci dimpotrivă, să păstreze misterul, pentru 
atragerea interesului publicului. 

1. MENTALIŞTII îşi folosesc forţa minţii lor puternice şi antrenate 
pentru a face lucruri incredibile asupra propriei persoane, a altora sau 
asupra unor obiecte. Uneori ei le explică prin „simple” jocuri psihologice, 
dar alteori sunt performanţe ce ţin evident de paranormal. Mintea 
umană are încă secrete care îi fac să pară drept „supraoameni” pe cei care 
le aplică. Totuşi, mentaliştii nu pot explica toate mecanismele subtile 
implicate - pur şi simplu, ei îşi propun ceva, iar Mintea lor îi serveşte. 
Curentul modern al „mentalismului” recuperează onoarea, oarecum 
pierdută, a magiei de spectacol, astăzi confundată cu iluzionismul... 

Ce pot face mentaliştii, „pe bune”: citirea gândurilor, inducerea 
telepatică a ideilor, controlul funcţiilor involuntare ale organismului, 
psihochinezia (de exemplu, îndoirea lingurilor, mişcarea unor obiecte la 
distanţă sau întreruperea/generarea electricităţii), percepţia 
extrasenzorială (de exemplu, descrierea unor locuri, obiecte sau 
evenimente simultane aflate la distanţă), abilităţi mintale deosebite (teste 
de memorie, calcule matematice rapide), hipnoza pe scenă asupra unui 
grup de oameni, conducerea automobilului legat la ochi etc. 

Unii maeştri de arte marţiale fac şi ei demonstraţii care ţin de 
mentalism (lupte fără contact, prinderea din zbor a gloanţelor, 
invulnerabilitate fizică, aprinderea focului doar cu mâinile şi alte 
performanţe de acest gen). Desigur, fiecare mentalist are doar anumite 
specializări din cele amintite mai sus, nimeni nu le stăpâneşte la 
perfecţiune pe toate. 

Exemple de realizări mentaliste: 

- Un mentalist român, Cristian Gog 56 , care s-a lansat la televiziune. 

- Un mentalist invitat de câteva ori în emisiunea “Surprize, surprize”: magul 
spaniol Anthony Blake 57 . 

- Performanţele maestrului vindecător John Chang, care, printre altele, aprinde 
focul cu mâna goală 58 . 

- Arte marţiale chinezeşti: o lovitură incredibilă cu o bilă de energie (stilul 
beţivului) 59 . 


56 http://happyhour.protv.ro/video/premiat-si-contestat.html 
http://happyhour.protv.ro/video/cristian-gog-rupe-o-lingura.html 
http://happyhour.protv.ro/video/vezi-un-truc-incredibil-cu-zahar.html 

57 https://www.youtube.com/user/anthonyblakeoficial 
s 8 https://www.youtube.com/watch?v=AosohnwiHt 8 

- Celebrul mentalist David Blaine (Street magic), cu numeroase videoclipuri pe 
YouTube.com 

2. MAGICIENII DE SCENĂ sunt şi ei mentalişti , doar că apelează 
uneori şi la spirite puternice, care le permit nişte realizări fizice 
incredibile (levitaţie, dematerializări şi materializări, teleportare, 
interpenetrarea obiectelor solide, predicţii apropiate în timp etc.). Mintea 
umană are nişte limite care pot fi învinse doar cu ştiinţa spiritelor. Mai 
precis, magicianul (care, în acest caz, este şi un medium special) vine cu 
mintea şi energia sa, iar spiritele, cu ştiinţa rafinată a miracolelor. 
Graniţa dintre mentalism şi magie este foarte subţire şi mişcătoare, aşa 
că orice mentalist poate aluneca, chiar fără să o ştie, spre magie, din când 
în când. 

Celebrul magician de spectacol David Copperfield a readus această 
artă în atenţia telespectatorilor de pretutindeni. 

«în Statele Unite există un magician numit David Copperfield. De fapt este un 
maestru al capacităţilor supranormale, ceea ce i-a permis să treacă prin Marele Zid. 
în momentul trecerii prin zid, a folosit o pânză albă pentru a se acoperi pe sine şi 
zidul şi apoi a trecut. Când a ieşit, a scos o mână în afară, a ridicat pânza şi a păşit 
afară. De ce a făcut asta? în acest fel audienţa crede că este spectacol magic. 
Motivul pentru care ei denumesc aceste capacităţi supranormale magie este că nu le 
folosesc pentru a-şi cultiva corpul, ci pentru distracţia spectatorilor sau pentru a 
prezenta minuni pe scenă.» (Maşter LI HONGZHI, fondatorul celebrei grupări 
spirituale Falun Gong). 

Un la fel de vestit magician este şi Chriss Angel, protagonistul 
emisiunii de televiziune „Mindfreak”, ale cărui numeroase videoclipuri 
pot fi găsite pe YouTube.com. 

Există şi oameni obişnuiţi care, fără a se declara mentalişti sau 
magicieni, reuşesc uneori performanţe similare acestora. E vorba de o 
reamintire a unor abilităţi deţinute de spiritul lor într-o încarnare 
anterioară, când poate au fost fachiri, yoghini, asceţi, călugări, ce au 
dobândit respectivele puteri în urma unor practici îndelungate şi 
obositoare. Mai este posibil ca asemenea capacităţi „nepământene” să 
provină din încarnările anterioare ale spiritului lor pe planete superioare 
Pământului. în general, orice putem realiza fără mare efort, aproape ca-n 
joacă, este efectul binemeritat al eforturilor antecesorilor noştri 
spirituali, de care noi profităm acum... 

3. ILUZIONISTE folosesc trucuri pentru a poza în magicieni sau 
mentalişti. Nu este nimic miraculos, ci totul se bazează pe tehnici de 
manipulare a atenţiei spectatorilor, scamatorii tehnice etc. 

Iată o situaţie obişnuită când iluzionistul se pretinde a fi clarvăzător, 
deşi nu este: el alege o persoană din public „la întâmplare” şi începe să îi 
spună unele lucruri personale pe care nu avea de unde să le cunoască. în 
acest caz, iluzionistul poate folosi 3 tipuri de „citire” a persoanei: 

Tehnica Hot readina semnifică obţinerea de informaţii preliminare 
despre subiect - devenit astfel o victimă - prin orice metodă 


59 https://www.youtube.com/watch?v=UmE 0 R 6 a 680 E 

detectivistică (cercetarea biografică, tragerea de limbă a vecinilor, 
tragerea cu urechea la conversaţiile subiectului, discuţii prealabile cu 
membri ai echipei iluzionistului, folosirea complicilor, a microfoanelor, 
camerelor video etc.). în filmul „Leap of Faith” (Salt în credinţă) 60 este 
arătat cum funcţionează această tehnică în industria miracolelor 
religioase. 

Tehnica Warm readina - iluzionistul face nişte afirmaţii generale, 
care se potrivesc marii majorităţi a oamenilor, utilizând principiile 
psihologiei. Uneori încearcă să impresioneze sau să sugestioneze 
subiectul intr-un anumit sens, pentru a-i smulge confirmarea. Alteori, 
frazele sunt astfel concepute încât să menţioneze atât o anumită 
trăsătură, cât şi opusul său, acoperind astfel toate faţetele unei chestiuni 
(este o metodă des folosită şi de astrologi) - de exemplu: „eşti o 
persoană amabilă şi calmă, dar când cineva îţi înşală încrederea, eşti 
furios”. 

Tehnica Cold readina semnifică obţinerea de informaţii despre 
subiect printr-o discuţie liberă cu acesta, timp în care falsul-clarvăzător îi 
studiază rapid limbajul corpului, vârsta, îmbrăcămintea, tunsoarea, 
genul, religia, rasa, etnia, nivelul de educaţie, maniera de a vorbi, locul de 
origine etc. Iluzionistul este foarte atent la semnalele de răspuns faţă de 
afirmaţiile sale, ca să îşi dea seama dacă ghicitul său merge în direcţia 
bună sau nu, îndepărtându-se rapid de pistele greşite şi multiplicând 
supoziţiile pe direcţia probabil corectă. 

Această ultimă tehnică nu poate funcţiona fără intuiţia foarte 
dezvoltată a performerului, devenind cu timpul o abilitate naturală a 
minţii acestuia, care va părea de-a dreptul paranormală. (De fapt, intuiţia 
în sine este o calitate inexplicabilă ştiinţific.) I se poate spune „citire 
subconştientă”, calitate ce se dezvoltă la mulţi profesionişti care lucrează 
mult cu publicul (poliţişti, psihiatri, psihologi, preoţi, profesori, avocaţi 
etc.). 

„Sfânta” confuzie a iluzionismului 

Atenţie! Se întâmplă adeseori ca tocmai magicienii ori mentaliştii 
autentici să pretindă că ei realizează numai si numai iluzii - afirmaţii ce 
produc cu adevărat multă confuzie. Este pe jumătate o minciună, dar 
pentru care aceştia nu se simt deloc vinovaţi, fiindcă oricum spectatorul 
se aşteaptă să fie păcălit cu ceva, cumva. Dar această ambiguitate are şi 
ea un preţ: mentaliştii vor fi puşi în situaţia penibilă să nu li se 
recunoască meritele reale, ci să fie acuzaţi că fraieresc publicul. 

Ei au totuşi nişte motive puternice pentru care aleg această 
deghizare: fie pentru a stinge suspiciunea celor foarte religioşi, fie pentru 
a se proteja de agresiunile de dincolo de scenă (vezi lovitura de pumn 
fatală primită de vestitul magician pretins „invulnerabil” Houdini), fie 
pentru a păstra suspansul spectacolului sau din alte motive pragmatice. 


60 http://www.divshare.com/downioad/12731289-907 
http://www.divshare.com/downioad/12731615-fdd 

Dacă s-ar pretinde a fi „paranormali” sadea, tot soiul de imbecili pisălogi 
le-ar putea cere să demonstreze acest lucru în afara scenei, ceea ce ar 
deveni foarte supărător. 

Pe de altă parte, este adevărat, mentaliştii chiar intercalează trucuri 
şi iluzii „clasice” în programul lor, de obicei pentru „încălzire”, pentru că 
sunt mai simplu de realizat. Iar asta le oferă cârcotaşilor materialişti 
satisfacţia de a le putea explica (prin analogie cu trucurile deja dezvăluite 
în cărţi, pe internet sau la cursurile dedicate pseudo-magiei). 

Deseori, magicienii realizează versiuni personale ale trucurilor 
clasice, păstrându-le doar forma exterioară aparentă, însă la care 
explicaţiile cunoscute nu se mai potrivesc. Nu orice număr de scenă 
realmente magic poate fi reprodus şi nici măcar înţeles de către 
iluzionişti. Aceştia sunt cam invidioşi pe adevăraţii mentalişti sau 
magicieni, cărora încearcă să le minimalizeze performanţele incredibile. 

Mi-a atras atenţia afirmaţia unui mentalist într-un interviu. Zicea el: 
„Aş jigni inteligenţa spectatorilor dacă aş pretinde că ceea ce fac eu pe 
scenă este altceva decât o iluzie!”. în realitate este tocmai invers! Asta e, 
niciodată nu poţi pune bază pe vorbele unui „fermecător”... Ce cred eu 
despre afirmaţia de mai sus? Ca spectator, este normal să te laşi păcălit 
de un truc de scenă, luându-1 drept o realitate pretins „paranormală” şi 
apoi să cauţi o explicaţie logică, analizând toate amănuntele. Uneori ai 
putea-o bănui. în schimb, dacă nu găseşti acea explicaţie, nu e deloc o 
dovadă de inteligenţă să priveşti un fenomen posibil paranormal ca fiind 
un truc sau iluzie, doar aşa, din obişnuinţă şi în ciuda glasului raţiunii. 
Mai ales că numerele de magie sunt disponibile azi şi pe video, încât ai 
posibilitatea să revezi toate detaliile. Iar când laudă galant o asemenea 
obtuzitate mentală, mentalistul citat mai sus nu face, în fapt, decât să 
evite să şi-i pună-n cap pe spectatorii idioţi, cu minţile adormite, dar 
agresivi în semidoctismul lor. 

Astăzi lumea merge în direcţia multiplicării miracolelor şi, în paralel, 
a credinţei oamenilor în existenţa fenomenelor paranormale. Pe lângă 
magia inovaţiilor tehnologice de ultimă oră, mai există, realmente există 
posibilităţi inimaginabile ale minţii umane (deocamdată doar a unor 
persoane speciale), care vor deveni treptat comune, obişnuite, pe măsura 
regenerării speciei umane. 

Indiferent de diferenţele fundamentale dintre ei, iluzioniştii, 
magicienii şi mentaliştii aparţin aceleiaşi bresle, de „show entertainers” şi 
îşi împrumută unii de la alţii idei, numere, trucuri. în fond, ei fac acelaşi 
lucru: uimesc oamenii . îi fac să uite pentru câteva clipe de grijile 
cotidiene şi, mai ales, de concepţia materialistă, care ne conduce tuturor 
vieţile, într-un mod foarte autoritar. Ei ne prezintă lucrurile altfel decât 
se petrec în mod obişnuit, iar acest fapt ne destinde, ne înveseleşte, ne 
blochează temporar prejudecăţile, deschizându-ne mintea, ne aduce 
aminte că suntem copiii lui Dumnezeu cel fără limite... Ceea ce ne va 
ajuta, poate, să învingem obstacolele întâlnite pe drumul destinului... 

23 mai 2012 

JOHANNES - un magician pentru 
neliniştea noastră 


Motto : Teologii scolastici nu au vrut să se uite prin telescopul lui 
Galilei întrucât credeau că ştiu deja, din Scripturi, ordinea cerurilor. 


MAGIA NU ESTE ILUZIONISM 

Iluzionismul se poate şi învăţa, la şcoli scumpe din America. Magia 
este nu doar un talent nativ, ci şi o misiune de viaţă. 

Iluzionistul ne păcăleşte că o iluzie este realitatea. Magicianul ne 
demonstrează că realitatea este o iluzie. 

Iluzionismul a apărut din nevoia de a reproduce pe scară largă ceea 
ce numai câteva persoane din lume pot face „pe bune”. Iluzionismul este 
o copie mecanică a unor spectacole „fermecate”, la propriu şi la figurat. 

Pe când iluzionistul are ca scop câştigurile financiare din industria 
divertismentului, magicianul mai are un scop ascuns, nemărturisit. 
Magicianul autentic (şi sunt foarte puţini pe lume) va realiza nişte lucruri 
incredibile chiar în faţa ta, fără ascunzişuri, fără lumini obscure, fără fast 
sau păcăleli optice. Va face acte realmente „magice”, prin care legile 
cunoscute ale materiei sunt încălcate. El te face să te îndoieşti cu 
adevărat de omnipotenţa legilor cunoscute ale materiei fizice, sugerându- 
ţi astfel să cauţi singur mai departe explicaţiile, desigur, nu în ştiinţă, 
unde ele lipsesc. Poate în parapsihologic, poate în esoterism, poate în 
religie... 


„ VĂD, DECI NU CRED ... ” 

înainte de a vedea un număr reuşit de magie de spectacol, noi, 
oamenii obişnuiţi, ne bizuim pe vechea zicală „ nu cred până nu văd ”. Aşa 
a rostit şi apostolul Toma când l-a văzut pe Isus revenit în trup, aşa 
spunem şi noi când ne îndoim de ceva. Dar după ce vizionăm un act de 
magie, unii dintre noi o schimbă cu altă zicală, una puţin cam iraţională: 
„ am văzut, deci nu cred ”. Spectatorul vede şi pipăie miracolul petrecut în 
faţa sa. Totuşi, se îndoieşte de propriile simţuri, fiindcă acţiunea pare a 
contrazice ce ştia de când s-a născut şi anume că: omul nu se poate 
opune gravitaţiei, omul nu poate suporta anumite dureri fără să 
crâcnească, omul nu poate merge pe apă, omul nu poate trăi fără aer, 
omul nu poate mişca obiectele de la distanţă, obiectele sau părţi din ele 
nu pot dispărea şi nici apărea din neant, omul nu îşi poate face invizibile 
unele părţi sau întreg corpul etc. 

Ei bine, toate acestea şi multe altele devin posibile dacă un magician 
vrea să le demonstreze pe viu. Astăzi toate actele de magie se filmează, 

pot fi reluate şi analizate spre a găsi „trucul”. Dar un magician nu 
foloseşte trucuri. El ne arată nouă, ignoranţilor, că mai avem multe de 
învăţat despre univers şi că ştiinţa noastră este o copilărie în faţa 
misterelor de care lumea e plină. După un spectacol de magie, unii dintre 
noi devin sau mai umili, sau mai entuziaşti, sau mai curioşi, sau foarte 
nervoşi, sau încearcă să uite imediat ceea ce le tulbură comoditatea unui 
trai căldicel, în limitele normalului. 

Da, avem în România cel puţin un magician de spectacol care ne 
tulbură comoditatea gândirii. Are numele de scenă Johannes, pentru 
cunoscuţi, Ionuţ Stoian. Pare a fi un băiat de cartier care a învăţat nişte 
trucuri ca să se „dea mare”. Numai că tot ce face are loc la lumina zilei, 
magicianul poate fi atins şi vorbeşte cu oamenii în mijlocul cărora se află. 
Asta dă peste cap toate socotelile scepticilor! 

Desigur, scepticismul devenit dogmă i-a îmbolnăvit cronic pe unii, 
care nu vor să creadă că ce face Johannes este adevărat. Ei caută 
înfriguraţi pe internet şi strigă: „Uite, am găsit trucul lui Johannes pe 
net, se face aşa şi aşa.” Adevărul este că Johannes preia uneori numere 
realizate şi de alţii, dar le face cu totul altfel, sfidând orice logică! 

De exemplu, mulţi iluzionişti şi fachiri s-au lăsat închişi în sicrie şi 
îngropaţi sub pământ, unde au zăcut multe minute sau ore, desigur fără 
oxigen. Este o demonstraţie de mentalism, de dominare a corpului cu 
puterea minţii, prin care metabolismul este încetinit până la punctul în 
care omul nu mai are nevoie de aer pe o perioadă determinată, intrând 
într-un fel de hibernare. A făcut şi Johannes acest număr, dar în stilul 
său incredibil. îngropat la 2 metri sub pământ şi acoperit cu pământ într- 
un sicriu, a ieşit de acolo viu după aproape o oră, sub ochii îngrijoraţi ai 
rudelor, producătorilor TV şi ai telespectatorilor. Din această descriere 
nu reiese însă elementul IMPOSIBIL: JOHANNES A IEŞIT SINGUR DIN 
PĂMÂNT! Cum a reuşit el întâi să deschidă un sicriu acoperit de o 
coloană de 2 metri de pământ (fără să se vadă nimic la suprafaţa gropii) 
şi apoi să „înoate” prin pământ până la suprafaţă, acesta este adevăratul 
miracol nemaivăzut la alţi fachiri (care erau dezgropaţi în procedură 
inversă decât fuseseră îngropaţi). 

Johannes a făcut multe alte demonstraţii stranii (deghizate în 
numere de „divertisment”) 61 . Dacă nu aveţi prea mult timp de privit sau 
doriţi o demonstraţie scurtă despre tot ce am spus mai sus, vă propun 
următoarea „fază”, care ne arată, într-un minut , ce poate face magicianul 
Johannes. Este vorba despre transformarea instantanee SUB OCHII 
NOŞTRI a unei cărţi de joc în alta. După vizionarea acestei demonstraţii 
de „dematerializare si materializare” 62 putem începe să înţelegem mai 
uşor toate celelalte numere incredibile cu cărţi de joc pe care le face 
Johannes. Şi să ne convingem că toate fenomenele numite „paranormale” 
chiar există, iar unii oameni le pot crea la dorinţă. 


61 https: //www.youtube. com/user/ochiulmeu/videos 

62 https://drive.google.eom/file/d/oB6JUPxwhWMxBQmJucF9CWmVyYlk/edit 

MAGICIANUL NU E NECURATUL 

Acum, că ne-am convins, nu trebuie nici să cădem în adulaţie oarbă 
şi nici să ne speriem de cei care pot face astfel de lucruri. Nu ne referim 
aici la performanţele de mentalism, specifice fachirilor, prin care îşi 
supun trupul la abuzuri incredibile, cu ajutorul minţii lor bine antrenate. 
Dar în special în numerele de magie există anumite forte spirituale care îl 
însoţesc pe magician, ele fiind cele care realizează acele fenomene. Rolul 
principal al magicianului este să imagineze anumite numere, să dea 
comanda mentală şi uneori să îşi exteriorizeze energia, iar treaba de 
fineţe o face entitatea spirituală desemnată cu această misiune. Să fim 
bine înţeleşi: acea entitate nu este dracu' în persoană! Unii se sperie de o 
asemenea putere „supranaturală” şi o pun pe seama demonilor. Dar nu 
trebuie să ne temem, ca nişte naivi, ci să ne deschidem mintea...! 

Natura spectacolului impune în mod obligatoriu manipulări ale 
substanţei fizice, care să poată fi observate clar de oricine, spre a se 
minuna. Show-urile sunt mai puţin potrivite pentru fenomenele 
telepatice sau alte percepţii extrasenzoriale, rezervate de obicei 
laboratoarelor de parapsihologic. Manipulările materiei sunt 
spectaculoase şi convingătoare pentru oameni, dar ele sunt de tip grosier. 
Există şi alte fenomene, mai uimitoare, care rămân însă ascunse până 
când vom fi suficient de maturi spirituali. 

Mai sus m-am referit la magia de spectacol , dar pot exista şi 
magicieni cu aceleaşi puteri care nu îşi fac publicitate, ci păstrează 
secretele doar pentru ei. Şi le folosesc numai în anumite contexte, în 
anumite scopuri personale sau spirituale. 

Să ne amintim că şi Isus a realizat astfel de miracole materiale, ele 
fiind cele care i-au convins pe iudei să îl declare „rege”. Dar Isus nu dorea 
adulaţia unor oameni ignoranţi, căci El iubea oamenii, nu voia să îi 
domine, ci voia să îi ajute să se înalţe ei înşişi la puterea de a înţelege şi 
apoi de a realiza minuni asemenea Fiului de Dumnezeu. Să reţinem deci 
că şi Isus era un mag după toate standardele, dar unul smerit. 

Noi, oamenii obişnuiţi, ne aflăm oricând în pericolul de a ne supune 
necondiţionat unui om care dovedeşte că poate face minuni cu obiectele 
sau cu natura, ori alte trucuri paranormale. Deţinerea unei puteri 
suprafizice nu este neapărat un semn de sfinţenie, ci ea trebuie corelată 
cu nivelul moral al persoanei respective. Dacă slujeşte oamenii şi Binele, 
înseamnă că acel om este ajutat de Entităţi angelice. Chiar şi unii călugări 
deţin astfel de puteri extraordinare, aşa că ele nu sunt rele în sine. 

ANTICRISTUL ŞI MAGIA 

Profeţiile creştine ne avertizează că Anticristul va avea şi el astfel de 
puteri uimitoare. Iar lumea întreagă va fi îndemnată să creadă atunci că, 
prin puterile sale paranormale, Anticristul va rezolva toate problemele 
acute ale lumii dacă va primi învestirea de conducător suprem. 

Să fim precauţi cu astfel de soluţii pretins miraculoase! în primul 
rând că ele nu concordă cu Legile Divine. Dumnezeu vrea ca fiinţele să îşi 
rezolve singure problemele (cauzate, de fapt, tot de ele) cu mijloacele de 
care dispun, fiindcă aşa capătă multe lecţii de viaţă. înlăturând 
problemele în mod artificial, dispar şi mijloacele de progres spiritual. în 
al doilea rând , pretinsele puteri paranormale au o bătaie scurtă, pentru 
că se opun legităţilor naturale. Ele realizează efecte de scurtă durată sau 
cu obiecte limitate. Nimeni nu poate hrăni planeta cu mană cerească 
fabricată prin magie! Este o speranţă deşartă. 

Iudeii l-au declarat pe Isus „rege” fiindcă făcea minuni. Comunitatea 
internaţională, spun profeţiile creştine, îl va încorona „împărat” pe 
Anticrist dintr-un motiv similar, spunând că e Cristos venit a doua oară. 
Om trăi şi om vedea... 

Dar până atunci, putem fi siguri că Johannes (sau alt magician 
talentat) nu e nici Anticristul, nici diavolul împieliţat şi aceasta dintr-un 
motiv simplu: el nu se declară mai mult decât este - un magician de 
spectacol! Asta munceşte, din asta trăieşte şi asta e misiunea lui. 
Anticristul, dacă va apărea vreodată, va juca în cu totul alt registru: se va 
înconjura cu o aură de falsă sfinţenie, mister, carismă, gravitate, va pune 
în scenă un teatru magic fără de noimă şi va avea o susţinere financiară şi 
politică neobişnuită. Dacă vom fi familiarizaţi cu performantele 
magicienilor, nu ne vor mai mira reprezentaţiile similare ale 
Anticristului, dornic să impresioneze lumea debusolată din acele timpuri 
tulburi. 

Fără a ne aştepta ca viitorul să urmeze neapărat litera profeţiilor 
(oamenii mai au şi liber arbitru!), este bine să fim informaţi despre 
acestea. Iată ultimele profeţii ale părintelui ELPIDIOS despre Anticrist 
(martie 2014) 6 s, care le completează pe cele din aprilie 2013 6 L 

10 martie 2014 


6 3 http://saCCSiv.WOrdpreSS.COm/2Oi4/03/06/traduCerea-preofetiei-parintelui-elpidie-pentrU- 

2014/ 

6 4 http://saCCSiv.WOrdpreSS.COm/2Oi3/06/O9/profetia-parintelui-elpidie-VOi-Cei-mici-il-Veti- 
vedea-pe-antihrist-despre-noul-papa-profetul-mincinos-razboi-foamete-elite-cipuri-text-integral- 
preluat-din-revist/ 

4. ESOTERISMUL, LA FORFECAT 


ATENŢIE LA NEWAGE ! 


începând cu mişcarea hippie din anii ’6o, civilizaţia occidentală a 
încercat diverse căi de a contrabalansa accentul excesiv pus pe tehnică şi 
economie, recuperând în felul său dimensiunea spirituală a fiinţei 
umane. Curentele de idei şi atitudini în sprijinul ridicării individului la 
rang de Persoană şi a naturii la rang de Conştiinţă au devenit tot mai 
contagioase. Ele poartă acum o etichetă: NEW AGE. Apariţia sa vulcanică 
acum peste un sfert de secol a primit un sprijin decisiv de la savanţii din 
fizică, ştiinţele medicale, biochimie, psihologie, filosofie etc. Noua optică 
socială cuprinde ideologii şi metode extrem de diverse, dar cu un scop 
declarat profund umanist: să ne împrietenim cu Natura-mamă, să 
optimizăm relaţiile dintre oameni, să ne găsim armonia lăuntrică. 

Odată cu eliberarea din închisoarea ideologică comunistă, noi, 
românii, ne-am reînnoit entuziaşti tradiţia bisericească, dar totodată ne¬ 
am deschis şi spre informaţiile culturale şi fenomenele sociale inedite 
propuse de New Age. Iată o scurtă enumerare a câtorva aspecte noi, 
prezente în societatea românească după decembrie 1989: 

• Răspândirea terapiilor „blânde” de vindecare, complementare 
medicinii clasice - bioenergie, reiki, acupunctură, masaj, 
cromoterapie, homeopatie, meloterapie, aromoterapie, 
cristaloterapie, sacroterapie ş.a. Tratamentul vizează întâi întregul 
organism şi apoi organul bolnav, urmărind reechilibrarea generală a 
funcţiilor, purificarea de toxine, armonizarea energiilor. Pacientul 
este privit în integralitatea sa (holistic), ca trup, suflet şi spirit. 

• Apariţia unor cursuri unde se predau tehnici de eliminare a 
stresului, obţinerea confortului psihologic, a dezvoltării mentale şi 
comunicarea cu propriul subconştient - metoda Silva, radiestezie, 
Meditaţie Transcendentală, programare neurolingvistică etc. Sunt 
tehnici preluate din gândirea yoghină, budistă, taoistă şi adaptate 
vremurilor de azi. Unele vorbesc şi despre manifestarea puterilor 
paranormale, comunicarea cu entităţile din planurile paralele, 
purificarea şi evoluţia spirituală. Aceste metode pot fi utile dacă sunt 
folosite cu discernământ şi numai spre binele oamenilor 

• înfiinţarea şcolilor Waldorf, privind problematica educaţiei copilului 
dintr-un unghi cu totul nou, antroposofic. 

• Popularizarea fenomenelor paranormale, de multe ori apelând la 
studii serioase şi obiective, conduse de specialişti de înaltă probitate 
profesională şi morală. Aflăm că trăim într-o lume a misterelor, care 
sfidează orice gândire materialistă - mişcarea obiectelor cu puterea 

minţii, transferul gândului direct de la creier la creier, vederea cu 
ochii legaţi, levitaţia, poltergeist, răpirile organizate de extratereştri, 
dialoguri mediumnice sau prin mijloace electronice cu spiritele, 
acestea şi multe altele sunt deja fapte cunoscute celor care se 
informează. 

• Proliferarea endemică a ghicitului (în tarot, cafea, astre etc.) şi a 
vrăjitoriei (amestec de autosugestie, hipnoză agresivă şi 
maleficitate). 

• Apariţia unor indivizi înzestraţi cu pretinse puteri mistice - „aleşi”, 
„iluminaţi” - precum şi a unor grupări pseudo-religioase, bazate pe 
o logistică bine sponsorizată. Speculând unele doctrine abil alcătuite, 
aceşti „binefăcători spirituali” îşi câştigă averile subjugând 
conştiinţele unor persoane vulnerabile. Să adăugăm aici şi 
activităţile înfiorătoare ale sectelor satanice chiar şi pe plaiurile 
mioritice... 

Unii semeni de-ai noştri, copleşiţi de această avalanşă 
informaţională, preferă să o respingă în totalitate, nedorind să înţeleagă 
că bioenergia, spiritismul, hipnoza şi satanismul sunt chestiuni total 
diferite între ele. Dar, subiectul este extrem de complex şi controversat, 
ca şi vremurile în care trăim. Depinde ce vrem să vedem. 

Putem privi New Age ca pe un amestec hibrid şi bufversant de 
doctrine diferite, chiar antagonice: invocarea divinităţii versus satanism, 
ştiinţa relaxării şi autohipnoza versus utilizarea drogurilor, reiki versus 
vrăjitorie, armonizare cu natura versus homosexualitate ş.a.m.d. 

Putem privi însă apariţia sa în Europa Occidentală şi America de 
Nord ca semn al necesităţii obiective a unei „revoluţii spirituale”. New 
Age-istul, deşi recunoaşte împrejurările vitrege ale Apocalipsei, în care 
deja trăim, vrea să creadă că efortul indivizilor conştienţi de a se 
îmbunătăţi întâi pe ei înşişi va duce în final la schimbarea lumii, fără 
convulsii sociale. Nu este acesta un ideal lăudabil ?! 

Probabil că acest fenomen reprezintă o tendinţă firească a societăţii 
omeneşti actuale. Să-l privim mai de aproape. 

Ce nu este New Age ? New Age se vrea altceva decât religiile şi cultele 
creştine. Nu se identifică nici cu religiile asiatice, deşi preia (mai mult sau 
mai puţin eronat) unele elemente doctrinare. 

Ce este New Age ? Este, înainte de orice, un curent de gândire, o 
nouă spiritualitate. Acesta a inspirat apariţia a zeci de mii de grupuri şi 
instituţii; se pot umple cărţi întregi numai cu listele asociaţiilor Noii Ere 
şi a mentorilor acestora! „New Age” nu este o organizaţie, ci mai mult o 
ETICHETĂ. în mişcare putem alătura, dacă vrem, nu numai Amnesty 
International (apărători ai drepturilor omului) şi Green Peace (militanţi 
ecologişti), ci şi secta „Templul Poporului” a lui Jim Jones, care a şocat 
opinia publică prin sinuciderile în masă din Guyana. Sub paravanul 
ideilor revoluţionare ale „Erei Vărsătorului”, tot felul de secte şi culte cu 
scopuri venale sau chiar anti-umane momesc cu vorbe goale pe acei 

creduli dornici de a ieşi din stresul şi banalul cotidian sau de a găsi un 
grup cu care să împărtăşească aceleaşi idei generoase. 

Caracteristica principală a organizării New Age este lipsa de 
organizare . Cu alte cuvinte, grupurile s-au dezvoltat în reţea, fără ierarhii, 
similar Internetului, chiar înainte de apariţia acestuia. De altfel, 
Internetul este azi liantul de bază al mişcării. în aceasta constă şi puterea 
ei - dizolvarea unei grupări nu modifică cu nimic peisajul general (vezi 
cazul sectei „Templul Poporului”). Cine are interes de a manipula 
mediatic poate să-şi continue nestingherit intoxicarea din chiar sânul 
mişcării. Nu există autorităţi, nici critică. Şi chiar dacă ar fi date în vileag, 
n-ar afecta mişcarea globală, care este prin definiţie autonomă local, 
legată doar prin idei, nu prin programe comune, cu atât mai puţin prin 
persoane sau instituţii. S-ar părea că mişcarea New Age este 
indestructibilă! 

Dar, oare, această atât de complexă spiritualitate nu are şi ea un 
„călcâi al luiAhile” ? 

în opinia noastră, o eroare a spiritualităţii New Age (explicabilă prin 
preluarea fără discernământ a învăţăturilor orientale) este negarea 
dualităţii Bine-Rău. Se consideră că răul ce trebuie combătut de fiecare, 
prin dezvoltare personală, este IGNORANŢA SPIRITUALĂ, adică 
necunoaşterea esenţei lăuntrice superioare. Suntem de acord cu acest 
imperativ, dar cunoaşterea de Sine nu contrazice în nici un fel viziunea 
dualistă. Dimpotrivă, devenind mai sensibili la subtilităţile Naturii şi ale 
Spiritului, învăţăm marea lecţie a înfruntării şi echilibrului dinamic 
dintre contrarii, dintre Dumnezeu şi Satan, dintre Isus şi Lucifer. 

Putem interpreta această eroare grosolană ca fiind ea însăşi un efect 
al conjuraţiei satanice împotriva Creatorului. Dacă gândirea materialistă 
L-a exclus radical pe Dumnezeu din sfera preocupărilor umane, Noua 
Spiritualitate face un compromis viclean: nu-L neagă direct, ci doar 
elimină dualitatea Bine-Rău din învăţăturile spirituale. S-o spunem 
franc: morala nu este o invenţie pur omenească, ci un îndemn divin! 
Omenirea nu poate stabili răul şi binele absolut decât prin prisma unui 
reper spiritual - îngerii ne sfătuiesc şi lucrează pentru bine, iar demonii, 
pentru rău. Prin urmare, noul mod subtil de a anula importanţa 
Divinităţii constă în relativizarea principiilor morale la contextul geo- 
istoric şi cultural. 

New Age îl pune în centrul universului pe omul însuşi. Se afirmă că, 
dacă esenţa omului este spiritul, care este una cu Dumnezeu, înseamnă 
că, prin revelarea spiritului, omul devine Dumnezeu (!). Cât orgoliu şi 
nesăbuinţă! El vrea să se auto-mântuiască, la fel ca în budism. Numai că 
budistul autentic (oricât de atee ne-ar părea nouă această doctrină) 
urmându-şi religia, este ajutat de maeştrii şi spiritele protectoare ale Căii. 
în schimb, adeptul New Ăge nu se sprijină decât pe el însuşi, eventual şi 
pe colegii săi. Un orb care conduce alţi orbi. Să înţelegem de aici cât de 
vulnerabil este el în faţa atacurilor mentale ale entităţilor malefice şi 
dezavantajul său faţă de religiile ierarhizate canonic, unde învăţătorii îşi 

pot îndruma ucenicii în situaţii dificile pe baza tradiţiei patristice şi a 
harului păstoresc. 

Nimic omenesc pe lume nu este 100% bun sau rău. Unele lucruri 
bune au fost pervertite, iar altele rele au clarificat situaţii confuze, 
ducând în final la victoria adevărului. Gândirea şi mişcarea New Age 
conţine multe elemente valabile. Dacă am conveni că satanismul, 
drogurile, homosexualitatea şi vrăjitoria nu aparţin Noii Spiritualităţi, 
după cum Inchiziţia nu aparţine spiritului creştin, poate că şi cei mai 
acerbi critici ar deveni mai îngăduitori cu susţinătorii „Erei 
Vărsătorului”. 

New Age a produs o nemaiîntâlnită efervescenţă culturală şi o 
sinergie a preocupărilor spirituale pe tot globul. A făcut cunoscute prin 
mass-media marile cunoştinţe esoterice, ţinute secrete de atâta timp. 
Deşi publicarea lor satisface curiozitatea generală, totuşi nu garantează 
punerea în practică cu succes a acelor teorii. Lipseşte „know-how”-ul 
tehnologiei spirituale, cunoscut doar în căile autentice. New Age oferă 
mii de metode şi manuale esoterice, dar pentru cel care vrea o schimbare 
profundă şi o mutaţie de conştienţă, ele sunt doar primul pas, stimularea 
curiozităţii. Uneori, punându-le în practică, sunt suficiente în sine, până 
la un anumit nivel. Insă de cele mai multe ori ne cheamă la aderarea la 
un grup, un maestru, o disciplină, un cult. Şi riscăm să găsim mai ales 
impostori! Nu există criterii ştiinţifice care să ateste valabilitatea, bunele 
intenţii sau curăţenia sufletească a unui astfel de „magnetizator de 
conştiinţe”. Dar, din fericire, avem pilda evanghelică: „pomul se cunoaşte 
după roade, iar omul după fapte”, a cărei înţelepciune ne poate fi ghidul 
de căpătâi în cercetarea oamenilor. 

Referinţe: Bruno Wurtz, NEW AGE, Editura de Vest 

2001 

DANSUL FALŞILOR PROOROCI 


Vă prezint analiza veridicităţii unui text esoteric, pe care am făcut-o la 
cererea unui cititor, care tocmai descoperise un „articol spiritual interesant”, 
lată răspunsul pe care i l-am trimis. 

Răzvan Petre 

Ca răspuns la propunerea dumneavoastră de lectură, vă scriu câteva 
rânduri. Eu însumi fiind un om avid de cunoaştere, m-am grăbit să 
răsfoiesc materialul pe care ni l-aţi trimis, „Dansul falşilor zei roşii şi 
albi”. Profit de această ocazie ca să realizez o sinteză despre modul cum 
abordez eu lecturile esoterice în general, şi această lectură în particular. 

1. în primul rând, sunt de la început circumspect în privinţa 
veridicităţii textului. în câteva minute decid dacă voi părăsi lectura 
definitiv sau o voi continua. Astăzi, când bibliografia esoterică poate 
umple zeci de rafturi, este necesar să ne ascuţim discernământul. A-ţi 
pierde timpul cu o lectură inutilă înseamnă să te privezi de o altă lectură 
valoroasă. 

Cred că putem stabili valoarea unei scrieri metafizice având în 
vedere 3 criterii: 

a) Sinceritatea autorului. 

b) Veridicitatea informaţiilor. 

c) Ce folos ne aduce (intelectual, moral, sufletesc, spiritual etc.). 

Dacă pică la unul dintre criterii, cartea ezoterică merită a fi 
abandonată. Iată câteva situaţii posibile: 

- Un limbaj prolix, abundând în neologisme şi cuvinte inventate, ar 
putea fi o acoperire pentru lipsa de originalitate sau de idei a autorului. 

- Prezentarea unei „realităţi” fără puncte comune cu nimic din ce se 
cunoaşte deja, poate fi un semn de creativitate, dar şi un posibil semn al 
invenţiei pure şi lipsei de veridicitate. 

- Un autor despre care nu găsim nici o referinţă ar putea fi un 
pseudonim de ocazie. Oare de ce îşi ascunde identitatea? Se teme să nu-şi 
pericliteze statutul social? Nu crede nici el în ce scrie? Doreşte să 
dezinformeze intenţionat cititorii? Oricum, ceea ce se permite în mediul 
scriitorilor de literatură de ficţiune, nu este onorabil în domeniul - mai 
pretenţios - al literaturii esoterice. 

- Abordarea unui subiect greu de verificat este o mină de aur pentru 
cine vrea să scoată bani pe o carte, dar de un folos discutabil pentru 
cititor. Ceea ce s-a întâmplat acum 3 milioane de ani nu numai că este 
irelevant pentru noi, dar este şi imposibil de verificat... 

- Unii autori reuşesc să facă atâtea conexiuni fantasmagorice între 
noţiuni fără legătură între ele, încât pare a fi opera unei minţi diabolice, 
pusă pe batjocorirea răbdării şi inteligenţei cititorului. 

- Un autor care preia informaţii exacte şi reale, dar le prezintă, fără 
curaj, drept literatură de ficţiune, diminuează forţa de impact a acelor 
informaţii importante. Potrivită acestui stil e mai degrabă prezentarea 
unor principii generale, cum face ilustrul Paolo Coelho. 

- Odată ce prezumţia de sinceritate a autorului a căzut, fiindcă i-am 
descoperit una sau mai multe minciuni deliberate, întreaga operă cade în 
derizoriu, indiferent cât de valabilă pare a fi în rest. 

- Traducerea unor cărţi esoterice nerespectând litera şi spiritul cărţii 
originale este un gest extrem de dăunător, chiar dacă sub pretextul 
adaptării. Am întâlnit traduceri ale scrierilor unor mari autori în care s- 
au adăugat idei personale, completări specifice unei alte şcoli de gândire, 
rezultând o traducere mai mult decât liberă - ceea ce constituie o 
complicitate la dezinformare şi o murdărire subtilă a creaţiei originale. 
Acest traducător poate doreşte, eventual, să fie un co-creator, dar 
sfârşeşte prin a fi un demolator. 

2. Revenind la cazul concret intitulat „Dansul falşilor zei roşii şi 
albi”, iată câteva observaţii personale: 

a) Textul se doreşte a fi un „channeling” prin mediumul numit 
MILA. în Occident, aceasta este o metodă cunoscută şi acceptată, 
„channel” fiind o denumire modernă pentru medium. Datorită lipsei de 
criterii obiective şi referinţe, oricine poate fi proclamat „channel” şi 
impus în mass-media. Literatura abundă de falşi prooroci. Sunt prezente 
şi în mass-media românească astfel de persoane. 

Cât este de sincer mediumul MILA sau, dacă el este de bună 
credinţă, cât este de autentic mesajul primit de el? 

Analizând limbajul, îl găsesc greu de înţeles, necesitând un efort 
substanţial de decodificare. Aceasta este o bilă neagră pentru autor, 
ştiind că orice spirit superior care comunică ceva oamenilor o face pentru 
a fi înţeles de cât mai mulţi. 

Pe de altă parte, este adevărat că mesajul spiritului este îmbrăcat în 
cuvintele proprii mediumului. Dar asta înseamnă că gândirea lui MILA 
este destul de alambicată şi confuză - o altă bilă neagră. Chiar şi o idee 
corectă şi bună se poate pierde în lipsa clarităţii mentale. Şi invers, lipsa 
unor idei clare şi a unei finalităţi constructive se poate masca prin 
cuvinte pretenţioase şi greu de înţeles. 

Părerea mea : nu sunt cuvinte inspirate, ci propria gândire a 
autorului. 

b) Subiectul abordat este imposibil de verificat, fiind vorba de 
pretinse întâmplări din urmă cu zeci de mii şi milioane de ani. Chiar dacă 
mintea omului obişnuit are limite, nu înseamnă că trebuie să renunţăm 
la discernământ, dând frâu liber imaginaţiei necontrolate. în fond, toate 

informaţiile la care accedem ar trebui să ne fie de vreun folos, or fără 
contribuţia raţiunii de a le valida, ordona şi folosi, ele rămân speculaţii 
inutile, hrană pentru vise, antrenament poetic... 

c) Am extras din textul lui MILA câteva afirmaţii de-a dreptul 
incredibile sau absurde: 

«1. Pământul şi sufletele din el nu au fost niciodată de acord să 
înglobeze forma delfinilor şi a balenelor; 2. iar Pământul nu a fost vreodată de 
acord să înglobeze forma umană. 3. De fapt Pământul nu ştia că delfinii şi 
balenele existau pe suprafaţa sa, deoarece aceste specii au rămas într-un vis 
separat ancorat în jurul Pământului de către savanţii Sirieni, odată cu scuturile 
de gheaţă.» «4. Durata vieţii majorităţii oamenilor de atunci era de 2000 de ani 
omeneşti.» 

Comentariu: acest citat se împiedică cel puţin de următoarele 
dificultăţi logice: 

1. Ştim că speciile sunt create de îngerii creatori, adaptându-le la 
viaţa terestră. Sufletele se mulţumesc să se încarneze în formele de viaţă 
create de îngeri, neavând nivelul de evoluţie să pună în discuţie planurile 
superioare. 

2. Aici, Pământul este considerat o entitate distinctă, cu păreri 
proprii. în realitate, există o confrerie de spirite superioare care 
guvernează planeta şi care se subordonează Voinţei lui Dumnezeu. Este 
absurd să crezi că Pământul se opune Planului Divin, nedorind să fie 
populat cu oameni. Or, omul este suprema creaţie fizică! 

3. Apoi, ori Pământul este un spirit atoatecunoscător - că doar se 
contrează cu creatorii speciilor! - ori e o forţă brută cu gândire fără 
orizont şi fără ştiinţă... 

4. Pare a fi o întrecere cu relatările biblice: dacă Matusalem a trăit 
900 ani, hai să fie MILA mai original şi să le acorde o durată dublă de 
viaţă! Am putea accepta această vârstă numai pentru umanoizi diferiţi de 
noi, în condiţii diferite. Dar tocmai această descriere lipseşte din 
povestirea lui MILA. Imaginaţia l-a părăsit tocmai când putea să ne 
picteze un tablou ceva mai convingător... 

d) Apar în text preluări ale unor idei binecunoscute, înveşmântate în 
cuvintele lui MILA. Exemple: 

• „visul” = încarnarea unui spirit 

• „plane holografice”= lumi paralele de existenţă, plane vibratorii 
invizibile, inclusiv planul akashic (depozitarul înregistrărilor 
trecutului) 

• însămânţarea planetei din exterior cu cele câteva rase umane. 

• Cele câteva civilizaţii omeneşti anterioare, care au fost distruse sau 
s-au autodistrus. 

• Extratereştrii gri. 

• Cauzele dispariţiei dinozaurilor. 

• Centrele inteligente de pe stele îndepărtate (Sirius, Alfa Centauri, 
Pleiade etc.) 

• Existenţa sufletelor în planurile eterice, după părăsirea formei 
fizice. 

• Războiul stelelor 

în rest, textul este doar o speculaţie pe aceste teme „clasice”... 

Ce folos ne aduce acest text? 

Mie personal mi-a folosit la analiza de faţă, dar altfel aş fi renunţat 
să-l citesc imediat pe următoarele motive: 

• Dificultatea lecturii nu este compensată de utilitatea sa. 

• Informaţii pe teme similare pot fi obţinute din surse mai credibile 
şi într-o formă mai atrăgătoare. 

• Unele dintre teme nu sunt de interes real. Nu sunt împotriva 
lărgirii orizontului de cunoaştere, dimpotrivă. Dar orice dilatare a 
gândirii în infinit ar trebui să fie însoţită şi de o înălţare sufletească, 
pe care textul abordat nu o oferă, ceea ce îmi arată că pe undeva, 
ceva este fals. Mâine putem găsi o carte cu afirmaţii antagonice 
acestui text, care ne-ar putea „băga în beznă”. 

• Textul în sine este o făcătură, un fals, pretins a veni din surse 
superioare. 

în final, trebuie să mărturisesc că n-am avut puterea şi curiozitatea 
să citesc textul până la sfârşit, ci doar l-am răsfoit... Din contră, sunt cărţi 
pe care le recitesc cu plăcere. De exemplu, cartea care provine de la 
adevăraţi mesageri divini, intitulată „Din tainele vieţii şi ale universului” 
a lui Scarlat Demetrescu - un scriitor talentat şi un om de ştiinţă dedicat 
adevărului. 

Nu mi-am propus să fiu un casap al non-valorilor literare esoterice. 
Oricine are dreptul să se exprime. încerc însă să fiu exigent cu ceea ce îmi 
umple mintea, timpul, îmi consumă energia şi îmi clădeşte opiniile, deci 
viitorul. 

Sper că nu v-am supărat cu vreuna din afirmaţiile mele, că poate îmi 
veţi da dreptate şi că n-am greşit în privinţa textului trimis spre analiză! 

15 aprilie 2007 

FALSA APOCALIPSĂ 


Oamenii sunt atraşi de veştile apocaliptice. Morbidă curiozitate! îi 
face oare mai morali, mai nobili, mai înţelepţi? Ar trebui, dar mă 
îndoiesc. Un om echilibrat nu agreează veştile alarmante răspândite prin 
mass-media, care au rolul doar să înspăimânte. Ele nu fac bine nimănui, 
nici nu aduc vreun profit sufletesc cuiva, poate doar speculanţilor la 
bursă. 

Fie ce-o fi! Lasă grija Apocalipsei în seama lui Dumnezeu! Tu poţi 
muri chiar mâine, şi cu siguranţă că vei muri cândva. De ce acorzi atâta 
importanţă Apocalipsei? Nu stă în puterea ta nici să o provoci, nici să o 
eviţi. Sfârşitul lumii. Asta te interesează. Dar sfârşitul tău, la el nu 
meditezi? Ce importanţă ar avea că mori singur sau împreună cu câteva 
alte milioane de semeni? Lumea este o creaţie divină, are grijă Dumnezeu 
de ea. Dar sufletul tău este responsabilitatea ta directă. Ai grijă de el? 
Cauţi să îl înnobilezi, să îl elevezi, să îl apropii de Divinitate? Te fac 
suferinţele mai înţelept? 

în cursul vieţii sale, fiecare om are parte de una sau mai multe 
apocalipse personale. în sensul de crize existenţiale, terminate sau nu cu 
transformări psihologice ireversibile. Ar fi mai util să studiem arhivele 
Psihologiei şi Spiritualităţii decât să pierdem timp şi vlagă ascultând veşti 
aiuritoare despre viitoare sinistre naturale. Genocidurile, războaiele sunt 
adevăratele apocalipse, create chiar de oameni. Cele mai 
înspăimântătoare, dar care pot fi evitate prin inteligenţa umană. Totuşi, 
ele au loc mereu în istorie. Ba mai mult, atrag, prin legea karmei, şi 
dezastrele naturale. Nu vă speriaţi de Natură, ci de anti-naturaleţea unor 
demoni umani! Natura nu face decât să reacţioneze la încălcarea legilor 
firii. Ea nu pedepseşte decât atunci când dreapta măsură a fost încălcată 
de specia umană. Dar pe demonii încarnaţi îi putem depista şi să le 
anihilăm influenţa. 

Mai intervine aici un aspect filosofic important. Conceptul de „sfârşit 
al lumii” ar putea pune oamenii necredincioşi într-o mare dilemă privind 
rostul vieţii lor. Ne place să credem că trăim pentru a lăsa ceva în urma 
noastră: un copil, un pom, o casă, o operă... Dacă s-ar adeveri un „sfârşit” 
general, s-ar spulbera toate idealurile nobile, iar hedonismul şi egoismul 
ar putea triumfa. „Deşertăciunea” vieţii umane are o mare miză 
ideologică asupra ateilor şi materialiştilor. 

Satana vrea să convingă oamenii fără credinţă în veşnicia sufletului 
că distrugerea lumii este inevitabilă şi îi va afecta personal, dar 
Dumnezeu ne îndeamnă să nu ne preocupăm obsesiv de această 
chestiune imprevizibilă şi suprapersonală. De aceea se şi spune că, în 
timpul vremurilor grele, oamenii se separă în două categorii distincte: pe 
de-o parte, cei terifiaţi de distrugerea vieţii şi lucrurilor fizice şi, pe de 

altă parte, cei cu idealuri spirituale, pentru care distrugerea nu este o aşa 
mare tragedie. Dumnezeu a creat şi va crea în veşnicie viaţă. Cât despre 
viaţa noastră umană, ştim sigur că se va termina într-un târziu. Ceea ce 
nu este deloc înspăimântător, fiindcă existenţa noastră va continua pe un 
nivel superior... 


MESAJ APOCALIPTIC 

Iată o mostră de mesaj destinat înspăimântării oamenilor. Se spune 
că provine din însemnările găsite în camera celebrului Padre Pio, călugăr 
catolic (capucin) care manifesta uneori stigmatele rănilor lui Cristos când 
fusese răstignit pe cruce. Sunt nişte presupuse însemnări ale acestuia 
care conţin avertismente clare şi cutremurătoare despre un cert război 
nuclear şi măsurile pe care trebuie să le luăm în acest caz. 

Versiunea în limba română 6 s care circulă pe internet este evident 
diferită de versiunea în limba engleză, unde apare şi DATA mesajului: 
Padre Pio and the Three Days of Darkness 66 

Problema cu acest mesaj tulburător şi prea des citat este că, în 
varianta românească, a fost dat publicităţii fără nişte elementare indicii 
suplimentare, care ar lămuri cititorii că nu au de ce să se teamă. Mesajul 
este tradus ca şi cum se adresează fiecărui cititor de azi, deşi este evident 
adresat personal lui Padre Pio şi apropiaţilor lui (în versiunea în limba 
engleză). 

Mesajul este datat în anul 1950, părintele murind abia în 1968. Dacă 
ar fi fost un mesaj adresat lumii întregi, posesorul său l-ar fi făcut public 
la data primirii sale de la Isus Hristos, ceea ce nu s-a întâmplat. Dacă a 
fost un mesaj real , atunci este clar că planurile de distrugere aparţinând 
unor lideri inconştienţi au fost deturnate la timp de către Forţele 
Luminii, în anul fatidic 1950, deci mesajul nu îşi mai are rostul în 
prezent. Mai putem lua în calcul şi varianta că mesajul este un fals 
ordinar, ceea ce ar explica de ce a fost scos la iveală după moartea 
posesorului său. în oricare variantă, rezultă că un om bine intenţionat nu 
va populariza asemenea profeţii neîmplinite sau povesti inventate, decât 
cu mari rezerve şi precauţii. 

Faptul că este răspândit în România fără a se furniza date despre 
contextul în care a fost scris, într-o traducere liberă, ne îndreptăţeşte să 
credem că este încă o metodă perfidă de înspăimântare a oamenilor. încă 
un cui la coşciugul omenirii. Se doreşte să ne îndreptăm, plini de 
speranţă, înspre acelaşi om care, de obicei, ne induce şi spaima, dar ne 
arată şi „calea” de salvare: urmându -1 doar pe el. Naivii cred că individul 
care popularizează astfel de „revelaţii” groaznice este unsul lui Dumnezeu 
şi îl urmează cu gura căscată. De obicei, este tocmai invers! 


6 5 http://wWW.SCribd.com/doc/220635ii7/MeSajul-Lui-IisUS-HristOS-Prin-Padre-Pio 

66 http://wWW.tldm.Org/neWS/darkneSS-ll-i3-98.htm 

Din fericire, lumea nu s-a sfârşit de fiecare dată când a apărut vreun 
mesaj despre pieirea sa. Probabil că Dumnezeu are forţa şi interesul să 
nu o distrugă, ci doar să o îndrepte, pentru ca noi să conştientizăm ce 
este bine şi folositor de a gândi şi a face. 

Internetul este plin de nerozii propovăduite de personaje fără 
discernământ şi caracter... 

2008 


Doar cei foarte optimişti se îngrijorează de Apocalipsă... 

Fiindcă îşi imaginează că ei vor supravieţui! 

28 septembrie 2011 


DESPRE „EPOCALIPSĂ” 

Comunităţile umane au nevoie să fie conduse şi astfel au luat naştere 
politica şi disputele pentru putere. Activităţile economice au avut nevoie 
să îşi crească dinamismul şi, pentru uşurarea schimburilor, a apărut 
banul şi forma sa modernă - finanţele. Tehnica şi tehnologia au ajutat 
oamenii să-şi uşureze munca şi să-şi sporească confortul. Iar în acest 
scop a apărut ştiinţa, care cercetează legile naturii, oferind soluţii noi mai 
eficiente. Politica, finanţele şi ştiinţa sunt domenii secundare, suprapuse, 
emanate de cele fundamentale, vitale, care sunt tehnica, economia, 
socialul. 


Suprastructură 


Fundamentele 

vieţii 



încet, încet domeniile suprapuse au căpătat autonomie şi şi-au 
dezvoltat teorii proprii, metode proprii, academii. Astăzi ele realizează 
activităţi „pentru sine”: cercetarea ştiinţifică fundamentală, tranzacţiile 
financiar-bancare, jocurile politice etc. Toate acestea au urmat o evoluţie 
similară care, din păcate, a dus la consecinţe dăunătoare asupra 
fundamentelor societăţii. 

Minţi „strălucite” au inventat arme de foc cu o putere de distrugere 
înmiită a întregii planete, precum şi viruşi de laborator ce ar putea 
decima populaţia în timp scurt. Pieţele financiare s-au rupt aproape 
complet de realitatea economică şi de rolul de suport pe care ar trebui să 
îl ofere economiei. Politica se face doar pentru avantaje personale, 
electoratul este manipulat fără remuşcări, unele decizii politice lovesc 

direct în cetăţeni. Se pare că domeniile menţionate s-au delimitat de 
motivaţia şi sursa care le-a creat, devenind un fel de tumori canceroase în 
organismul civilizaţiei. Ştiinţa fără conştiinţă. Politica fără conştiinţă. 
Finanţele fără conştiinţă. 

Religia a emanat din Spirit, dar a devenit şi ea o activitate „pentru 
sine”. Spiritul susţine viaţa, el este viaţă. Religia e o suprastructură care, 
iniţial, avea rolul de a ajuta manifestarea Spiritului în societatea umană. 
Cu timpul, ca şi în cazul celorlalte domenii suprapuse, religia s-a depărtat 
de la scopul său nobil. Religia fără conştiinţă. Sau „litera ucide, spiritul 
dă viaţă”... 

Desigur, în toate aceste cazuri, vina principală o au acei oameni din 
vârful piramidei care dau direcţia acestor activităţi necesare. Dar în 
aceste vremuri, omenirea nu îşi mai permite să fie condusă de lideri 
politici, financiari, ştiinţifici, religioşi lipsiţi de scrupule morale! S-a atins 
„masa critică” a conştiinţei planetare. Fie respectivii se vor trezi la timp, 
fie înseşi aceste domenii secundare vor intra în colaps: politica, finanţele, 
ştiinţa, religia - care şi-ar putea pierde încrederea oamenilor şi s-ar putea 
dovedi dispensabile . Cu alte cuvinte, ne aflăm la un pas fie de o nouă 
civilizaţie mai rafinată şi armonioasă, fie de una mai rudimentară, 
involuată, fără suprastructură. 

Nu, lumea nu se sfârşeşte când moare o civilizaţie! Alte 4 sau 5 
civilizaţii au dispărut până acum pe planetă şi abia dacă am aflat că au 
existat aievea. Scriem Apocalipsă, dar trebuie să citim „Epoca-lipsă”... 
Asta înseamnă moartea istoriei, a memoriei colective şi reluarea de la 
zero a efortului de creare a suprastructurii. O civilizaţie dispare prin 
prăbuşirea suprastructurii sale. însă viaţa reală, elementele de bază 
continuă să existe, prin voinţa divină... 

1 ianuarie 2012 


APOCALIPSA INDIVIDUALĂ 

Oamenii să nu mai vâneze zvonuri despre Apocalipsă! Sfârşitul lumii 
nu va avea loc cum gândesc ei! 

Dar dacă sunt atât de atraşi de catastrofe , atunci să studieze Istoria 
şi o să găsească enorm de multe Apocalipse locale, cu distrugeri de oraşe, 
populaţii, chiar civilizaţii şi toate formele imaginabile de cataclisme. 

Iar dacă rămân convinşi de ideea unui sfârşit inevitabil, atunci să se 
gândească serios la propriul punct terminus! Acesta este mult, mult mai 
probabil, ba chiar sigur. Să-şi revadă viaţa, alegerile şi opţiunile de viitor 
prin prisma efemerităţii fiinţei lor. Măcar aşa vor deveni mai înţelepţi! 

Interesul pentru distrugerea generală este păgubitor. De ce adică să 
sufere atâta omenire în jurul tău?! Doar fiindcă tu te temi de viitor sau că 
ai o boală gravă sau că eşti nemulţumit de viaţa pe care o duci?! E o 
strategie psihologică bolnavă de a rezista în faţa greutăţilor vieţii, prin 

imaginarea împărtăşirii unei sorţi dramatice cu alţi semeni. Fiecare om 
va avea parte de Apocalipsa sa individuală, mai blândă sau mai grea. De 
unde plăcerea asta satanică de a ne gândi la punerea în comun a 
necazului, de ridicarea dezastrului la scară planetară şi cosmică?! Să fie 
aceasta invidia omului suferind faţă de semenii săi care manifestă 
bucurie, bunăstare?! 

Poate unii care n-au griji sau preocupări serioase şi vor să-şi ridice 
adrenalina, ca la vizionarea filmelor de groază, sunt tentaţi de scenariile 
apocaliptice. De la distanţă, pentru divertisment. Dar dezastrul umanitar 
scoate întotdeauna în evidenţă tot ce este mai rău în oameni, ca şi omenia 
extremă. Nu moartea, ci epidemiile, foametea, lipsa resurselor de viaţă şi 
securitate, acestea şi multe alte manifestări sociale care însoţesc 
Apocalipsa sunt cele mai cumplite! De aceea, nu-mi doresc nicio 
Apocalipsă şi nu vreau nici măcar să o atrag cu gândul! îmi ajunge grija 
zilei! 

20 august 2014 

10 boli cu transmitere spirituală 

traducere şi adaptare de Răzvan Petre 
după „Eyes Wide Open: Cultivating Discernment on the Spiritual Path” 6 7 

Mariana Caplan 68 şi-a petrecut ultimii 15 ani cercetând şi scriind despre 
discernământul pe calea spirituală. Cunoscând sute de învăţători şi mii de practicanţi 
spirituali, ea a observat cu stupefacţie că viziunea şi practica noastră spirituală poate 
fi „infectată” de câteva „boli cu transmitere spirituală”, lată principalii „contaminanţi”: 

1. Spiritualitatea de tip „fast-food” : Amestecaţi spiritualitatea cu o 
cultură occidentală care promovează viteza, multitasking-ul şi 
recompensarea imediată şi veţi obţine probabil o spiritualitate „fast- 
food”. Ea provine din fantezia noastră, comună şi de înţeles, că eliberarea 
de suferinţa umană poate fi un proces rapid şi uşor. Totuşi, un lucru este 
clar: transformarea spirituală nu poate fi obţinută dintr-o dată. 

2. Falsa spiritualitate : Este tendinţa de a umbla, a te îmbrăca şi a 
acţiona aşa cum ne imaginăm că ar face o persoană spirituală. Dar 
aceasta este doar o imitaţie a realizării spirituale autentice, precum sunt 
produsele contrafăcute vândute ieftin pe la colţul străzii. 

3. Motivaţia confuză : Deşi dorinţa noastră de evoluţie spirituală 
poate fi autentică, ea este deseori amestecată cu motivaţii mai 
pământeşti, cum ar fi dorinţa de a te simţi iubit, dorinţa de a fi legat de 
cineva, nevoia de a-ţi umple goliciunea sufletească, credinţa că drumul 
spiritual îţi va alunga orice durere şi ambiţia spirituală, adică dorinţa de a 
fi cineva „special”, mai grozav ca alţii. 

4. Identificarea cu experienţele spirituale : în această boală, ego-ul îşi 
asumă meritul experienţei spirituale şi începem să credem că noi suntem 
întruchiparea iluminării. De obicei, fenomenul nu durează la nesfârşit, 
dar tinde să se prelungească la cei care se consideră persoane iluminate 
sau care au statutul de învăţători spirituali. 

5. Ego-ul spiritualizat : Boala apare când structura profundă a 
personalităţii este profund pătrunsă de concepţii şi idei spirituale. Ego-ul 
se retrage la adăpost sub această carapace „spirituală”, ceea ce îl face 
impenetrabil la critici, sfaturi, feedback, stimuli proaspeţi. Ne blocăm 
creşterea spirituală reală tocmai în numele ideilor noastre îndelung 
elaborate, dar pietrificate, despre spiritualitate. 

6. Producerea pe bandă rulantă de maeştri spirituali : La ora actuală 
există numeroase şcoli şi tradiţii spirituale la modă care îi fac pe discipoli 
să creadă că ei se află la un înalt nivel de iluminare spirituală, lucru 
departe de a fi adevărat. Totul se produce conform reţetei: primeşte 
lumina, trăieşte experienţa mistică şi - gata! - eşti iluminat şi pregătit 


6 7 http://www.huffingtonpost.com/mariana-caplan-phd/spiritual-living-io- 
spiri_b_6o 9 248 .html 

68 http://realspirituality.com/ 

să-i iluminezi şi pe alţii în acelaşi mod. Problema nu este că astfel de 
oameni predau lecţii despre spiritualitate, ci că ei se cred a fi ajuns deja 
maeştri. 

7. Orgoliul spiritual : După ani de eforturi, practicantul atinge un 
anumit nivel real de înţelepciune, ceea ce îi stimulează mândria, 
sentimentul de „superioritate spirituală”. Boala se manifestă sub forma 
gândurilor de genul „sunt mai bun, mai înţelept şi deasupra celorlalţi, 
fiindcă eu sunt un om spiritual.” 

8. Mintea colectivă : Cunoscută şi sub numele de gândire de grup, 
mentalitate de sectă sau boală de ashram, este un virus insidios al 
dependenţei. într-un grup spiritual se fac convenienţe subtile şi 
inconştiente despre cum ar fi corect să gândeşti, să umbli, să te îmbraci, 
să acţionezi. Indivizii şi grupurile infectate cu acest virus resping 
persoanele, atitudinile şi circumstanţele care nu se conformează regulilor 
nescrise ale grupului. 

9. Complexul „poporului ales” : Acest complex de superioritate nu 
aparţine exclusiv evreilor. Este credinţa că „Grupul nostru este mai 
evoluat spiritual, mai puternic, mai iluminat, pur şi simplu, mai bun 
decât orice alt grup”. Acest crez maladiv nu trebuie confundat cu 
recunoaşterea faptului că ai găsit calea cea mai bună pentru tine, adică 
învăţătorul spiritual sau comunitatea potrivită ţie! 

10. Virusul mortal - „Am aiuns!” : Această boală este terminală, 
mortală pentru evoluţia noastră spirituală. Este vorba de credinţa că „am 
ajuns” la scopul final al căii spirituale. Din momentul în care credem că 
nu mai este nimic de atins, progresul spiritual şi orice dezvoltare 
ulterioară încetează. 

în dobândirea discernământului pe calea spirituală este important 
să ne descoperim bolile ego-ului şi autoînşelării, al căror morb îl avem cu 
toţii. Atunci avem nevoie, mai mult decât oricând, de simţul umorului şi 
sprijinul prietenilor spirituali veritabili. Când înfruntăm obstacolele de 
pe cale, pot interveni şi clipe când cădem în disperare şi ne scade stima 
de sine, sau ne pierdem credinţa în disciplina pe care o urmăm. Totuşi, 
trebuie să ne păstrăm credinţa în noi înşine şi în ceilalţi ca să putem 
realiza ceva important pe lume. 


Completări , de acelaşi autor 

după „When the Student Is Ready: 
The Perils and Rewards of Choosing a Spiritual Teacher” 69 

DISCERNĂMÂNTUL SPIRITUAL 

Discernământul spiritual, numit în sanscrită viveka khyatir, se 
spune că este „înţelepciunea supremă” pe calea spirituală. Discriminarea 


6 9 http://www.huffingtonpost.com/mariana-caplan-phd/is-guru-a-fourietter- 
word_b_704336.html 

este un cuvânt care semnifică capacitatea de a distinge şi a selecta ceea ce 
este adevărat, superior, cel mai potrivit la un moment dat. Cei care au 
discernământ spiritual aplică această abilitate intuitivă în chestiunile 
spirituale şi pot face alegeri inteligente, echilibrate, excelente în viaţă. Cu 
cât avem mai mult discernământ, cu atât ne mişcăm mai lejer printre 
meandrele pieţii de consum spiritual şi ne adâncim în viaţa spirituală cu 
eficienţă şi înţelepciune. Facem opţiuni şi acţiuni minunate care îi ajută 
pe ceilalţi, într-un fel sau altul, şi devenim parte din Forţa de evoluţie şi 
vindecare sufletească care acţionează pe Planetă. 

MAESTRUL SPIRITUAL 

Când ridici problema necesităţii sau importanţei guru-lui, 4 tipuri de 
reacţii umane sunt constatate în practică: 

1 ) Opinia că sursa spiritualităţii vine din interior şi că nu avem nevoie 
de un învăţător exterior. 

2 ) Cei care au deja un guru şi care cred că acesta este centrul 
universului, aceştia se înrolează cu toată fiinţa în misiunea 
maestrului lor. 

3 ) Unii cred că, în general, cu toţii avem nevoie de un învăţător, care nu 
este neapărat învăţătorul lor. 

4 ) Mai sunt cei care fie se întreabă dacă au nevoie de un guru, fie caută 
unul, dar nu îl pot găsi. 

A tânji după ghidare spirituală, a nu fi sigur că ai găsit ghidul potrivit 
pentru tine, a suferi când ai fost îndrumat greşit, toate acestea sunt mari 
teme în misticismul de pretutindeni şi oricând. Uşurinţa accesării 
maeştrilor spirituali în ziua de azi vine cu reversul medaliei: cum ne 
alegem un guru dintre mai multe oferte şi cum ne dăm seama că am 
greşit alegerea iniţială? Privind din sens opus, ne putem întreba: oare eu 
sunt compatibil cu această cale, sunt capabil să mă devotez ei, nu cumva 
cer prea mult din partea maestrului, sunt dispus să îi cedez lui 
responsabilitatea vieţii mele ori mă simt mai responsabil ca înainte? 

CALEA SPIRITUALĂ 

După mulţi ani de studiu, practică şi cercetare pe calea spirituală, 
autoarea Mariana Caplan a învăţat că nu există un singur fel de credinţe 
şi practici care să se potrivească oricărei fiinţe umane. Chiar şi când 
vorbim de căi bine bătătorite şi religii care şi-au dovedit valabilitatea, de 
fapt, fiecare dintre noi merge pe cale în modul său unic şi diferit. Fiecare 
om urmează o traiectorie singulară spre Spirit, Adevăr, Dumnezeu. 

13 aprilie 2011 

YOGA, IUBIREA ŞI LUCIFER 


Articolul conţine şi fragmente din articolul „Sexul şi Nirvana” (1998) cu addenda 
„Despre Brahmacharya” (2009), intercalate aici ca subtitluri. 

Diferenţa dintre o învăţătură spirituală divină si una luciferică poate 
fi greu de depistat, uneori. Novicele poate fi indus în eroare. Am să dau 
nişte exemple concrete, ca să înţelegeţi bine şi să vă amintiţi acest lucru. 

TEORIA OCULTĂ A IUBIRII 

în unele secte care se folosesc de spiritualitatea multimilenară 
indiană, pe lângă chestiunile clasice, cunoscute pretutindeni în lume, se 
strecoară şi false îndemnuri, care par să provină din aceeaşi sursă de 
înţelepciune. De fapt, sunt învăţături trunchiate şi ajustate după 
interesele guru-lui ce conduce acea grupare. 

Poate cea mai celebră teorie esoterică este cea despre cele 7 chakre, 
oferind un minimum de informaţii introductive în marile secrete oculte. 
Anahata chakra , centrul energetic din mijlocul pieptului, este considerată 
responsabilă cu aspectele afective, de iubire. Profesorii unor şcoli de yoga 
recomandă discipolilor să lucreze asane care energizează acest centru 
energetic, ca să capete o mai mare capacitate de a fi fericiţi şi a iubi. 
Trecând la un palier superior în yoga, se fac concentrări sau meditaţii 
asupra acestei chakre sau unor stări corespondente... Până aici, totul pare 
frumos şi clar! însă de la teorie la practică este cale lungă... 

Din păcate, în acest punct se deschide o capcană rafinată, în care 
unii profesori de yoga chiar au căzut, împreună cu adepţii lor. „Teoria 
iubirii” de mai sus îi face pe aceşti rătăciţi să considere că iubirea este o 
energie ca oricare alta, putând fi manipulată oricum. Secretul ar consta în 
cunoaşterea acestei „teorii” şi aplicarea ei cât mai des. Dar unde să fie 
eroarea? 


ERORI DE PRINCIPIU ALE TEORIEI IUBIRII 

în primul rând , unii dintre cei amintiţi afirmă că „iubirea trebuie 
exersată pentru a fi perfecţionată ”. Voi reveni mai jos asupra scopurilor 
ascunse în spatele acestei afirmaţii. Deocamdată, să reţinem că: doar a 
provoca artificial, în asane sau prin tehnici mentale, apariţia unei emoţii 
de tipul iubirii, fericirii (sau ceva asemănător) nu este suficient nici 
pentru a perpetua această stare la nesfârşit (oricât de des am practica), 
dar mai ales nici pentru a ridica nivelul de conştiinţă al adeptului... Nu 
există o corelaţie directă între stările euforice obţinute prin diverse 
metode spirituale şi evoluţia spirituală ! O stare plăcută sau chiar una de 


Răzvan Alexandru Petre - Esoterismul în mileniul 3 


179 





conştiinţă modificată nu aduce neapărat cu sine şi discernământul 
spiritual! Iar fără discernământ, nu putem vorbi de evoluţie. Acesta e un 
adevăr crud, pe care amatorii de spiritualitate trebuie să-l ştie. 

în sectele de tip new-age, extazul este un obiectiv principal, motiv 
pentru care sunt şi atât de căutate şi populate. Oamenii vor să evadeze 
din realitatea banală, prin diverse mijloace. Iar pe cei puţini care reuşesc 
să obţină o trăire iluminatorie, ceilalţi adepţi îi ascultă cu gura căscată, ca 
pe nişte mici maeştri spirituali. 

Şi nu mă refer la stările psihice patologice. Nici la poveştile 
fantastice inventate de mitomani, ca să-şi dea importanţă. Ci la cele care 
ar putea fi încadrate cu onestitate în categoria „stări mistice”. Nu mă 
declar deloc împotriva acestora, dimpotrivă - cine le are, este un fericit. 
Scriu aceste rânduri pentru cei care întrezăresc faptul că spiritualitatea 
înseamnă mult mai mult decât nişte stări neobişnuite sau percepţii vagi 
ale altor lumi. 

Experienţele paranormale pot apare ocazional în urma unor tehnici 
spirituale, cum ar fi meditaţiile contemplative. Uneori sunt numite 
„iluminare” sau „revelarea Sinelui” sau „percepţie extrasenzorială”. însă 
ele nu sunt decât simple etape facultative pe lungul drum al evoluţiei 
spirituale, simple jaloane, care pot şi lipsi, fără probleme. EVOLUŢIA 
SPIRITUALĂ nu se cuantifică prin numărul de stări paranormale trăite 
într-un interval de timp (eventual, provocate printr-o metodă predată la 
un curs esoteric). EVOLUŢIA SPIRITUALĂ se defineşte prin 
comportamentul cotidian în acord cu acele stări spirituale beatifice . E 
cale lungă de la „experienţe, stări” la „evoluţie spirituală”! 

Cuviosul Siluan de la Athos a primit trăiri duhovniceşti nenumărate, 
dar la un moment dat ele s-au oprit. Disperat, a început să se lamenteze 
Mântuitorului, că el vroia neapărat să mai primească Harul Duhului 
Sfânt! Iar Isus i-a trimis un mesaj telepatic scurt, dar concludent: „Ţine-ţi 
mintea în iad şi nu deznădăjduit” . însuşi Isus îl sfătuia să nu mai viseze 
la experienţe extraordinare - la care, sincer vorbind, nădăjduiesc toţi 
discipolii în esoterism - ci să îşi păstreze luciditatea în infernul lumesc, 
în care cu toţii TREBUIE să trăim cât mai frumos. 

Discernământul spiritual nu are nicio legătură cu experienţele 
metafizice! Acest discernământ nu vine dintr-o dată, ca un act de Graţie, 
ci el trebuie dezvoltat zi de zi, viaţă după viaţă chiar. E nevoie de 
experienţă de viaţă şi să munceşti pe plan psihologic cu tine însuţi înainte 
de a obţine discernământul; nu sunt de ajuns nişte stări plăcute 
ocazionale, fortuite sau invocate... 

in al doilea rând , cel care se plasează deasupra iubirii, pe care crede 
că o poate controla cu mintea lui când şi cum vrea, este deja pe marginea 
prăpastiei luciferice. Dimpotrivă, omul lui Dumnezeu se pune 
necondiţionat în slujba Iubirii , lăsând-o pe Ea să îi controleze viaţa. 
Atenţie, învăţătorul Isus ne îndemna să fim „blânzi ca porumbeii şi 
vicleni precum şerpii”\ „Viclenia” se referă la trezirea minţii. „Blândeţea” 

este calitatea inerentă omului care lasă Iubirea Divină să lucreze în el. 
Este Graţia care nu îl părăseşte pe cel sincer şi simplu în aspiraţie. 

Graţia este mult mai zgârcită cu cel care crede că poate fenta legile 
spirituale, folosind diverse tehnici. Au şi aceste metode rolul lor util, dar 
a striga către Dumnezeu „de ce nu-mi aduci în suflet Fericirea, căci eu am 
practicat spiritual mai mult ca alţii?”, arată un orgoliu stimulat - mai 
ales, dar nu exclusiv - în sectele religioase, care se pretind singurele 
deţinătoare ale marilor secrete oculte. Şi este rezultatul firesc al 
neînţelegerii faptului că Iubirea este suprema forţă care conduce 
Universul şi Ea nu e la cheremul nostru. Poate fi dobândită doar prin 
dăruirea de sine către Spiritul Divin ... Această atitudine lăuntrică poate fi 
mai greu definită şi explicată decât teoria chakrelor, dar în schimb, 
aplicarea ei intuitivă, din inimă, are efecte superioare, minunate. 


EXPLOATAREA TEORIEI IUBIRII 

Lucifericul pomeneşte foarte des despre iubire şi poate fi chiar 
seducător, mai ales că deţine o mare putere de influenţare psihică a 
auditoriului. Este expert în afirmaţii savante, ce îi dau o aură de mare 
realizat spiritual, care „se bate pe burtă” cu Dumnezeu... Lucifericul 
vorbeşte despre iubirea universală ..necondiţionată”, dar el o 
condiţionează strict - prin efectuarea unor tehnici de tip yoga, mai 
grosiere sau mai subtile. în afara acestora, iubirea nu apare, în viziunea 
lui. Nu are cum, căci iubirea, fiind doar o energie care trebuie 
manipulată, nici nu poate să apară „de capul ei”! 

E adevărat, prin obţinerea măiestriei în unele tehnici, yoghinul poate 
(auto)induce starea de îndrăgostire . Dar cum ea este trecătoare, de 
scurtă durată (proporţional cu energia mentală implicată), rămâne în 
urma ei un gust amar, de deşertăciune şi iluzie, senzaţia că „iubirea” ar fi 
un fel de prăjitură, servită din când în când de maestru, dacă şi numai 
dacă el vrea. 

Prin acest tratament psihic preparator au trecut multe femei în unele 
secte new-age, ca să nu rămână cu impresia că au fost violate de „guru” 
când s-au culcat cu el, ci că ar fi fost îndrăgostite. Vorbim de o stare 
tranzitorie, cel mult o dispoziţie plăcută ce poate dura câteva ore, în cel 
mai bun caz. Nu se poate confunda o pasiune de o clipă cu un sentiment. 
Dragostea adevărată diferă de îndrăgostire măcar prin faptul că ea nu 
dispare odată cu oprirea tehnicii mentale, ea se autoîntreţine. Dragostea 
de cuplu este reciprocă, mult mai complexă, implicând multe aspecte ale 
fiinţei umane, dintre care cel mai important este compatibilitatea dintre 
spiritul bărbatului şi cel al femeii. 

Se mai afirmă că tehnicile yoga sunt doar „cârje” până la activarea 
totală a centrului Anahata şi „scufundarea în oceanul beatific al iubirii 
universale”. Acest slogan nu se adevereşte niciodată. în realitate, 
tehnicile devin scopuri în sine, pentru care practicantul convins lasă 

deoparte toată omenia, căci „scopul scuză mijloacele”. Ce nu face omul 
pentru iubire, iubirea divină, nu-i aşa?! 

Prin urmare, profesorul luciferic de yoga spune că iubirea e o energie 
ca oricare alta , ce poate fi trezită, manipulată şi oprită la comandă. Acesta 
ar fi idealul yoghinului - controlul total al sentimentelor. Dacă yoga ar fi 
doar asta, atunci ar avea dreptate cei care o critică! Să te crezi şi chiar să 
lucrezi pentru a deveni un astfel de „supraom” (mai degrabă, „neom”) 
este o acţiune luciferică. Din contră, adevăraţii Maeştrii spirituali 
(yoghini sau ne-yoghini) se recunosc smeriţi a fi instrumentele 
Divinităţii, ale Iubirii. Ei pot manifesta mari puteri supranaturale, dar în 
slujba misiunii încredinţate lor de Dumnezeu, pentru ajutorarea 
semenilor. 


YOGA NU ÎNSEAMNĂ SEX 

Ajungem aici la confuzia, întreţinută artificial în unele cercuri 
iniţiatice, dintre voga si tantra sexuală . După cum bănuiţi, iniţierea în cea 
din urmă începe cu teoria yoghină a iubirii, aşa cum este ea înţeleasă de 
guru. Iar de la „iubirea” universală la „sex” nu pare a fi decât un pas. 
Aceasta e marea mistificare pe care o voi demonta, în câteva cuvinte. Căci 
sistemul yoga autentic nu are nimic de a face cu sexualitatea! 

în India, s-a făcut de mult timp distincţia dintre „tantra de mâna 
stângă” - adică, practicile sexuale magice - şi „tantra de mâna dreaptă” - 
adică, adevărata tantra-yoga, o doctrină filosofică foarte înaltă şi 
complicată, care pune accent pe devoţiunea către Divinitate, în diversele 
Sale forme revelate oamenilor, şi pe tehnici yoghine superioare. Deşi se 
folosesc şi de unele tehnici yoghine, cei care fac sex exclusiv în scopuri 
oculte, fără sentimentul de iubire, NU FAC YOGA! Yoga autentică cere 
respectarea unui cod moral foarte strict (yama şi niyama, similar cu cele 
io porunci creştine). Tocmai din acest motiv, yoghinii de pretutindeni 
resping ferm practicile de tantra sexuală care se pretind a fi „deasupra 
moralei”. 

Deturnarea cuvântului „tantra” de la sensul său pur metafizic 
(prezent în tantrismul budist şi cel hindus) s-a făcut cu multe secole 
înainte, fiind o manevră luciferică de inducere a confuziei şi strecurarea 
perversităţilor în căile spirituale autentice indiene, poate cam prea 
tolerante. 

Nu aş putea declara ritos că în cuplurile care practică tantra sexuală 
nu există iubire romantică. Dar acestea sunt excepţii, când iubirea 
autentică apăruse înainte de adoptarea exerciţiilor tantrice. în schimb, 
între bărbatul şi femeia ce se apropie sub umbrela acestor învăţături 
luciferice nu se poate înfiripa un sentiment sincer, fiindcă este imediat 
deturnat. Din contră, mult mai frecvent se constată că vechile cupluri se 
despart odată cu adoptarea noii filosofii de viaţă „a-morale”. 

DESPRE BRAHMACHARYA 

Şcolile yoga şi ordinele monastice din aproape toate religiile adoptă 
abstinenţa sexuală. Aceasta este o luptă directă cu unul dintre cele mai 
puternice instincte, prin care Dumnezeu creează şi susţine viaţa pe 
Pământ. Nu te poţi juca cu ea în cazul celibatului: ori o învingi, ori te 
învinge. Totuşi, ar fi mai uşor să te împrieteneşti cu ea, să o îmblânzeşti. 
Sunt unii care reuşesc să-şi suprime dorinţa sexuală, dar ei nu sunt 
regula. Marii yoghini şi sfinţi reuşesc să îşi folosească intens chakrele 
superioare, ceea ce duce la o relativă lipsă de interes pentru cele 
inferioare (hrană, sex, avuţii, ambiţii). La ei, sexualitatea s-a redus sau a 
dispărut natural, prin reorientarea profundă a fiinţei către Dumnezeu. 
Plăcerile spirituale sunt infinit mai intense şi mai prelungi ca cele 
sexuale. 

Desigur, sunt nenumărate cazuri de celibatari sau văduvi (de ambele 
sexe) care sunt forţaţi la singurătate. Totuşi, ei sunt obligaţi din exterior 
la inhibarea instinctului, care încă le marchează comportamentul. Cei 
mai mulţi îşi refulează poftele, dar unii reuşesc să îl sublimeze în alte 
forme de creaţie, în alte preocupări ce îi absorb. Refularea nu este un 
rezultat optim, ci un chin, o suferinţă interioară, pe care psihologii o pot 
depista. Sublimarea este calea înţelepţilor, inclusiv a yoghinilor. 

Se ştie că femeile îşi controlează potenţialul sexual mai bine decât 
bărbaţii (sunt desigur şi excepţii de ambele părţi). De aceea, lor le este 
mai uşor să se abţină. Bărbaţii trebuie să angreneze mai multă voinţă şi 
exerciţii speciale pentru a reuşi. Brahmacharya este o normă din yoga 
adresată bărbaţilor, căci doar ei erau yoghini. Deci este mai ales 
problema lor. Pentru femei, yoga nu dă indicaţii diferite. 

Brahmacharya poate fi înţeleasă şi ca singurătate, calea către 
meditaţie şi creativitate superioară. S-a constatat că mulţi bărbaţi de vază 
ai ştiinţei, filosofiei europene au fost singuri o mare parte din viaţă sau au 
avut relaţii extrem de sumare cu alte persoane, oricum creaţiile lor 
importante au avut loc în momentele când erau singuri cu gândurile lor. 
în acest sens, brahmacharya ar fi sinonim cu focalizarea intereselor 
către un singur scop, acela de eliberare a sufletului de tirania simţurilor, 
a tendinţelor aberante ale ego-ului şi realizarea Sinelui divin. Se poate 
defini astfel ca fiind comportamentul sexual, dar şi interpersonal, adecvat 
dobândirii cunoaşterii supreme. Acest comportament poate fi unul de 
izolare de relaţii sociale convenţionale şi inutile şi chiar de renunţarea la 
activitatea sexuală din acelaşi motiv: de a nu-şi complica viaţa şi mai ales 
a nu fi deranjat în activitatea intelectual-spirituală. 

Totuşi, unii mari realizaţi spirituali au fost căsătoriţi. Viaţa obişnuită 
nu e desconsiderată de cel înţelept. Iar pentru viaţa în lume, conduita 
recomandabilă este de a avea o sexualitate regulată, dar moderată. 
Abstinenţa ar putea fi acceptată doar în aşezăminte retrase, izolate, care 
limitează ispitele sexuale. 

DISCURS LUCIFERIC DESPRE IUBIRE 

Spuneam mai sus că există nişte scopuri ascunse în spatele 
afirmaţiei „iubirea trebuie exersată pentru a fi perfecţionată ”. De fapt, 
discursul luciferic mai conţine câteva idei-forţă ce completează mesajul şi 
trebuie înţelese în adevăratul lor sens. Iată o mică sinteză din „teoria 
iubirii” proferată de un guru tantric de mâna stângă: 

Putem atrage înspre noi doar o iubire corespondentă cu propria noastră iubire 
interioară. De aceea, iubirea trebuie exersată pentru a fi perfecţionată. 

Chiar dacă la început iubirea noastră s-ar putea să fie mică sau aproape 
inexistentă, dacă vom persevera în a amplifica în noi starea de iubire, gradat ea va 
deveni mare şi chiar copleşitoare. 

Nu toţi oamenii sunt de la început capabili să iubească o altă persoană. De 
aceea, să ne propunem să ne manifestăm în cât mai mare măsură dezinteresat, 
acţionând din iubire pentru alte persoane din jurul nostru. 

Cine iubeşte puţin, puţin va fi iubit. Cine iubeşte mult, mult va fi iubit, iar cine 
iubeşte infinit, infinit va fi iubit. 

Dacă încă nu aţi înţeles care este clenciul acestui discurs „generos şi 
educativ” despre iubire, vă veţi lămuri imediat. Toate aceste afirmaţii au 
o ţintă concretă - este vorba de amorul liber . încurajat prin astfel de fraze 
formale. Iată decodificarea mesajului folosind cheia „iniţierii tantrice”, 
primite într-o sectă de acest tip: 

„Iubirea trebuie exersată” înseamnă să iubeşti pe unul, apoi pe altul, 
şi tot aşa. Un antrenament ca la sport. Acest amor este doar sex cu 
poleială fals spirituală, lipsit de sentimentul sacru al iubirii. E doar un 
exerciţiu de iubire carnală, presărat cu tehnici de yoga. 

„Perseverând, amplificăm în noi starea de iubire” înseamnă că 
sentimentul curat şi sincer al iubirii este înlocuit cu tehnici de 
autosugestie („transfigurarea amoroasă”), în care tu nu îl vezi pe celălalt, 
ci vezi un simbol, un idol, o zeitate. Este o joacă mentală, in care 
egocentrismul şi iluzionarea ating cote paroxistice. 

,JSfu toţi oamenii sunt capabili să iubească” este modul de a ne 
induce un complex de inferioritate, pe care tot gurul se oferă să ni-1 
elimine. Cei cu „sufletele uscate” prin nefolosinţă în amor, trebuie să lase 
deoparte preferinţele normale, afinităţile elective şi să îşi ofere trupul 
pentru jocuri amoroase aproape oricui. Acest procedeu face parte din 
antrenamentul erotico-spiritual recomandat de guru, prin care adeptul se 
„manifestă dezinteresat”. 

El, gurul, nu vorbeşte din teorie, ci ne dă exemplul său personal: 
„iubeşte mult, de aceea este mult iubit”. Gurul are o istorie erotică 
enormă la activ - sute, mii de fete şi femei au fost iniţiate în „tainele 
amorului transfigurator”. Adică, în termeni comuni: seduse şi 
abandonate. 

SECRETUL FALSULUI GURU 

Medicii ar spune despre acest individ că are o obsesie sexuală. 
Psihosociologii ar spune că este un ritual de supunere, prin care femeia 
devine un fel de complice şi vasal psihic, totodată hrănindu-i pofta de a fi 
adulat. De acord, dar acestea sunt doar efecte. Cauza este mult mai gravă! 

Gurul preferă femeile cu forme pline, voluptoase, dar nu doar din 
criterii estetice. Recomandările sale către adeptele „shakti” de a se 
îngrăşa, a „deborda de vitalitate” au o motivaţie serioasă. Gurul luciferic 
absoarbe această vitalitate feminină în timpul contactului intim. Practic, 
le vampirizează energetic! De aceea, când ies din budoarul maestrului 
tantric, ele sunt buimăcite, fără vlagă, ca în transă. Iar faptul că le 
schimbă ca pe cămăşi este o măsură de prevedere: ca nu cumva vreo 
„iubită” să se devitalizeze prea tare şi să se îmbolnăvească irecuperabil, 
ceea ce l-ar compromite în ochii sectanţilor şi l-ar confrunta cu familia 
victimei şi legile statului. E mai convenabil să aibă mereu altă sursă 
proaspătă de vitalitate gratuită! 

Dar cum se face că ditamai gurul „spiritual” nu se poate alimenta din 
rezerva cosmică infinită de energie? E simplu: apropierea de Lucifer îi 
scade randamentul de autorecuperare a energiei pierdute. Gurul a 
devenit un mega-vampir, căci nevoile sale se extind dincolo de cele 
umane obişnuite - mergând până la influenţarea psihică a supuşilor săi 
şi diverse experimente magice consumatoare de energie. Tocmai faptul 
că scopurile sale sunt egoiste şi dubioase îi blochează accesul la sursele 
de energie infinite divine, care există în univers... Şi atunci apelează la 
energia umană gata preparată, care are totuşi inconvenientul că nu este 
de cea mai bună calitate. 


SEXUL Şl NIRVANA 

Când pretinşi iniţiaţi perorează că „sexul este motorul evoluţiei 
spirituale”, trecere de la sublim la ridicol este evidentă. însă, atraşi de 
vraja misterelor esoterice, destui tineri s-au lăsat păcăliţi de promisiunile 
mincinoase. 

Pentru a răspândi cu succes libertinajul sexual, s-a lansat un precept 
sectar specific: „Să nu te ataşezi prea mult de persoana iubită, fiindcă 
gelozia este un sentiment negativ. Să-i permiţi iubitei, sau iubitului, 
acuplarea cu alţi parteneri, ba chiar s-o încurajezi.” (!?!). Conduita 
impusă discipolilor este de a convinge cât mai multe fiinţe de sex opus să 
se „deschidă erotic” pentru toate perversiunile imaginabile. Aceasta ar fi, 
chipurile, „iniţierea tantrică” ! 

Dar există un motiv esoteric foarte serios pentru care vagabondajul 
sexual poate fi considerat dăunător. în timpul actului intim bărbatul şi 
femeia îşi amestecă aurele energetice, schimbând între ei tot felul de 
energii. Cine are mulţi parteneri se încarcă cu toate energiile din 
biocâmpurile lor şi, ca urmare, îşi alterează treptat caracterul, 

depersonalizându-se. Aceasta este pedeapsa gravă suportată, mai 
devreme sau mai târziu, de către prostituate şi destrăbălaţi. 

Ca să ungă tot acest mecanism al degradării morale, lucifericii au 
adăugat o picanterie, tehnica transfigurării în cuplu : „Când nu-ţi iubeşti 
partenerul de sex, trebuie să-l transfigurezi, adică să-ţi imaginezi că 
este un zeu, zeiţă, un om perfect, un principiu ideal.” „Transfigurarea” 
este modul perfid de a-şi acoperi goliciunea sufletească prin 
fantasmagorii. Ei afirmă că şi Isus Cristos a iertat-o pe prostituată, 
fiindcă „mult a iubit”, aşa că, spun ei, „dacă îţi transfigurezi partenerii, 
cu oricât de mulţi te-ai culca, nu mai faci păcate” (!?!). 

Astfel de idei bolnave au zdruncinat echilibrul familiilor de 
„tantrici”, care acum practică adulterul la modul cel mai public. Iluzorie 
„realizare spirituală”! O batjocură întreagă, destinată celor ce iubesc 
numai cu trupul, această modă a răspândit corupţia şi lipsa de caracter în 
rândul yoghinilor. Ei ar avea cu totul alte lucruri de făcut, mult mai 
importante decât „amorul tantric” lipsit de informaţia ştiinţifică necesară 
pentru a fi ceea ce a fost în urmă cu mult timp în Orient. 

Fiinţa preocupată obsesiv de sex nu-şi poate purifica mintea, nu-şi 
poate găsi astâmpărul. însă afecţiunea sufletească şi loialitatea în cuplu 
pot aduce cumpătarea şi echilibrul necesar dezvoltării spirituale. 
Căutând, înainte de orice, cu sufletul curat, un alt suflet curat, este 
semnul înţelepciunii şi speranţa păcii interioare. Este o pavăză împotriva 
corupţiei morale. 

* * * 

Acum putem înţelege mai bine cum se vâră vicleşugul luciferic şi 
perverteşte viaţa celor mai puţin vigilenţi dintre noi, gata să dea crezare 
oricărui autointitulat „maestru”. Desigur, există numeroase variante de 
intoxicare, dar principiul este acelaşi: învălmăşirea minţilor cu vorbe 
sunătoare, aplicarea metodelor verificate de spălare a creierului etc. Asta 
se întâmplă nu doar în sectele cu pretenţii religioase, dar şi in unele 
„cluburi” cu pretenţii elitiste. 


20 februarie 2012 

PANSEURI ŞI AFORISME 


Culegere de reflecţii publicate de autor în rubricile „Panseuri" (2008- 

2010) şi „Esoterika" (2010-2014) din website-ul www.spiritus.ro 

2008 

VITEZA SPIRITUALĂ 

Tehnologiile spirituale sunt făcute pentru a ne ajuta pe drumul 
spiritual. Unele pot fi comparate cu „carul cu boi”, altele cu „avionul”. 
Toate ne duc la destinaţie, dar dacă vrei viteză, trebuie să îndeplineşti 
nişte condiţii: 

1 - Informează-te că s-a inventat avionul! Citeşte cât mai multe... 

2 - Dacă eşti grăbit, află că drumul spiritual este atât de lung, încât 
merită să iei avionul! 

3 - Găseşte aeroportul! 


& & & 

DATELE FATIDICE ALE OMENIRII, INVENTATE DE NUMEROLOGI 

A trecut şi anul 2000, fără urmări apocaliptice... Totuşi, se mai 
găsesc destui care anunţă tot felul de evenimente cosmice gata-gata să se- 
ntâmple şi să schimbe fundamental viaţa pământenilor. Numai naivii pot 
crede în scenariile în care Dumnezeu ne dă mântuirea colectiv, mură-n 
gură - odată cu un eveniment cosmic, la o dată interesantă numerologic 
(de exemplu „17.07.07” sau „21.12.2012”), prin venirea extratereştrilor 
sau printr-un cataclism global. 

Aşteptarea pomenii cereşti scade voinţa credinciosului şi zelul său 
spre o viaţă virtuoasă. Poate fi chiar o metodă de manipulare şi subjugare 
mentală, aplicată de diverşi autointitulaţi „Mesia”. 

Singura ei justificare pozitivă ar fi că întăreşte speranţa 
credincioşilor că eforturile lor de a fi mai buni, într-o lume tot mai rea, 
nu este în zadar. „Domnul vine!”, se spune. Totuşi, există şi riscul 
dezamăgirii că, iată, Domnul nu a venit nici în acest moment de 
transformare radicală, anunţat prin mass-media! 

Influenţa spiritelor se face treptat şi înţelept, nu dintr-o dată şi la 
grămadă. Să nu uităm că efortul individual nu poate fi înlocuit de mana 
cerească. Efortul individual este legea universului, iar calea spirituală 
este îngustă ca o cărare pe creste... Ca s-o străbaţi trebuie să renunţi la 
bagajele inutile strânse în viaţa de zi cu zi, la mentalităţile eronate, la 
superficialitate şi comoditate. 


* * * 

INTERNETUL ARE ŞI MULTE LUCRURI BUNE 

învăţătorii spirituali de astăzi îşi pot răspândi ştiinţa prin internet - 
un mediu de comunicare foarte eficient, instantaneu şi aproape complet 
(transmisii live TV, chat audio-video, e-mail etc.). Prezenţa fizică nu mai 
este obligatorie, ne-am obişnuit cu prezenţa virtuală a celuilalt. Un 
mentor spiritual poate cuprinde mii şi sute de mii de discipoli, sau poate 
numai câţiva, dar buni, răspândiţi pe glob. Rolul său devine tot mai 
simbolic, fiind focarul material de răspândire al unei învăţături pur 
spirituale. Dacă este o cale autentică, elevii sinceri sunt preluaţi de 
spiritele însărcinate cu dezvoltarea spirituală a oamenilor: numărul de 
îngeri veghetori creşte ori chiar sunt înlocuiţi de spirite mai puternice, 
atunci când aspirantul merită şi are potenţial de creştere. Studiul şi 
efortul individual rămân baza. 

Strângerea în ashramuri a câţiva pasionaţi pare a fi o etapă depăşită. 
Planeta a devenit un gigantic ashram, iar internetul, legătura cea mai 
folosită. Contactul uman direct nu a dispărut, dar poate fi înlocuit, în 
favoarea adaptabilităţii. 

Căile spirituale însele nu mai sunt atât de rigide şi diferite. Se produc 
împrumuturi reciproce inevitabile, datorită răspândirii lor prin mass- 
media. De aici şi riscul apariţiei unor kitschuri şi falşi prooroci, de care 
trebuie să ne ferim. 

Omul devine mai tolerant cu religia celuilalt. Cu atât mai înţelegători 
sunt cei ce studiază învăţăturile oculte, care oricum sunt mai apropiate 
între ele ca substanţă şi limbaj. Toate spaţiile culturale importante au 
creat şi curente esoterice: isihasmul ortodox, gnostica creştină, sufismul 
islamic, cabala iudaică, yoga hindusă sau tehnicile budiste ş.a.. înainte de 
a vorbi despre apropierea religiilor, să ne ocupăm de punerea de acord a 
învăţăturilor esoterice! 

înainte vreme, un maestru ţinea câţiva elevi într-un loc izolat, 
dându-le înţelepciuni tainice, oculte. Astăzi, avem foarte mulţi învăţaţi, 
foarte multe surse de informare (imposibil de citit toate!), foarte mulţi 
adepţi (dar şi mulţi nechemaţi!), iar informaţiile sunt publice, deschise 
(exoterice). Esoterismul a murit! Trăiască ştiinţa spirituală! Religiile 
vor pierde teren spiritual dacă nu vor include, pe lângă tezele şi 
ritualurile proprii, tehnicile şi cunoaşterea ţinută, până nu demult, 
secretă... 

Şi, ce-aţi zice ca, peste o vreme, transmisiile live să se facă direct din 
lumea spiritelor?! Se cunoaşte şi se studiază de mult timp 
transcomunicarea electronică (apariţia spiritelor pe ecranele TV sau 
înregistrarea vocilor acestora pe benzi magnetice). Nu ne rămâne decât 
să aşteptăm perfecţionarea tehnologiei electronice şi atunci, poate, multe 
minuni vor deveni realitate... 


* * * 

Care este diferenţa dintre iluzionist şi magician? 

Iluzionistul se străduieşte să ascundă trucurile de privirea 
publicului. Magicianul încearcă, eventual, să ascundă faptul că el nu 
foloseşte trucuri. Mai aforistic spus: iluzionistul ne face să credem că o 
iluzie este realitate, pe când magicianul ne aduce în stare să credem că 
realitatea este o iluzie... 


2009 


ARMONIA 

Cymatica: geometria şi sunetele armonice sunt două manifestări ale 
aceluiaşi arhetip al armoniei dintre entităţi cosmice. Lumea astrală 
superioară, fiind alcătuită pe baza armoniei divine, dă vizitatorului 
impresia ca este alcătuită dintr-o continuă muzică, acolo manifestându- 
se direct arhetipul armoniei formei. 

Matematica este şi ea o expresie similară. Muzica însăşi respectă 
anumite legităţi matematice. Universul este alcătuit după legile 
matematicii, dar nu cred că spiritele sau Dumnezeu au învăţat întâi 
matematica pentru a ordona lumea. Dimpotrivă, spiritele se bazează pe 
alte legi concordante cu matematica omenească, dar mult mai intuitive. 
De exemplu, geometria este mai apropiată de modul spiritual de 
ordonare a lumii decât algebra sau analiza matematică, fiindcă geometria 
este mai intuitivă. Totuşi, cred că spiritele au la dispoziţie alte metode 
mai simple şi totodată mai eficiente de ordonare a cosmosului. 

Muzica celestă, astrală este şi ea un ecou încă imperfect al sublimei 
armonii a ideilor, care nu poate fi reprodusă într-o formă artistică. Doar 
ajungând în planul mental am putea resimţi fericirea armoniei 
gândurilor înalte ale Creaţiei. 

22 martie 2009 


* * * 

Cine este mai puternic decât un om dotat cu puteri demiurgice, dar 
care nu se lasă manipulat de acestea în scopuri egoiste? A rezista unei 
asemenea ispite colosale este cel mai mare act de bravură. Dovada 
supremă a puterii este CUCERIREA DE SINE. Aici, modestia este dovada 
clară a invincibilităţii. 

19 aprilie 2009 


& & & 

VIITORUL ESTE OPTIMIST 

în secolul XIX şi XX, terapia prin bioenergie era considerată o 
metodă revoluţionară. Eficienţa ei depinde însă de capacitatea 

bioenergetică şi de puritatea biocâmpului acelor câtorva aleşi. Fiind o 
terapie elitistă, inaccesibilă oricărui vindecător, ea a fost treptat înlocuită 
de către Reiki, care este deschis tuturor. El depinde totuşi de maestrul 
iniţiator, care trebuie să fie suficient de pur sufleteşte. Din cauză că unii 
maeştri au căpătat un orgoliu prea mare, iar unii chiar au inversat sensul 
benefic al tehnicii Reiki, Domnul Dumnezeu a mai adus o metodă pe 
planetă: vindecarea reconectivă. Aici nu este nevoie nici de maestru, nici 
de tehnică, iar eficienţa este şi mai bună, din câte spun adepţii ei. 

Concluzia la care voiam să ajung prin această argumentaţie este că 
Atotputernicul veghează mereu ca oamenii să aibă posibilităţi de 
vindecare trupească şi sufletească, iar când unii le pervertesc sau nu mai 
au eficienţă, El dăruieşte alte haruri divine, şi mai frumoase, celor care le 
merită, pentru a le răspândi pe tot cuprinsul planetei. 

19 august 2009 


2010 


în nuvela „Prinţ şi cerşetor”, Mark Twain realizează, poate fără să o 
ştie, o metaforă a fenomenului spiritual numit WALK-IN. Conştiinţa 
poate intra în alt personaj, împrumutându-i corpul şi memoria, dar 
manifestând calităţile sale proprii, individualitatea sa spirituală. 

Despre Adi Shankara, călugăr, se relatează că şi-ar fi părăsit pentru 
câteva luni corpul în grija discipolilor, trăind în corpul unui rege, lucru pe 
care l-a relatat la întoarcerea spiritului în trupul original. 

27 iunie 2010 


& & & 

Există preoţi, clarvăzători, ghicitoare, care dau repede vina pe 
farmece, pentru că nu sunt în stare să afle cauzele reale ale relelor. De 
aici şi obiceiul să dai vina pe blestemele altora, fiind mai comod să nu-ţi 
cauţi propriile defecte, să te autocunoşti. Dar cum „leneşul mai mult 
aleargă”, nici problemele tale nu se vor rezolva prin făcături şi dezlegări. 

29 august 2010 


* * * 

Nu trebuie să îţi fie teamă că eşti mai deştept decât alte persoane din 
jurul tău! Oamenii care prezintă capacitatea de previziune trebuie să şi-o 
folosească din plin, pentru a se descurca mai bine cu treburile lor. 

5 septembrie 2010 


* * * 

Divinaţia (astrologia, numerologia, ghicitul în cafea etc) le instalează 
oamenilor în minte idei fixe, speranţe deşarte, scenarii de viitor 
închistate în ceea ce „spun” cărţile, astrele sau numerele. Este nevoie de o 
clarviziune rafinată pentru a decodifica mesajele lumii invizibile. Altfel, 
metodele divinatorii rămân nişte scheme false, inaplicabile oricui şi 
oricând. Divinaţia este, ca şi radiestezia, un mod de a discuta cu 
inteligenţele invizibile, care ne pot da idei corecte sau incorecte despre 
viaţă. Pe lângă clarviziune, mai avem nevoie şi de discernământ. 

6 septembrie 2010 


* * * 

Ai o înclinaţie reală spre spiritualitate şi esoterism, dar atâta vreme 
cât duci o viaţă stresantă, nesigură din punct de vedere profesional şi 
sentimental, aptitudinile tale extrasenzoriale sunt sufocate, frânate şi pot 
suferi o involuţie. Trebuie mai întâi să îţi asiguri un climat de linişte. 
Clarviziunea are şi ea necesităţile ei, printre care antrenamentul 
sistematic şi liniştea absolut necesară pentru o bună funcţionare a 
creierului. 

11 septembrie 2010 


* * & 

Clarviziune parţială au toţi oamenii, dar una performantă se obţine 
prin antrenament îndelungat şi multă cultură în acest domeniu. Trebuie 
să citeşti tot ce apare în librării pe această temă şi să cauţi mult pe 
internet. Pe alocuri, se ţin cursuri pentru educarea aptitudinilor 
paranormale. Practicarea Reiki-ului este minunată, dar nu îţi garantează 
deschiderea celui de-al treilea ochi. Mai sunt practicile yoghine, dar 
depinde cine le predă, că şarlatani se găsesc peste tot. Persoanele care 
prezintă afecţiuni psihice nu trebuie să practice yoga. Numai o minte 
sănătoasă îşi păstrează trupul sănătos. 

Cam pe la 40 de ani începe maturizarea creierului, fapt ce permite 
apariţia adevăratelor aptitudini paranormale. Trebuie să fii mereu 
optimist şi încrezător în forţele tale. Ce nu vei reuşi în această viaţă vei 
continua cu succes în viaţa următoare. Nici un efort nu se pierde. 

12 septembrie 2010 


* * * 

Nu te mai gândi la ghinioane, blesteme, atacuri energetice, fiindcă 
obsesia lor te face să devii slab în lupta cu viaţa. Cel mai clar exemplu 
este sinuciderea Mădălinei Manole, care era obsedată de un presupus 
„blestem”. Gândeşte-te că ai de rezolvat nişte probleme de existenţă şi 
propune-ţi să obţii neapărat rezultatele dorite. 

15 septembrie 2010 


* * * 

Cheia succesului pe o cale spirituală este să îţi sensibilizezi mintea 
fără a o slăbi. Este un echilibru foarte fragil şi unii mai cad de pe cărarea 
cea îngustă. 

30 septembrie 2010 


* * * 

„Care este lecţia mea de viaţă?” Lecţia de viaţă a fiecărui om este 
extrem de vastă şi complexă. Omul învaţă mereu câte ceva. Evoluţia 
omului, din toate punctele de vedere, ajută spiritul să se înalţe în rang, 
mai aproape de lumea îngerilor lui Dumnezeu. 

2 octombrie 2010 


* * * 

Când te crezi urmărit de ghinioane, blesteme, agresiuni 
parapsihologice gândeşte imediat: „Aha, deci mi-a slăbit mintea!” Asta 
nu înseamnă că eşti prost, ci că trebuie să-ţi întăreşti câmpul mental de 
protecţie. Şi ai nenumărate metode la dispoziţie: fizice (ex. sport), psiho- 
fizice (ex. hatha-yoga), psihologice (ex. autosugestia pozitivă), spirituale 
(ex. rugăciunea). Alege pe cele care ţi se potrivesc şi acţionează singur! 
Nu te repezi la descântătoare, chipurile, să te dezlege, să te scape de 
blesteme, căci devii complice cu răul: nici nu te rezolvă, dar tu le-ai 
îndopat cu bani pentru o iluzie. Iar dacă totuşi ajungi în faţa vrăjitoarei, 
devino conştient, măcar în ultima clipă: „Măi, da’ mi-a slăbit de tot 
mintea dacă am ajuns să cred că ţiganca asta poate să îmi aducă fericirea 
pe tavă!” 

4 octombrie 2010 


& * * 

Există nişte discrete cluburi de iniţiere în dogma luciferică, ce atrag 
tot mai mulţi români arivişti, dar naivi. Unii dintre erudiţii lor ne 
surprind prin idei confuze şi contrare bunului simţ. Nu este de mirare! 
Au studiat asiduu toate cărţile de spiritualitate posibile nu spre a se 
apropia de Dumnezeu (ar fi fost suficientă dăruirea sufletească şi practica 
binecuvântată). Nu. Doar au căutat chichiţe, argumente pentru propria 
doctrină „originală”, opusă căilor luminoase. 

Un exemplu: neagă realitatea reîncarnării spiritului şi legea dreptăţii 
divine (legea karmei), ca să îşi justifice faptele reprobabile, cinismul, 
complexele de superioritate luciferice. 

Alt exemplu: vorbesc de nemurirea sufletului, iar despre spirit spun 
că ar fi doar nişte „informaţie” sau “energie vitală”. Scopul este acelaşi, de 
a-şi preamări ego-ul, eternizându -1 teoretic. Faptele lor rele cer o 
motivaţie ideologică şi atunci lansează tot felul de aberaţii cu care spală 
creierul neofiţilor buimaci. 

Inventează teze în favoarea lui Lucifer. Iată una celebră, „pour Ies 
connaisseurs”: «Dumnezeu este Arhitectul lumii, dar primul ministru 


Răzvan Alexandru Petre - Esoterismul în mileniul 3 


192 


este Lucifer.» Sau: «Pământul e prea mic pentru atâţia oameni proşti. Ca 
să o ducem noi bine, trebuie să călcăm pe cadavrele lor.» Sau: «Ca să nu 
ne pună beţe în roate, îl mituim pe Dumnezeu cu nişte ajutoare 
umanitare şi donaţii pentru săraci.» Apoi pun în practică învăţăturile lui 
Baphomet: mint, înşeală, fură, fac trafic de influenţă în favoarea 
„fraţilor”, îi anihilează pe cei care li se opun. Câtă perversitate sub masca 
„onorabilităţii”! 

11 octombrie 2010 


* * * 

„De ce m-am născut?” Ca să trăieşti, bineînţeles! Există profesori de 
înţelepciune care ne îndeamnă să ne întrebăm în singurătate: „Care este 
menirea mea pe lume?”. Dar, atenţie!, ei nu ne spun să punem întrebarea 
asta altora ... „Cine sunt eu?” întrebarea aceasta nu cere un răspuns 
discursiv, ci este un prilej de a ne face mintea să tacă, blocată de 
imposibilitatea de a găsi un răspuns discursiv, ci doar unul intuitiv. 

15 octombrie 2010 


* * * 

Spiritualitatea teoretică - numită teologie, esoterism sau ştiinţă 
spirituală - nu salvează pe nimeni. Dar ea te poate aşeza statornic pe o 
cale spirituală. Apoi vei merge singur pe ea. 

Spiritualitatea practică este trăire directă, experienţă personală. 
Doar ea te îmbunătăţeşte ca om şi îţi lărgeşte conştiinţa. Această 
spiritualitate experienţială are multe direcţii, foarte diferite: 

- Dez-identificarea cu mintea, starea de conştiinţă non-duală - este 
procedeul introspectiv contemplativ folosit în budism şi vedanta. 

- Vizitarea lumilor astrale - obţinută prin dedublare conştientă, 
ingerarea de substanţe şi plante halucinogene, ca cele folosite de şamani 
etc. 

- Experimentarea directă a vieţilor anterioare şi a stării intermediare 
- aşa cum se realizează în hipnoză şi alte metode supravegheate medical 
de intrare în transă. 

- Manifestarea unor puteri paranormale care încalcă legile cunoscute 
ale fizicii şi biologiei - obţinute prin procedee magice de invocare a unor 
entităţi sau prin talentul nativ al unor persoane excepţional dotate. 

- Viaţa sobră şi reţinută în toate aspectele, dovedind voinţă şi 
autocontrol, însoţită de repetarea unor ritualuri devoţionale sau a unor 
tehnici psiho-somatice - ca în tradiţiile religioase sau yoghine. 

- Mediumnitatea fizică sau mentală - pe baza căreia s-a dezvoltat 
doctrina spiritistă. Ş.a.m.d. 

Iată deci că spiritualitatea este mult mai vastă decât religia , orice 
religie. 

18 octombrie 2010 

* * * 


Clarvăzătorul este ca bufonul împăratului: poate să spună orice şi 
oricând, că nimeni nu trebuie să se supere pe el. Unii îl cred nebun, iar 
alţii, foarte deştept. Clarvăzătorul vede tot timpul câte ceva. Dar nu tot ce 
vede e şi adevărat. 

16 decembrie 2010 


2011 


în esoterism se spune: „Când există un conflict între imaginaţie şi 
voinţă, întotdeauna învinge imaginaţia” . Cuvântul „voinţă” se referă aici 
la exprimarea verbală a unei dorinţe, cum ar fi „aş vrea să realizez 
cutare lucru”. Dar aceasta nu este Voinţă, ci doar cuvinte sau gânduri 
oarecare. Voinţa adevărată este o forţă de neînfrânt. 

Revenind la aforism, în conflictul dintre gânduri şi imaginaţie va 
învinge imaginaţia. Dar la ce se referă cuvântul „imaginaţie”? La 
obiceiurile mentale de a vedea realitatea intr-un anumit fel, cu simple 
variaţii de formă. Prin urmare, chestiunea se pune altfel: cât şi cum poate 
Voinţa să înlăture rapid nişte obiceiuri mentale dăunătoare şi nedorite. 

Uneori este posibil să le înlături instantaneu printr-un act de Voinţă. 
De exemplu, îţi promiţi că „din acest moment nu voi mai fuma 
niciodată” şi te vei ţine de promisiune, în ciuda oricăror ispite. Mândria 
de a te ţine de cuvânt îţi va da o plăcere mult mai mare decât cea a 
fumatului. Alteori e nevoie de o susţinere repetată a intenţiei ferme de a 
învinge vreun obicei, cu acelaşi deznodământ fericit. în concluzie, în 
conflictul dintre Voinţă si rutină va învinge întotdeauna Voinţa, dacă este 

adevărată. 

Voinţa este cea mai puternică energie din Univers. Ea chiar l-a creat, 
din gânduri. Voinţa este o calitate spirituală care se răsfrânge şi asupra 
minţii. Când facem lucruri pe care le regretăm ulterior, ele nu sunt 
generate de Voinţă, ci sunt mai degrabă o lipsă de Voinţă sau o neatenţie 
a spiritului. Atunci mintea se lasă manipulată de obiceiuri mentale 
preexistente sau de influenţe exterioare. Dar când sufletul este în 
armonie cu spiritul, Voinţa omului nu este doar de neînvins, ci şi înţelept 
orientată. 

Deci secretul succesului este elevarea sufletului până la obţinerea 
rezonanţei cu puterile spiritului, când Voinţa şi Concentrarea spirituală 
se manifestă neîngrădit în viaţa omului. Iată de ce este importantă 
practica spirituală: aduce împreună sufletul şi spiritul. Cuvântul „yoga” 
înseamnă unire. Pe scurt, asta ar fi chiar definiţia spiritualităţii şi dintr-o 
perspectivă psihologică: spiritualitatea este unirea sufletului cu spiritul . 

23 aprilie 2011 


* * * 

Meditaţia Vipassana începe prin conştientizarea respiraţiei fără a o 
influenţa în niciun fel. Pe parcurs, mintea tinde să vagabondeze, iar 
atunci atenţia trebuie readusă în zona nasului. Respiraţia se aseamănă 
unei rugăciuni repetitive. Fiecare respiraţie este o venerare a Vieţii. 

Efectele acestei practici simple, exersate constant, se fac simţite ca 
putere de înfrânare a emoţiilor distructive şi control al gândurilor 
nedorite. Vipassana trezeşte în noi şi ne exersează atenţia trează, 
observarea detaşată a fluxurilor psihomentale. Tocmai alternanţa de la 
minte la corp din timpul meditaţiei ne ajută să ne antrenăm mintea de a 
reveni, în viaţa cotidiană, tot mai des şi mai uşor de la vârtejul realităţii la 
observarea ei detaşată, de la trăire la conştientizare. 

Toată viaţa noastră este ca un film, mintea fiind sala de cinema. 
Filmul lumii e foarte captivant, cu plăcerile şi suferinţele sale, şi curge 
continuu. Meditaţia Vipassana ne învaţă să introducem cât mai des 
scurte calupuri publicitare cu mesaje de tipul: Acesta e un film. Nu te 
lăsa iluzionat! ”. Poate părea neplăcut pentru cei care vor să trăiască 
filmul nederanjaţi, dar numai fiind treji în mijlocul acţiunii o putem 
controla. 

Acesta este şi unul din semnele înţelepciunii: autocontrolul prin 
conştientizare. Să fii treaz e o provocare permanentă, fiindcă filmul vieţii 
e foarte atractiv. Doar când dormi, mintea se odihneşte, iar filmul lumii 
se întrerupe. De fapt, lumea nici nu există fără minte, aici, în interiorul 
creierului se petrece toată acţiunea. Vipassana ne învaţă că nu 
întâmplările exterioare sunt importante, ci reacţia noastră la ele, în 
interior capătă ele realitate. 

Oricât ar fi de dureroasă trezirea la început - constatând că noi 
înşine suntem principalii vinovaţi de suferinţele noastre - totuşi ea ne 
oferă simultan o fericire spirituală, de negăsit în tumultul lumii. Acest fel 
de fericire este diferită de plăcerea resimţită atunci când, de exemplu, ne 
satisfacem o dorinţă fizică. Plăcerea fizică este însoţită, ca o umbră, de 
suferinţă. Ataşamentul şi aversiunea sunt cele două feţe inseparabile ale 
aceleiaşi monezi. Când ne lipseşte plăcerea, suferim inevitabil. Când 
trăim plăcerea, suferim la gândul că ea se va sfârşi, ori de teama să nu se 
termine. Condiţia umană este supusă acestui joc al impresiilor 
psihomentale duale, care ne mână în viaţă. 

Fericirea spirituală nu depinde de nimic exterior, ea vine din 
apropierea de spirit. Spiritul este sediul fericirii, iar semnul apropierii de 
el este atenţia trează, conştientizarea detaşată, precum şi fericirea 
necondiţionată, fără un motiv anume. 

24 mai 2011 


* * * 

Spiritualitatea, per ansamblu, nu este acelaşi lucru cu experienţele 
paranormale, deşi pe alocuri se confundă. Dacă într-o altă încarnare ai 
avut parte de extaz pe săturate, în viaţa prezentă Spiritul tău nu mai este 
atât de interesat în obţinerea lor, ci de alte aspecte. Ne referim la 


Răzvan Alexandru Petre - Esoterismul în mileniul 3 


195 




spiritualitatea esenţială, care înseamnă „a face jocul Spiritului divin din 
tine”, nicidecum a îi folosi potenţele pentru plăcerile şi vanităţile tale 
mistice. 

Cel mai mare pericol pentru un adept este ego-ul spiritual, de care 
deseori poate scăpa numai în reîncarnarea următoare, când va învăţa 
smerenia. Este foarte important pentru cei atraşi de spiritualitate să 
înţeleagă faptul că sufletul lor trebuie să se subordoneze intenţiilor 
superioare ale Spiritului. Uneori acesta nu doreşte ca omul să intre 
exagerat de mult în profunzimile unei vieţi dedicate religiei, ci misiunea 
sa poate fi una implicată în social sau în ştiinţă sau în alt domeniu foarte 
„pământean”. 

13 iunie 2011 


& & & 

CALEA ANTISPIRITUALĂ 

Există o diferenţă fundamentală între căile spirituale benefice şi cele 
anti-spirituale, cum ar fi vrăjitoria. Dacă vrei să fii iniţiat pe calea 
vrăjitoriei, ţi se spune de la început că nu vei putea renunţa la ea şi, chiar 
dacă vei încerca s-o faci, iniţierile primite te vor urmări toată viaţa şi vor 
lucra în tine, vrând-nevrând. 

în schimb, maeştri spirituali autentici nu te obligă să rămâi pe calea 
în care ei te iniţiază. Ei ştiu că binele nu se face cu forţa, ci trebuie dorit, 
cerut, meritat. Sunt convinşi de beneficiile pe care spiritualitatea le aduce 
oricui. în schimb, vrăjitoria te ţine legat cu forţa, fiindcă îşi recunoaşte 
slăbiciunile şi faptul că adeptul o va găsi respingătoare, intr-un moment 
de examen sincer al conştiinţei. 

Din experienţa unor secte, organizaţii secrete şi lideri malefici se pot 
trage câteva învăţăminte simple: 

1. După ce ţi se promite mare cu sarea, pentru a fi atras pe acea cale 
a pierzaniei sufleteşti, eşti ameninţat şi obligat să faci un legământ de 
fidelitate. 

2. Dacă vei dori la un moment dat să părăseşti calea, eşti intimidat 
psihologic, ţi se reamintesc obligaţiile asumate şi faptul că nu mai eşti 
propriul tău stăpân. 

3. Cei care reuşesc să „fugă” sunt pedepsiţi intr-un mod specific 
sectelor sau vrăjitoriei şi dat ca exemplu negativ celorlalţi adepţi ai căii. 

Prin urmare, dacă vă aflaţi în faţa unei opţiuni spirituale, de a alege 
o anumită cale, maestru, organizaţie la care să vă afiliaţi, primul lucru pe 
care trebuie să îl întrebaţi este dacă puteţi părăsi acea cale oricând aţi 
dori. Dacă vi se spune direct că NU sau dacă puteţi deduce acest lucru din 
comportamentul celorlalţi discipoli, atunci ar putea fi o cale a pierzaniei 
sufleteşti. Nu vă pierdeţi timpul cu ea! 

11 august 2011 


* * * 

ÎNCHINÂND SLAVĂ EGOULUI 

Dacă slujitorii Divinităţii afirmă că egoul trebuie diminuat, atunci 
duşmanii Divinităţii acţionează invers: ei afirmă că egoul trebuie întărit. 
Şi găsesc false argumente în sprijinul acestei practici. De exemplu, afirmă 
că egoul este fundamentul omului, nu spiritul (care ar fi doar un fel de 
germene de viaţă impersonal), omul este miezul din dodoaşcă şi buricul 
pământului. Cu cât el are mai multă voinţă de putere , cu atât ar deveni 
mai valoros şi demn de a fi slujit de cei mai slabi. 

în domeniul metafizic, aceştia afirmă că Dumnezeu ar fi doar 
creatorul care şi-a părăsit creaţia, lăsând-o pe seama creaturilor. Deci cu 
cât fiinţa este mai potentă, cu atât celelalte creaturi ar trebui să o 
venereze ca pe însăşi Dumnezeu, într-o ierarhie obedientă. Exemplele 
malefice pot continua la nesfârşit, ca într-o expoziţie de avortoni în 
formol, pe care o vom părăsi cu greaţă. 

Este clar că astfel de exemplare umane posedă un ego suprainflamat, 
iar dovadă stau actele lor de un egoism feroce, lipsă de omenie, luptă 
nemiloasă pentru putere şi faimă. Aşa sunt conducătorii actuali ai lumii! 
Ba se mai şi mândresc cu faptul că sunt iniţiaţi în „spiritualitate”, în 
cadrul unor întruniri secrete! De fapt, este o contra-spiritualitate 
evidentă, mascată însă pentru începători sub lozinci goale, tehnici de 
manipulare şi ameninţări voalate. 

îndată ce ucenicii sunt iniţiaţi în „taina egoismului feroce”, nu le 
rămâne decât să îl pună în acţiune, ca să capete prestigiu printre cei 
puternici şi să câştige teama celorlalţi. Aceasta este iniţierea în doctrina 
luciferică. E un amestec bizar format din vorbe pompoase şi acţiuni 
drastice despre fraternitate şi dispreţ, egalitate şi elitism, libertate şi 
manipulare, menit să adoarmă vigilenţa noilor racolaţi în organizaţie şi 
să le spele creierele treptat, în grade tot mai înalte, până când le intră în 
sânge practica universală a corupţiei, sub toate aspectele ei. Păcat că în 
acest joc murdar intră şi oameni capabili, adevărate valori umane, care 
îşi dau seama prea târziu că au slujit loiali o cauză greşită, un clan perfid, 
o zeitate rece şi duşmănoasă... 

31 august 2011 


* * * 

Despre „EVANGHELIA PĂCII A LUI IOAN” 

Este o carte scrisă frumos de către autorul ei, Edmund Bordeaux 
Szekely - filosof, lingvist şi terapeut naturist. Chiar este de admirat cât de 
ingenios a combinat citate din Biblie cu propriile sale credinţe naturiste. 
Dar nici un fals nu se poate susţine prea mult timp. Manuscrisele 
originare invocate de el nu se găsesc niciunde şi nici măcar vizita sa în 
biblioteca Vaticanului nu a fost confirmată. Mai mult, ulterior a 
recunoscut el însuşi că unele pasaje le-a preluat gata traduse din Zend 
Avesta şi Biblie ,. fiindcă semănau foarte bine”. Oricum, această carte nu 
face parte dintre Manuscrisele găsite la Marea Moartă. 

Mi-au atras atenţia în textul „Evangheliei Păcii a lui Ioan” unele 
neconcordanţe şi stângăcii care desconspiră făcătura: 

- Se vorbeşte despre ,fumul lui Satan ” (tutunul) acum 2000 de ani, 
în zona Orientului! Or, se ştie că tutunul a fost adus în Europa şi Asia din 
America pe la mijlocul mileniului 2 după Cristos. 

- Isus le vorbeşte unor bolnavi schilozi, oameni care posteau din 
greu, despre cum să slăbească! Hilar. Mai mult, în antichitate obezitatea 
nu era o problemă atât de răspândită şi cu importanţă socială ca să 
justifice atâtea fraze din discursul eristic! 

în rest, este o poveste scrisă cu talent, care pe unii i-ar putea 
convinge să adopte un stil de viaţă foarte natural, cu hrană vie, clisme şi 
respiraţie yoghină. în niciun caz scrierea nu aparţine apostolului Ioan şi 
nici altui martor al prezenţei lui Isus printre pământeni. 

8 noiembrie 2011 


* * * 

ÎNŢELEPCIUNEA INDIANĂ ÎN 4 PUNCTE (l) 

Există o legătură între înţelepciunea indiană antică şi viaţa şi ştiinţa 
modernă. 

Cunoaşterea antică indiană ne vorbeşte de cele 5 tattve . numite în 
Occident eîemente alchimice . Ele sunt numite simbolic Pământ, Apă, 
Aer, Foc şi Akasha (al cincilea element alchimic - quintesenţă). 

Elementele Foc şi Apă sunt cele mai dinamice, reprezentând 
expansiunea, căldura, şi respectiv contracţia, răceala. La crearea 
universului fizic, evenimentul numit de fizicieni „Big-Bang” poate fi pus 
în corespondenţă directă cu elementul expansiv - Focul. Se presupune că 
atunci existau doar particule elementare (electroni, protoni) nelegate. 
Prin intrarea în funcţiune a elementului contractiv Apă, acestea s-au 
condensat în atomi, molecule şi restul obiectelor cosmice. 

Cele două forţe dinamice sunt izolate între ele de elementul Aer, fără 
de care materia s-ar crea şi dezintegra fără oprire. 

Din punct de vedere subtil, forţa fundamentală a 
Electromagnetismului este generată de „magnetul cu 4 poli”: electric- 
magnetic-plus-minus, unde forţa electrică corespunde elementului Foc 
(central), iar cea magnetică, elementului Apă (periferic). 

Al patrulea element subtil, Pământul, are rolul de a fixa obiectele 
materiale în spaţiu. Fizica numeşte această forţă Gravitaţie , fiind o altă 
forţă fundamentală a universului. Unii fizicieni, precum Nassim 
Haramein, afirmă că Electromagnetismul şi Gravitaţia sunt singurele 
forţe elementare din natură (excluzând explicit forţa nucleară tare şi cea 
slabă, admise de majoritatea fizicienilor actuali). Corelând cu ştiinţa 
tattvelor, s-ar părea că acesta este adevărul. 

Al cincilea element, cel mai subtil, Akasha, le-a generat pe toate şi le 
cuprinde, totodată fiind prezent în toate obiectele universului. Akasha 
corespunde noţiunii fizice de continuum spaţio-temporal, adică spaţiul şi 

timpul. Conform filosofiei indiene, Akasha, primul element subtil, a fost 
creat din Minte (desigur, Inteligenţa Divină!). 

11 noiembrie 2011 

ÎNŢELEPCIUNEA INDIANĂ ÎN 4 PUNCTE (2) 

Iată o exprimare lapidară, dar suficient de adevărată pentru a fi 
reprodusă aici. încă din antichitate, indienii vorbeau de faptul că omul 
cunoaşte patru stări de conştiinţă: veghea, somnul, visul şi extazul (sau 
cea de-a patra stare - turiya - obţinută prin meditaţia contemplativă). 

Ele pot fi definite simplu astfel: 

Veghea = Sunt treaz şi gândesc. 

Visul = Nu sunt treaz, dar gândesc. 

Somnul = Nu sunt treaz şi nu gândesc. 

Extazul = Sunt treaz, dar nu gândesc (!)... 

Totodată, cele 4 stări corespund prin analogie celor 3+1 lumi: lumea 
fizică, astrală, mentală şi divină. 

15 noiembrie 2011 

ÎNŢELEPCIUNEA INDIANĂ ÎN 4 PUNCTE (3) 

Cele 4 elemente pot fi puse în corespondenţă cu cele 4 vuga (epoci) 
prin care trece omenirea de-a lungul evoluţiei sale: Kali, Dwapara, Treta 
si Satya. 

Kali-yuga este epoca materialismului şi întunecimii intelectuale. 

Dwapara-yuga este epoca manipulării energiilor şi în ea trăim 
astăzi , conform marelui înţelept Sri Yukteswar. Avansul tehnologic rapid 
este pecetea sa. 

Treta-yuga este epoca gândirii profunde, juste şi integrate în 
ordinea naturii, ale cărei taine devin cunoscute, nemaiexistând pericolul 
de a fi utilizate egoist, ca în epocile anterioare. 

Satya-yuga este epoca luminii, adevărului spiritual, în care oamenii 
devin cu toţii sfinţi, preamărind Creatorul Suprem în tot ceea ce fac şi 
având puteri demiurgice. Lumea fizică manifestă noi legi de compoziţie şi 
funcţionare. 

Ca să evităm discuţiile speculative privind durata şi aşezarea 
temporală a epocilor, putem spune că omenirea le cunoaşte pe toate 
deodată . Astfel, săracii lumii trăiesc în Kali-yuga. O altă parte 
importantă trăieşte în epoca tehnologiilor, un trai decent, dar într-o 
societate inegalitară. O mică parte trăieşte într-o lume ideală, 
intelectuală, morală - este mediul savanţilor, intelectualilor de rasă, 
utopiştilor etc. Iar câţiva sfinţi, care au realizat legătura cu Spiritul, 
trăiesc deja în Epoca de Aur, luând-o cu mult înaintea restului 
umanităţii. 

17 noiembrie 2011 

ÎNŢELEPCIUNEA INDIANĂ ÎN 4 PUNCTE (4) 

Tradiţia indiană străveche a stabilit 4 caste sociale , tot prin analogie 
cu cele 4 elemente cosmice. Iniţial, apartenenţa la caste era stabilită 
conform înclinaţiilor fiecăruia, nu se moştenea. Se credea că, pe măsură 
ce spiritul evoluează de la o încarnare la alta, preferinţele, înclinaţiile şi 
comportamentul omului evoluează. 

în casta sudra sunt incluşi oamenii simpli, înclinaţi doar spre 
satisfacerea nevoilor fizice. Grosso modo, putem corela această castă cu 
clasa ţărănimii şi muncitorilor din occident. 

în casta vaisya sunt incluşi oamenii cu patimi puternice, care doresc 
să îşi satisfacă mai ales nevoile simţurilor şi ale intelectului. Aici pot fi 
incluşi afaceriştii, negustorii, intelectualii din Occident. 

în casta ksatriya sunt incluşi nobilii (în sensul evoluat), 
conducătorii (politicieni remarcabili, administratori iscusiţi), dar şi 
războinicii (în sensul specialiştilor în arte marţiale care nu se mai 
identifică cu trupul, neînfricaţi). 

De casta brahminilor aparţin sacerdoţii, aleşii Domnului, care au 
realizat comuniunea cu Divinitatea şi se oferă semenilor pentru a-i 
conduce spre aceeaşi realizare spirituală. 

Este demn de remarcat că, spre deosebire de gândirea socială 
occidentală, unde ierarhia se opreşte la nivelul 3, în India cei mai 
respectaţi şi ascultaţi sunt brahminii, care nu au posesiuni materiale, ci 
doar strictul necesar pentru supravieţuire, dar în schimb tot efortul lor se 
îndreaptă spre îmbunătăţire morală şi spirituală. O societate ideală 
trebuie să aibă în vârf astfel de sacerdoţi, oameni sfinţi, care pot îndruma 
cu înţelepciune conducătorii societăţii. 

20 noiembrie 2011 


2012 


EXORCIZAREA VIRUŞILOR 

Viruşii pot fi consideraţi forme de viaţă demoniace. De fapt, este o 
pseudo-viaţă, virusul nefiind o formă biologică completă şi autonomă. în 
schimb, ei dăunează celulelor biologice şi se înmulţesc cu ajutorul 
acestora. Deci, putem spune că virusul este o manifestare fizică a unui 
demon. Desigur, este un demon imatur, la început de drum. Marii 
demoni acţionează psihic, sunt inteligenţi, daunele făcute de ei oamenilor 
sunt imense, iar viruşii introduşi sunt de tip mental, destinaţi în special 
oamenilor. Viruşii biologici atacă baza biologică, la plante, animale, 
oameni, în mod nediferenţiat. 

Medicina modernă se luptă direct cu viruşii, încercând să îi 
extermine. Ştim că, de fapt, antidoturi sunt puţine, mai mult se încearcă 

întărirea imunităţii naturale şi eliminarea riscurilor unor îmbolnăviri 
suplimentare prin bacterii. 

Metodele străvechi şamanice încercau eliminarea bolilor grele 
(despre care astăzi ştim că au la bază viruşi) prin diverse invocaţii 
spiritiste. Practic, vraciul destoinic (nu orice vraci se încumetă la asta sau 
are ştiinţa) încearcă să alunge spiritele rele din corpul bolnavului. Când 
reuşeşte această operaţie subtilă, viruşii îşi pierd şi ei susţinerea 
energetică, iar corpul fizic îşi revine la normal. Este deci o operaţie în 
oglindă faţă de calea medicală modernă. 

în medicină, se slăbeşte forţa fizică a virusului, urmată apoi de 
părăsirea energiei sale vitale demoniace. în şamanism, se elimină energia 
vitală demoniacă, urmată automat de pierderea forţei fizice a virusului 
(expresia sa manifestă). 

18 aprilie 2012 


* * * 

Nu poate fi vorba nicidecum de o şcoală de spiritualizare acolo unde 
se ţine ascunsă cunoaşterea de ochii profanilor din afara „zidurilor”. Nu 
există o aşa-zisă ştiinţă secretă, ci doar interese secrete (sau, dacă vreţi, 
„discrete”). 

Nimeni n-aprinde o lumină ca s-o pună într-un loc ascuns sau sub baniţă; ci o 
pune într-un sfeşnic, pentru ca cei ce intră să vadă lumina. (Luca 11.33) 

Cei care profită de înalta ştiinţă spirituală doar în scopuri egoiste (ca 
să atragă pe cei sincer interesaţi, pentru ca ulterior să le impună 
jurăminte şi obligaţii drastice; sau ca să folosească tehnici magice în 
scopuri meschine, de dominare şi manipulare etc.) nu vor mai avea parte 
de ea, ci de un surogat impur şi obositor. 

Celui ce are (şi dăruie mai departe cunoaşterea - n.n.), i se va da (şi mai mult, 
căci cunoaşterea este infinită şi nu se împuţinează prin dăruire - n.n.); dar celui ce n- 
are (decât o mică luminiţă firavă - n.n.), i se va lua si ce i se pare că are (fiindcă e 
zgârcit cu împărtăşirea luminii - n.n.). (Luca 8.18) 

Curând, cunoaşterea luminoasă va fi întunecată de umbrele propriei 
lor morale dubioase. Rămâne o falsă cunoaştere care se pretinde 
„iluminată”, dar care conduce treptat către erori majore şi primejdii 
spirituale. 

Dacă ochiul tău este rău, trupul tău este plin de întuneric, la seama, dar, ca 
lumina care este în tine să nu fie întuneric. (Luca 11.34,35) 

Şi nu e departe ziua când toate acestea vor fi văzute şi înţelese de toţi 
oamenii. Minciuna are picioare scurte. Fărădelegile sunt ştiute în Ceruri 
cu de-amănuntul. Iar pedepsele divine lovesc necruţător când nimeni nu 
se aşteaptă şi în moduri surprinzătoare. 

Fiindcă nu este nimic acoperit care nu va fi descoperit, nimic tăinuit, care nu va 
fi cunoscut şi nu va veni la lumină. (Luca 8.17) 

10 mai 2012 

* * * 


Oamenii cu ochii strâmbi văd aura mai uşor, dar nu toţi văzătorii de 
aură sunt parapsihologi. 


* * * 

Vrăjitorii autentici sunt paranormali, dar nu toţi paranormalii sunt 
vrăjitori. 


* * * 


Morala este o abstracţie? Nu, morala este o flacără! Ea te poate frige 
pe dinăuntru dacă nu ţii seamă de ea! 


5 iulie 2012 


* * & 

Culmea divinaţiei: să ghiceşti în laptop. 

Astrologia are o parte bună şi una rea. Partea bună este că îi 
deschide omului apetitul pentru autocunoaştere şi analiza propriei vieţi. 
Partea rea este că introduce în minţile oamenilor idei fixe despre când şi 
ce să facă în viaţa cotidiană. Unii oameni sunt foarte sugestibili şi orice 
previziune astrologică luată ca o dogmă le poate provoca „ghinioane” 
reale. Este un efect psihologic denumit „nocebo” (prin antiteză cu 
„placebo”). Un astrolog prost duce clientul cu capul în nori, în loc să îl 
pună cu picioarele pe pământ. 

Astrologia este contestată chiar din interior. Cunoscuta astrologă 
Urania a afirmat acum câtva timp că, luând contact cu astrologia chineză 
originară (pe care s-a resemnat că nu o va putea învăţa niciodată, din 
cauza complexităţii sale) şi-a schimbat părerea, în sens negativ, despre 
astrologia occidentală. Şi mai radicală a fost o altă cunoscută astrologă, 
Aurora Sităruş, care, luând contact cu ştiinţa esoterică, consideră acum 
astrologia doar un surogat de înţelepciune. Actualmente, se ocupă cu 
cercetarea lumii spirituale şi dezvoltarea capacităţilor mediumnice 
(numite modern „channeling”). 

7 august 2012 


* * * 

APOCALIPSA SE AMÂNĂ! 

O veste tristă pentru iubitorii sfârşitului lumii in 2012: s-a descoperit 
un calendar maya care depăşeşte cu mult anul 2012! 70 Deci, mayaşii nu 
au profeţit un sfârşit al lumii în 2012! De altfel, ei foloseau un calendar 
bazat pe cicluri, fiind convinşi că nimic nu se schimbă, iar viaţa continuă. 
Unii dintre noi sunt însă ahtiaţi după sfârşituri, distrugeri, descompuneri 


7° http://www.gandui.info/magazin/descoperirea-care-amana-sfarsitui-iumii-cu-7-ooo-de-ani- 
9615386 

definitive şi totale. Cât de bolnavi suntem, nu-i aşa?! Profeţiile Maya din 
cartea Chilam Balam se întind cel puţin până în anul 2033 (încă un katun 
după 2012). 71 

13 decembrie 2012 


2013 


în sectele de tip new age (care vizează explicit transformarea fiinţei 
umane) se folosesc toate metodele posibile pentru a dezechilibra creierul 
adepţilor. Un om normal nu ar accepta toate aberaţiile de acolo. 
„ Spălarea creierului ” înseamnă îndoctrinare , care urmează şi însoţeşte 
dezechilibrarea psihică . 

Aceasta din urmă poate fi obţinută prin mai multe căi: hrană 
insuficientă, muzici speciale cu mesaje subliminale, droguri, meditaţii, 
practici sexuale nesănătoase, metode fizice dure etc. Unele creiere sunt 
mai sensibile şi se pot dezechilibra mai repede. Semnele imediate ar 
putea fi interpretate de psihiatri ca simptome patologice, dar, să 
recunoaştem, ar putea fi interpretate şi ca stări paranormale şi chiar 
mistice. Calitatea acestor fenomene depinde de mulţi factori individuali. 

în acest gen de secte 72, orice manifestare ciudată, ieşită din comun 
este considerată drept un semn de la Dumnezeu sau ceva asemănător. 
Succesul în transformarea interioară este marcat neapărat de apariţia 
unor astfel de stări modificate de conştiinţă. Cine nu le are, i se 
recomandă să flămânzească mai mult, să stea mai mult pe cap, să 
mediteze mai multe ore ş.a.m.d. Popularizarea unor astfel de „realizări 
spirituale” face parte din îndoctrinare. 

Aici suntem datori să facem observaţia că şi unii mistici autentici au 
trecut la un moment dat printr-o stare psihică dezechilibrată. Diferenţa 
între un mistic autentic şi un adept new age, prins în plasa unui guru 
luciferic, este că misticul se reechilibrează pe un nou mod de funcţionare 
a creierului şi devine un focar de iluminare pentru semeni, pe când acel 
adept se rătăceşte cu mintea tot mai mult, nereuşind să folosească aceste 
stări intr-un scop util sieşi şi celorlalţi, iar în final ar putea să îşi piardă 
complet minţile. 

Chiar şi metoda uzitată de călugării creştini de a se scula la miezul 
nopţii pentru diverse ritualuri („miezonoptica”) este o metodă de a-şi 
fragmenta somnul şi a-şi chinui corpul, aceasta provocându-le vise mai 
intense, ca o poartă spre invizibil... 

6 martie 2013 


7 1 http://wWW.idiotSguideS.COm/static/quickguides/newage/2Oi2-the-mayan-prOpheCy- 
explained.html 

? 2 http://roxanamchirila.wordpress.com/2012/10/16/conferinta-in-franta-despre-misa/ 

* * * 


A pune în centrul vieţii spirituale obţinerea obligatorie a unei transe 
extatice este o exagerare a şcolilor şi profesorilor care predau diverse 
metode de atingere a extazului. Mulţi oameni duc o viaţă spirituală 
autentică fără să experimenteze stări de conştiinţă modificată, decât în 
mod excepţional. Promovarea extazului ca panaceu universal la căutarea 
spirituală a omului este pur şi simplu o strategie de marketing. Nu 
spunem că extazul ar fi rău, nu! Dar există şi faţete ascunse ale sale. De 
exemplu, sevraiul mistic , dependenţa adeptului faţă de trăirile mistice, 
care sunt de 1000 de ori mai plăcute decât drogurile. Ele pot fi privite 
drept munca spirituală „de birou”, dar poate mai importantă este munca 
spirituală „de teren”, în viaţa cotidiană. Ca să nu mai vorbim de faptul că 
unele experienţe paranormale pot pune în pericol sănătatea minţii, sau 
invers, sunt cauzate de nişte dezlipiri de neuroni... Nu alergaţi după 
experienţe paranormale, fiindcă nu vă garantează neapărat ceva bun! 

25 martie 2013 


& & 

De ce lumea noastră e imperfectă, deşi Dumnezeu este perfect? 
Fiindcă nu Dumnezeu a creat-o! 

El a creat întâi primele creaturi perfecte, similare Sieşi. Acestea, 
fiind creatoare ca şi El, au creat alte fiinţe inferioare ş.a.m.d. Şi, din 
aproape în aproape, s-a ajuns la noi. Dumnezeu le-a lăsat tuturor 
creaturilor şansa de a crea şi ele ceva nou. Le-a dat nişte legi, modele 
inspiratoare, dar nu s-a apucat să facă El totul, ci fiecare fiinţă are un 
dram de libertate, pentru a aduce un strop de noutate în univers. 

Şi atunci, ce-i rămâne de făcut lui Dumnezeu? 

Dumnezeu lucrează mereu să echilibreze ceea ce fac în 
contradictoriu diverse fiinţe încă imperfecte... 

10 iunie 2013 


* * * 

Japa-yoga, repetarea unei mantre face acelaşi lucru ca o meditaţie 
dirijată de o voce redată de un casetofon sau disc CD: împiedicarea 
gândirii de a fugi de la obiectul meditaţiei. Desigur, mantra are pentru 
practicant o serie de înţelesuri, deci ea nu este doar un cuvânt obsedant, 
ci aproape o întreagă învăţătură. Asta face şi comentariul de pe casetă, 
doar că în desfăşurarea timpului, şi fiind uneori absolut inedită pentru 
ascultător. 

4 octombrie 2013 


* * * 

CELE DOUĂ MARI TIPURI DE MEDITAŢIE 

Primul tip este meditaţia prin concentrarea atenţiei asupra unui 
obiect sau subiect, numită în yoga „dharana”. Poate cea mai simplă şi 
eficientă meditaţie de acest tip este observarea respiraţiei proprii. 
închide ochii şi urmăreşte detaşat cum aerul intră şi iese prin nări. 
După un minut, două, deja te vei simţi excelent. Este o meditaţie foarte 
plăcută. De altfel, plăcerea de a urmări obiectul concentrării este tocmai 
semnul că ai succes pe această cale a meditaţiei. 

Al doilea tip este meditaţia numită în budism „prezenţă deschisă”. 
Omul nu se concentrează pe nimic anume, ci dimpotrivă, observă relaxat 
toate gândurile care îi străbat mintea. Diferenţa faţă de vagabondajul 
minţii constă în detaşarea afectivă faţă de gânduri - toate sunt privite cu 
egalitate, oricât de grave sau uşuratice, plăcute sau neplăcute ar fi ele. în 
plus, practicantul nu se lasă purtat de vreun gând mai captivant, uitând 
de sine şi de veghea pe care o desfăşoară. De aceea este o metodă de mare 
ajutor în introspecţie, când e posibil să ne confruntăm şi cu furtuni 
emoţionale aduse de amintiri sau sensibilităţi personale. închide ochii şi 
lasă-te pradă asaltului senzaţiilor sau ideilor venite de aiurea. Dar 
simte că, fiind diferit de ele, tu eşti Acea conştiinţă binevoitoare care le 
permite să apară! Tu eşti acel fundal de bucurie pe care gândurile vin 
puţin să danseze. Acceptă-le cu simpatie detaşată, ca pe nişte copii ai 
infinitului! 

Nu putem medita la un moment dat decât după unul din cele două 
tipuri amintite mai sus. Ele sunt metode opuse, incompatibile. Le-am 
amintit aici pentru că voiam să mă refer la starea specială în care trăieşte 
un Mare Iluminat, o stare paradoxală, imposibilă pentru alt om: el 
trăieşte simultan cele două stări meditative! Pe de o parte, este absorbit 
aproape continuu în starea de fericire dumnezeiască, iar pe de alta, se 
ciocneşte mereu de lucrurile lumii, cărora le acordă însă o importanţă 
egală şi anume una mult mai redusă decât bucuria divină care le-a creat 
şi le permite în continuare să existe. 

25 octombrie 2013 


* * * 

ZGURA DE PE INIMĂ ŞI MINTE 

Aura noastră se impurifică în fiecare zi şi în fiecare viaţă. Libertatea 
este doar un ideal imposibil de atins la modul absolut, căci impurităţile 
ne controlează într-o mare măsură. 

Prima cauză curentă este aglomeraţia umană (cozi, autobuze etc.), 
de unde preluăm tot felul de energii reziduale de la semenii noştri. Este 
cel mai simplu de evacuat: prin plimbare în aer liber, duş, somn bun etc. 

A doua cauză sunt gândurile trimise (de cele mai multe ori 
involuntar) de apropiaţi (familie, prieteni, colegi etc.), care ne prind ca 
într-un năvod. Aceştia se consideră îndreptăţiţi, ba chiar obligaţi să ne 
ducă de grijă sau să ne „ducă sâmbetele”. Ei ne ştiu problemele şi găsesc 

soluţii proprii la ele, încercând deseori să ni le impună. Alteori, suntem 
influenţaţi indirect de simplul contact prelungit cu aceste persoane. 
Exemplul cel mai elocvent este modul cum copilul devenit adult va 
reproduce comportamentul părintelui de acelaşi sex cu el. Este o preluare 
involuntară, dar consistentă a unor gânduri sau tipare, pe care nu le-am 
dori dacă ne-am întreba despre ele. Putem să le înlăturăm conştientizând 
influenţa apropiaţilor asupra noastră şi găsind metode simple să evităm 
contactul sau contracarându-le inducţiile cu propriile idei. Este un proces 
ceva mai complicat, dar stă în puterea noastră să ne detaşăm de influenţa 
celorlalţi dacă învăţăm să ne autocunoaştem şi să ne autocontrolăm mai 
bine. 

A treia cauză este karma. Ne naştem cu anumite blocaje mentale, 
sentimentale sau de altă natură. Ele ne pun filtre, ne forţează să gândim 
sau să simţim intr-un anumit fel. Sunt cel mai greu de înlăturat, de obicei 
prin evoluţie lentă de o viaţă întreagă. Cine are noroc, va fi sfătuit de 
persoane clarvăzătoare, dar mai este nevoie şi de o autoanaliză personală 
pentru a găsi o înţelegere proprie a acestor influenţe venite din istorie şi 
necunoscut. Aici, metoda care se impune este introspecţia, meditaţia, 
apelul la înţelepciunea spirituală, curajul de a te transforma 
fundamental. 

De obicei, suntem atât de obişnuiţi cu ego-ul nostru (personalitatea), 
încât ne temem de schimbări profunde. însă studii recente au relevat 
faptul că persoanele bilingve (de exemplu, hispanicii din America) îşi 
schimbă oarecum personalitatea când folosesc una din limbi sau cealaltă. 
Iar o mutare în alt oraş sau altă ţară ne pune atâtea probleme de 
adaptare, încât ego-ul însuşi se modifică. 

Orice schimbare dramatică ne obligă la reconsiderarea filosofiei de 
viaţă. Dar nu întotdeauna suntem dispuşi să renunţăm la obiceiurile 
mentale. Sau, dimpotrivă, chiar dacă ne ducem aceeaşi existenţă 
obişnuită, putem să intrăm pe o cale spirituală ce ne învaţă să ne 
îmbunătăţim radical felul de a fi... 

Dar, cel mai rapid, această zgură persistentă depusă pe inimă şi 
minte (de tipul doi sau trei) se îndepărtează prin suferinţă. Aşa putem 
înţelege afirmaţia înţeleptei Sharada Devi, partenera spirituală a lui Sri 
Ramakrishna: „Suferinţa reprezintă un simbol al compasiunii lui 
Dumnezeu. în plus, nimeni nu suferă mereu.” (Viaţa lui Sharada Devi, de 
Swami Pavitrananda 73) Prin suferinţă, oricine, chiar dacă nu îşi cunoaşte 
blocajele şi impurităţile din aură, le va arunca în afară rapid şi cu forţă. 
Vom şti că ne-am purificat dacă ne vom simţi resemnaţi, umili, ca după 
ce am încasat o bătaie, dar în acelaşi timp cu mintea mai clară şi inima 
mai simţitoare, fără orgolii, dorind spontan binele celorlalte fiinţe: 
oameni, animale şi plante. 

25 noiembrie 2013 


73 https://drive.googie.eom/fiie/d/oB6JUPxwhWMxBuvRabDh5amxTavu/edit 

* * * 


Dacă un om al dracului de ambiţios a ajuns la concluzia că trebuie el 
neapărat să-L cunoască pe Dumnezeu, înseamnă că nici nu-şi dă seama 
ce ţel colosal şi-a propus! Dumnezeu nu poate fi cucerit ca vârful Everest! 
Nu stă în puterea omului să îl cunoască. Doar El, prin Graţie, îl poate 
atrage spre Sine, dar nu pe oricine şi nu oricând... 

Omule, eşti doar o mână de ţărână şi cutezi să te oţărăşti la 
Dumnezeu?! 

12 decembrie 2013 


2014 

ENTITATEA-GÂND 

„Căci acolo unde sunt doi sau trei adunaţi în Numele Meu, sunt şi 
Eu în mijlocul lor.” (Matei 18:20) 

Relaţiile autentice (amor, părinte-cojpil, prietenie, împărtăşire a unui 
ideal, chiar şi ura) nasc o entitate nouă. întâmplările comune, emoţiile şi 
gândurile nu se disipă în neant când le pierdem din memorie, ci ele se 
coagulează într-un egregor sau subconştient de grup (ori micro-grup). 

Două persoane aflate într-o relaţie profundă şi autentică hrănesc 
emoţional şi mental acea a treia fiinţă născândă. Ea este liantul care va 
tinde să păstreze legătura dintre cei doi. De exemplu, în cazul 
neînţelegerilor dintre foşti amorezi/soţi, acel egregor va acţiona spre a-i 
ţine împreună, în ciuda divergenţelor dintre ei. îi putem spune 
„obişnuinţă” ori „amintiri comune”, dar şi acestea sunt conţinute în cea 
de-a treia fiinţă invizibilă. 

Când mulţi oameni împărtăşesc o credinţă sau un ideal, gândurile şi 
emoţiile lor puse în comun se adună într-o entitate specifică. Astfel, 
oamenii pot literalmente să creeze un totem sau un zeu grandios. Odată 
creat, acesta va fi luat în posesie de un spirit dornic de a se implica în 
viaţa oamenilor, cu intenţii mai mult sau mai puţin binevoitoare. Şi astfel 
se creează o nouă fiinţă spirituală completă... 

în India, fiecare familie îşi poate alege o zeitate din bogatul panteon 
hindus pe care să o venereze ca protectoarea familiei. Obiceiul este unul 
imemorial, prezent în toate culturile vechi sub forma totemismului . 
(Totemul este o zeitate, un spirit personal ajutător, de obicei un animal, 
învestit de adorator cu anumite calităţi absolute, care oferă sprijin 
sufletesc şi forţă în situaţiile dificile.) 

Procedeul funcţionează probabil pe baza autosugestiei, conform 
legilor subtile ale puterii gândului. Focalizarea unui gând poate crea 
forme-gând reale în plan subtil şi chiar o pseudo-fiinţă având calităţile 
pompate constant de adorator. (în religia tibetană, formele-gând de tipul 

fiinţelor sau obiectelor, create printr-o disciplină mentală specifică, se 
numesc tulpa .) Fenomenul ia amploare atunci când numărul devoţilor 
creşte şi obiceiul se moşteneşte de la o generaţie la alta. Mai mult, în 
această fiinţă invizibilă de obicei „se întrupează” un spirit potrivit cu 
calităţile ei, transformând-o într-o veritabilă entitate inteligentă, zeitate 
colectivă. în acest sens, zeii sunt creaţia oamenilor . 

Nu putem specula asta despre Dumnezeu Tatăl, fiindcă pe El nimeni 
nu şi-L poate imagina...! Simţul sacrului este înnăscut în oameni, iar el 
provine chiar de la Creatorul Suprem. Emfatic spus, toate religiile s-ar 
dărâma instantaneu când primul om şi-ar putea imagina cum este 
Dumnezeu în totalitatea Sa. 

Celebra exploratoare Alexandra David-Neel scria în cartea sa „India 
în care am trăit - înainte şi după independenţă” 

«Atunci când hinduşii se prosternează în faţa statuilor zeilor lor, înţeleg că în felul 
acesta ei nu adoră un idol material, ci se adresează unui zeu sau unei zeiţe pe care 
o reprezintă statuia. Aşa fac adepţii tuturor religiilor care acceptă cultul imaginilor. [...] 
înainte ca idolul să fie considerat potrivit să facă obiectul unui cult, este esenţial ca el 
să fi fost „însufleţit”, adică să fi devenit viu. [...] (în creştinism, avem ritualul sfinţirii în 
altar a icoanei sau altor obiecte religioase, foarte comod pentru credincios - n.n.) 

Transmiterea „vieţii” se face prin intermediul ritualului numit prana pratishta , adică 
transmiterea suflului vital. în cursul ritualului, acest suflu vital este împrumutat de la 
cel care celebrează ceremonia şi de la cei care asistă. Aceştia, concentrându-şi 
puternic voinţa, efectuează la un moment dat un transfer de energie dinspre ei spre 
efigia până atunci inertă. Conform acestei teorii, statuia sau obiectul oarecare ce a 
suferit influenţa ritualului devine un individ demn de veneraţie şi care posedă un 
ansamblu de forţe active. 

E ciudat şi impresionant să asişti la o prana pratishta, să observi starea extremă 
de tensiune nervoasă a unei adunări de credincioşi, concentraţi cu toţii într-un efort 
de voinţă ce tinde să transmită unei statui o parte din vitalitatea lor. Cuvântul 
pratishta este repetat în mod constant de cel care oficiază şi de către asistenţă, care 
de multe ori mimează gestul de a smulge ceva din ei, proiectând elementul respectiv 
spre statuia aşezată pe altar. Atitudinea lor pare să demonstreze că ştiu că nu un 
zeu sau o zeiţă din cer va coborî să se întrupeze în propria imagine, ci ei înşişi vor 
sălăşlui în acea imagine.» 


17 ianuarie 2014 


* * * 

MAESTRUL ŞI DISCIPOLII 

Vorbind despre Maeştrii spirituali şi realizările lor în termeni 
statistici, putem spune că Isus a fost cel mai mare : pe el nu l-au trădat 
decât 8% dintre discipolii apropiaţi. A existat un singur trădător dintre 
cei 12 apostoli. Maeştrii spirituali de astăzi fac scoruri mult mai mici 
(proporţia trădărilor e mai mare)... Niciunul nu scapă de mari dezamăgiri 
din cauza revoltelor, trădărilor, întoarcerilor împotrivă din partea 

„copiilor spirituali dragi”. Stau mărturie chiar propriile declaraţii. Iată 
aici o dare de seamă a unei maestre spirituale din România.74 

Dar nu este singura. Cum am spus, trădarea parcă stă lipită de firea 
multor „adepţi spirituali”. Pare incredibil? Cum, nişte aspiranţi spre 
Dumnezeu să se comporte mult mai rău decât nişte nerecunoscători?! 

De fapt, fenomenul are o explicaţie, tot spirituală. Viaţa 
pământească stă sub umbra luptei dintre Bine şi Rău, cu atât mai mult 
eforturile unor muritori de a se desăvârşi, de a-şi şterge apăsarea karmei 
şi de a îl căuta pe Dumnezeu. Strădaniile lor provoacă invidia demonilor, 
care fac orice ca să îi împiedice. Pe discipolii mai slăbuţi cu mintea sau cu 
mari carenţe de personalitate îi deturnează de la cale şi îi întorc contra 
învăţătorilor. Iuda nu era predestinat să îl trădeze pe Isus, ci a fost 
alegerea lui rău inspirată! Nicidecum nu şi l-ar fi ales Isus drept ucenic 
de încredere dacă ar fi „prevăzut” de la început că Iuda avea intenţii rele. 
Iuda s-a dovedit a fi cel mai „slab de înger” dintre cei 12, dar unul a fost 
suficient pentru a-1 da morţii pe învăţător. 

Concluzia este că niciun maestru spiritual nu ar trebui să creadă că 
va salva un mare număr dintre adepţii săi. Vor fi destul de puţini cei care 
vor profita până la capăt de ajutorul său spiritual. Cei mai mulţi se vor 
pierde pe parcurs. (Desigur, vor avea şansa reabilitării în vieţile 
următoare.) în schimb, ca o compensaţie tacită, ar putea apare surprize 
plăcute din partea unor necunoscuţi, care vor aprecia cum se cuvine 
resturile de învăţături ajunse întâmplător până la ei. Rareori însă 
învăţătorul va mai apuca să se bucure de aceste veşti plăcute, în viaţă 
fiind. Se va bucura plenar doar de dincolo, din lumea spiritelor de 
lumină... 

22 iulie 2014 


& & & 

FALUN GONG - fişă de lectură 

Maestrul Li Hongzhi spune: «Vă voi spune care este motivul 
fundamental pentru care gong- ul vostru nu reuşeşte să crească: dintre 
cei doi termeni „cultivare” şi „practică”, oamenii acordă importanţă 
numai practicii, nu şi cultivării.» 

Glosar de termeni şi înţelesuri din Falun-gong (sau Falun-dafa): 

Xiulian = cultivare + practică , în scopul îmbunătăţirii puterii Gong¬ 
ului. Gong este energia personală care poate fi exteriorizată, fiind un tip 
de materie inteligentă. Spre deosebire de Gong, Qi sau Chi este energia 
personală necesară propriei funcţionări a organismului. 

Practica înseamnă exerciţiile psiho-somatice de tip Qigong sau Yoga, 
prescrise de orice cale spirituală orientală. Chiar şi căile creştine iniţiatice 
conţin astfel de exerciţii fizice combinate cu cele de respiraţie. 


74 http://www.agniastroterapii.ro/home/carte/capitoi-gratuit-voiumui-4 

Dar numai cultivarea Xinxing -ului asigură obţinerea Virtuţii (De). 
Xinxing se traduce aproximativ prin minte-inimă, sau Şinele interior, sau 
caracterul moral. Prin urmare, cultivarea se referă la practica psiho- 
morală, la eforturile conştiente de perfecţionare morală şi auto-observare 
şi autocontrol psihologic asupra propriei naturi animalice şi egotice. 

De (virtutea) este un tip de materie subtilă albă sau un câmp 
invizibil, care include Toleranţa, Iluminarea, îndurarea de suferinţe. Prin 
urmare, virtutea nu este un concept abstract inconsistent, ci o materie 
aurică, ce poate fi văzută şi măsurată cu ochii spiritului. Pentru 
simplificare, dacă virtutea este materie albă, atunci materia neagră este 
numită şi karmă negativă. Cele două se exclud reciproc. Crescându-ne 
virtutea, ne ardem karma trecutului. 

Ideile de mai sus au fost desprinse din „ZHUAN FALUN” (învârtind 
Roata Legii) 75 ? de Li Hongzhi 

15 august 2014 


* * * 


Unii oameni au, la un moment dat, trăiri paranormale care îi 
surprind şi chiar îi sperie. Nu au curajul de a merge mai departe, de a 
explora noul teritoriu al energiilor subtile. Totuşi, fiorul necunoscutului 
continuă să îi atragă magnetic. Pentru a-şi alina acest dor metafizic, ei 
pot găsi în astrologie un punct de stabilitate şi concreteţe în tărâmul 
mişcător şi înşelător al energiilor oculte. Cei mai mulţi astrologi din 
această categorie fac parte: ai paranormalilor neîmpliniţi si nemulţumiţi . 

Statutul de „astrolog” este confortabil, fiind o ocupaţie recunoscută 
şi tolerată de societate. Este mult mai greu să te declari „clarvăzător” sau 
„medium”, fiindcă prejudecăţile abundă şi orice mârlan e dispus să te 
testeze pe loc, din curiozitate sau batjocură. Ca astrolog, poţi să te 
înconjori de un zid de cărţi de astrologie, din spatele cărora poţi riposta 
comod. 

Din păcate, prestigiul astrologiei de „ştiinţă” este neadevărat şi 
nemeritat, deşi pe el se bazează acceptul publicului modern. Astrologia 
este de fapt o ARTĂ divinatorie, mai mult decât orice altceva. Este la fel 
de exactă precum datul în bobi sau radiestezia - în mâna cui se pricepe... 
Fără intuiţie spirituală, fără contactul cu subconştientul propriu, 
astrologia nu este decât o mare păcăleală atunci când intră în detalii şi 
mai ales în definirea prezentului ori viitorului. 

Cineva spunea că astrologia este foarte exactă doar atunci când 
trebuie să găsească cauzele astrale ale evenimentelor deja petrecute. 

4 septembrie 2014 


75 http://ro.falundafa.org/books/Zhuan_Falun/ZhuanFalun_FR-RO_2010-10-11.htm 

UMOR „ESO” 


BANCURI 


CINE CHEAMĂ FANTOMELE... 

Fantomele s-au adunat la Şeful de Zonă Crepusculară. 

- Vrem să ne distrăm printre oameni! strigară ele. 

- Bine, zise Şeful, vă trimit la castelele din Anglia, să bântuiţi în 

voie. 

După ceva timp, fantomele se întorc obosite şi supărate. 

- Ce s-a întâmplat? le întrebă Şeful. 

- Englezii au închiriat castelele la turişti, care ne aleargă zi şi 
noapte. Suntem epuizate... 

- Bine, zise Şeful, atunci duceţi-vă în S.U.A.! 

După un timp, fantomele se întorc jigărite şi cu glasul tremurând: 

- Americanii ăştia ne filmează cu infraroşii tot timpul, ba au mai 
apărut şi ghost-busters, care ne vânează. Suntem sleite... 

- Am înţeles, încuviinţă Şeful şi căzu pe gânduri. Deodată, se lumină 
la chip mai ceva ca Lucifer: 

- Duceţi-vă atunci în ţara lui Dracula! 

După ceva timp, fantomele sunt convocate la şedinţă. Apar vesele, 
dar pline de vânătăi. 

- Sărăcuţele de voi, românii v-au făcut vânătăile astea? le întrebă 
Şeful. 

- Da’ de unde! răspund fantomele. Ei se sperie de toate farsele 
noastre şi ne amuzăm copios pe seama lor. Doar că acolo e tare 
înghesuială şi ne lovim de tot felul de zburători, iele, balauri, 
drăgaice, zmei, vâlve, căpcăuni, benga şi alte dihonii populare 
de-ale lor... Concurenţa e mare, dar oamenii sunt primitori şi cu noi... 


CINE MERGE LA VRĂJITOARE... 

Oana merge la vrăjitoare, ca să pună mâna pe averea maică-si. Trece 
un timp şi Oana pierde toate procesele pentru avere. 

Oana merge la vrăjitoare ca să aibă o căsnicie fericită. Nu trece mult 
şi Pepe divorţează de ea. 

Oana se duce supărată la vrăjitoare şi îi cere banii înapoi. Aia zice: 

- Oano, banii tăi i-am ars, iar fumul s-a dus la Dracu. Dacă nu ţi-a 
mers bine, înseamnă că euroii erau falşi, mânca-ţi-aş! Am să-i pun pe 
garoi să te bată că umbli cu valuta vopsită! 

CINE ESTE SCEPTIC... 


Concurs de magie. Juriul e format numai din SCEPTICI. 

Intră David Copperfield şi levitează. 

- E truc, l-am văzut pe video! zice un SCEPTIC din juriu. 

Intră Chriss Angel şi merge pe apă. 

- E truc, l-am văzut pe video! zice alt SCEPTIC. 

Intră şi magicianul Johannis, trăgând după el o bibliotecă. 

- Trageţi o carte! îi invită el. Deschideţi-o la orice pagină şi citiţi 
primul rând! Eu ghicesc. 

Membrii juriului se uită lung unii la alţii şi se foiesc nemulţumiţi: 

- Noi am fost chemaţi aici fiindcă suntem SCEPTICI, nu fiindcă 
citim. Nici nu ştim să citim. Doar privim la filme. Dar tu ce ghiceşti? 

- Păi, eu am ghicit că nu ştiţi să citiţi! 

Şi aşa a câştigat Johannis concursul de magie. 


30 septembrie 2012 


CARICATURI 

YOGHINUL SI MAESTRUL 



Bhujangasana (postura cobrei) 

27 iunie 2012 

CINE POMENEŞTE DE REÎNCARNARE ÎN BIBLIE? 




Adam şi Eva, păcăliţi de şarpele biblic 

11 iulie 2012 


CEL MAI OPTIMIST EPITAF 



Credinţa în legea reîncarnării 


11 iulie 2012 

în aceeaşi serie de cărţi - culegeri de texte publicate de 
către autorul Răzvan Alexandru Petre în website-ul 
www.spiritus.ro fac parte următoarele titluri: 

1) Esoterismul în mileniul 3 

2) Karma, valurile timpului 

3) Spiritele în dialog cu noi (în colaborare cu Nina Petre) 

4) Cristos, binele, adevărul 

5) Spiritualitatea în psihologie 

6) Filosofie spirituală 

